
Mikszáth  Kálmán,  a  « Magyar  Regényírók*  szer- 
kesztője meghalt,  mielőtt  a  vállalat  befejeződhetett 
volna.  Úgyszólván  utolsó  munkája  volt  a  gondos- 
kodás erről  a  vállalatról,  a  melylyel  nagyon  szere- 
tett foglalatoskodni.  Az  összes  kötetek  sajtó  alá 
rendezésével  még  cl  tudott  készülni,  úgy  hogy  a 
kötetek,  bár  halála  után,  de  teljesen  az  ő  szer- 
kesztése szerint  jelennek  meg.  A  bevezető  életraj- 
zokat azonban  már  nem  készíthette  el.  Verseghybe 
belefogott,  csaknem  teljesen  meg  is  írta;  ezt  a 
töredékét,  mely  a  nagy  írónak  legutolsó  kézirata, 
közöljük  e  kötet  élén,  kiegészítve  a  szükséges  pót- 
lással. Eötvös  Józsefhez,  Gyulai  Pálhoz,  Gárdonyi 
Gézához,  Werner  Gyulához,  nem  különben  Mikszáth 
Kálmánhoz   Scbö'pflin  Aladár  írja   a   bevezetéseket. 


VERSEGHY  FERENCZ. 

1757— 18?2. 

*  Verseghy  nemes  családból  származott.  Hogy  az 
akkori  nemes  családok  milyen  karban  voltak,  az 
jelezte,  hogy  milyen  pályára  léptek  a  fiaik.  A  gaz- 
dag ember  katona  lett,  hogy  új  fényt  szerezzen  a 
czímernck,  vagy  esetleg  még  egy  ágat  hozzá.  A  nor- 
mális vagyonú  fi  esküdtségen,  aljegyzőségen  kezdte 
a  megyénél.  Pap  pedig  csak  a  szegény  lett,  a  ki 
feláldozta  magát  a  nőtelen  életre,  hogy  többi  test- 
vérein valami  jó  papi  stallumon  segítsen. 

Hogy  a  mi  Verseghynk  klerikus  lett,  mutatja  va- 
gyontalanságát.  1757-ben  született  Szolnokon,  hol 
apja  sótiszt  volt.  Félénk  természetű,  könyveket  búvó 
szelid  fiú  volt  s  jeles  bizonyítványokat  hordozga- 
tott  haza  korán  megözvegyült  s  újból  férjhez  ment 
anyjának.  Huszonegy  éves  korában  a  Pálos  barátok 
közé  lépett  és  a  mária-nostrai  klastromban  tölte 
újoncz  éveit,  mialatt  folyton  tanult  és  tanult.  Nincs 
az  ismereteknek  az  az  ága,  a  melybe  ő  bele  nem 
kóstolt.  Hozzá  fogható  politikai  irodalmunkban  csak 
Brassai  Sámuel  volt.  A  magányt,  az  clvonultságot 
kereste  s  viszontagságtcljes,  hányatott  pályában  volt 
része,  nem  olyanban,  mint  egy  baráté,  de  olyan- 
ban, mint  egy  zsoldos  katonáé. 

Éietéből  mintegy  azt  a  tanúságot  lehetne  le- 
vonni, hogy  «nem  jó  sokat  tudni*.  A  sok  tudása 
rontotta  meg  életét  s  akadályozta  diadalmas  sike- 
rekben. Csupán  a  nyelvekből  jól  írt  és  beszélt 
latinul,  németül ;  munkái  is  maradiak  ezeken  a  nyel- 
veken, jártas  volt  továbbá  a  görög  és  zsidó  nyelv- 
ben, folyékonyan  beszélt  angolul  és  horvátul.  (Mond- 
ják: egy  hét  alatt  képes  volt  valamely  nyelvet  meg- 
tanulni.) Azonfelül  minden  tudományt  művelt  a 
mathézistől  kezdve  az  éneklésig  s  a  hárfa  penge- 
tésig. 

A  « bolygó  papban*  (így  nevezték  pályatársai) 
nem  az  a  bohém  állhatatlanság  lakozott,  a  mi  Cso- 
konaiban vagy  Csermákban,  nem  a  vesania  bizonyos 
neme,  többnyire  a  körülmények  ereje  szakítá  meg 
külömböző  foglalkozásait,  mielőtt  azokba  belemele- 
gedhetett volna. 

Pappá  szenteltetvén,  ügyelő  lett  a  nagy-szombati 
konviktusban,  a  szerzetbeli  növendékeket  pedig  a 
görög  és  zsidó  nyelvre  tanította. 

1782-ben  Pestre  került  s  ha  már  itt  volt,  fecske 
röptében  elvégezte  a  bölcsészetet  is.  Majd  megint 
Pozsonyba  küldték  ügyelőnek,  a  hol  a  zene  műve- 
lésére adta  magát,  különösen  az  akkori  édeskés 
idők  legkedvesebb  hangszerén,  a  hárfán  jeleskedett. 

A  következő  évben  visszahítta  szerzete  Pestre, 
hol  a  Pálosok  egyházában  az  akkori  híres  prédiká- 
torral, Kissel,  vasárnaponkint  felváltva  tartottak 
szent  beszédeket.  Verseghy  szónoki  talentuma  nagy- 
ban hódított ;  a  templom,  ha  ő  beszélt,  a  zsúfolásig 
megtelt  magyarokkal,    holott    akkor   Pest    és    Buda 

együttvéve  sem  adott  ki  egy  tcmplomnyi  magyart ; 
vidékről  jött  be  bricskákon,  hintókon  a  nemesség, 
egész  szekértáborok  támadtak  a  templom  táján. 

E  közben  eltörülték  a  szerzetét,  mire  a  tábori 
lelkészetre  adta  magát  s  a  budai  tábori  papfőnök 
mellett  mint  titkár  indult  új  pályának.  Változatos 
élete  sok  mindenféle  környezetbe  viszi.  Mint  a  méh, 
mely  minduntalan  más-más  méhesbe  jut,  sok  rét- 
nek sokféle  virágjából  szedi  a  mézet.  A  falombok 
meséket  súgnak  neki  az  Ó-Buda  fölötti  kis-czelli 
katonalakban,  a  levegőben  melódiák  és  füttyök  röp- 
ködnek, mint  szárnyas  giliszták.  Verseket  ír,  zenét 
költ,  sőt  énekel  is.  Nincs  a  művészi  és  a  szellemi 
foglalkozásnak  az  az  ága,  a  melylyel  ne  próbálkoz- 
nék s  ezzel  forgácsolja  el  erejét. 

Első  versei  1787-ben  a  bécsi  wMagyar  Múzsá- 
ban)) jelentek  meg,  de  nem  igen  tettek  jelentéke- 
nyebb hatást.  Ügy  látszik,  maga  se  bízott  bcnnök, 
mert  csak  a  kezdő  betűit  írta  alájok.  A  nyelv  ha- 
tározottan könnyebb,  simább,  folyamatosabb  és  pal- 
lérozottabb,  mint  elődei  verseiben,  de  nem  sok 
gonddal  vannak  írva.  Úszkál  ugyan  bennök  egy-egy 
szép  gondolat  vag)'  valamely  elmésség,  de  vannak 
egészen  lapos  versek  is.  Válogatás  nélkül  szedi 
rímbe,  a  mi  eszébe  jut.  Nem  irtózik  a  sikamlós 
themáktól  sem ;  Lekvárt  Orzse  pl.  annyira  obscén 
verses  történet,  hogy  mindeddig  nem  lehetett  le- 
nyomatni. 

1790-ben  «A  világnak  közönséges  történetét* 
írja  le  Miliőt  után.  Színdarabokat  fordít  Kotzebue- 
tól.  Széptani    értekezést    «Mi    a   poézis    és    ki    az 


igazi  poéta  ?»  c«ímcn  ír.  A  magyar  nyelvről  és 
annak  dialektusairól  latin  munkát  ad  ki  Pesten 
1793-ban.  Valóságos  lázzal  dolgozik  s  már-már 
figyelmes  kezd  lenni  reá  a  közönség,  midőn  1794 
deoz.  jo-én  éjjel  elfogják  mint  részest  a  Martino- 
vics összeesküvésben.  Fővétke,  hogy  a  Marseillaisct 
magyarra  fordította  s  egy  izgató  horvát  dalt  mu- 
zsikára tett  át. 

A  királyi  és  a  hétszemélyes  tábla  halálra  ítélte, 
de  csakhamar  kegyelmet  kap  s  mintegy  kilence  évet 
tölt  el  részint  Kufsteinban,  részint  Grátzban  és 
Brünnben  a  börtönben.  Ezalatt  is  folyton  tanul, 
jegyez  és  új  műveket  ír.  Egy  egész  sereg  börtönben 
születelt  munkával  szabadul  ki  a  fogságból.  «Rikóti 
Mátyás »,  « Magyar  Aglájao,  továbbá  « Nagyneve- 
zetű és  nagytekintetű  Kolomposi  Szarvas  Gergely 
úrnak  mostoha  ükömről  kedves  urambátyámnak  vig 
élete  és  nevetséges  vélekedései ». 


A  « Kolomposi  Szarvas  Gergelye  1805-ben  jelent 
meg ;  komikus  regény,  laza  szerkezetben,  de  sok 
jó  komikaj  vonással.  Csakhamar  utána,  1808-ban 
egyszerre  két  regényszerű  művel  lépett  elő.  Az 
egyik  a  «Báró  Külneki  Gilméta  kisasszony  és  Arany- 
pataki György.  Eggy  érzékeny  történet  a  legújabb 
időkbűi ».  A  másik  a  <iGróf  \aczai falvi  "László  avvagy 
A  természetes  ember.  Eggy  igen  mulatságos  tanú- 
ságokkal bővelkedő  történet  »  Ez  utóbbit  kapja  az 
olvasó  c  kötetben  Külföldi  hatások  alapján,  kül- 
földi minták  nyomán  készült  művek,  a  XVlll.  szl- 

zad  franczia  itodalmának,  főleg  Rousseaunak  és 
Voltairenek  eszmeköréből,  de  —  különösen  a  Termé- 
szetes Ember  —  sok  tekintetben  önálló  gondolkodás- 
móddal, a  mely  Bessenyeiékhez  képest  jelentékeny 
haladást  jelent  irodalmunk  önállósodása  felé.  1812- 
ben  Vak  Béla  királyunkról  adott  ki  egy  «románczos 
rajzolatot »,  a  mely  azonban  nem  mérhető  előbbi 
regényeihez.  Mint  regényírót  nem  méltatta  őt 
érdeme  szerint  sem  kora,  sem  az  utókor  s  csak 
legújabban  kezdenek  az  irodalomtörténetírók  figyel- 
met fordítani  munkásságának  ez  irányára,  a  mely- 
ben ha  nem  alkotott  is  maradandót,  korának  ma- 
gyar szinvonalat  mindenesetre  meghaladta. 

Eletének  vége  keserű  nyelvészeti  polémiákban 
telt  el,  melyeket  Révaival  és  híveivel  folytatott. 
Egyébként  elvonultan  élt  budai  házacskájában.  1822- 
ben  halt  meg. 


Az   fiicg  gróf    remete   akar  lenni. 

Nem,  nem,  szent  Természeti  felkiáltott  eg^'- 
szerre  az  öreg  gróf  Kaczajfalvi  János,  szemeit  az 
égre  emelvén  ;  itt  a  te  együgyű  és  gyönyörködtető 
szépségeidnek  csak  egyikét  se  idomatlanítsa  meg  a 
szemfényvesztő  mesterség;  és  ha  az  egész  világon 
senki  sem  szentel  neked  oltárt,  szentelek  én  itt 
egyet  e  kies  magányosságban.  Itt  választok  magam- 
nak a  te  öledben  lakást,  távol  azoktól  a  szörnyek- 
től, a  kik  magokat  embereknek  nevezik. 

Így  szólott  a  gróf,  s  ledőlvén  egy  hantos  ha- 
lomra egy  régi  tölgynek  árnyékában,  érzékeny 
szemmel  tartotta  kis  fiát,  ki  egy  lepke  után  szala- 
dozott, mely  körülötte  repdesvén,  minekutána  egy 
darabig  már  ide,  már  amoda  csalta  maga  után, 
végtére  sebesen  felemelkedett,  s  a  hegyek  közé 
eltűnt.  Utána  nézvén  komor  tekintettel  egy  ideig 
a  gyermek,  azután  atyjához  fordult,  s  kis  kezével 
arra  mutatván,  a  merre  a  lepke  elrepült,  annak  a 
kis  madárnak,   monda,  nincs  esze  ! 

Olyanok  a  világnak  örömei,  monda  az  atya.  Kö- 
rülöttünk lebegnek  szüntelen,  már  erre  vonnak 
bennünket  maguk  után,  már  meg  amarra,  s  mikor 
utánuk  kapunk,  elenyésznek,  s  elhagynak  bennün- 
ket minden  reménység  nélkül. 

Meredt  szemmel  hallgatta  atyját  a  gyermek,  s 
azt  gondolta  magában,  hogy  csak  megfogná  ő  még 
is  azt  a  kis  madarat,  ha  visszajönne. 

Verseghy  :  A   természetes   ember.  I 


Az  öreg  Kaczajfalvi,  gazdag  gróf  létére,  nag}'on 
szerencsétlen  ember  volt.  Barátjaí  megcsalták, 
cgyencsszívflségével  tudta  nélkül  némely  alacsony- 
ságokra visszaélvén.  Egy  szerencsétlen,  kit  6  a 
nyomorúságnak  iszonyú  mélyéből  feleségestől, 
gyermekestől  kiragadott,  hamis  hitet  tett  le  ellene, 
s  csak  egy  hajszálon  múlt,  hogy  jótevőjét  becsüle- 
tétől és  minden  jószágától  meg  nem  fosztotta. 
Testvéröccse,  Kit  fia  gyanánt  szeretett,  meg  hagy- 
ván magát  venni  ellene,  esküdt  ellenség  gyanánt 
dolgozott  czinkostársaival  végső  romlásán.  Elke- 
seredvén tehát,  letette  ragyogó  tisztségét,  s  jószá- 
gára költözvén,  egy  gyönyörű,  de  szegény  kisasz- 
szonynak  hitves  karjai  közt  hamar  elfelejtette  az 
áruló  világnak  alacr,ony  bosszúságait.  Ez  neki 
László  fiát  szülte,  mire  ő  viszontag  hitvesét  szép 
jövedelmű  özvegyüléssel  megajándékozta,  szentül 
fogadván,  hogy  kívánságainak  legkisebbikét  sem 
hagyja  teljesítés  nélkül.  Ezen  asszonyság,  kinek 
megelégítése  a  grófnak  legbuzgóbb  gondja  volt, 
hű  és  érzékeny  férjét  gyalázatosan  elhagyta.  El- 
szökött ő  egy  gazemberrel,  egy  franazia  lovászszal, 
ki  országunkban  egy  elszegényedett  Marquisnak 
neve  alatt  majd  idegen  nyelveket,  majd  jövevény 
tánczokat  trnftván,  végre  a  grófnak  házába  minj 
nevelő  becsúszott.  Alacsonyságait  azzal  fejezte  be 
az  asszony,  hogy  magát  a  világ  előtt  szépíteni 
akarván,  férjének  nevét  még  ocsmány  rágalmazá- 
sokkal is  megmocskolta. 

Átok  1  kiáltja  vala  a  gróf  keserves  bosszúságá- 
ban, mikor  feleségének  gonoszságát  meghallotta, 
iszonyú  átok  annak  a  fejére,  a  ki  gunyhóját  leg- 
először más  ember  gunyhója  mellé  építette.  Bezár- 
kózott azután,  s  mély  magányosságban  töltött  egy 
egész  hónapot,  a  nélkül  hogy  házából  kilépett 
volna.  A  hónap  végével  megjelent  ugyan  ismét  a 
faluban,  de    csak    keresztül    menvén  rajta  jószága- 


nak  legvadabb  erdejébe,  hol  mellében  az  cmber- 
gyűlölést  naponkint  ncvelgette.  Itt  egyszer  ides- 
tova tébolyogván,  végtére  egy  völgybe  jutott,  mely 
három  magas  hegy  között  feküdt,  melyeknek  bér- 
czei  sűrű  fákkal  és  még  sűrűbb  bokrokkal  voltak 
benőve.  Titkos  borzadással  lépett  ő  be  ennek  a 
völgynek  hűs  homályába,  s  letelepedett  a  pata- 
kocskához,  mely  a  meredek  kőszikláról  tiszta  kris- 
tály gyanánt  lerohanván,  s  minden  akadálynál  híg 
gyöngyökből  álló  bokréta  gyanánt  felszökvén,  végre 
a  laposon  tovább  andalgott.  Végén  a  völgynek 
szorosabban  vonódtak  össze  a  hegyek,  melyek  kö- 
zött feküdt,  s  egy  kősziklához  ragaszkodtak,  mely 
meredeken  és  magasan  nyúlt  fel  az  égbe.  Ama  fél 
keréknek  tetején,  melyet  e  hegyek  formáltanak,  fe- 
lette vastag  tölgyfák  állottak,  melyeknek  ágai  egy- 
másba fonódván,  szép,  magas  és  hűs  ernyőt  ké- 
peztek. Ezen  ernyő  alatt  a  mohos  kősziklára  kö- 
nyökölt a  gróf,  s  mellette  folyván  a  csörgő  pata- 
kocska, elméjét  a  múlt  időkről  való  csendes  álmo- 
dozásba szenderíteíte. 

Elválok,  egészen  elválok  ezektől  az  utálatos  em- 
berektől, mondja  vala  ezen  szempillantásban  teli 
kedvetlenséggel,  s  tekintetét  egyszersmind  erre  az 
elzárt  völgyre  függesztvén.  Minekutána  figyelme- 
sen megvizsgálta  minden  részét,  végre  lassacskán 
felkelt  és  szemeit  újra  majd  a  két  felül  álló  mere- 
dek hegyre,  majd  a  völgy  végén  álló  kősziklára, 
majd  a  felette  függő  ernyőre  vetegettc.  Itt,  úgymond 
végtére,  itt  akarok  meghalni.  Ezt  a  pusztaságot  a 
természet  az  én  számomra  alkotta,  megcsalatkozott 
szerencsétlen  szívemnek  menedékhelyül.  Itt  akarok 
meghalni ! 

Ezzel  haza  szaladt,  munkásokat  fogadott  és  két 
hónap  alatt  a  házat  felépítette.  Tisztességes  volt 
ez  és  igen  alkalmas,  csak  egy  contignatióra,  hátul 
a  völgyben  a  magas    kősziklánál.    Szobái    kevesek. 


külső  falai  pedig  részint  lúggal,  részint  jó  illatú 
szulákkal  voltak  befedve.  A  kellemes  kert,  teli  ár- 
nyékos és  tekervényes  ösvényekkel,  teli  virágokkal 
és  balzsamos  illatú  növényekkel,  teli  lombernyők- 
kel és  kedvesen  zöldelő  csemete-házacskákkal,  a 
völgynek  déli  részén  vonódott  le  a  három  hegynek 
nyílásáig.  Közepén  folyt  keresztül  kerengősen  a 
patak  egy  nagy  és  mély  víztartóba,  melyet  friss 
vízzel  megtöltvén,  egymásba  nőtt  bokrokból  álló 
födél   alatt  elvégre  a  völgyből  kiosont. 

Az  egyik  szobában  könyvek  voltak  és  egy  kulcs- 
czimbalom ;  a  másikban  a  gróf  lakott  kis  fiával ;  a 
másik  kettő  hálószoba  volt,  az  egyik  pedig  a  szol- 
gáé. Egy  mulatóház  a  kertben,  egy  tekeasztal  a 
házban,  kőboltozatok  köröskörül  a  völgyben,  me- 
lyek a  kert  felé  oszlopokon  állván,  nyitva  voltak: 
ezekből  állott  az  egész  készület  a  grófnak  magá- 
nyos életére.  A  völg)'nek  északi  részén  egy  szép 
mezőt  szabott  ki  egy  pár  tuczat  juh  számára  lege- 
lőnek. Feltette  azonkívül  magában,  hogy  egy  pár 
agarat  is  tart,  melyekkel  nyulászni  lehessen.  Em- 
bergyűlölése  pedig  arra  bírta,  hogy  a  hegyeknek 
tetejét  köröskörül  teli  plántáltatta  kökénynyel,  csip- 
kével, galagonyával  és  mindenféle  tövissel,  me- 
lyekből eleven  és  áthathatatlan  sövény  lett.  A  völgy- 
nek ajtaját  sűrű  ágbogak  takarták  el,  melyhez  az 
összenőtt  ágak  alatt  tekervényes  ösvény  vezetett,  s 
mely  szüntelen  be  volt  zárva.  Egy  csengőcske, 
melynek  drótja  az  ajtón  kívül  függött,  adott  a 
grófnak  mindenkor  jelt,  mikor  vele  jobbágyainak 
valamelyike  beszélni  kívánt. 

E  készületek  megtétetvén,  összehivatta  még  egy- 
szer falujának  lakosait  és  jószágainak  árendásait. 
Én  titeket  elhagylak,  mondja  vala  az  utóisóknak; 
de  jaj  annak  közületek,  a  ki  jobbágyaimnak  vala- 
melyikét nyomorgatni  merészeli.  A  legkisebb  igaz- 
ságtalanságot úgy  fogom  nézni,   inint    gyilkosságot. 


Azután  jobbágyaihoz  fordulván,  ti  pedig,  úgy- 
mond, éljetek  békességben  és  feljebbvalóitoknak 
úgy  engedelmeskedjetek,  mint  nekem.  Közel  van 
hozzátok  jövendőbeli  lakásom  ;  ha  valakinek  közü- 
letek panasza  lesz,  jöjjön  hozzám,  csengessen  a 
kert  ajtaján,  s  atyát  fog  bennem  ezentúl  is  találni. 
Bármily  kicsiny  legyen  is  a  rövidség,  melyet  nek- 
tek árendásaim  okoznának,  folyamodjatok  hozzám 
fiúi  bizodalommal.  Eltökélt  akaratom,  hog)'  boldo- 
gok legyetek,  ha  mindjárt  uratok  nem  boldog  is. 
Ezt  mondván,  kihozta  kastélyából  három  eszten- 
dős fiát  s  új  lakásába  vitte.  Jobbágyainak  köny- 
hullajtásai  és  szíves  áldásai  követték  magányossá- 
gába.  Az  Úr  Isten  áldja  meg  a  mi  jó  Urunkat  1 
kiáltják  vala  utána  a  magasabb  helyekről  be  a 
kertbe.  Lassan-lassan  csendesség  támadván  a  gróf 
körül,  s  a  magányosságban  való  gyönyörködést 
mélyebben  kérdvén  érezni,  térdre  esett,  s  felemel- 
vén kezeit:  Szent  természet!  úgymond,  a  te  kebe- 
ledben akarok  én  itt  élni  és  halni,  messze  azoktól 
a  szörnyektől,  kik  magukat  embereknek  nevezik. 
E  rövid  igékből  elegendőképen  ki  lehet  venni  az 
öreg  grófnak  eltökélt  szándékát.  Feltette  ő  magá- 
ban, hogy  a  világtól  egészen  elválik,  melyet  leg- 
iszonyúbb zavarnak,  legrettenetesebb  mélységnek 
tartott.  Feltette  magában  azt  is,  hogy  egyetlen  egy 
fiából  természetes  embert  nevel,  semmivel  sem 
ösmerkedtetvén  meg,  a  mit  a  városi  társaságok  ki- 
gondoltak. Magányosságban  akarta  a  gyermeknek 
szívét  és  eszét  formálni.  Természet  1  így  szóllott  ő 
magában  reggelenkint,  tégedet  tisztellek  én  ezen- 
túl, mint  egyetlen  anyánkat,  dajkánkat  és  vezé- 
rünket. Ezt  pedig  azért  mondotta  magában  minden 
reggel,  hogy  magát  feltett  szándékában  naponkint 
megerősítse,  mely  kiváltkép  oda  czélozott,  hogy  ama 
parányi  környékből,  melyben  lakott,  a  mesterségnek 
mindennemű  szüleményeit  egészen  számkivesse. 


11. 

A  tcrmiitctct    ncvclís. 

Tömve  lévén  a  grófnak  feje  az  újabb  filozófu- 
soknak amaz  elmefuttatásival,  melyekkel  az  emberi 
nemzetnek  természetes  állapotját,  minekelőtte  pol- 
gári társaságokba  összevonódott  volna,  lerajzolják  ; 
valamint  a  régi  poétáknak  agyaskodásaival  is,  me- 
lyekkel az  emberi  nemzetnek  gyermekkorát  mint 
legboldogabb  aranyidőket  magasztalják  ;  könnyű 
volt  neki  arra  a  gondolatra  jutni,  hogy  fiának  ter- 
mészetes nevelést  adjon,  mely  nélkül  nevedéke, 
az  ő  Ítélete  szerint,  boldog  nem  lehetett.  Meg 
nem  gondolta  ő,  hogy  az  embernek  természetéhez 
tartozik  a  tökéletesedésre  való  hajlandóság  és  ama 
sorsának  jobbítására  késztető  ösztön,  mely  őtet  az 
oktalan  állatoktól  megkülönbözteti  és  hogy  erre 
nézve  az  emberi  nemzet  soha  az  úgynevezett 
puszta  természetes  állapotban  nem  élhetett,  sem 
együgyű  gyermekkorában  örökké  meg  nem  marad- 
hatott. 

A  nevedék  grófocskának  első  gyermekesztendci- 
ben  tűrhetőképen  ment  a  dolog  még  a  faluban  a 
természetes  neveléssel  ;  mirenézve  a  gróf  erősen 
feltette  magában,  hogy  a  völgyből,  melybe  most 
átköltözött,  a  nagyvilágban  szokott  módosságot  és 
udvariasságot  egészen  kiirtja.  Első  reggel,  mely  neki 
e  magányosságban  világított,  behívta  magához  és 
imígy  szólította  meg  Istók  nevű  régi  szolgáját: 
Hallod-e    Istók!  ezen  szempillantástól  fogva  meg- 


szűnik  köztünk  az  úr  és  a  szolga.  Nekem  erre 
fontos  okaim  vannak  és  te  engemet  feJette  nagyon 
lekötelezel,  ha  egészen  elfelejted,  hogy  urad  va- 
gyok. Értcd-c  Istók? 

A  mint  parancsolja  gróf  uram,  feleié  Istók  egy 
főhajtással. 

Én  tetőled  sem  a  gróf  uram  nevet  nem  akarom 
hallani,   sem  a  főhajtást  látni.  Érted-e  Istók? 

Az  öreg  embernek  ismét  a  nyelvén  volt  már 
ama  felelet:  a  mint  parancsolja  gróf  uram !  és  feje 
ismét  előre  kezdett  hajlani.  Amazt  elnyelte,  a  kez- 
dődő főhajtásból  pedig  testét  sem  előre,  sem  vissza 
nem  merte  mozdítani. 

Értetted-e  Istók!  a  mit  mondtam?  Te  itt  az 
vagy,  a  mi  én  vagyok.  Kis  fiam  még  g)'ermck  és 
így  nekünk  engedelmeskedni  mindaddig  köteles, 
míg  mi  neki  szolgálatot  tenni  kénytelenek  va- 
gyunk. Ezen  szempillantástól  fogva  nem  vagy  szol- 
gám és  én  tégedet  minden  kötelességtől  felszaba- 
dítalak. Érted-e  Istók? 

Értem  1  feleié  a  szolga  piruló  orczával,  mivel  a 
gróf  uram  név,  melyhez  nagyon  hozzá  volt  szokva, 
ismét  nyelvére  akart  jönni. 

Ülj  tehát  ide  mellém,  Istók!  együk  meg  együtt 
a  reggelit. 

Az  öreg  ember  sokáig  vonakodván,  a  grófnak 
egynehány  kény  tel  enítése  után  leült,  s  azt  ki'vánta 
magában,  hogy  bár  inkább  sánczmunkán  a  szám- 
kivetésben volna.  Ízetlenebben  soha  sem  evett  még 
egész   életében. 

Hallod-e  Istók  !  az  én  nevem  Kaczajfalvi,  a  tiéd 
Istók,  a  fiamé  Laazi.  Valamint  én  neked  azt  mon- 
dom :  Te !  úgy  te  is  nekem  azt  mond :  Te ! 

Istóknak  verítéke  nagy  cseppekkel  tolódott  ki 
homlokából. 

No  s  hát  Istók!  mondd  meg,  mi  nekem  a  ne- 
vem? 


Az  úrnak  a  neve  —  kezdé  felelni  az  öreg 
szolga. 

Ostoba  1  monda  viszontag  hevesen  a  gróf,  a  te 
neved !  így  beszélj  velem,  nem  pedig  :  az  úrnak  a 
neve.  Te  vagyok  én  neked,  valamint  te  viszontag 
nekem. 

Az  öreg  Istók  szégyenletében  elpirult  s  nem 
mert  a  grófra  egyébkép,  hanem  csak  oldalvást  és 
lopva  tekinteni. 

Istók!  meg  ne  haragíts  1  Azt  akarom  én,  hogy 
te  itt  szintolyan  úr  légy,  mint  én.  Ne  hadd  ma- 
gadnak a  dolgot  ezerszer  mondani.  A  te  akaratod 
itt  szintúgy  teljesedjen,  mint  az  enyém !  Lemon- 
dok ezentúl  fogva  minden  uraságról,  melyet  nekem 
magadra  adtál.  Nem  akarok  náladnál  több  lenni, 
és  így  átlátod,  hogy  te  engemet  szintúgy  illethetsz 
te  névvel,  mint  én  tégedet. 

Erre  Istók  minden  bátorságát  összekaparítván  : 
Gróf  uram  tehát  engem  ezentúl  semmire  sem  akar 
kényszeríteni  ?  és  én  azt  cselekedhetem,  a  mit  akar 
rok?  kérdezi  vala  halk  szózattal 

Kezded  már  egyszer  a  dolgot  érteni  ?  Akarj, 
cselekedj,  a  mit  tetszik  !  Szabad  vagy  vele. 

Én  tehát  ezen  szempillantástól  fogva  gróf  uram- 
nak akarom  az  urat  nevezni,  nem  pedig  te  névvel 
illetni. 

Takarodj  szemeim  elől,  balgatag  ember!  monda 
hevesen  a  gróf. 

Soha  Istók  gyorsabban  nem  engedelmeskedett, 
mint  ennek  a  szónak.  Felugrott  azonnal  és  kisza- 
ladt a  konyhába. 

Az  öreg  gróf  megfontolván  a  dolgot,  könnyen 
átlátta,  hogy  ha  szolgájának  teljes  szabadságot  akar 
adni,  arra  ;em  kényszerítheti,  hogy  őtet  úgy  ne 
híjjá  és  nevezze,  a  mint  neki  tetszik.  Más  módok- 
ról gondolkodott  tehát,  melyekkel  Istókból  termé- 
szetesebb   embert    faraghasson.  Saját  házától   nem 


messze  építtetett  neki  egy  módos  és  szép  házacs- 
kát, csináltatott  bele  szinte  oly  együgyű  és  jó  házi 
eszközöket,  mint  az  övéi  voltak,  s  neki  ajándékozta 
a  völgynek  felével  együtt  pecsétes  írás  által.  A  mint 
tehát  a  házacska  elkészült,  bevezette  szolgáját  a 
gróf  és  kezébe  adta  az  írást,  melyben  még  tőke- 
pénzt is  ajándékozott  neki  a  végből,  ho^  szabad- 
ságát állandó  lábra  emelje.  Istók  az  írást  olvasván, 
saját  szemének  is  alig  tudott  hinni,  s  könyes  te- 
kintetét majd  a  papirosra,  majd  a  grófra  függesz- 
tette. Hallod-e,  Istók  uram!  monda  végtére  a  gróf ; 
látod  ebből,  hogy  a  sors  minket  szomszédoknak 
tett.  Megengeded- e,  hogy  némelykor  meglátogas- 
salak? Istók  meg  nem  tudván  választani,  ha  szivé- 
ből beszél-e  a  gróf,  vagy  csak  csúfolja?  minden 
felelet  helyett  az  asztalra  vetette  az  írást,  és  a 
grófot  az  új  házacskával  együtt  ott  hagyván,  előb- 
beni  szobájába  ment.  Csak  nagy  nehezen  vehette 
a  gróf  arra,  hogy  az  új  lakást  ajándékban  elvegye ; 
ezt  pedig  végbe  vivén,  nagyon  reméllettc,  hogy 
Istók  a  szolgát  lassankint  elfelejtvén,  úgy  fog  vele 
élni  és  bánni,  mint  jó  barátjával. 

A  grófnak  egyéb  igyekezetei,  melyekkel  az 
emberektől,  kiket  gyűlölt,  egészen  elválni  és  a 
puszta  természetnek  állapotjába  visszatérni  iparko- 
dott, szinte  oly  hevesek,  és  többnyire  szinte  oly 
czélhibázók  voltak,  mint  az  első.  Szerencséjére  az 
szolgált,  hogy  szíve  egyenes  és  esze  derült  volt, 
és  hogy  igyekezetei,  melyek  magukon  az  ember- 
gyűlölésnek  bélyegét  viselték,  akkor  történtének, 
mikor  fia  még  nag}'on  ifjú  volt,  kinek  tehát  nem 
árthattak  úgy,  a  mint  egy  korosabb  nevedéknek 
ártottak  volna.  A  mi  ruháját  illeti,  ez  közönséges 
volt  és  fiáétól,  sőt  még  Istókétó!  is  semmiben  sem 
különbözött.  Rövid  hajuk  természetesen  lebegett 
fejük  körül,  és  együgyű  táplálékuk  majdnem  csak 
gyümölcsből,    zöldségből    <^s    felette    kevés  húsból. 


italuk  pedig  tejből,  vízből  és  néha-néha  egy  po- 
hárka jó  és  tiszta  borból  állott.  Istóknak  egész  kö- 
telessége a  főzés  volt.  Haszontalanok  voltak  min- 
den ellenkezései,  melyekkel  magát  a  grófnak  asz- 
talától el  akarta  vonni.  Megesküdött  ez,  hogy 
minden  segítség  nélkül  örökre  elhagyja,  ha  ebben 
szót  nem  fogad.  Hozzá  szokott  lassankint  Istók  a 
grófnak  különösségeihez.  Ez  őtet  meg-meg  láto- 
gatta hajlékocskájában,  ő  pedig  a  grófot,  míg  a 
gyermek  a  völgyben  ides-tova  szaladozott,  úgy 
mulatván  magát,  a  mint  lehetett.  így  múlt  el  az 
egyik  esztendő  a  másik  után.  Kaczajfalvi  és  Istók 
egészségesebbeknek  és  vidámabbaknak  érezték 
magukat;  a  gyermek  pedig  gyors  lett,  mint  a  vir- 
goncz  őzecskc,  szép,  mint  a  kis  Ámor,  erős  és 
bátor,  mint  egy  férfiú. 

Reggelenkint,  mihelyt  a  nap  felkelt,  kiugrott 
bőrágyából,  kiszaladt  a  kősziklához^  melyből  a  szép 
forrásvíz  görgött,  s  megfürösztötte  fejét,  mellét  és 
vállait.  Lerepült  azután  a  kertbe,  megöntözte  virá- 
gait, s  a  legmagasabb  fákról  reggelit  szedett.  Maga 
jól  lakván,  vitt  atyjának  és  Istóknak  is  egy-egy 
kosárka  gyümölcsöt  szobáikba.  Visszament  végre 
ismét  a  kertbe  a  víztartóhoz,  hol  magát  úszással 
mulatta,  vagy  elment  az  ebekkel  a  hegyekre  nyu- 
lakat kergetni.  Az  atyját  a  kertben  megjelenni  lát- 
ván, elébe  szaladt  nagy  örömmel  s  elbeszélte  neki 
reggeli  munkáját  és  előkerült  kis  eseteit.  Segített 
azután  atyjának  vetni  és  plántálni.  A  mit  ez  ásott, 
azt  ő  begerebelte,  vagy  gyomlált,  vagy  ifjú  fákat 
kötözött,  vagy  atyjától  ojtani  tanult,  még  a  nap 
fcljcbbre  emelkedett.  Összeültek  azután  egy  lugas 
alá  s  az  öreg  a  gyermeket  tanítgatta. 

Ama  szükség,  mely  őtet  arra  kénytelenítette, 
hogy  fiát  oktassa,  arra  is  kényszerítette  egyszer- 
smind, hogy  jól  megfontolja,  mit  akar  tulajdonképen 
a  természetes  neveléssel  ?  Én  ugyan  az  emberektől 

Ifjú  fákat  kötözött,  vagy  atyjától  oltani  tanult. 


Verseghy  :  A  természetes   ember. 

egészen  el  akarok  válni,  monda  magában  ;  de  bezzeg 
a  fiam,  ha  majd  egyszer  megnő  ?  Erre  a  gondolatra 
ránczba  vonódott  a  homloka,  melyet  kezével  ked- 
vetlenül mcg-megdörgölt ;  mire  fejét  hevesen  meg- 
rázván, azon  boszankodott,  hogy  az  ő  legkedvesebb 
gondolatja  és  igyekezete  fiára  semmikép  sem  illik. 
Mi  legyen  a  gyermekből,  ha  egyszer  felnő?  így 
kérdezgette  magától  ezerszer  és  szinte  annyiszor 
kénytelen  is  volt  magának  azt  felelni,  hogy  e  völgy 
az  ő  fiának  örök  lakása  nem  lehet.  Ezerféle  tün- 
déreknél tündérebb  eszközök  tűntek  eszébe,  me- 
lyekkel a  lehetetlenséget  lehetségesnek  tehetni  vélte. 
Egy  kis  leányt  akart  a  völgybe  hozatni,  hogy  azt 
fia  számára  felnevelje.  Majd  meg  azután  azt  tette 
fel  magában,  hogy  a  gyermeknek  a  szerelemről 
soha  semmit  sem  szól.  Így  habozván,  ezerféle  dolgot 
akart  és  ismét  nem  akart  elkövetni,  hogy  a  gyer- 
meket örökre  a  völgyhöz  csatolhassa  s  az  egyik 
módot  végtére  sikertelenebbnek  és  haszontalanabb- 
nak találta  a  másiknál.  Egész  estéket  töltött  háza 
előtt  gondolkodással,  fontolással  és  elmélkedéssel 
s  esténként  habozóbb  lett  az  iránt,  mit  tévő  legyen 
e  fontos  állapotban? 

Erezte  ő,  hogy  a  természetesen  nevelt  gyermek 
vaktában  zuhan  majd  be  a  világba  és  így  még 
atyjánál  is  szerencsétlenebb  lesz.  A  sok  gondol- 
kodás után  csak  abban  az  egyben  tudott  megálla- 
podni, hogy  a  gyermeknek  a  vele  született  szabad- 
ságot egészen  meghagyja.  Sohase  tanulhassa  ő  meg, 
úgymond,  mit  tesz  parancsolni  és  mit  tesz  enge- 
delmeskedni. A  szabadsághoz  való  hajlandósága 
megutáltatja  majd  vele  az  embereket,  kik  váltólag 
már  uralkodnak,  már  szolgáskodnak.  Kénytelen  lesz, 
magányosan  élni,  hogy  szabad  lehessen.  A  szabad- 
ságnak e  szeretete  még  ama  bilincieket  is  szét 
fogja  törni,  melyeket  szívének  az  asszonyi  furcsaság 
koholand.  Szerelmet  fog  keresni  és  szerelmet  nem 


találván,  visszarepül  a  magányosságba,  hol  e  ve- 
szedelmes indulatot  hiúságnak  ismervén,  unalom- 
mal és  uniorodásssl  fog  alacsony  csalárdságaira 
visszatekinteni.  Egyenes  és  józan  legyen  az  esze! 
Neked  fogadom.  Istenem  I  felemelt  kezeimmel,  hogy 
csak  tiszta  igazságra  tanítom.  Semmi  előítélet, 
semmi  babona  mejt^  ne  homályosítsa  elméjét.  így 
azután  az  embereknek  ezerféle  nevetséges  véleke- 
dései minden  bizonynyal  visszavezetik  <5tet  e  völgybe, 
hol  szabadon  gondolkodhat  mindenről,  a  mit  meg- 
foghat. Ezt  mondván,  a  ház  ajtajának  felébe  azonnal 
felírta  nagy  betűkkel  e  két  szót:  Igazság  és  Szabad- 
ság, hogy  soha  el  ne  felejtse  azt  a  nagy  czélt, 
melyet  magában  a  kis  Grófnak  nevelésére  nézve 
feltett. 

Az  öreg  Kaczajfalvinak  valaha  magyar  ugyan,  de 
csupán  csak  tudós  nevelője  volt,  kitől  felette  sok 
és  messze  terjedő  tudománybeli  kincseket  gyűjtött, 
melyeknek  számát  azóta,  hogy  magányosságban  élt, 
nagyon  megszaporította.  Szeretett  ő  amaz  emberek 
módjára,  Itikben  a  tudósság  a  bölcsességet  elfojtja, 
elmefuttatásaival  az  igaz  világból  a  felhők  közé 
repülni  és  ott  magának  egészen  új  világot  alkotni. 
Ezt  cselekedte  ő  fiának  nevelésérc  nézve  is,  mely- 
nek módjáról  nagy  enthuziasmussal  agyaskodott. 
Fejét  mindazáltal  ezen  indulatos  gondoskodás  soha 
még  eddig  oly  nagyon  meg  nem  zavarta,  mint 
most,  mikor  magával  az  iránt  tusakodott,  mivé' 
kellene  fiának  oktatását  tulajdonképen  kezdeni  ? 
Még  a  tudományokban  is  talált  ő  ezen  alkalmatos- 
sággal előitél eteket,  tévelygéseket,  hipotheziseket, 
sőt  még  tárgyatlan  vélekedéseket  is.  Százféle 
könyveket  olvasván,  szemébe  tűnt  most  neki  min- 
denütt, a  mit  eddig  észre  nem  vett,  hogy  a  tudo- 
mányok, melyekben  eddig  maga  is  oly  annyira 
büszkélkedett,  végtelenül  szoros  szövetségben  álla- 
nak  !i   különféle    nemzeteknek    szokásaival    és  véle- 


kedéseivel  és  hogy  következendőképen  fiának  az 
olvasás  a  természetes  nevelésre  nézve  semmi  hasz- 
not sem  hozhat,  sőt  hogy  egy  könyvet  sem  talál, 
melyet  e  nevelésbeli  igyekezetének  veszedelme 
nélkül  kezébe  adhatna.  Próbálgatta  ő  egynehányszor 
ezen  akadályoknak  elmellőzését  és  csak  könyv 
nélkül  mutogatott  a  gyermeknek  valami  keveset  a 
tudományokból.  De  a  kis  Grófnak  kérdései  azonnal 
meggyőzték  őtet  az  iránt,  hogy  az  együgyű  termé- 
szet, a  minőnek  ő  azt  magában  képzelte,  nem  igen 
képes  sok  tudományt  elviselni. 

Eltökélte  végtére  magában,  hogy  azokat  a  tudo- 
mánybeli  dolgokat  mind  elmellőzi,  melyeknek  való- 
ságát meg  nem  lehet  egyenesen  az  érzékenységeknek 
tapasztalásából  mutatni.  A  mathézist,  a  természetnek 
históriáját,  a  mechanikát  és  az  experimentális  fizikát 
kezdette  tehát  vele  gyakorolni,  melyek  a  gyermek- 
nek egész  elméjét  elfoglalván,  eszének  élességet, 
egyenességet  és  természetességet  adtak,  szívének 
pedig  az  igazsághoz  oly  határtalan  szeretetet,  hogy 
még  az  atyja  is  kénytelen  volt  a  tanulásban  serény- 
kedni, hogy  különféle  kérdéseire  sikeresen  meg- 
felelhessen. 

A  kézimunka  vette  el  még  most  is  a  napnak 
legnagyobb  részét.  Az  öreg  gróf  vele  már  eszter- 
gályozott, már  gyalult,  már  ácsolt,  már  kőfalat 
rakott  s  végtére  tízféle  mesterembert  fogadott  fel, 
hogy  fiát  a  völgyben  kézi  munkákkal  mulassák.  Az 
öreg  úr  mindenkor  jelen  volt,  hogy  az  ártalmas 
beszélgetéseket  meggátolhassa  és  a  mesteremberek- 
nek erős  parancsolatot  adott  előre,  hogy  a  gyer- 
meknek vélekedését  meg  ne  tántorítják.  A  gyerme- 
ket ezen  embereknek  a  völgyben  való  megjelenése 
egyenesen  ama  kérdésekre  vezette  ugyan :  hogy 
honnan  jönnek  ?  és  hová  mennek  ?  de  gyermekes 
tudatlanságát  könnyű  volt  az  öregnek  ily  feleletek- 
kel megelégíteni :    ök  is  olyan  völgyekben  laknak, 

fiami  mint  mink.  Szűkölködvén  sok  olyas  nélkül, 
a  mi  nekünk  van,  látod,  hogy  ők  minket  építeni 
s  különféle  szerszámokat  és  házi  eszközöket  csinálni 
tanítanak ;  mi  pedig  ezért  nekik  virágokat  adunk 
és  ifjú  fákat,  melyek  nélkül  ők  szűkölködnek  s 
melyekkel  völgyeiket   ők  is  be  akarják  ültetni. 

Az  efféle  foglalatosságok  a  kis  grófnak  testi 
tehetségeit  kétség  kívül  nagy  tökéletességre  vitték 
és  az  öregnek  szinte  dobogott  a  szíve  örömében, 
mikor  a  tizenkét  esztendős  gyermeket  szép  karcsú 
testével  és  bátor,  derült,  de  mindazonáltal  mégis 
illendő  tekintettel  maga  előtt  állani,  vagy  a  kertben 
sétálni  látta. 


A    természetes    nevelést    maga   a    természet   megjátsza. 

Régi  hibának  tartom  én  azt  a  tudós  nyelvekben, 
hogy  a  mesterségest  a  természetesnek  átellenébe 
helyezik.  Hisz  az  emberi  természetnek  fő  tulaj- 
donsága az,  hogy  mesterségeket  űzzön  s  ez  által 
sorsát  megtökéletesítsc.  Az  olyan  embert  tehát,  a 
ki  minden  mesterség  nélkül  a  vad  magányosságban 
él,  inkább  fél  embernek  kell  tartanunk,  hogysem 
természetesnek.  A  természet  arra  ösztönözvén  ben- 
nünket, hogy  eszünkkel  mindennemű  boldogságunk- 
nak gyarapítására  és  előmozdítására  éljünk,  annál 
természetesebbnek  kell  az  embert  neveznünk,  men- 
nél tökéletesebb.  Meg  fogjuk  azonnal  a  kis  grófban 
látni,  mikép  vezeti  őtet  maga  a  természet  arra, 
hogy  vadállathoz  illő  magányosságából  józan  eszének 
segedelmével  kiüssön  és  emberhez  illő  jobb  sorsra 
törekedjen. 

Megtanította  őtet  az  öreg  gróf  a  muzsikára  is, 
melyben  oly  szép  előmenetelt  tett,  hogy  a  fekvő 
sípot  mesterül  fújta.  De  minekutánna  ebben  a 
mesterségben  sem  talált  tanulni  való  új  dolgokat, 
végtére  oly  kérdéseket  tett,  melyek  atyját  meg- 
rezzentették. Egyszer,  amint  Istóknak  az  öreg  gróf 
valamit  parancsolt  és  amaz  elment,  hogy  a  paran- 
csolatot teljesítse,  betolván  a  kis  gróf  a  földbe  az 
ásót,  mely  szinte  kezében  volt:  hallod-e,  úgymond 
atyjának,  nekem  egy  kérdésem  van  1  Mikor  te  Istók- 


nak  azt  mondod :  hozd  ide  az  öntözd  edényt, 
Istók  megcselekszi.  De  azt  soha  sem  hallom,  hogy 
Istók  teneked  mondaná:  hozd  ide  az  öntöző  edényt 
és  amint  én  tégedet  ismerlek,  te  meg  sem  cseleked- 
ned, ha  mondaná  is.  Mondd  meg  nekem  Atyács- 
kám,  honnan  van  ez  ? 

Az  öreg  gróf  nem  tudott  hamarjában  mit  felelni. 
De  végtére  csak  arra  fakadt  mégis:  Ha  Istók  nekem 
mondaná,  én  is  megcselekedném. 

—  Ugy-e?  monda  erre  a  gyermek.  De  Istóknak 
csak  többet  kell  mégis  cselekedni,  mint  nekünk. 
Némelykor,  mikor  a  nap  süt,  mi  az  ernyők  alá 
megyünk  az  árnyékba  és  nyugszunk,  Istók  pedig 
dolgozik.  Láttam  én  sokszor,  hogy  ő  is  örömest 
elment  volna  nyugodni,  de  rád  tekintvén,  csak 
megmaradt  mégis  a  munkánál.  Pedig  ő  nem  oly 
erős,  mint  te  vagy.  Ha  én  Istóknak  volnék,  guny- 
hómban  maradnék  és  saját  kertemben  dolgoznék, 
a  tiédet  pedig  rád  hagynám.  Mond  meg  nekem, 
miért  nem  cselekszi  ő  ezt? 

A  gróf  elmosolyogta  magát.  Hallod-e  Laczi ! 
Istók  tud  ásni,  plántálni,  vetni,  de  fákat  ojtani  nem 
tud.  Nem  tudja,  mikor  kell  plántálni  és  a  magot 
nem  ismeri.  Mindezekre  én  tanítom ;  Ő  pedig  nekem 
ezért  dolgozik.  Ha  nekem  dolgozni  nem  akar,  én 
őtet  semmire  sem  tanítom  és  akkor  azután  felkopik 
az  álla. 

—  Azért  tehát,  mivel  te  többet  tudsz,  mint  Istók  — 
monda  a  gyermek  —  így  hát,  mivel  én  is  nemsokára 
tudok  már  ojtani  és  a  magokat  ismerem,  Istók 
nekem  is  kénytelen  lesz  dolgozni  ? 

—  Ha  okosabb  leszel,   igenis  I 

—  Azután  pedig,  ha  egyszer  annyit  tudok,  a 
mennyit  te,  neked  sem  dolgozok  többé? 

Az  öreg  gróf  nem  tudta,  igennel  felcljen-e  erre, 
vagy  nemmel  ? 

—  De    még    egyet    akarok    tőled    kérdezni !    Te 

engem  megtanítasz  arra,   a  mit  tudsz.   Hát  tégedet 
ki  tanított? 

—  Az  atyám. 

—  Tehát  te  is  kicsiny  voltál,  mint  én? 

—  Kétség  kívül !  —  Hallod-e,  a  tengeri  nyulak 
megrongálták  amott  virágos  ágyaidat. 

— -  Úgy-e,  a  virágoknak  az  nem  sokat  árt.  Vájjon 
mily  kicsiny  voltam  én  eleinte? 

—  Ily  parányi. 

—  És  honnan  jöttem  ide,  édes  Atyácskám  ?  Már 
ez  nekem  sokszor  eszembe  jutott.  Hiszen  csak 
kellett  valahonnan  kinőnöm,  mint  a  palántákat  is 
a  földből  látom  kiserdülni.  Ezt  mondd  meg  most 
nekem. 

—  Ezt  én  nem  tudom,  feleié  az  öreg  gróf 
komor  tekintettel. 

—  Kár!  —  De  azt  legalább  tudod  még,  hol 
láttál  meg  engemet  legelőször? 

—  Arra,  hogy  ezt  neked  elbeszélhessem,  sok 
idő  kivántatik. 

A  gyermek  messze  elhajítván  ásóját:  van  időnk, 
monda,  elegendő  s  ezzel  letelepedett  az  atyja 
lábaihoz,  hogy  beszédjét  annyival  figyelmesebben 
hallgathassa. 

—  Másszor,  fiam  !  másszor,  —  monda  az  öreg 
gróf  s  felkelvén,  elsompolygott.  Mély  gondolko- 
dásba merült  azután  az  iránt,  micsoda  jó  úton- 
módon  felelhetne  meg  a  gyermeknek  efféle  kérdé- 
seire, a  nélkül,  hogy  eszének  vagy  szívének  ártson. 
Erezte  ő,  hogy  a  gyermeknek  ismereteiben  rések 
vannak,  melyeket  oktatás  által  kell  helyre  hoznia, 
ha  azt  nem  akarja,  hogy  azokat  maga  a  gyermek 
veszedelmes  képzések  által  kipótolja.  Eltökéllette 
tehát  magában,  hogy  ezen  oktatást  oly  kiméléssel, 
a  minővel  csak  lehet,  lassanként  elkezdi.  Egynehány 
nap  múlva  azt  beszélte  a  gyermeknek,  hogy  az 
egész    föld  teli  van  oly  völgyekkel,  mint  az  övek ; 

Verseghy  :   A   természetes   ember.  a 

de  elhallgatta  ezen  alkalommal  mindazokat,  a  mik 
a  gyermeknek,  bár  ha  csak  messziről  is,  értésére 
adhatták  volna  az  embereknek  és  a  polgári  rendek- 
nek külömbségct.  Mindenik  völgybe  egy  pár 
házacskát  helyeztetett,  olyant,  mint  az  övék,  me- 
lyeknek lakosait  mind  jó  és  dolgos  embereknek 
tette,  ismét  elhallgatván  mindazon  igyekezeteket, 
melyekkel  az  ész  és  a  szerénység  a  természetet 
megszépítette.  Az  embernek  eredetéről  végtére  egy 
szép  mesét  mondott,  mely  a  gyermek  képzésének 
legkisebbet  sem  árthatott;  az  oktatásnak  terjedtebb 
folytatását  pedig  egyáltalában  későbbi  időkre 
halasztotta. 

Gondoljunk  magunknak  egy  született  vakot,  kinek 
a  jótevő  Istenség  egyszerre  megadja  szemevilágát. 
Amaz  álmélkodás,  melylyel  ő  a  körülötte  levő  dol- 
gokat csodálná,  hasonló  volna  a  kis  grófnak  álmél- 
kodásához.  Ezer  kérdést  tett  egyhuzamban  ezen 
emberekről,  mindenik  kérdését  azzal  az  óhajtással 
fejezvén  be:  bárcsak  ezeket  a  szép  völgyeket  és 
a  benne  lakó  embereket  maga  megláthatná.  Szemei 
szüntelen  azokon  a  magas  béreseken  jártak,  melyek 
a  völgyet  bekerítették.  Munkáját  megszüntetvén, 
virágjai  hervadoztak  s  legkedvesebb  viola-ágyait  a 
szapora  gyom  egészen  ellepte.  A  v/ztartó  mellett 
ülvén,  ébren  álmodozott  s  hol  egyik,  hol  másik 
kezére  támasztotta  fejét.  A  kérdések,  melyeket 
atyjának  tett,  valahányszor  meglátta,  elegendőképen 
elárulták,  micsoda  gondolatokban  foglalatoskodik. 
A  völgyet  elvégre  úgy  nézte,  mint  fogházát.  Fél 
napokat  töltött  a  kertnek  rostély  ajtajánál,  kinézvén 
a  sűrű  galyasokra,  melyekkel  a  hozzá  vezető  út 
be  volt  kerítve  s  melyek  neki  sokkal  zöldebbek- 
nek, illatozóbbaknak  és  kellemetesebbeknek  látszot- 
tak lenni  a  kertnek  legszebb  galyasainál.  Nekiment 
elvégre  s  átmászott  rajta;  de  félénkebb  volt  mégis, 
hogysem  a  völgytől    messzebb    mert    volna  menni. 

Visszatért  tehát  és  csak  tekinteteivel  hatott  ki 
messzebb  a  völgyből  ama  helyekre,  melyeket  meszi- 
ről  látott.  Az  ajtótól  nem  örömest  távozott.  Kivín- 
ságainak  csak  egyike  sem  mulatott  már  a  völgynek 
szűk  korlátai  közt;  mind  kitörtek  belőle  és  csak 
képzelt  szomszédságaiban  andalogtak.  A  többi  em- 
bereknek gunyhóiban  találta  fel  gondolatjával  azt 
a  boldogságot,  melyet  neki  az  atyja  saját  hajléká- 
ban hasztalan  igért.  Ama  rajzolatok,  melyeket  neki 
a  szomszéd  völgyekről  az  öreg  gróf  szóval  csinált, 
az  ő  képzésében  sokkal  ragyogóbbak  voltak.  Rózsa- 
színű fényben  úszott  mindenike  s  gunyhóik  teli 
voltak  gyönyörű  élettel  és  édes  örömmel.  Buzgó 
szívvel  és  könnyező  szemmel  kívánkozott  ki  az 
emberek  közé.  Saskeselyű  tekintetekkel  nézegette  a 
magas  hegyeket,  melyek  a  völgyet  bekerítették  s 
naponként  feljebb  és  feljebb  mászott  oldalaikon,  a 
nélkül,  hogy  tetejökre  fel  mert  volna  menni. 

E  közben  csengetett  egyszer  valaki  a  kert  ajtaján. 
Kimondhatatlan  örömmel  repült  a  kis  gróf  a  rostély 
ajtó  felé,  fennszóval  kiáltván  ama  szavakat:  Csenget 
valaki !  Az  öreg  gróf  kinyitván  az  ajtót,  két  jobbágyot 
talált  előtte,  kik  vele  szólani  akartak.  A  kis  gróf 
melléjük  kullogott  s  nagy  figyel metességgel  hall- 
gatta szavaikat.  Az  öreg  lir  megígérte  nekik,  hogy 
maga  elmegy  velők ;  a  mi  legottan  meg  is  történt, 
mihelyt  felkészült  és  fiának,  valamint  Istóknak  is, 
megparancsolta,  hogy  a  házra  szorgalmatosan 
vigyázzanak.  Alig  ment  el,  hogy  a  kis  grófban 
ellenállhatatlanul  fellobbant  ama  gondolat,  hogy  a 
hegynek  legmagasabb  tetejére  felmászszon.  Felrepült 
tehát  oda,  a  hol  a  fák  legsűrűebben  állottak.  Ezek 
közül  egy  kopárságról  nagy  gyönyörűséggel  nézett 
le  a  völgyre,  mely  kies  rajzolat  gyanánt  látszott 
alatta  feküdni.  Végre  felért  a  hegy  tetejére,  amaz 
áthatlan  eleven  sövényhez,  melylyel  az  öreg  gróf 
a  völgyet  bekeríttette.  E  mellett  menvén,  egy  résre 

akadt  és  ezen  magát  hevesen  áttörte.  Nem  érezte 
ő  a  szúrásokat,  melyekkel  a  tövisek  arcaát  és  kezeit 
felszaggatták.  Tovább  hatott  bátran,  meredt  tekin- 
teteit szüntelen  az  előtte  álló  tárgyakra  szögezvén. 
A  csemeték  végre  megritkulván  előtte,  még  egy 
halomra  kellett  felmennic,  honnan  telhetetlen  szemei 
egy  átláthatatlan  térségbe  merültek,  mely  lábai  alatt 
különféle  kellemetes  és  eddig  nem  látott  tárgyakkal 
díszeskedett.  Azt  gondolta  örömében,  hogy  le  kell 
neki  ugrani  e  gyönyörűségeknek  tengerébe.  Szök- 
dösött, sírt,  tapsolt,  kurjongatott,  mintha  megbódult 
volna. 

Még  eddig  tekintetei  a  tárgyakat  egymástól  meg 
nem  különböztették.  Gyönyörű  zavar  gyanánt  úsz- 
tak szemei  előtt  a  vegyült  szépségek.  Csak  lassan- 
lassan  kezdte  a  tárgyakat  egyenként  vizsgálni. 
Amott  emberek  foglalatoskodtak  valamiben  a  mezőn. 
Ürömbe  merült  szívének  sebes  dobogásával  nézte 
őket.  Itt  meg  szénával  rakott  négylovu  szekér  kez- 
dett szemei  előtt  mozogni.  Ezek  lovak!  monda 
fennszóval ;  óh !  minden  bizonynyal  lovak.  Amott 
meg  sok  házat  látott  együtt  és  közöttük  tornyot. 
Kinyújtván  kezét,  egyik  ujjával  a  falura  mutatott 
mosolyogva  s  azt  monda:  áh  1  ott  az  emberek  lak- 
nak! Mily  nagy  az  ő  völgyük!  Mily  szépek  és 
magosak  a  házaik!  Az  atyjának  a  faluja  volt, 
melyet  látott.  Majd  azután  megsejdített  egy  folyó- 
vizet, mely  a  napnak  sugáriban  a  térségen  keresz- 
tül hömpölygött.  Mosolyogva  nézett  rá  sokáig,  meg- 
megrázván fejét;  de  ki  nem  tudta  tanulni,  mi  legyen 
az,  a  mi  oly  szépen  ragyog  ?  így  vizsgálta  ő  meg 
egyenként  a  térségnek  minden  tárgyait,  nagy  öröm- 
mel tapsolván  mindenikének.  Vagy  kétszer  felemelte 
volt  már  lábait  azzal  a  szándékkal,  hogy  ebbe  az 
ismeretlen  nagy  völgybe  lerepül,  de  az  atyjától  való 
tartás  és  egy  bizonyos  félelem,  melynek  okát  maga 
sem  tudta,  csak  vi'iszavonta  őtet  mégis  e  szándéktól. 


Szaladni  kezdett. 


Verseghy  :  A  természetes  ember. 


3  1.  lap. 


21 


Egy  tompa  hang,  melyet  nem  messze  magától 
véletlenül  meghallott,  figyelmessé  tette  őtet  ama 
tájékra,  a  honnan  érkezett.  A  kolompok  hangja 
volt,  melytől  megrezzent.  Lebukott  tehát  egy  bokor 
mögé  és  szemeit  a  gyanús  tájékra  meresztette. 
Tehenek  voltak,  melyek  a  hegynek  tetején  legeltek. 
Eleinte  megijedt  tőlük  és  amint  feléje  jöttek,  hátra 
kezdte  magát  vonni.  De  miután  szinte  mere- 
vedve megvizsgálta  volna  termeteiket,  megismerte 
ama  rajzolatokból,  melyeket  az  öreg  gróf  tanulásnak 
okáért  elébe  terjesztett.  A  tehenek  után  a  pásztor 
érkezett.  Az  embernek  tekintete  rettentőbb  volt 
neki  az  állatokénál.  Szaladni  kezdett.  Állj  meg  te ! 
kiáltja  vala  utána  a  pásztor,  ö  pedig  még  gyorsab- 
ban futott.  Szerencsére  föltalálta  a  tövissövényt, 
átütött  rajta  és  a  tövisek  újra  megszaggatták 
arczát  és  kezeit.  A  napnak  nyugtával  leért  a  völgybe 
és  egyenesen  Istóknak  karjai  közé  vetette  magát, 
hangos  szóval  mondván :  Áh !  mit  nem  láttam  én, 
Istók!  mit  nem  láttam  én  mindent! 

Istók  azalatt  kimondhatatlanul  kínlódott.  Sokáig 
kereste  a  gyermeket  és  fel  nem  találhatta ;  míg 
végre  véletlenül  felemelvén  szemeit,  a  hegynek 
tetején  megsajdította.  Eleget  kiáltott  neki,  a  mint 
csak  kiálthatott ;  de  sokkal  távolabb  volt  tőle,  hogy- 
sem csak  szavával  is  elérhette  volna.  Áh!  mit 
mond  majd  az  öreg  úr,  ha  itt  nem  találja  ?  így 
sóhajtozott  magában  minduntalan  az  öreg  ember. 
Végre  még  a  hegyre  is  fel  akart  mászni,  hogy  a 
szökevényt  haza  vezesse  ;  de  alig  ment  egynehány 
lépést  felfelé,  azonnal  átlátta,  hogy  ezerszer  kitöri 
a  nyakát,  mielőtt  a  bérezre  feljut.  Mily  nagynak 
kellett  tehát  örömének  lenni,  mikor  a  kis  grófot 
ismét  melléhez  szoríthatta,  vizsgasága  miatt  ápolgató 
fenyegetésekkel  megdorgálhatta  s  kiváltkép,  hogy 
neki  elég  korán  megparancsolhatta,  hogy  atyjának 
e  veszedelmes  igyekezetről  egy  szót  se  szóljon. 


—  De  miért  ne  szóljak  ?  —  kérdczé  a  kis  gróf 
álmélkodással. 

—  Azt  én  legjobban  tudom,  —  monda  viszontag 
Istók. 

Atyjának  megérkezése  után  fél  óráig  hallgatott  az 
]f]ú  gróf,  de  tovább  lehetetlen  volt  magát  tartóz- 
tatnia. Atyám,  úgymond,  én  lovakat  láttam. 

—  Hol  ?  —  kérdezé  az  öreg  Kaczajfalvi  álmél- 
kodással, a  mint  az  ifjúnak  tüzes  szemeit  észre- 
vette. 

—  Istók  nem  akarja,  hogy  ezt  neked  meg- 
mondjam. 

Erre  a  gondos  atya  egynehány  kérdéssel  kivette 
fiából  az  egész  titkot,  azután  pedig  gondolatokba 
merült.  Az  emberek  után  való  esdeklés  természetes 
volna  benne,  monda  magában,  megrázván  fejét  és 
a  port  az  asztalról  letörülvén.  Fiának  igyekezetére 
tehát  sem  jót,  sem  rosszat  nem  mondott.  Másnap 
estefelé  két  eleven  vérű  és  szép  ló  legelt  a  völgy- 
ben a  kert  ajtaja  előtt.  Az  ifjú  gróf  összecsapta 
álmélkodásában  kezeit,  a  mint  a  lovakat  meglátta  s 
örömében  felkiáltván  :  lovak,  lovak  I  úgymond,  kar- 
jánál fogva  oda  rángatta  az  atyját.  Ennek  paran- 
csolatjára megfogták  az  őrök  a  lovakat  s  egyikére 
az  öreg  gróf  ülvén,  a  másikra  pedig  az  ifjú,  együtt 
lovagoltak  egy  darabig  a  völgynek  síkabb  részein. 
Ezen  új  foglalatosság  kiverte  egy-két  hónapra  az 
ifjú  grófnak  fejéből  a  hegyeken  túl  fekvő  nagy 
völgyet.  De  azután  meghűlvén  vére  a  lovagláshoz, 
kiváncsisággal  teljes  tekintetei  ismét  csak  a  hegyek- 
nek tetején  mulatoztak. 


IV. 

A    természetesen    reveit    ifjú    kitör    a   nagy    világba. 

Az  öreg  gróf  kezére  támasztván  fejét,  gondol- 
kodni kezdett,  mi  móddal  lehetne  fiát  legkönnyeb- 
ben arra  bírni,  hogy  a  völgyben  önként  meg- 
maradjon ?  Tusakodásának  egész  foganatja  csak  az 
volt,  hogy  elkerülhetetlenül  szükségesnek  ismerte, 
hogy  fiának  erre  teljes  szabadságot  engedjen.  Az 
öreg  Istók  gondolatokban  látván  ülni  a  grófot, 
megkérdezte .  mély  elmélkedésének  okát,  melyet 
előle  a  gondos  atya  el  nem  titkolt.  Most  őtet, 
így  szólott  azután  hozzá  Istók,  csak  a  vizsgaság 
készteti  ezekre :  de  mikép  lesz  majd  akkor  a  dolog, 
ha  más  egyéb  is  elkezdi  késztetni  ? 

És  ez  mi  volna?  kérdezé  a  gróf. 

Az  ifjú  már  most  tizenöt  esztendős,  monda 
viszonlag  Istók,  és  így,  azt  tartom,  a  vére  is  las- 
sankint felhevül,  ó  most  engemet,  ha  magamat 
kaphat,  különféle  dolgokról  felette  buzgón  kér- 
dezget. 

Es  te  mit  felelsz  neki  ? 

Ugyanaz  a  bökkenője,  hogy  nem  tudok  neki  mit 
felelni.  Az  ember  csak  nem  arra  való,  hogy  magá- 
nyosságban éljen. 

Az  igaz  1  monda  a  gróf,  megdörzsölvén  homlo- 
kát. Behivatta  azután  az  ifjút  s  azt  beszélte  neki, 
hogy  vannak  a  világon  ama  sok  jó  emberek  között, 
kik  az  övékhez  hasonló    völgyekben    laknak,    olya- 

nok,  kik  noha  egyébiránt  okosan  beszélnek,  oly 
esztelenek  mégis,  hogy  maguk  sem  tudják,  mit 
akarnak?  s  kikről  azt  lehet  mondani,  hogy  szíveik 
eszükkel,  cselekedeteik  Ítéletükkel  szüntelen  ellen- 
keznek. Némelyek  közülök  megfodrosftják  hajukat  és 
liszttel  behintik;  némelyek  egészen  elvágják,  csak 
tarajt  hagyván  belőle  fejük  tetején.  Némelyek  sza- 
kállaikat  egészen  leberetválják ;  mások  pedig  zsine- 
get hagynak  belőle  füleiktől  fogva  állaikig,  vagy 
szájuk  körül  szőrkoszorút.  Vannak,  kik  magas  kő- 
házakban lakván,  egész  életükben  semmit  sem  tesz- 
nek egyebet,  hanem  csak  élnek.  Mások  éjjel- 
nappal csak  azon  vannak,  hogy  másoknak  keres- 
ményeit álnokság  által  vagy  erőszakosan  magukévá 
tehessék.  Az  ifjú  gróf  majd  meghalt  nevettében, 
hogy  az  emberek  oly  esztelenek  lehetnek,  a  minők- 
nek őket  az  atyja  rajzolta. 

Ebből  a  magányosságból  ki  fogsz  menni,  fiam ! 
így  fejezte  be  beszédét  az  öreg  Kaczajfalvi,  de  most 
még  nem.  Szívednek  előbb  erőre  kell  jutni,  hogy 
az  álnok  tekintet  el  ne  csábíthassa ;  eszednek  jól 
meg  kell  érni,  hogy  az  emberek  bolondságainak 
és  gonoszságainak  ellenállhasson.  Az  ifjú  gróf  azt 
gondolta  magában,  hogy  arra  valóban  kevés  ész 
kell,  hogy  az  ember  a  bolondot  bolondnak  ismerje, 
s  mikor  c  beszélgetés  után  az  atyja  őt  melléhez 
szorította  és  megcsókolta,  ő  viszont  az  atyját  arra 
kérte,  hogy  próba  gyanánt  vezesse  el  most  leg- 
alább egyszer  az  emberek  közé.  Ezt  az  atyja  meg- 
ígérte és  az  ifjú  éjjel-nappal  mind  csak  az  embe- 
rekről és  bolondságaikról  álmodozott. 

Az  öreg  gróf  valóban  eltökélte  volt  magában, 
hogy  fiát  a  világgal  lassankint  és  oly  vigyázva,  a 
mint  az  ifjúnak  természetes  érzeményei  megkíván- 
ják, megismerkcdteti  és  hogy  végtére  az  emberek 
közé  egészen  kivezeti.  Ámde  hogy  erre  a  szüksé- 
ges    készületeket     megtehesse,     kénytelen    volt    a 

völgytől  egynéhány  napra  búcsút  venni.  Alig  ment 
eí  a  faluba,  hogy  Istók  az  ifjú  grófot  szemmel 
tartván,  úgy  követte  mindenfelé,  mintha  árnyéka 
lett  volna.  Látván  az  ifjú,  hogy  minden  lépését 
nyughatatlan  tekintettel  vizsgálja,  észrevette,  hogy 
az  öreg  ember  attól  fél,  nehogy  ismét  oly  igye- 
kezetre vetemedjen,  a  minő  a  minapi  volt.  Ezt 
tehát  fel  is  tette  magában,  s  mivel  Istóktól  semmi- 
kép meg  nem  szabadulhatott,  a  völgynek  egyik 
szélétől  a  másikához  oly  sebesen  kezdett  idestova 
szaladozni,  hogy  a  szegény  szolga  kénytelen  volt 
az  ifjút  szabad  kényére  hagyni.  Az  öreg  gróf 
nyilván  meghagyta  neki,  hogy  meg  ne  éreztesse 
vele,  hogy  valamiben  gátolni  akarja. 

Szabadságban  látván  magát  az  ifjú  gróf,  gomo- 
lyogva rohantak  gondolatai  amaz  édes  igyekezetre, 
hogy  a  hegy  tetejére  ismét  felrepüljön.  Felmász- 
ván a  bokrok  között,  megint  feljutott  a  magasra, 
de  a  völgynek  másik  részén.  Mosolyogva  nézte  ő 
Istókot,  hogy  a  völgyből  mindcsak  az  átellenben 
lévő  hegyre  tekintgetett,  hasztalan  keresvén  sze- 
meivel az  ifjú  szökevényt  ama  bérczeken,  melyekre 
a  minap  feltörekedett  volt.  Átütvén  végtére  a  tövi- 
ses sövényen,  feljutott  ugyan  a  hegy  tetejére,  de 
semmit  sem  láthatott,  mivel  az  egész  környék 
felette  sűrű  erdőből  állott.  A  hegy  tetején  idestova 
járt  egy  darabig,  de  nyílást  sehol  sem  találhatott. 
Szemeit  a  sűrű  erdő  mindenütt  meggátolván,  hogy 
az  ismeretlen  völgybe  le  ne  láthassanak,  leosont 
egy  keveset  félénk  lépésekkel  a  völgy  felé  s 
visszatekintgetett  időnként  a  hegyre,  hogy  útját 
ismét  meglelhesse. 

Egynéhány  legelő  nyájon  kívül  semmi  egyébre 
nem  akadt.  Az  erdő  széléhez  jutván,  egyszerre 
egy  kies  térséget  látott  maga  előtt  elterülni,  mely 
falvakkal  teli  volt.  A  térség  elején  közel  a  hegy- 
hez, melyről  lejött,    Rósafi    Pál   viczispán    úrnak  a 

faluja  és  gyönyörű  kastélya  tűnt  szemébe.  Lassú 
lépésekkel  közelített  ő  ehhez  a  kis  bokrok  között, 
melyek  az  erdő  szélén  voltak.  Egyszerre  vizsga 
tekintettel  megállott,  mert  maga  előtt  egy  széles 
és  mély  vizet  látott,  mely  az  erdő  és  a  falu  között 
folyt.  Mindjárt  a  vizén  túl  kezdődött  virágos  ágyak- 
kal a  kert,  melyek  között  imitt-amott  kőképek 
állottak.  Szeme  legelőször  is  a  kertnek  jobbik 
részén  repült  keresztül,  mivel  közel  a  kastély- 
hoz embereket  látott,  kik  benne  sétálgattak.  Me- 
redve függtek  ezeken  tekintetei.  Örömest  közelí- 
tett volna  hozzájok,  ha  a  nélkül,  hogy  észrevegyék, 
megtörténhetett  volna.  E  godolattal  tusakodván, 
megsajdftott  a  kertnek  széle  körül  egy  bokros 
helyet,  melybe  magát  elrejthesse  s  fejével  egyet 
hunyorítván,  onnan  könnyen  visszaszaladhatsz,  úgy- 
mond magában.  Erre  mosolyogva  nekiszalad  a 
folyónak  s  egy  nagy  szökéssel  beleugrik.  Mikor 
éppen  a  levegőben  volt,  hasító  kiáltás  tűnt  fülébe. 
Kiütvén  tehát  fejét  a  habok  alól,  gondosan  átnézte 
a  vidéket,  melyből  a  szózat  érkezett ;  de  semmit 
sem  látván,  a  mi  őt  a  visszatérésre  bírhatta  volna, 
átúszott  a  másik  partra,  felment  vigyázó  lépésekkel 
a  kertbe  s  felkereste  tekintetével  a  bokros  helyet, 
melybe  magát  elrejthesse. 

Bal  felé  indulván,  egyszerre  megijedt  és  szinte 
megmeredvén,  megállapodott ;  mert  három  lépés- 
nyire egy  emberi  termet  állott  előtte,  mely  hasonló- 
képen megijedt  volt.  Ruházatából  asszonyi  személy- 
nek ismervén,  félelme  azonnal  elenyészett.  Az 
örülő  vizsgaság  volt,  mely  szívét  helyette  elfogta. 
Meredt  tekintettel  vizsgálván  termetét,  meg  nem 
nyerhette  magától,  hogy  örömében  ne  mosolyog- 
jon, valahányszor  szeme  közé  nézett.  Átjárta  sze- 
mével már  ábrázatát,  már  nyakát,  már  kezeit, 
öltözetéből  nem  tudott  mit  csinálni.  Az  öreg  gróf- 
nak   gúnyoló    rajzolásai    jutottak    eszébe.    Fején  a 

bandzsal  kalap  felette  nagy  és  bokrétás  volt,  de- 
reka nagyon  rövid,  szoknyájának  hátulsó  része  oly 
hosszú,  hogy  a  földet  söpörte.  Mosolyogva  vizs- 
gálgatván mindezeket  egy  darabig,  egyet  hunyorí- 
tott végtére  fejével  s  azt  mondta  magában :  az 
atyám  igazat  mondott  1 

Ki  vagy  te  vakmerő  ?  kérdezé  elvégre  az  asz- 
szonyi  termet  szelíd,  kellemetes  és  hízelkedő  szó- 
zattal. 

Erre  az  ifjúnak  szeme  felderült ;  de  feleletével 
késett,  mivel  a  kellemetes  szózatnak  folytatását 
várta.  Fájt  neki,  hogy  elnémult,  tn,  úgymond, 
Laczi  vagyok. 

A  leányzó  elnevette  magát.  Laczi  ?  De  tulajdon- 
képen mi  vagy? 

Most  meg  a  legény  nevette  el  magát.  Én,  úgy- 
mond, legény  vagyok, 

A  leányzó  elhallgatott  egy  szempillantásig  és  a 
csöpögő  ifjút  vizsgálgatni  kezdte.  Ruhája  együgyű  volt 
ugyan,  de  mégsem  volt  parasztos,  a  mint  messziről 
vélte ;  beszéde  pedig  még  ennél  is  kevesebbet 
hasonlított  a  parasztokéhoz.  S/óejtése  hibátlan  és 
tiszta,  szózata  pedig  szép  hangú  volt. 

De  hát  te  vájjon  ki  vagy  ?  kérdezé  már  most  az 
ifjú. 

A  leányzó  nem  felelt,  mivel  nézésébe  merült 
volt. 

Ki  vagy  ?  mondom,  kérdezé  újra  az  ifjú  s  egy 
nagy  lépéssel  közelebb  ment  hozzá. 

A  leány  két  lépésnyire  hátra  vonván  magát,  mit 
akarsz  te  itt  ?  mit  keresel  e  kertben  ?  monda  viszont 
egy  kevés  félénkséggel. 

Amott  azt  akarom  megnézni,  feleié  az  ifjú  s  oda- 
mutatott barátságos  tekintettel  a  házra,  a  kőképekre 
és  a  sétáló  emberekre. 

A  leányzó  erre  fejét  egy  keveset  megrázván, 
honnan  jöttél  ide  ?  úgymond. 


Amonnan  a  völgyből  !  De  mondd  meg  már  egy- 
szer, hogy  hívnak?  Már  harmadszor  kérdezem. 

Én  Rósafi  Pál  viczíspánnak  a  leánya  vagyok,  a 
kihez   e  falu  tartozik. 

Hát  neved  nincsen  ? 

Engem  Manczinak  neveznek,  monda  mosolyogva 
a  kisasszony. 

Manczi  !  jó  Manrai  1  ne  tedd  magadat,  kérlek, 
oly  bolondnak,  monda  az  ifjú,  boszankodó  tekintet- 
tel mutatván  bokrétás  kalapjára. 

A  szegény  kisasszony  nem  tudta  mit  gondoljon 
s  azon  igyekezett,  hogy  a  kastélyhoz  közelebb 
juthasson.  Ha  ezeket  a  dolgokat,  úgymond,  meg 
akarod  nézni,  jer  velem,  megmutatom. 

Szívesen,  monda  az  ifjú,  s  a  mint  a  kisasszony 
mellett  elment,  oldalról  szüntelen  ránézett  és  mo- 
solygott. Hallod-e  Manczi  I  így  szólította  meg  vég- 
tére, mondd  meg  te  nekem,  ha  igazán  asszonyi 
személy  vagy-c? 

Az  vagyok. 

Leány  ? 

Az. 

Hány  esztendős  vagy  már? 

Tizenhat,  feleié  Manczi   remélő  tekintettel. 

Hát  ez  a  tarka  lepedő  minek  takarja  be  ezt  a 
szép  fehér  ruhádat?  s  ezt  mondván,  megfogta  szé- 
lét ama  képtelen  nagy  keszkenőnek,  mely  hátul 
majd  földig  ért. 

A  kisasszony  elpirult  s   féltében    sietni    kezdett. 

Ne  szaladj  oly  nagyon,  Manczi  I  Hallod-e !  mu- 
tasd meg  nekem  egyszer  a  lábadat. 

Boldog  Isten!  sóhajtá  csendesen  Manczi,  gará- 
dicsonként  növekedvén  félelme.  Lac^i  pedig  meg- 
kapta ruháját  és  egy  keveset  félre  vonta,  hogy 
lábát  megláthassa.  A  mint  az  atyám  mondjál  He- 
gyes papucs,  bocskorszíjja!  felkötve.  Kár,  hogy  te 
is  viseled. 

Manczi  úgy  sietett,  hogy  majd  lélekzetéből  is 
kifogyott. 

De  minek  szaladsz  oly  nagyon,  lyánka !  Menjünk 
lassabban ;  s  ezt  mondván,  megfogta  kezét  és  tar- 
tóztatta. Manczi  elkiáltotta  magát.  Mi  bajod,  hogy 
úgy  kiáltasz  ?  kérdezé  az  ifjú,  s  megrezzenvén, 
eleresztette  a  kezét.  A  leány  oly  sebesen  szaladt, 
mint  a  megijedt  őzecske;  ő  pedig  utána  sietvén, 
szüntelen  arra  kérte,  hogy  ne  szaladjon.  Manczi 
végtére  háromszor  piheg^^én  ezen  igéket:  Hála 
Istennek!  beomlott  egy  rundélába,  a  hol  felette 
sok  urak  és  asszonyságok  ültek. 

Most  már  a  sor  az  ifjún  volt,  hogy  megijedjen. 
Átrepülvén  tekintetével  környöskörül  az  egész  tái-- 
saságon,  a  kerek  épületnek  küszöbén  megállolt. 
Manczi  orozájából  és  ama  tekinteteiből,  melyeket 
az  ifjú  grófra  vetett,  kiki  láthatta,  hogy  ettől  ijedt 
meg.  Kérdezték,  ugyan  mi  baja?  de  lélekzete  nem 
volt  még  annyi,  hogy  felelhetett  volna.  Csak  az 
ujjával  mutatott  az  ifjúra,  ki  szemeit  azonban  egy 
pár  gyermekre  függesztette,  kik  a  rundéla  közepén 
játszottak.  Nagyon  barátságosan  mosolygott  reájuk. 
Ezek  gyermekek?  kérdezé  végtére,  ujjával  reájok 
mutatván.  Vizsga  tekintettel  néztek  reá  mindnyájan. 
Majd  azután  szemeit  meg-meg  Manczira  vetette, 
ki  egy  ifjú  embernek  karjára  akaszkodott  volt  s 
minekutána  rámosolygott  volna,  ismét  a  gyerme- 
kekre nézett. 

Most  már  Manczi  képes  lett  elbeszélni,  a  mi 
vele  történt.  Ez  a  legény,  úgymond,  a  víznek 
túlsó  partján  állván,  különösen  mosolygott  magában 
s  egyszerre  a  vízbe  ugrott.  En  magamat  elkiáltot- 
tam. Azután  megállott  előttem  s  különféle  bolond- 
ságokról kérdezősködött.  Azt  tartom,  hogy  —  — 
Itt  ujjaival  saját  homlokára  mutatván,  értésére  adta 
a  társaságnak,  hogy  az  ifjút  esztelennek  tartja. 
Kiki  közülök  Laczira  fordította  szemeit,  az  asszony- 

ságok  pedig  elvonódtak  félénken  egész  a  rundéi á- 
nak  túlsó  ajtajáig. 

Hallod-e,  ki  vagy  te?  kérdezé  egy  ifjú  legény, 
egypár  lépéssel  közelebb  menvén  Laczihoz.  Ez 
pedig  rávetvén  szemeit,  átvizsgálta  nyírt  fejét  í^ 
aranyzsinóros  ruháját  és  nem  felelt. 

Kicsoda  vagy  te?  Öcsém!  kérdezé  tőle  Rósafi 
Pál   a  viczispán. 

Én  Laczi  vagyok,  monda  az  ifjú  viszont  és  sze- 
meit egyszersmind  Manczira  fordttotta. 

S  hát  itt  mit  keresel  ? 

Nézni  jöttem.  —  Ezek  gyermekek?  kérdezé  újra  s 
leült  a  földre  a  fiúgyermek  elejébe,  ki  reá  hasonló- 
képen figyelmes  lett.  Alighogy  ezt  mosolyogva 
ápolni  kezdette,  odajött  hozzá  a  kis  leányka  is, 
kit  ölébe  vett.  Már  az  egyikre  nézvén,  már  a 
másikra,  könnybe  borultak  szemei  örömében. 

Szereted  a  gyermekeket?  kérdezé  egy  ifjú  úr, 
gúnyoló  tekintettel  közelítvén   hozzá. 

Okosabbak  náladnál,  monda  viszont  Lac2i,  reá- 
tekintvén a  földről. 

És  te  ezt  honnan  tudod  ? 

Nézd  csak  meg  a  ruhádat  s  ezeknek  a  ruháit ; 
nyírt  fejedet  s  ezeknek  a  haját.  A  gyermekeknek 
el  nem  volt  vágva  a  hajók. 

Kár  ezért  az  ifjú  emberért,  suttogta  egymásnak 
egynéhány  asszonyság.  Termete  nem  rút. 

Megsajdítván  ismét  Manczit,  felkelt  és  hozzá 
ment.  A  kisasszony  hátralépett  előle. .  Manczi  I  mi 
rosszat  cselekedtem  én  neked  ?  kérdezé  tőle  érzékeny 
szózattal.  Ugy  szeretlek,  hidd  el,  mint  az  édes  atyámat. 

Erre  a  társaságnak  tekintetei  felderültek.  Néme- 
lyek még  nevetésre  is  fakadtak.  Kit  szeretsz  még 
mást  közülünk?  kérdezé  tőle  egy  valaki. 

Szelíd  mosolygással  a  gyermekekre  mutatván, 
ezeket!  úgymond.  Szeretném,  ha  az  enyémek  vol- 
nának és  ha   Manczi  volna  az  anyjuk. 


3' 

Manczi  elpirult  és  az  egész  társaság  kaczagásra 
fakadt. 

Manczi  tehát  neked  tetszik? 

Manczi  nekem  tetszik.  Csak  azt  nem  szeretem 
benne,  hogy  kopasz.  Levette  tudniillik  a  kisasszony 
a  fejéről  a  kalapot,  mihelyt  a  rundélába  beért. 
Mondd  meg  nekem,  kedves  Mancziml  így  foly- 
tatta beszédét  az  ifjú,  miért  nem  hagytad  lefüggni 
szép  vállaidra  hajfürteidet,  mint  én  ?  És  ebben  a 
hosszú  farkú  ruhában  hogy  tudsz  járni  ? 

Manczi  elpirult  és  hallgatott. 

Most  már  az  ifjún  kiki  csodálkozni  kezdett. 
Vájjon  ki  lehet?  kérdezé  kiki  a  mellette  állótól. 

Ehetnél-e?  Laczi  I  monda  neki  az  egyik  ifjú 
legény  és  megkínálta  egy  tányér  piskótával. 

Szomjan  is  vagyok,  feleié  Laczi,  és  így  jobb, 
ha  gyümölcsöt  eszem,  mint  kenyeret. 

Gyümölcsünk  nincsen. 

Hisz  amott  tele  vannak  vele  a  fák.  Ezt  mond- 
ván, madár  gyanánt  felrepült  egy  fára  s  legkar- 
csúbb  ágairól  körtét  szedett.  Megtömvén  velők 
zsebeit,  oly  sebesen  mászott  le  róla,  mint  reá  fel, 
s  a  legszebb  körtékkel  mcgkinálta  Manczit ;  azután 
mindenik  gyermeknek  adott  egyet  s  a  többit  ma- 
gának tartotta,  Manczi  mosolyogva  vette  el  tőle  az 
ajándékot  és  elpirult. 


Gróf    Kaczajfalvi   Láizló   a    nagyvilágnak    társaságában. 

Alig  ette  meg  az  ifjú  gróf  az  első  körtét,  hogy 
a  kisasszonyt  Ígéretére  mcgemlékeztetvén,  Manczi ! 
úgymond,  te  nekem  meg  akartad  mutatni  amott  azt 
a  magas  kőkunyhót.  Jöjj  tehát  velem !  Hidd  el, 
nem  bántalak;  mert  én  jó  vagyok.  Ezt  mondván, 
kezével  megkínálta. 

Manczi  az  atyjára  nézett;  ez  pedig  nevetve 
intett  neki,  hogy  tegye  meg,  a  mit  tőle  az  ifjú 
kíván.  A  kisasszony  tehát  kezet  [adván  neki,  ki- 
vezette a  kertből.  Utánuk  ment  az  egész  tár- 
saság. 

óh  I  kedves  nagyságos  uraim !  mondja  vala  han- 
gos szózattal  a  kert  ajtaján  egy  koldus. 

Mi  bajod?  kérdezé  Laczink,  szemeit  a  koldusra 
meresztvén. 

Hat  gyermekemmel  nincs  mit  ennem,  kezdé 
panaszolni  a  szegény. 

Micsoda?  monda  viszontag  az  ifjú  gróf  nagy 
ámúlással.  Hát  teneked  nincs  házad,  kerted,  szántó- 
földed, melyből  élhess? 

Semmim  sincs,  kedves  úrfim  I  Az  utolsó  szót 
csak  nagy  nehezen  és  azért  adta  feleletéhez,  mivel 
látta,   hogy  kisasszonyt  vezet. 

Manozinak  kezét  eleresztvén  Laczink,  nincs  házad, 
úgymond,  nincs  kenyered  és  szegény  öreg  ember 
létedre  hat  gyermeked  van? 

Némelyek  a  vendégek  közül  az  öreg  embernek 
azonban  alamizsnát  adtak. 

Hallod-e,  öreg!  monda  neki  végtére  az  ifjú 
rebegő  és  érzékeny  szózattal,  eredj  hamar  és  hozd 
ide  gyermekeidet.  Siess  és  térj  vissza  mennél 
hamarább.  Az  atyám  völgyébe  vezetlek  velük  együtt; 
ort  ellakhattok  a  mi  gunyhóinkban  mindaddig,  míg 
a  tiéteket  felépítjük.  Van  nekünk  kenyerünk, 
gyümölcsünk,  tejünk  és  borunk ;  eleget  ehetsz  és 
ihatsz  gyermekeiddel  együtt.  Ezt  mondván,  meg- 
csókolta az  öreg  koldusnak  a  kezét  s  könyörületes 
mosolygással  nézett  még  egyszer  reá.  Hajad  már 
ősz,  mint  Istóknak,  a  mi  jó  Istókunknak  és  mégis 
éhezned  kell!  Ezt  én  meg  nem  foghatom.  De 
miért  nem  panaszoltad  előbb  valakinek  szükségedet? 

Óh  Istenem!  hányszor  panaszoltam  én  azt? 
De  a  szívek,  kedves  úrfim,  az  emberi  szívek  nagyon 
kemények. 

Hazudsz,  öreg!  kiáltá  erre  hevesen  és  meredt 
tekintettel  az  ifjú.  Ugy-e  Manczi,  hogy  hazudik? 
Ezt  mondván,  Manczira  tekintett  és  szemeit 
könnyezni  látván,  minden  bizonynyal  hazudik,  úgy- 
mond, mert  Manczi  sír.  De  ezt  az  öreget,  édes 
Manczim !  és  gyermekeit,  akármit  csinálsz,  neked 
nem  hagyhatom.  Tekörülötted  sok  is  az  ember ; 
mi  pedig  völgyünkben  csafc  hárman  vagyunk. 

Hát  a  gyermekekkel  mit  csinálsz  majd  az  atyád 
völgyében  ?  kérdezé  Laczinktól  egyik  a  vendégek 
közül,  ki  az  egész  jelenést  érzéketlen  mosolygással 
nézte. 

Mcgismerkedtetem  őket  a  palántákkal  és  az 
állatokkal.  Megtanítom  őket  a  földmérésre.  El- 
beszélem nekik,  mikép  támad  az  eső,  a  hó,  a 
villámlás,  a  mennydörgés?  Nem  unják  ők  el  magukat 
azt  fogadom.  Megtanítom  őket  még  sípolni  is. 

Az  egész  társaság  elbámult  s  egymásra  nézett. 
Fúvód  te  a  sípot?  és  kottákból  ?  kérdezték  egyszerre 

Ycricghy :  A  tenn<*zctcs  ember.  3 

egynehányan.  Azalatt,  hogy  egy  travcrt  hoztak,  az 
öreg  koldushoz  fordulván  Laczink,  eredj,   úgymond, 
jó  öreg  és  hozd  cl    azonban    gyermekeidet.    Majd 
azután    alsó    ajakára    fektetvén    a   sípot,  egynehány 
természetes    járásokat  fújt ;    végre   pedig   kottákból 
ezen  az  eszközön  oly  gyönyörűen,  oly  kellemesen 
és    oly    érzékenyen    játszott,    hogy    nem    győztek 
elegendőképen  sem  reá  nézni,  sem  rajta  csodálkozni. 
Manozi    erre    kihozta    a    hárfáját    s  a  mint  rajta 
egynéhány     akkordokat    kezdett     játszani,     az     ifjú 
grófnak  keze  a  síppal    együtt    lassankint   lelankadt. 
Énekelni    kezdvén    a    hárfához    a    kisasszony,    égő 
tekintettel    vizsgálta  Laczink    s   egy   székre  melléje 
lebocsátkozott.     Lehetetlen    volt   az    áriának    végét 
kivárnia.    Egyszerre    megölelte,    a    hárfával    együtt 
magához    szorította    s    érzékeny    tűzzel    felkiáltott : 
Manozim,  édes  Manczim  I  A  kisasszony  elsikoltván 
magát,  felugrott  és  édes  anyjának  karjai  közé  sza- 
ladt. Laczi  utána  indult ;  de  egy  ifjú  legény,  a  házi 
gazdának  messziről  való  atyafia,  mellénél  megkapta, 
e     szókat    dörögvén    szeme    közé :     állj  meg !     egy 
tapodtad    se    próbálj    tovább    menni !    Az  ifjú  gróf 
rámeresztvén  szemeit,  beteg  vagy-e,  úgymond,  vagy 
más    valami     bajod    van  ?    s    ezt    mondván,    felette 
könnyen    elvette    melléről    a   kezét    és    félre  lökte. 
Erre  a  heves  legény  a  grófot  öklét^el  mellbe  taszí- 
totta   s    azonnal    ismét    neki    szögezte  öklét,    hogy 
másodszor    megtaszítsa.     A    grófnak    vére    arczába 
emelkedett.    Mit  cselekedtem  én  neked,   úgymond, 
te    gonosz    ember,     hogy    engemet     öklözöl  ?    Ezt 
mondván,  a  második  taszítást    felfogta  és  a  legényt 
oly    sebesen    lekanyarította    maga    mellé    a    földre, 
hogy  esni   is  alig  látták.    Közelebb    menvén  azután 
Manczihoz,  kedves  Manczim  1  úgymond,  te  némely- 
kor   előlem    elszaladsz.     Nem    szeretsz    talán    úgy 
engemet,  mint  én  tégedet? 

Most    már    a    társaság  át  kezdte   látni,    hogy  az 

ifjú  grófnak  helyén  van  az  esze  és  csak  azt  nem 
tudta  megfogni,  mikép  jutott  légyen  ily  különös- 
ségekhez ?  A  sok  kérdések  után  kivették  végtére 
belőle,  hogy  ő  gróf  Kaczajfalvi  Jánosnak  a  fia,  ki 
tizennégy  esztendő  előtt  a  világot  három  esztendős 
fiacskájával  elhagyván,  a  magányosságba  vonult. 
Majd  azután  új  kérdések  által  elég  hihetőképen 
kitanulták  azt  is,  hogy  fiának  az  öreg  gróf  különös 
nevelést  adott.  Ezek  meglévén,  arra  akarták  venni, 
hogy  a  Viczispán  házánál  háljon,  mivel  a  nap  már 
alkonyodni  kezdett;  de  erre  mindaddig  rá  nem 
állott,  míg  meg  nem  Ígérték  neki,  hogy  Istóknak 
hírt  adnak,  kinek  miatta  való  aggódásait  átlátta. 
Manczi  végtére  egy  pár  jó  szóval  és  egy  pár  szíves 
tekintettel  rábírta,  hogy  édes  atyjának,  a  Viczispán- 
nak  kérését  teljesítse. 

Könnyen  meggondolhatjuk  magunkban,  hogy  este 
elég  okot  talált  még  Laczink  arra,  hogy  az  embe- 
reknek bolondságain  nevessen  és  hogy  elég  okot 
adott  viszontag  arra  is,  hogy  őtet  a  társaság  meg- 
nevesse. Az  asztalnál  Manczi  mellett  ülvén,  nem 
győzött  elegendőképen  az  ételeknek  sokaságán 
csodálkozni,  melyeket  az  asztalra  tettek  s  melyek- 
nek legnagyobb  részét  ehetetlennek  találta.  Felkel- 
vén tehát,  hozott  magának  egy  asztalkáról  gyümöl- 
csöt, melyhez  kenyeret  evett  és  egy  kevés  borral 
vegyitett  vizet  ivott.  Alig  ült  az  asztalnál  fél  óráig, 
hogy  sok  nevetése  után  felugrott  s  egyiket  a  szol- 
gák közül  megszólítván,  én  már  jól  laktam,  úgy- 
mond ;  most  ülj  le  te  és  egyél.  Az  inas  majd  elkacz- 
czantotta  magát;  a  gróf  pedig  erővel  oda  tolta,  a 
hol  üres  helyet  hagyott  és  minden  bizonnyal  rá 
is  kényszerítette  volna  a  leülésre,  ha  mindnyájan 
egyenlő  szózattal  nem  bizonyították  volna,  hogy  az 
inas  már  evett.  Megkerülgette  azután  az  asztalt  s 
mosolygással  nézte  a  pompát,  mely  rajta  ragyogott. 

A  viczispánnak  kérdésére,   mikép  tetszenek   neki 

vagytok  és  ha  Manczi  nem  volna,  már  «*n  régen 
az  én  öreg  Istókomhoz  visszatértem  volna.  Édes 
Manazim  I  így  szólt  ismét  a  kisasszonyhoz,  meg- 
czirógatván  prczát :  mikép  lehetsz  te  oly  balgatag, 
mint  ezek  az  emberek?  Ha  én  neked  volnék,  tudod-e,^ 
mit  csinálnék? 

Nos,  mit  csinálnál  tehát?  kérdezek  egyszerre 
többen,  míg  Manazi  csak  lopva  nézegetett  reá. 

Felkelnék,  oda  vetném  a  fejemről  ezeket  a  czifra- 
ságokat,  testemről  ezt  a  csodálatos  öltözetet,  keze- 
met oda  nyújtanám  Laczinak  s  elmennék  vele  az  ő 
atyjához,  az  ő  szerencsés  völgyébe. 

—  És  hát  ott  azután  mit  csináljon  ?  —  kérdezé 
egy  faunus  ábrázatú,  vastag  esvén  legény,  Potrohosí 
Péter,  Manczi  anyjának  a  bátya. 

Mit  csináljon?  feleié  a  gróf;  okosabb  dolgokat, 
mint  te  egész  életedben  csináltál.  Halljad  csak 
Manczi  I  mily  boldog  volna  nekünk  ott  életünk. 
Reggel,  minekutánna  én  a  forrásnál  megfürdenék, 
felköltenélek  egy  szép  áriával  a  sípomon,  hogy  te 
is  megfürödj.  Azután  együtt  mennénk  a  kertbe. 
Te  nekem  virágokat  öntözni  segítenél ;  én  pedig 
az  egész  völgyből  összeszedném  számodra  a  leg- 
szebb gyümölcsöt.  Egész  nap  muzsikálnánk,  dolgoz- 
nánk és  énekelnénk.  Este  legszebb  darabjaimat 
fújnám  a  sípon,  míg  el   nem  aludnál. 

Nagy  kaczagásra  fakadt  az  egész  társaság, 
Manczi  pedig  elpirulván,  lesütötte  szemeit  és  ma- 
gában nag)'on  bosszankodott,  hogy  a  mit  Laczi 
mond,    azt   a   társaság   mind    nevetségesnek    találja. 

Még  az  asztalnál  feltették  volt  magokban  néme- 
lyek, hogy  Laczit  oly  ruhába  öltöztetik,  melyet  a 
nagyvilágnak  szokása  szépnek  tett.  De  bármennyit 
fáradoztak  is,  rá  nem  bírhatták  mindaddig,  míg, 
Manczi  egy  esedező  tekintetet  nem  vetett  reá. 
Elvezették  tehát  egy  mellékszobába  s  felöltöztették 

egy  huszárhadnagynak  katona  ruhájába.  Vissza- 
érkezvén vcJc  a  társaságba,  a  dámák  részint 
barátságos  főhunyorítással,  részint  pislogó  tekintet- 
tel, részint  kellő  mosolygással  fogadták. 

Manczi  felette  nagyon  elpirult  s  mikor  első 
tekintetét  rá  vetette,  égni  érezte  arczát.  Nemes 
egyenességgel  állott  előtte  a  karcsú,  magas  és 
izmos  ifjú.  Hosszú  barna  hajának  fodrai  szép  ren- 
detlenséggel folytak  le  vállaira.  Egyik  kezével  a 
kardot  tartván,  jobbját  oda  nyújtotta  Manczinak, 
kire  nagy  és  tüzes  szemei  barna  szemöldökeik  alól 
szelíden  mosolyogtak.  Lehetetlen  volt,  hogy  a 
legényre  sokáig  nézzen.  Szemérmes  szemeit  a 
földre  sütötte.  Manczim !  édes  Manczim !  Ezen 
igékkel  közelített  hozzá,  feléje  nyújtván  kezét.  Oda 
nyújtotta  kezét  Manczi  is,  a  nélkül,  hogy  tudta 
voina,  mit  cselekszik?  Azonban  másik  karjával  át- 
fogta Manczinak  a  derekát  s  magához  vonván, 
arwca  elébe  hajtotta  le  arczát,  hogy  közelről  néz- 
hessen szeme  közé.  Manczi  még  vissza  sem  von- 
hatta arazát  az  övétől,  a  mint  Potrohosi,  ki  a  tréfát 
nagyon  szerette  és  sógoránál  magának,  mivel 
Manczit  örökösének  választotta,  mindent  megenge- 
dett, nagy  kaczagással  felkiáltott :  brávó  lányka ! 
Engem  úgy  segéljen,  mindnyájunk  láttára  megcsó- 
kolja a  legényt!  Ettől  az  ifjú  vitéztől  vcg^^-etek 
magatoknak  példát,  legények!  Ez  ért  ám  igazán  az 
ostromhoz. 

Manczinak  szemei  könnybeborulván:  Urambátyám 
engemet  ok  nélkül  kínoz,  monda  Potrohosinak,  a  ki 
szinte  tele  torokkal   nevetett. 

—  Kicsoda?  —  kérdezé  Laczi ;  ez  a  dagadt 
ember  kínoz  tégedet  ?  Egy  pár  könnyecskét  látván 
Manczi  arczán  legörgeni,  még  sírsz  is  miatta? 
úgymond  s  Potrohosit  megfogván  hirtelen  kezénél, 
egész  az  ajtóig  forgatta  maga  előtt  s  végtére  széles 
hátának  szögezvén  mind  a  két  kezét,  megfoghatat- 

lan  gyorsasággal  tolta  ki  az  ajtón  a  szobából^ 
azután  pedig  a  kapun  a  mezőre  és  kizárta.  Nyerító 
kaczagás  kisérte  ki  Potrohosit  s  e^^észen  elnyomta 
szitkait,  melyeket  fél  nevetve  és  fel  bosszankodva 
pökdösött  az  ifjúra.  Így  múlt  az  este  kac^agás  és 
szüntelen  nyájaskodás  között.  Csak  Manazi  lett 
mindenik  szempillantással  komorabb  és  csendesebb. 
Valahányszor  Laczit  kinevették,  mindannyiszor  5 
elpirult  és  a  nevetés  tárgyára  lopva  tekintgetett. 
Bármily  gorombául  kínozta  is  bátyja,  kinek  végtére 
Laozink  a  visszakövetelt  megengedte,  csak  rajta 
kapatta  magát  mégis  vagy  tízszer  ezen  este  az 
ifjúnak  gondatlan  és  egyszersmind  bámuló  vizsgá- 
lásain. 

Laczinak  olyan  ágyat  vetettek,  a  minőt  maga 
kivánt  s  mely  hasonló  volt  ahhoz,  melyhez  völgyé- 
ben szokott.  Lefeküdvén,  két  egész  óráig  nem  hagy- 
ták aludni  képzésének  ingerrel  teljes  rajzolatjai  : 
elszenderedvén  pedig,  gyönyörű  álomképek  lebegtek, 
körülötte.  Valamint  virrasztásában,  úgy  álmaiban  is, 
Manczi  volt  a  fő  kép.  A  hajnalnak  első  sugara 
nyitva  találta  már  szemeit  s  egész  életében  ma 
történt  legelőször,  hogy  ébren  lévén,  az  ágyban 
maradt.  Könyökére  támasztván  fejét,  átvizsgálta 
a  múlt  napnak  történeteit,  s  majd  nevetett,  majd 
elkomorodott,  majd  könnybe  borultak  szemei,  a 
mint  képzése  ennek  vagy  amannak  a  tárgynak  meg- 
újításába merült.  Áh !  sóhajtott  fel  végtére  fennszó- 
val :  ma  már  Manczit  el  kell  hagynom !  Erre 
Potrohosi  felébredt,  ki  magának  kikérte  volt,  hogy 
Laczinkka!  egy  szobában  hálhasson.  A  tréfás  vén; 
legény  közt  és  a  mi  természetes  ifjú  grófunk  között 
csakhamar  fontos  beszélgetés  támadt,  melyben 
Laozink  minden  tartóztatás  nélkül  megvallotta,  hogy 
Manczit  jobban  szereti,  mint  kedves  Istókját,  sőt 
még  mint  saját  atyját  is.  Természetes  kifejezései 
amaz  indulatoknak,  melyeket  Laczi  magában  érzett. 

Potrohosil  megfoghalatlan  gyorsasággal  tolta  k'  <^z  ajtón  a  szobából. 


Verseghy  :  A  természetes  ember. 

Potrohosit  jó  kedvre  ingerelték.  Máris  gondolkodni 
kezdett  ő  ama  lepcsességekről,  melyeket  vele  űzni 
fog  és  ama  szegy enítésckről,  melyekkel  Manczit 
kínozni  fogja,  kit  csúfságból  szent  Viczlipuczlinak 
nevezett,  mivel  kétes  értelmű  beszédjeire  teli  torok- 
kal nevetni  nem  akart.  Azt  várta  6  még  este 
Laczinktól,  hog\-  nem  könnyen  hagyja  majd  magát 
Manczitól  elválasztani;  a  mi  neki  sok  alacsony 
tréfára  adott  volna  alkalmat.  De  meg  kellett  volna 
neki  azt  gondolni,  hogy  a  természetes  ember  nem 
szemtelen.  Mert  ha  a  természet  az  oktalan  állatok- 
nak tökéletesebb  épületü  nemeit  a  szemérmetesség- 
gel felékesítette,  a  mint  a  nőstény  majomban  és  az 
elefántnak  mind  a  két  nemében  tapasztaljuk,  mikép 
volna  lehetséges  azt  magunkkal  elhitetni,  hogy  e 
szép  erkölcsöt  az  embertől  megtagadta?  Csak  a 
romlott  nevelésű  városi  ember  fosztja  meg  magát 
e  kellemes  adománytól,  ki  még  gyermekségében  a 
sok  rossz  példa  által  természetlenségekre  ragadtatik. 


VI. 

A   két   szerelmes   a   kertben,    Potrohosi    pedig   a   lesben. 

Potrohosi  ezeket  meg  nem  fontolván,  arra  akarta 
Laczinkat  bírni,  hogy  menjen  be  Manczihoz,  mielőtt 
felkel.  Bezzeg  Laczi,  úgymond,  nem  voína  ám 
bolondság,  Manczjt  felverni  s  ezt  mondván,  öltöz- 
ködni kezdett. 

Manczit  felverni?  feleié  az  ifjú.  Van-e  neked 
eszed,  te  eleven  bálvány?  Hisz  azonkívül,  hogy  ez 
nem  illik,  Manczi  is  felijedne  és  reám  méltán 
megharagudna. 

Ne  légy  oly  balgatag,  kérlek  1  monda  viszontag 
Potrohosi.  Ha  én  veled  vagyok,  az  illendőséget 
meg  nem  sérted.  A  mi  pedig  a  felijedést  illeti, 
nem  szükséges,  hogy  nála  lármát  üss.  Költsd  fel 
csendesen  és  hívd  ei   magaddal   a  kertbe. 

Potrohosinak  az  volt  egyedül  a  szándéka,  hogy 
ezen  ártatlan  költésből  okot  vehessen  húgának  kín- 
zására. Laczink  tehát  hamar  felöltözött  és  Potrohosi 
után  csendesen  Manozi  ajtajához  lappangott,  mely 
be  volt  zárva.  A  vén  legény,  nem  akarván  igyeke- 
zetével felhagyni,  különféle  kulcsokat  hordott  össze, 
melyek  közül  az  egyik  a  kisasszony  szobáját  végre 
megnyitotta.  Csendesen  vitte  ő  ezt  végbe  s  Laczin- 
kat  betolván,  az  ajtót  utána  ismét  bezárta.  Az  ifjú 
a  lebocsátott  kárpitok  miatt  homályosnak  lelvén  a 
szobát,  azt  pedig,  hogy  Potrohosi  be  nem  ment 
vele,  illetlen  csalárdságnak  nézvén,  az  ajtótól  szólít- 

gatta  Manczit  egynehányszor,  hogy  felkelvén  jöjjön 
vele  és  vastag  bátyjával  a  kertbe.  Szavát  mindenik 
felszólításnál  feljebb  és  feljebb  emelvén,  Manczitól 
pedig  semmi  feleletet  nem  vehetvén,  végtére  fenn- 
szóval szólította  meg,  a  min  Potrohosi  az  ajtón 
kívül  nem  győzött  eleget  nevetni.  Ennek  biztatására 
elment  azután  az  ágyhoz  és  Manczinak  hűlt  helyét 
találta.  Sok  édes  álmodozásai  után,  melyeknek  fő 
tárgya  az  ifjú  Kaczajfalvi  volt,  korán  felébredvén, 
oly  teli  volt  szíve,  hogy  a  szűk  szobában  nem 
maradhatott.  Felkelt  tehát  s  éjjeli  köntösére  egy 
könnyű  palástot  vetvén,  kiment  az  illatozó  kertnek 
szabad  levegőjébe  és  ott  egy  galyfödél  alatt  a  hant- 
szófára dőlt. 

Hallván  Potrohosi,  hogy  Manczi  a  szobából  már 
kirepült,  kieresztette  a  grófot,  ki  megvetéssel  tekint- 
vén reá,  te,  úgymond,  nekem  rossz  embernek  lát- 
szol lenni.  Ha  Manozimnak  bátyja  nem  volnál,  én 
többé,  azt  tudd  meg,  rád  sem  néznék.  Nekem  meg- 
ígérni, hogy  velem  bejösz  és  kint  maradni,  sőt  még 
az  ajtót  is  rám  zárni  I 

Legyen  eszed,  monda  viszontag  Potrohosi. 
Mihelyt  Manczi  szavát  hallottam  volna,  bementem 
volna  hozzátok  én  is.  Ó  már  minden  bizonynyal  a 
kertben  van  a  munkásoknál.  Jöjj  velem,  keressük 
fel ! 

A  kertben  nekem  nem  kellesz.  A  munkások, 
a  kik  ott  Manczival  vannak,  náladnál  jobb  emberek. 
Eredj,  feküdj  le  és  hortyogj !  a  kertben  nekem 
nem  kellesz.  Ezt  mondván,  leszaladt  a  kertbe ; 
Potrohosi  pedig  utánna  lappangott  s  húgának  ked- 
ves galyfödelét  ismervén,  közelebb  úton  a  hantszófa 
mögé  vette  magát  a  sűrű  galyak  közé,  melyek  miatt 
őtet  sem  húga,  sem  Laczink  észre  nem  vehette. 
Manczi  könyökére  támasztván  fejét,  a  madarak 
csevegésénél  a  hűsben  szintén  elszenderedett.  Laczi 
lábhegyen    közelített    hozzá.     A    legszebb    és  leg- 


4» 

gyönyörűbb  paradicsomnak  látása  cl  nem  ragad- 
hatta volna  úgy  szemeit,  mint  az  alvó  Manc^inak 
tekintete.  Megállott,  mintha  a  földhöz  lett  volna 
búbájolva  s  mosolygó  a  cízával  vizsgálta  kellemetes- 
ségeit. Alig  mert  lélekzetet  venni.  Az  egész  legény 
csupa  szem  volt.  Kezei  lecsüggödtek,  szemei  a 
szerelemtől  szinte  csillogtak,  arczái  úgy  megpirul- 
tak, hogy  eg>'  pár  nyílt  rózsának  gondoltad  volna 
lenni,  tagjain  pedig  egy  gyenge  remegés  futott 
keresztül.  Így  állott  ő  egy  darabig  lelketlen  kép 
gyanánt,  mely  az  emberre  .  meredt  szemmel  néz. 
Az  élet  végtére  vissza  kezdett  szívébe  térni.  Egy- 
néhány ismeretlen  indulatok  zűrzavar  gyanánt  go- 
molyogtak fel  mellének  mélyéből.  Leereszkedett 
Manozi  előtt  egyik  térdére,  s  megcsókolta  kinyúj- 
tott lábára  lecsüggő  kezét,  ily  szókra  fakadván : 
édes  szép  Manczim!  A  kisasszony  felijedvén,  rá 
meresztette  szemeit.  Jó  reggelt,  Manczim!  monda 
Laczi  s  odanyújtotta  kezet  örvendetes  és  érzékeny 
tekintettel.  Manczi  el  akarta  magát  kiáltani,  de  az 
álmosság,  mely  megkábította  és  az  ijedtség,  hogy 
maga  előtt  ily  véletlen  vendéget  látott,  elfojtották 
mellében  a  szózatot.  Ajkai  megnyíltak  ugyan,  de 
hangot  nem  adhattak. 

Mily  szép  vagy,  édes  Manczim!  kezdette  ismét 
Laczink  s  mily  nagyon  szeretlek!  E  szókkal  egy 
pár  könnyecske  forrott  ki  szép  szeméből  s  legör- 
dült mosolygó  ajkára.  Szívéhez  vonta  azután  csen- 
desen Manc2i  kezét  s  melléhez  szorította. 

Manczi  visszavonván  karját,  mit  akar  itt  a  gróf? 
úgymond  komor  tekintettel.  Menjen  dolgára ! 
E  két    szót    nyughatatlan    keménységgel    ejtette  ki. 

Laczi  ellenben  felemelvén  összetett  kezeit  s  oly 
tekintetet  vetvén  reá,  mely  szívébe  hatott,  édes 
Manczim!  úgymond,  ki  nem  mondhatom,  miként 
í:zeretlek.  Engedd  meg,  hogy  nálad  maradjak.  Hidd 
cl,    úgy  szeretlek,    mint  magad  magadat.    Oly  szép 

vagy,  Manczim!  mint sokkal  szebb,  mint  az 

egész  világnak  legszebb  virágfai ! 

De  mit  akarsz  itt,  kérlek  ? 

Fel  akartalak  az  ágyból  verni,  hogy  jönnél 
le  velem  ide  a  kertbe.  Te  engem  megelőztél.  Oh 
Manozi !  alig  alhattam  miattad  valamit.  Egész  éjszaka 
láttalak,  de  úgy,  szakasztott  úgy,  a  mint  most 
látlak,  óh  Manozi !  az  én  mellem  oly  teli  volt, 
hogy  majd  megszakadt.  Sj'rnom  kellett.  Jobb  keze- 
den feküdtél   álmomban  és  bal  kezed- itt  bal 

kezét  megcsókolván,  óh  Manczi !  úgymond,  ha  tud- 
nád, miként  szeretlek! 

Ezen  igék  félénken  jöttek  ki  szorult  melléből  és 
könnybe  borúit  szemei  kérlelő  szelídséggel  függői- 
tek Manczi  szemein,  kinek  kezét  majd  melléhez, 
majd  ajkaihoz  szorítgatta.  A  kisasszony  semmikép 
végbe  nem  tudta  vinni,  hogy  a  legényre  meghara- 
gudjon. Eredj,  jó  Laczi !  úgymond,  eredj  !  Menj 
amoda  a  munkásokhoz ;  én  azonban  felmegyek  a 
szobámba  és  felöltözködök. 

Elmegyek  veled  én  is. 

Ezt  meg  nem  engedhetem,  mert  az  illendő- 
séget megsértené. 

De  mond  meg  hát  nékem  előbb,  hogy  sze- 
retsz-e te  is  viszontag  engemet? 

Erre  sem  felelhetek  meg. 

S  miért  nem? 

Ha  nemmel  felelnék,  gorombaság  volna  tőlem; 
ha  pedig  igennel,   az  illendőséget  sérteném  meg. 

Az  illendőséget?  De  akkor  csak  nem  sértenéd 
meg  mégis,  ha  igazat  mondanál? 

Még  akkor  is.  Kelj  fel  térdeidről,  jó  Lac^i  l 
menj  a  munkásokhoz  és  légy  nyugodt  szívvel.  Ezt 
mondván,  a  mint  Laczinknak  karjait  megfogta,  hogy 
térdeiről  felsegítse,  arcza  amannak  arczához  oly 
közel  esett,  hogy  a  hátul  leselkedő  bátyja  csókra 
gondolta  a  legényhez  lebocsátkozni.  Brávó  !   dere- 


kasán !  kiáltotta  ez  a  galyak  közül,  te  kis  boszor- 
kányka !  Régen  jövendöltem  már  én  ezt  a  mi  szent 
ViczHpuczlinkról.  Ihol  karjai  között  a  szép  legény  ! 
Korán  reggel  úgy  megcsókolgatja,  mint  hímjét  a 
gerlicíze!  Ha  ide  nem  hozott  volna  az  eset,  tudj 
Isten  ! 

Ah,  hogy  bánhat  urambátyám  velem  ily  igazság- 
talanul ?  Én  ártatlan  vagyok !  ezt  mondván,  cl- 
fakadt  sírva. 

Ártatlan?     brávó,     szent    Viczlipuczlim,     brávó! 

De  mit  sírsz  te  megint  Manczi  1  monda  Laczi. 
E  miatt  a  vastag  ember  miatt?  Azután  Potrohosira 
tekintvén,  ez,  úgymond,  nevet,  Manczi  pedig  sír. 
Mondjátok  meg  nekem,  miért?  Manczi,  gyere  te 
velem  sétálni.  Ez  a  hízott  ember,  a  ki  tégedet 
minduntalan  megríkat,  maradjon  itt. 

Potrohosi  erre  oly  hangosan  kezdett  kaazagni, 
hogy  nemcsak  a  munkások,  hanem  még  azok  is 
meghallhatták,  a  kik  a  kastélynak  azon  a  részén 
háltak,  mely  a  kert  felé  volt. 

Ah  édes  urambátyám !  az  egész  házat  felveri 
szavával  az  álomból.  Gondolja  meg,  mily  veszede- 
lembe ejti  jó  híremet  és  nevemet. 

Az  ifjú  gróf  Manczira  tekintvén  s  fejét  megráz- 
ván, azt  akarod,  úgymond,  hogy  a  kastélyban  az 
embereket  felköltse?  Azt  én  mindjárt  magam  meg- 
cselekszem. 

Maradj !  rikkantotta  Potrohosi  kac^agva.  Mi  a 
manó  jut  eszedbe,  hogy  te  az  embereket  álmukból 
felverd?  Hallod-e  Laczi  ?  mond  meg  nekem  igazán, 
ha  tégedet  Manczi  valóban  megcsókolt-e? 

Laczink  tetőtől  fogva  talpig  megvizsgálván  Potro- 
hosit:  Neked,  úgymond,  vastag  ember,  a  mint  látom, 
egy  csöpp  eszed  sincs.  Eredj  dolgodra !  Manczi 
sír !  Eredj,  mondom,  jó  szerével.  Manczi  velem 
maga  akar  lenni. 

Már  az  más !  monda  Potrohosi ;  így  hát  csak  el 

kell    mennem ;    s    betakarván    magát    hálóruhájába, 
menni  kezdett. 

Az  Istenért !  vigye  magával,  urambátyám,  óh  í 
vigye  el  magával,  kérem. 

Alkudjunk,  húgomasszony!  feleié  Potrohosi.  Valld 
meg  itt  nekünk  igazán,  hogy  szereted.  Akkor  azután 
elviszem  magammal. 

Urambátyám  I  az  egekre  kérem,  mit  gondol  ? 

Egyébiránt  itt  hagyom,  és 

Manczi  látván,  hogy  bátyja  menni  akar,  meg- 
kapta a  kezét. 

De  mit  parancsolgatsz  te,  gonosz  ember !  ennek 
a  szép  leánynak?  kérdezé  komor  tekintettel  Laczink. 
Megmondja  ő  azt  nekem  nálad  nélkül. 

Annyival  jobb,  monda  Potrohosi,  s  kirántván 
Manczi  markából  kezét,  elsietett. 

—  Szeretem,  édes  urambátyám !  szeretem ;  csak 
vigye  el  magával  amazon  az  úton. 

Már  most  megelégszek  veled,  és  ezen  szempil- 
lantástól fogva  nem  vagy  szent  Viczlipuczlim,  ha- 
nem édes  húgom.  Eredj  a  szobádba  és  öltözködj. 
Te  pedig,  Laczi,  gyere  velem  amarra  haza. 

Laczink  nem  ment  volna  el  vele,  ha  Manczf 
szépen  nem  kérte  volna,  ki  szobájába  szaladván, 
az  ágyra  dőlt  és  mérgében  sírt.  Bementek  szobá- 
jokba  a  férfiak  is,  hol  Laczink  az  ablakba  ülvén, 
gondolatokba  merült,  Potrohosi  pedig  felöltözvén, 
húgához  ment.  Hallod-e  Manczi,  én  az  egész 
esetet  eltitkolom  és  így  legkisebb  okod  sincs  sírni. 
De  mondd  meg  nekem  minden  tréfa  nélkül,  ha  ez 
a  természetes  legény  tégedet  el  akarna  venni,  el- 
mennél-e hozzá?  Ne  légy  Viczlipuczli,  hanem  iga- 
zán felelj. 

Édes  urambátyám,  az  ifjú  gróf  az  ő  tökélctlea 
nevelése  miatt  mindenben  hátra  van. 

Nem  igaz,  hogy  te  őróla  ebben  a  vélekedésben 
vagy  1  Minek  pirultál  el  tehát,  mikor  kérdeztelek  ? 


Hogy  ti  lányok  az  ily  dolog  körül  úgy  kerenge- 
tck  a  felelettel  mindig,  mint  a  macska  a  forró 
kása  körül  !  Mindent  láttam  én,  mindent  hallottam, 
a  mit  a  kertben  mondottál  és  cselekedtél.  Felelj 
egyenesen,  elmennél-e  hozzá? 

Manczi  lesütötte  szemét,  és  ujjaival  egy  selyem- 
szálacskát  ki  s  be  sodorgatott.  Ösmerte  bátyját  és 
tudta,  hogy  az  ily  dolgoknak  kinyomozásában  na- 
gyon járatos. 

Öltözködj  fel,  Manczi !  Meglássuk,  mi  lehet  a 
dologból  ?  Én  nekem  ez  a  legény  magamnak  is 
sokkal  jobban  tetszik,  mint  azok  az  aranyzsinó- 
ros, ezüstgombos,  nagy  kalapú,  széles  kardú,  nyí- 
rott hajú  széltömlők,  a  kik  egyebet  nem  tudnak, 
hanem  tanúit  főhajtással  fogat  mutatni,  mint  a  ha- 
mis kutyák,  s  vigyorogva  egy-két  complementumot 
mondani,  melyek  puszta  levegőmozgásból  állanak. 
Ezzel  Potrohosi   e'ment. 

Manczi  a  dologról  mélyebben  kezdvén  gondol- 
kodni, megvallotta  magának,  hogy  Laczihoz,  mikor 
az  uniformisban  látta,  nem  volt  érzéketlen.  Szerel- 
mének bizonyításait  azonkívül  oly  igazaknak  és 
szembetűnőknek  találta,  hogy  méltán  háládatlannak 
tartotta  volna  magát,  ha  azt  viszontag  való  szere- 
lemmel meg  nem  jutalmazná.  A  tükörhöz  ülvén, 
maga  sem  tudta,  mikép  történt,  hogy  ma  oly  egy- 
ügyűen  öltözködött  fel,  a  mint  csak  lehetett.  Ha 
bátyjának  csúfolásától  és  önnön  magának  áruló  pi- 
rulásától  nem  tartott  volna,  semmit  sem  vett  volna 
magára  olyast,  a  mit  Laczink  rajta  megnevetett. 
A  tükörbe  tekintvén,  elijedt  magától,  oly  piperét- 
len volt.  Hajtaraját  tehát  felemelte  még  egy  keve- 
set, csak  hogy  a  módinak  kedvezni  tessen,  és  le- 
ment kávézni.  Öltözködésével  annyi  időt  vesztett, 
hogy  a  früstöknél   utolsó  volt. 


vu. 

Laczink   az    atyjához    viiizatír. 

Szinte  édesdeden  nevetett  Laczink  azon,  hogy 
az  emberek  fekete  vízbe  fehér  tejet  töhenek,  és 
ezt  a  vegyületet  früstökül  iszszák,  a  mint  látván, 
hogy  minden  ember  az  ajtóra  tekint,  megfordult 
és  Manczit  együgyű  ruhájában  bejönni  megsajdí- 
totta. Ah  az  én  Manozim !  úgymond  fenn  szóval, 
az  én  kedves  Manczim !  Be  szeretem,  hogy  itt 
vagy  egyszer.  Alig  győztelek  már  várni.  És  ah ! 
mily  szép,  mily  gyönyörű  vagy  ma !  Tedd  le,  kér- 
lek czf  a  kalapot !  s  ezt  mondván,  fejéről  a  band- 
zsal  kalapot  maga  levette.  Úgy  I  No  most  nézzé- 
tek már  meg  ezt  a  gyönyörű  leányt  1 

A  földbe  bújt  volna  szégyenletében  a  kisasszony, 
mikor  a  kaczagást  hallotta,  melylyel  a  vendégek 
fogadták. 

De  ma  reggel,  folytatá  szavait  barátságos  cseve- 
géssel a  mi  természetes  Laczink,  sokkal  szebb, 
ezerszer  szebb  voltál  a  kertben  a  galyfödél  alatt. 
Ah  I  mikor  ott  oly  szépen   feküdtél  —  — 

Manczi  elhalaványodott,  Potrohosi  pedig  mérték- 
letlen  hahotára  fakadván:  Akármi  legyek,  úgymond, 
ha  a  természet  ezerszer  nem  alkalmatlanabb  a 
titoktartásra,   mint  a  hiúság! 

Nosza  erre  a  vendégek,  és  kivált  az  ifjú  legé- 
nyek, körülvették  azonnal  Manczit,  ki  azt  sem 
tudta  bosszúságában,  hová  üsse  le  szemeit?  Laczink 

megfogta  kezét ;  de  6  kirag&dván  magát  harago- 
san, kiszaladt  az  ajtón.  Laczi  utána  repülvén,  meg- 
íogta,  s  melléhez  szorította  ily  kérdéssel :  harag- 
szol talán,  Manc^im?  Légy  jó,  édesem,  és  ne 
haragudj ! 

Azonban  utánok  érkeztek  a  szobából  a  vendé- 
gek is,  Manczi  pedig  nagy  háborodással  kiragad- 
ván magát  karjából,  s  haragos  tekintetet  vetvén 
reá,  takarodj,  úgymond,  és  ne  jöjj  nekem  többi 
szemem  elejébe.  Ezt  mondván,  felszaladt  a  gará- 
dicsokon  szobájába. 

Laczi  meredt  tekintettel  nézett  utána ;  azután 
pedig  lassan  megfordulván,  a  földre  sütötte  sze- 
meit, összeránczolta  vagy  kétszer  homlokát,  meg- 
rázta fejét,  s  jószívű  keseredéssel  azt  mondotta: 
Szegény  leányka !  Az  atyám  igazat  mondott.  Erre 
nagy  elevenséggel  feltekintett,  mondván  :  ah,  az 
atyám  1  E  szavak  után  pedig  nyíl  gyanánt  repült 
ki  a  kastélyból  a  kertnek,  beugrott  a  vízbe,  átúszott 
a  túlsó  partra,  a  legsűrűebb  bokrok  és  csipkék 
között  felmászott  a  hegyre,  s  két  óra  múlva  meg- 
látta atyjának  kellemetes  völgyét,  melybe  örvende- 
tes kiáltások  között  sebesen  leszaladt.  Istóknak 
örömkiáltásai  hírül  adták  azonnal  az  öreg  grófnak, 
hogy  az  elveszett  ifjú  visszatért.  Ham^r  kitörölvén 
szemeiből  a  könyeket,  elejébe  sietett  kedves  fiának 
az  érzékeny  atya  elég  nyugodt  tekintettel.  Laczi 
sebes  és  hangos  örömkiáltással  karjai  közé  vetvén 
magát,  ah,  édes  atyám  !  úgymond,  Manczit  láttam, 
az  én  szép  Manczimat  láttam. 

Az  öreg  gróf  ellappangott  vele  egy  galyfödél 
alá,  a  hol  egy  rövid  beszélgetés  által,  mely  hideg- 
vérűnek  és  indulat  nélkül  valónak  lenni  látszott, 
egyenes  szivű  fiából  az  egész  esetet  kivette.  A  ter- 
mészetes nevelésnek  plánumai  egyszerre  füstbe 
mentek.  Majd  azután  az  öreg  gróf  mély  gondol- 
kodásba merülvén,  átérezte,  itt  lenni    már  az  ide- 

jét  annak,  hogy  fiát  a  nagy  világba  kivezesse.  Át- 
látta azt  is,  hogy  Rósafi  Pálnak  Manazi  kisasszonya 
mélyen  behatott  Laczi  szívébe ;  mely  vélekedésé- 
ben őtet  az  ifjú  is  minduntalan  megerősítette. 
Egyenesen  megvallotta  ő,  hogy  Manc^it  az  egész 
világon  legjobban  szereti,  és  amaz  ellenvetések, 
melyeket  neki  az  öreg  gróf  Manczinak  öltözeté- 
ről, nyírt  hajáról  és  magaviseletéről  tett,  oly  erőt- 
lenek voltak  előtte,  hogy  csak  hideg  mosolygással 
hallgatta.  Az  öreg  Kaczajfalvi  tehát  szükségesnek 
találta,  hogy  fiával  az  emberi  nemzetet  és  annak 
történeteit  úgy  ismertesse  meg,  a  mint  magokban 
vannak.  Elővette  vele  a  históriának  filozófiáját, 
melyből  ő  a  nemzeteknek  különbféle  religióit,  kor- 
mányait és  szokásait  a  cultúrának  nevekedésével 
együtt  álméJkodva  tanulta.  Anyanyelvén  kívül  a 
nemetet,  francziát,  olaszt  és  angolt  rész  szerint 
beszélvén,  rész  szerint  értvén;  többféle  könyveket 
olvasott  c  nyelvekben  az  emberi  nemzetnek  tettei- 
ről, és  így  nem  csak  a  száraz  históriát,  mely  puszta 
nevekből,  esztendő  számokból,  s  egymástól  elsza- 
kasztott esetekből  áll,  hanem  a  történeteknek  okait, 
következéseit  és  belső  összefüggését  is  megtanulta. 
Már  nevetett,  már  sírt,  már  szökdösött  örömében, 
már  meg  reszketett  rémületében,  a  mint  a  külön- 
féle jelenéseket  olvasta,  melyek  között  az  orszá- 
gok a  világ  kezdetétől   fogva  habzottak. 

Meghallván  édes  atyjától,  hogy  őtet  a  sors  egy- 
két száz  szegény  embernek  urává  tette,  megdup- 
lázta serényságét  a  különféle  tanulásokban,  hogy 
jobbágyait  annyival  könnyebben  megboldogíthassa. 
Fáradság  nélkül  átlátta  ő  tudniillik  amaz  arany 
igazságot,  melyet  édes  atyja  naponkint  elejébe  ter- 
jesztett, hogy  az  olyan  földes  uraságok,  melyek 
mindent  másokra  bízván,  idegen  szemmel  látnak, 
idegen  füllel  hallanak,  idegen  kézzel  írnak,  idegen 
észszel  okoskodnak,  mmd  magoknak,  mind    jobbá- 

gyaiknak  iszonyú  rövidségeket  és  helyrehozhatat- 
lan károkat  okoznak.  Arra  ugyan,  hogy  oly  ruhába 
öltözködjön,  a  minőt  a  hozzá  hasonló  ifjak  visel- 
nek, nagy  nehezen  ráállott  az  ifjú  gróf,  de  haját 
lenyírni  teljességgel   nem   engedte. 

Az  öreg  Istók  véghetetlenül  örült,  mikor  c  vál- 
tozásokat látta,  s  az  nap,  hogy  a  gróf  a  völgyet 
fiával  együtt  legelőször  elhagyta,  térden  állva  kö- 
szönte az  Istennek,  hogy  a  természetes  nevelésnek 
végét  szakasztotta,  melyből  soha  semmi  jót  nem 
rcméllett.  Laczink  felette  édes  egyszersmind  és 
szívszorongató  reménységekkel  ment  atyja  mellett 
a  völgynek  sűrű  e''dején  keresztül,  s  a  mint  a 
gyönyörű  térség  szemébe  tűnt,  örömében  elpirult 
és  megtüzesedett,  lépései  pedig  úgy  meggyorsul- 
tak,  hogy  édes  atyja  alig  győzött  utána  sietni. 

Elérkezvén  végtére  Kaczaj  fal  vára,  hátúi  mentek 
be  a  kerten  a  pompásan  épült  palotába.  Ehhez 
bejutván,  az  öreg  gróf  csengetett,  s  azonnal  min- 
denfelől összeszaladtak  cselédjei,  s  mély  tisztelet- 
tel megállván  előtte,  parancsolatait  várták.  A  gróf 
szemmel  tartotta  fiát  minden  jelenésnél,  l»ogy  lát- 
hassa, minemű  érzeménycket  okoznak  benne?  Nyis- 
sátok meg  fiamnak  a  zöld  szobákat,  monda  a  gróf. 
Egy  inas  megnyitván  az  ajtót,  mely  e  szobákba 
nyílt,  mély  alázatossággal  megállott  mellette.  Ezek 
a  te  szobáid,  fiam!  ezek  pedig  inasaid!  Ezt  mond- 
ván, három  emberre  mutatott,  kiknek  egyike  éle- 
metes,  ketteje  pedig  ifjú  volt.  Laczi  megvizsgálván 
őket  tetőtől  fogva  talpig,  alázatos  állásaikat  mo- 
solygással nézte  és  a  szobába  bement. 

Első  tekintete  ama  képekre  esett,  melyek  Ho- 
gárth  rajzolásai  után  rézre  metszve  a  szobában 
függtek.  A  rajtok  lévő  szatirás  carr icatúrákat  meg 
nem  foghatván,  szüntelen  csak  fejét  rázta.  Meg- 
nyitotta azután  az  ablakot,  s  kinézett  az  udvarra, 
hol  éppen    sok   ember   gyűlt  össze,  mivel  az  öreg 


gróf  összehivatta  jobbágyait,  hogy  fiát  velők  meg- 
ismertesse. Laciinknak  fejében  annyiféle  gondo- 
latok támadtak,  hogy  egynél  sem  tudott  megálla- 
podni. Megnyitott  még  egynehány  szobát,  melyek 
az  első  mellett  voltak,  s  álmélkodva  nézte  a  pompát, 
mely  a  viczispán  szobáinak  pompáj  át  messze  túlhaladta. 

Egy  inas  kávét  hozott,  s  letette  az  asztalra. 
Nekem  ez  nem  kell,  monda  Laczink  mosolyogva, 
nem  tudván  igazán,  mikép  bánjon  az  inassal,  s 
egyáltalában,  mikép  viselje  magát  ?  Hogy  hínak 
tégedet?  kérdezé  elvégre  az  inast. 

Jánosnak,  nagyságos  uram ! 

Hallod-e  János !  nem  tudod  te,  mit  jelentenek 
ezek  a  képek? 

Nem  tudom.  0  méltósága,  az  öreg  gróf,  fogja 
tudni. 

Laczi  semmit  sem  mert  többé  tőle  kérdezni. 
Azonban  az  öreg  gróf  elérkezvén,  levezette  fiát 
az  udvarba,  hol  jobbágyai  már  sorban  állottak, 
ímel  gyermekeim,  monda  nekik  a  jó  úr,  ismét 
nálatok  vagyok,  s  hozzátok  hozom  fiamat  is.  Nek- 
tek neveltem  én  őt.  Ha  én  egyszer  meghalok,  ő 
szinte  oly  jó  és  kegyes  uratok  lesz,  mint  én  va- 
gyok. Igyekezzetek  rajta,  hogy  szeretetét  megérde- 
meljétek, ó  a  tiéteket  meg  fogja  érdemelni. 

Az  úr  Isten  áldja  meg  a  mi  jó  urunkat,  felkiál- 
tottak erre  a  jobbágyok.  Áldja  meg  a  fiát  is,  utána 
vetette  egy  öreg  ember,  és  tegye  oly  jó  és  kegyes 
úrnak,  a  minő  az  atyja! 

Laczi  csendes  tekintettel  és  ránczolt  homlokkal 
vizsgálta  őket. 

Nézd  jövendőbeli  jobbágyaidat,  fiam,  monda 
azután  Laczinak  az  atyja.  Nincs  sziveden  semmi, 
a  mit  nekik  mondani  akarnál  ? 

Laczi  még  egyszer  áttekintvén  őket,  s  a  Icg- 
öregebbiket  megszólítván,  hány  esztendős  vagy? 
úgymond,  s  egyszersmind  kezet  adott  neki. 

Kilcnczven  esztendős  vagyok,  kedves  édes  urfim  I 
monda  az  öreg  ember,  Larai  kezét  ajaka  felé 
emelvén,  hogy  megcsókolja. 

Minek  akarod  te  az  én  kezemet  megcsókolni? 
kérdezé  Laczi,  s  az  öreg  embernek  kezét  egyszers- 
mind szívéhez  szorítá. 

Szereted-e  ezeket  az  embereket,  fiam  ?  tuda- 
kozá  tőle  az  atya. 

Hogy  szerethetném  őket,  mikor  nem  ismerem? 
feleié  az  ifjú  gróf  fennszóval. 

Akarsz-e  velők,  ahol  lehet,  jót  tenni  ? 

Hog^'  is  tehetsz  ily  csodálatos  kérdést?  monda 
erre  álmélkodva  Laczink  s  elfordulván,  bement  a 
palotába.  Szobájának  közepén  megállván,  megrázta 
JFejét  egynéhányszor  és  gondolkodásba  mciült.  Mily 
különös  ma,  monda  magában,  az  én   atyám ! 


V]]]. 

A  Icrmíizetcs    ember  szeret   vigadni   s  vigasságában   másokkal   jót   tenni. 

Egyszerre  muzsika  kezdett  zengeni  az  udvarban. 
Az  öreg  gróf  oda  rendelte  előre  a  szomszéd  mező- 
városból a  czigányokat.  Laczink  majd  nyakát  törte, 
úgy  repült  le  a  garádicsokon  s  a  falunak  mind  a 
két  nembéli  ifjúságát  egy  nagy  diófa  alatt  tánczoló 
félben  találta.  Hozzájuk  sietvén,  még  messzirül 
csodálta  a  falusi  leányokat  könnyű  ruhákban  cso- 
portonkint  állani  s  amint  odaért,  épen  tánczolni 
kezdettek.  Bámuló  szemmel  vizsgálta  a  tánczolókat, 
mosolygott,  a  kurjongató  legényekkel  el-el  rikította 
magát  s  végre  közéjük  ugorván,  egy  ifjú  szép  leány- 
nak kezét  megragadta  s  a  lejtőt  úgy  járta  vele, 
amint  tudta.  A  táncz  után  melléhez  szorítgatván 
a  szemérmes  leányt,  nem  győzte  ápolgatni  s  amint 
az  új  tánczot  a  vidám  párok  elkezdették,  hevesen 
megforgatta  tánozosnőjét  ő  is  és  öröme  oly  zabo- 
látlan lett,  hogy  szüntelen  kurjongatott.  Elfárad- 
ván, maga  mellé  vonta  a  leányt  egy  padra  s  érzé- 
keny ápolgatások  között  beszélgetni  kezdett  vele. 
A  leány  elpirulván,  már  elfordult  tőle,  már  fejét 
mellére  sütvén  nevetett,  már  meg  üléséről  fel- 
szökött. A  gróf  ellenben  meg- meg  kapván,  vissza 
vonta  a  padra  és  nyájaskodását  megújította. 

Jó  vagy-e  hozzám?  leányka!  Szeretsz-c?  kér- 
dezé  tőle  minduntalan.  A  leány  pedig  semmit  sem 
felelvén,  le-le  sütötte  fejét  és  nevettében   mind  csak 


54 

czinczogott.  Végre  egy  falusi  legény  elejükbe  áll- 
ván, így  szólította  meg  a  grófot :  Nagyságos  uram  ! 
Margitnak  énkívülem  senkit  sem  szabad  szeretni, 
mert  ő  nekem  jegyesem.  Margit!  jöszte  velem  1 
Még  rossz  hírbe  is  hozza  utoljára  nagyságod  a 
leányt I  Gyere  Margit! 

A  te  jegyesed?  kérdezé  a  gróf  meredt  tekin- 
tettel. Az  annyit  tesz,  hogy  feleséged  legyen? 

Annyit,  nagyságos  uram ! 

Hát  miért  nem  teszed  feleségednek? 

Mert  az  atyám  nem  engedi. 

Az  atyád  ?  Mi  köze  ahhoz  az  atyádnak  ? 

András  a  grófnak  mondását  helyesnek  találván, 
amott  áll  az  atyám!  monda  mosolyogva.  Ha  egy 
jó  szót  akarna  neki   nagyságod  érettünk  adni  ! 

A  gróf  hozzá  menvén :  Hallod-e,  úgymond,  te 
öreg  ember !  mi  közöd  neked  ahhoz,  ha  a  te  fiad 
házasodni  akar? 

De  nagyon  is  nagy  hozzá  a  közöm,  nagyságos 
uram !  monda  viszontag  az  öreg  ember.  Azt  a 
leányt  ő  nekem  el  nem  veszi,  ha  a  fejére  áll  is ; 
mert  látja  nagyságod,  az  egész  leánynak,  amint 
előttünk    áll,  semmije    sincs,  hanem    ami  rajta  van. 

Rendes !  De  hát  ha  a  fiad  őtet  úgy  akarja  fele- 
ségének tenni,  amint  előttünk  áll  ? 

De  én  ám  nem  akarom,  hogy  akarja. 

Nagy  álmélkodással  nézett  a  gróf  az  öreg  em- 
berre ;  azután  pedig  megfordulván  és  a  leányt 
megsejtvén:  Mondd  meg  nekem  öreg!  úgymond,  mi 
hijával  van  ez  a  szép  leány? 

Legalább  kétszáz  forint  hijával,  nagyságos  uram  \ 

Az  én  atyámnak  van-e  kétszáz  forintja  ?  kér- 
dezé a  gróf  és  hallván,  hogy  még  több  is  van, 
felszaladt  az  atyjához  és  kétszáz  forintot  kért  tőle. 
Az  öreg  gróf  minden  kérdés  nélkül  kezébe  adta. 
Visszaszaladván  tehát,  már  messziről  kiáltotta  And- 
rásnak :  Házasodj,  itt  a  kétszáz  forint ! 

Körülvették  azonnal  a  grófot  a  falusi  legények 
s  amint  András  kezéhez  vette  a  pénzt,  felemelte 
azt  s  örömében  idestova  szökdösött  vele,  mint  az 
őrült.  A  gróf  végre  megfogván,  arra  kérte,  hogy 
házasodjon  meg  tüstént. 

Szivesen,  feleié  András,  ha  a  prédikátor  nem 
ellenzi. 

Hol  van  a  prédikátor?  kérdezé  a  gróf.  Gyere, 
vezess  hozzá.    Hát  neki  e  dologhoz  mi  köze  van? 

Ó  ád  bennünket  össze. 

Hisz  azt  én  is  megtehetem.  Gyertek  ide  1 

Megértvén,  hogy  erre  csak  a  prédikátornak  van 
hatalma,  megfogta  az  új  párnak  kezeit  s  magával 
a  prédikátor  háza  felé  hurczolta.  A  tánczolók  né- 
zőikkel együtt  mind  utánuk  mentek.  Az  öreg  gróf 
az  egész  esetet  látta  és  szivesen  nevette.  A  prédi- 
kátor házához  látván  közelíteni  egy  ifjú  úrnak 
vezérlése  alatt  a  sereget,  nem  győzött  rajta  csodál- 
kozni. Meghallván  cselédjeitől,  hogy  a  seregnek 
vezére  maga  az  ifjú  gróf,  elébe  ment  és  sok 
főhajtások  között  örvendezni  mondotta  magát  közé- 
jük való  érkezésén ;  de  ez  ki  sem  hagyván  őtet 
beszélni,  hagyj  te  most  békét  ezeknek,  jó  öreg, 
úgymond.  Íme  egy  pár  jegyest  hozok  hozzád,  kik 
össze  akarnak  házasodni.  Azt  mondják,  hogy  csak 
te  csinálhatsz  belőlük  férjet  és  feleséget.  Add  hát 
őket  össze  mindjárt! 

A  prédikátor  elbámult ;  de  hallván,  hogy  a  dolog 
nem  tréfa  és  hogy  maga  a  méltóságos  gróf,  ki 
kétszáz  forintot  adott  reá,  a  helyben  való  össze- 
adást kéret)  s  az  új  pár  elejébe  állván,  az  agyen- 
dábul  olvasni  kezdett.  De  Laczink  hozzá  lépvén, 
olvass  másszor,  úgymond  és  tedd  meg  most  e 
párral,  amire  kértelek.  A  prédikátor  erre  meg- 
haragudván, keményen  nézett  a  grófra  és  semmit 
sem  felelt,  hanem  az  olvasást  tovább  folytatta.  Egy 
gazdaember  megsúgván  a  grófnak,  hogy  épen  ezen 

olvasás  által  adatnak  össze  a  jegyesek,  ez  amannak 
szeme  közé  mosolygott  és  félre  vonván  magát, 
csendes  gondolkodásba  merült.  A  prédikátor  attól 
tartván,  hogy  a  gróf  ismét  megtámadja,  majdnem 
hideg  verítéket  izzadott.  Eljutván  pedig  amaz  igék- 
hez, hogy  az  Úristen  az  első  embert  a  paradi- 
csomba helyeztette,  a  gróf  tovább  nem  hallgat- 
hatott. Az  első  embert  ?  úgymond  ?  óh  édes  öre- 
gem I  honnan  tudod  te  ezt?  Az  első  embernek 
bővebb  történeteit  nagyon  szeretném  tudni. 

A  prédikátor  még  nagyobb  haragra  gerjedvén  : 
Ahha !  úgymond  nagy  buzgósággal,  ne  háborgassa 
gróf  uram  az  Urnák  szolgáját,  mikor  hivatalában 
foglalatoskodik ! 

A  gróf  ezt  át  nem  értvén,  kérlek,  úgymond,  ne 
haragudgy,  hanem  beszélj  nekünk  még  többet  az 
első  emberről  1 

Hozzá  kullogván  erre  öregebbik  szolgája,  kérem 
nagyságodat,  úgymond,  várakozzon  kérdéseivel  mind- 
addig, míg  a  c^eremóniának  vége  nem  szakad.  Szót 
fogadott  a  gróf  és  a  prédikátor  nagy  szfvszoronga- 
tások  között  összeadta  az  új  párt.  jött  ugyan  még 
egynehányszor  kedve  a  grófnak  a  kérdezgetésre 
azok  iránt,  amiket  olvasni  hallott,  de  meggyőzte 
magát  még  is.  Csak  mikor  az  első  emberre  szál- 
lott átkokat  hallotta  tőle,  el  nem  tűrhette  azokat 
szó  nélkül,  mivel  abban  a  vélekedésben  volt,  hogy 
azokat  a  prédikátor  az  új  párnak  fejére  mondja. 
Eredj,  úgymond,  jó  öreg !  a  te  csodálatos  zsém- 
beskedéseddel.  Ne  töviseket,  ne  bojtorványokat, 
hanem  szép  tiszta  búzát  teremjen  nekik  szegé- 
nyeknek az  ő  szántóföldjük.  A  prédikátor  nagy 
elégedéssel  mosolygott,  mikor  az  Áment  kimond- 
hatta s  a  szobából  azonnal  kitakarodott.  A  gróf 
utána  sietett  ugyan  s  különféle  kérdésekkel  ostro- 
molta ;  de  a  prédikátor  el  nem  tudván  magával 
hitetni,  hogy  ezt  ő  jó    szívből  és  tudományra  való 


57 

vágyakodásbó)  cselekszi,  a  feleleteket  különféle  kifo- 
gásokkai  mind  elmeilőzte. 

Az  egész  sereg  visszasietett  a  gróf  udvarába  a 
félbeszakadt  mulatságnak  folytatására,  melyet  az 
ifjú  gróf  oly  véletlenül  és  oly  hamar  lakodalommá 
változtatott.  Ama  vidám  háladatosság,  melyet  neki 
az  új  pár  nem  annyira  szóval,  mint  bizodalmas 
ápolásokkal  mutatott,  szívében  szelíd  és  édes  érzé- 
seket okozott.  Rendre  járta  a  falunak  legényeit  s 
azt  kérdezgette  tőlük,  ha  nem  akarnának-e  meg- 
házasodni ?  Jó  akaratját  megköszönvén,  ma  már  erre 
későnek  mondották  az  időt.  Így  múlt  el  öröm, 
táncz  és  nevetkezés  között  az  egész  este. 

Másnap  reggel  Laozink  az  ifjú  párhoz  szaladt. 
A  menyecskét  szinte  férjének  karjával  átölelve 
találta,  kivel  egy  hantpadon  ülvén,  édesen  nyájas- 
kodott. A  szerelemnek  ezen  ingerlő  enyelgését 
egy  ideig  mosolygó  tekintettel  nézvén,  oly  ragyogó 
fénynyel  támadt  fel  fejében  egyszerre  Manozi 
képe,  mint  a  derült  éjszaka  után  a  nyári  nap. 
Szíve  dobogott,  arczai  felpirultak,  karjai  önként 
előre  nyúltak,  mintha  a  levegőt  akarta  volna  meg- 
ölelni. Végre  egy  mély  fohászkodása  elárulta  jelen- 
létét a  figyelmetlen  ifjú  párnak.  Nem  győzték  ezek 
neki  a  boldogságot,  melyhez  őket  oly  kegyesen 
segítette,  sem  köszönni,  sem  rajzolni,  s  az  ifjú 
férjnek  nyájaskodásai  és  a  menyecskének  szemér- 
mes öröme  úgy  behatottak  szívébe,  hogy  végtére 
ily  szókra  fakadt :  András  I  én  is  oly  boldog  aka- 
rok lenni,  mint  te ;  és  így  még  ma  elmegyek 
Manczihoz  és  feleségemnek  tétetem.  Ezt  mondván, 
az  atyjához  sietett.  Atyám  I  úgymond,  engedd  meg, 
hogy  én  is  oly  boldog  lehessek,  mint  András, 
Manczit  én  elveszem  és  ide  hozom. 

Az  öreg  gróf  maga  mellé  vonván  fiát  a  szófára, 
hosszas  oktatások  után  figyelmessé  akarta  tenni 
arra,  hogy  c  lépés  felette    fontos,  mivel  tőle  függ 

jövendőbéli  egész  életének  boldogsága  vagy  bol- 
dogtalansága, Ösmercd-e  Mano/it  clegendőképen, 
édes  fiam?  Tudod-e  bizonyosan,  hogy  szíve  jó? 
Laczink  e  kérdésre  elámult,  s  mivel  sem  igennel, 
sem  nemmel  nem  tudott  reá  hamarjában  felelni, 
mély  álmodozásokba  merült.  O  ugyan  Manczi 
jóságáról  nem  kételkedett,  de  csupán  csak  a  vég- 
ből, hogy  ez  iránt  édes  atyját  is  meggyőzhesse, 
különféle  módokról  gondolkodott,  melyekkel  azt, 
hogy  Manczinak  jó  szíve  van,  nyilván  megmutat- 
hassa. 

Másnap  reggel  sietve  ment  az  atyjához,  ki  még 
az  ágyban  feküdt.  Hallod-e,  édes  jó  atyám  I  men- 
jünk mi  ma  Manczihoz.  Az  öreg  grófnak  nem  volt 
ideje.  Fia  tehát  azonnal  felült  a  lóra  s  az  öreg 
Istókkal,  ki  alig  győzött  utána  nyargalni,  Rósafi 
Pá]  úrnak  falujába  sietett. 


IX. 

A  termésietes   ember   szerencsétlen   embertársához  könyfirOletes. 

Az  olyan  állatok,  melyeknek  testépületében  inak 
is  vannak,  érzéseiket  és  indulataikat  bizonyos  han- 
gokkal szokták  kinyilatkoztatni,  melyek  az  efféle 
állatoknak  mindegyik  neménél  más-másfélék.  Ily 
czikkelyetlen  hangokkal  árulja  el  indulatait  az  em- 
ber is,  elsikoltván  magát,  mikor  megijed,  kaczag- 
ván,  mikor  az  öröm  véletlenül  meglepi,  nyögvén, 
mikor  szenved.  Az  indulatoknak  e  nyelve,  valamint 
az  állatoknál,  úgy  az  embernél  is  haszontalan 
volna,  ha  a  többi  állatokat,  melyek  egy  és  ugyan- 
azon nemhez  tartoznak,  részvételre  nem  kénysze- 
rítené. 

Alig  bődíti  el  magát  az  elrémült  bornyú,  azon- 
nal odasiet  az  anya  és  ellenségével  harczra  kel. 
Alig  kezdi  szerelmes  nyögését  a  nőstény  gerlicze, 
azonnal  ott  terem  ápolására  a  hím  is. 

Ezen  állati  nyelvnek  az  emberben  is  oly  nagy 
az  ereje,  hogy  az  elrémült  szerencsétleneknek  kiál- 
tása még  az  olyan  hidegvérű  embert  is  hirtelen 
megragadja,  kinek  szívét  a  veszedelemnek  bármely 
hathatós  rajzolásai  soha  el  nem  rémíthetik.  A  városi 
nevelésű  embert,  kit  az  idegen  nyomorúságnak 
semminemű  festései  meg  nem  érdekelhetnek,  könyö- 
rületességre indítják  a  szenvedőknek  nyögései,  ha 
azokat  saját  füleivel  hallani  kényteleníttetik.  A  ter- 
mészetes    embert     pedig     annyival     hathatósabban 

megragadja  az  emberek  ezen  állati  nyelve,  minél 
mentebb  úgynevezett  Hnom  nevelésnek  amaz  utá- 
latos mérgétől,  mely  az  emberi  szívet  megérzéket- 
leníti. 

Példáját  adta  ennek  gróf  László,  a  viraispán 
falujába  belovagolván,  a  mint  fülébe  az  első  házak- 
nak egyikéből  kellemetlen  sikoltás  tűnt.  Megállít- 
ván lovát,  meredt  tekintettel  nézett  a  házra,  mely- 
ből a  jajgatás  minden  szempillantással  erősebben 
hallatott  kitolódni.  Végre  kibukott  a  háznak  ajta- 
jából egy  férfi,  kezénél  fogva  hurczolván  maga 
után  egy  siránkozó  asszonyt,  kit  az  utczára  taszí- 
tott. Itt  ordíts  a  mennyit  akarsz,  de  a  házba  vissza 
ne  próbálj  jönni,  kiálta  utána  a  kegyetlen,  a  síró 
asszonyt  egy  görcsös  bottal  fenyegetvén.  Alig  ment 
a  férfi  vissza  a  házba,  kirohant  belőle  édes  anyja 
után  egy  tizenöt  esztendős  leányka  bozontos  haj- 
jal, szilaj  tekintettel  és  takaratlan  mellel,  mivel  a 
férfi  hajánál  fogva  vetette  ki  a  pitvarba,  szinte 
mikor  fésülködött,  mely  alkalmatossággal  nyakáról 
a  kendőt  is  elvesztette.  Jajgató  anyjához  sikoltva 
érkezvén,  karjai  közé  omlott  ily  szókkal :  Oh  sze- 
gény szerencsétien  anyám  I  Gróf  László  hozzájuk 
nyargalván,  nyil  gyanánt  leugrott  a  lóról  s  az  egyi- 
ket egyik  karjával,  a  másikat  másikával  megölel- 
vén, mi  bajotok?  úgymond;  kicsoda  az,  a  ki  ben- 
neteket bánt? 

Az  egész  beszédből,  melylyel  kérdésére  a  szeren- 
csétlenek zokogva  és  hosszasan  feleltek,  semmit 
sem  értett  egyebet,  hanem  hogy  a  leánynak  atyja 
az  uraság  erdejében  egy  szarvast  lőtt  és  hog)'  c 
miatt  őket  a  házból  kivetik,  minden  vagyonkájuktól 
megfosztják  és  kenyér  nélkül  hagyják. 

Van-e  annak  az  embernek  esze?  monda  erre 
nagy  álmélkodással  a  gróf  s  beszaladván  a  házba, 
megragadta  karjánál  fogva  az  uraság  hajdúját,  ki- 
vonta a  házból  minden  legkisebb  szó  nélkül  egész 

a  siránkozó  asszonyig  és  onnan  úgy  elkanyarította, 
hogy  az  utcza  közepére  bokázott.  Ezen  ismeretlen 
ifjúnak  megjelenése,  szótalansága  és  merészsége, 
melylyel  a  hajdút  megragadta  s  a  házból  kivetette, 
úgy  megkábította  ennek  az  eszét,  hogy  semmikép 
íem  tudta  magát  összeszedni. 

Azalatt  a  gróf  az  asszonyt  leányával  együtt  a 
házba  visszavezette,  erősen  ígérvén,  hogy  őket  el 
nem  hagyja.  A  szobában  térdre  estek  előtte  a 
szerencsétlenek.  A  leány  megragadván  kezét,  csó- 
kolgatta és  melléhez  szorítgatta,  mely  a  könny- 
hullajtásoktól  egészen  nedves  volt ;  míg  az  anya 
érzékeny  kifejezésekkel  köszönvén  jóakaratát,  to- 
vábbi pártfogásáért  esedezett.  A  gróf  nem  tudván 
velők  mit  kezdeni  s  nemes  érzéseitől  elragadtat- 
ván, hasonlóképen  térdreesett,  s  mivel  őket  fel- 
emelni hasztalan  próbálgatta,  térdenállva  ápolta  és 
vigasztalta  már  a  leányt,  már  az  anyját.  A  könyö- 
rülés  hamar  megszülte  szívében  c  jelenésnél  a 
szeretetet,  mely  azonnal  maga  is  nagyra  nevel- 
kedett. 

A  hajdú  azonban  eszére  tárvén  az  utczán,  meg- 
gondolta, hogy  csak  gyerkőcze  és  tudja  Isten !  mi- 
csoda jöttment  legény  az,  a  ki  őt  hivatalának  végre- 
hajtásában gátolni  akarja.  Beugrott  tehát  a  házba 
s  térdepelni  látván  az  asszonynyal  és  a  leánynyal 
a  grófot  is,  még  nagyobb  merészségre  kapott. 
Hallja  kelmed,  úgymond  a  grófnak,  ki  adott  kel- 
médnek arra  hatalmat,  hogy  az  igazságot  meg- 
gátolja ? 

A  gróf  felugorván,  hidegvérrel  és  tudakozó  szív- 
vel   kérdezé    tőle:    Hát   te    vagy  talán  az  igazság? 

A  hajdú  e  kérdést  csúfságosnak  vévén,  neki- 
rohant a  leánynak  s  kezénél  megragadván,  takarod- 
jatok ki,  úgymond,  tüstént,  semmirevaló  kaczérok  I 
De  egy  hathatós  öklöt  érezvén  hátára  mennykő 
gyanánt  esni,    eleresztette    a    leányt    azzal   a  szán- 

dékkaJ,  hogy  a  grófnak  fordul,  kitol  a  keserves 
ütést  származni  helyesen  gondolta.  Meg  nem  várta 
ezt  a  gróf,  hanem  átfogta  karjaival  az  egész  haj- 
dút, lisztcszsák  gyanánt  kivitte  a  házból  s  magától 
nagy  erővel  messze  elvetette.  A  hajdú,  míg  karjai 
között  csüngött,  majd  kiadta  a  lelkét,  mivel  a  gróf 
nagyon  magához  szorította  volt.  A  ház  előtt  pedig 
káromkodott  ugyan  egy  darabig,  de  visszamenni 
nem  mert. 

A  gróf  újra  elbeszéltette  magának  az  egész  dol- 
dot,  mely  miatt  őket  a  hajdú  oly  kegyetlenül 
üldözi.  Eleinte  cl  nem  tudta  magával  hitetni,  hogy 
az  embernek  jussa  ne  legyen  akármely  vadállatot 
agyonlőni ;  de  minekutána  a  siránkozó  leány  ezt 
igaznak  lenni  bebizonyította,  a  történetnek  elő- 
adásán megnyugodott.  Értekeztek  még  együtt  c 
tilalomnak  okairól,  a  mint  Potrohosi,  kinek  karjá- 
ról kutyaűző  nagy  korbács  csüggött,  egynéhány 
inassal  hozzájuk  érkezett. 

Hallod-c  vastagi  így  szólította  meg  őt  még 
messziről  a  gróf,  mit  csinál  az  én  Mancaim  ?  Pot- 
rohosit  meglátván  az  asszony,  leányával  együtt  ret- 
tenetes sírásra  fakadt,  míg  amaz  ellenben  a  grófot 
megsejtvén,  hangos  kaczagásnak  eredt.  Tégedet 
talállak  én  itt  Laczi !  úgymond.  Mi  ördögöt  kere- 
sel te  e  háznál  ? 

Az  igazságot  megvertem,  monda  viszont  a  gróf, 
s  most  ezeket  a  síránkozókat  vigasztalom.  Ezzel  a 
leányhoz  fordult  és  kegyesen  megölelvén,  kérte, 
hogy  nyugodt  elmével  legyen.  Majd  azután  Potro- 
hosit  szólítván  meg,  jer  velem,  úgymond,  Man- 
czihoz  I 

Mentsen  meg  előbb  bennünket,  édes  úrfiml 
monda  a  leány  a  grófnak  kezét  megcsókolván. 

Hallod-e  vastagi  maradj  te  addig  itt  és  ha  az 
igazság  ide  találna  jönni Ezt  mondván,  sze- 
mébe tűnt  az    inasok    mellett    álló    hajdú.    Nézzed 


Hallod- e  vastag!  maradj  te  itt  addig. 


Verseghy :  A  természetes  ember. 

csak  kérlek !  Amott  áll  megint  az  a  gonosz  ember, 
a  ki  ezt  a  szegény  asszonyt  saját  házából  kivetette, 
mivel  férje  szarvast  lőtt. 

Azt  ő  az  én  parancsolatomra  cselekedte. 

A  te  parancsolatodra?  Hát  te  már  nem  tudsz 
egyebet  a  világon,  hanem  csak  szép  lányokat  rí- 
katni ?  Vastag !  teneked,  látom,  egy  csöpp  eszed 
sincs.  De  ennek  a  leánynak  és  az  anyjának  hagyj 
békét,  azt  javaslom.  Ezt  mondván,  a  leány  elejébe 
állott  háttal  s  már  Potrohosira,  már  a  hajdúra 
fenyegető  tekintettel  nézegetett. 

Akármi  ícgyzk,  ha  ő  az  egész  világgal  meg  nem 
vína !  monda  Potrohosi  kaczagva.  jöjj  velem,  Laozi ! 
a  te  kedvedért  megbocsátok  most  egyszer  ezeknek 
az  embereknek.  Ez  a  legény  a  szerencsétek !  monda 
azután  az  asszonynak  és  a  leánynak,  a  grófra  mu- 
tatván. 

A  hajdú  mormogva  elkullogott,  a  gróf  pedig 
még  egyszer  megölelvén  a  felvidult  leányt,  elment 
Potrohosival  a  kastélyba,  hová  Istók  a  lovakat  utána 
vezette. 


X. 

A    váfO'i   í>    a    l«rmésze»ts    ember    felelte    nehezen    értik    meg    egymíst. 

A  szoba  ajtaja  megnyílván,  Manc^inak  repült  a 
gróf  és  elragadtatása  kimondhatatlan  volt.  Sem 
örömkiáltásaj  meg  nem  szűnhettek,  sem  kézcsóko- 
lásai.  A  szegény  kisasszony  erőtlen  prédája  volt 
indulatának,  ápoló  ajakinak  és  ölelő  karjainak. 
Hasztalan  igyekezett  e  galambocska  azon,  hogy 
karjai  közül  magát  kifejtse  s  rokoninak  hangos 
hahotáit  haliván,  megharagudott  ugyan,  de  azért 
szíve  mégis  a  gróftól  el  nem  idegenkedett.  Ápo- 
lásait édeseknek  találta  s  öleléseit  emelkedő  mellel 
fogadta,  jóllehet  védő  kezeivel  mind  ezeket,  mind 
amazokat  bajnokné  gyanánt  ellenzetté.  A  grófnak 
első  széivészes  öröme  elvégre  lecsillapodott  és 
Manczi  egy  székre,  mint  a  lakodalom  után  való 
reggel  a  menyasszony,  szemérmesen  leülvén,  lesü- 
tötte szemeit  s  a  grófot  szemtelennek,  dühösnek, 
gorombának  nevezte,  de  oly  lassú  morgással,  hogy 
szavait  senki   sem   érthette. 

Azalatt  Potrohosi  elbeszélte  a  grófnak  vitéz  cse- 
lekedetét s  végtére  azt  kérdezte  tőle,  mikép  jutott 
legyen  e  csatához  ?  A  gróf  oly  természetesen  s 
egyszersmind  oly  indulatosan  adta  elő  e  kis  tör- 
ténetet, hogy  a  hallgatóknak  már  nevetniök  kellett 
rajta,  már  meg  hozzá  tiszteletre  gcrjedniök.  Míg 
beszélt,  addig  Manczi  szüntelen  szemmel  tartotta, 
de  csak  lopva.   A  nemesszívűség,    a    mely  testállá- 

sábó!  és  arazvonásaiból  kiragyogott,  a  bátorság, 
mely  homlokán  ült,  szabad  tekintetei  s  az  embe- 
reknek kegyetlenségéről  és  bolondságairól  való 
merész  jegyzései !  Ezeket  látván  és  hallván,  lehe- 
tetlen volt,  hogy  Manczi  hozzá  jó  ne  legyen. 

A  mint  hallgatói  nyilvánvaló  magasztalására  fa- 
kadtak, a  kisasszonyhoz  fordulván :  Manczi !  úgy- 
mond, nekem  veled  sok  beszédem  van ;  de  csak 
magaddal  akarok  szólani,  mert  az  a  vastag  ember 
megint  megríkatna.  Jer  velem  a  kerbe. 

Portrohosi  ezt  hallván,  már  is  kaczagásra  fakadt ; 
mire  Manczi  sértettnek  mutatván  magát:  Gróf  uram- 
tól, úgymond,  én  semmit  sem  akarok  négyszemközt 
hallani. 

Kérlek  Manczi !  hagyd  el  te  nekem  azt  a  gróf 
uramat,  mikor  velem  beszélsz.  Tőled  ez  nekem 
nagyon  fáj.  Mondd:  te!  és  nevezz   Laczinak. 

Potrohosi  a  többieknek  intvén,  a  szobából  egy- 
más után  mindnyájan  kimentek.  Utánuk  indult 
Manczi  is.  Ne  ereszd  ki  Laczi  I  monda  hangos 
szóval  a  bátyja.  A  gróf  szomorú  szemmel  tekint- 
vén Manczira  és  kezét  szelíden  megfogván,  nem 
cselekszem  I  úgymond.  Kényszeríteni  nem  akarlak. 
Ha  magadnál  szívesen  nem  látsz,  ismét  haza  lovag- 
lók. Azt  gondoltam,  hogy  szeretsz. 

Manczi  nem  tudta,  mit  tévő  legyen?  s  a  földre 
tekintvén,  a  grófnak  kezét  meg  találta  nyomni. 
Szeretsz,  édes  Manczim !  monda  egyszerre  a  gróf, 
minden  bizonnyal  szeret«5z,  mert  kezemet  nyo- 
mod. 

Potrohosi  elkacczantotta  magát,  Manczi  pedig 
elpirult  és  kezét  a  gróf  kezéből  kiragadta.  De 
szűnj  már  meg  egyszer  nevetni,  te  kobak  ember! 
monda  Potrohosinak  a  gróf  haragosan.  Gyere  velem 
Manczi!  a  kertbe;  ott  kezemet  annyiszor  nyom- 
hatod, a  mennyiszer  akarod. 

Menjen  az  úr,  a  hová    tetszik,    gróf    uram  .  .  . 

Verseghy  :  A  természetes  ember.  r 

Ezt  Manczi  bosszankodva  mondotta  s  egyszerre 
meggondolva  magát,  félbe  harapta   szavait. 

Gróf  uram  szép  legény!  azt  akarod  mondani, 
úgy-e !  kérdezé  nevetve  Potrohosi. 

Manczi  az  ablakba  ment  és  rákönyökölt,  a  gróf 
pedig  majd  az  egyikre,  majd  a  másikra  tekintett. 
Végre  Potrohosi  is  elosontott. 

Édes  Manczim !  monda  a  gróf  hízelkedő  szó- 
zattal, most  már  magunk  vagyunk.  Manczi  körül- 
nézte magát  s  a  gróf  mondását  igaznak  találván, 
elpirult.  Hallod-e,  Manczi !  én  tegnap  Andrásnál 
voltam  s  ifjú  feleségével  egy  hantpadon  találtam. 
Édesen  ápolgatták  egymást  és  senki  sem  nevette 
ki  őket,  mert  házasok.  E  jelenetnél  eszembe  jutot- 
tál s  azonnal  feltettem  magamban,  hogy  felesé- 
gemmé teszlek.  Elmentem  az  atyámhoz  s  megmond- 
tam neki,  hogy  én    elveszlek. 

Manczi  rátekintett,  de  azon  szempillantásban 
ismét  az  ablakra  fordította  szemeit.  Én  tégedet, 
Manczi !  nagyon  szeretlek,  monda  továbbá  a  gróf, 
melléhez  szorítván  a  kisasszony  kezét ;  jobban  sze- 
retlek, hogysem  szóval  megmagyarázhatnám. 

Manczi  ismét  rá  tekintett  és  szemeit  könnybe 
borulni  látván,  megnyomta  kezét.  S  mit  felelt  .  .  . 
monda  hirtelenében  és  szavát  azonnal  félben  sza- 
kasztotta. 

Az  atyám?  kérdé  a  gróf.  Oh  ő  sokat,  felette 
sokat  felelt  és  olyast  is,  a  mit  egészen  át  nem 
érthettem.  Tudod-e,  azt  monda  a  többi  között, 
ha  tégedet  Manczi  szeret-e,  vagy  sem  ?  Osmered-e 
a  szívét?  Ha  ő  rossz  szivű  volna,  akkor  hozzá 
való  szereteted  a  házasságban  megszűnne  és  így 
boldogtalan  lennél.  Ezekhez  odafüggesztette  azt 
is,  hogy  azon  esetben,  ha  rossz  volna  a  szíved  és 
anya  lennél,  —  a  kisasszony  itt  kezét  a  gróf  kezé- 
ből kivonta  —  még  gyermekeinket  is  gonoszaknak, 
vagy  legalább  bolondoknak  nevelnéd. 

Hallgass,  kérlek !  monda  erre  Manczi.  És  te  az 
atyádnak  ezeket  mind  elhitted  ? 

Nem  hittem  el,  Manczi !  hanem  idejöttem,  hogy 
megkérdezzelek,  ha  olyan  vagy-e,  vagy  sem? 
Mondd  meg  hát  nekem  minden  egyéb  előtt,  édes 
Manczim  !  ha  szeretsz-e  ? 

Hogy  szeretnélek?  Hisz  én  tégedet  szinte  oly 
keveset  ismerlek,  mint  te  engemet. 

Én  jó  legény  vagyok,  Manczi!  Ezt  nemes  egye- 
nességgel mondván,  szívére  tette  kezét.  Én  tégedet 
sohasem  bántalak  meg.   Gyermekeink  .  .  . 

óh  I  hallgass,  kérlek  1  monda  viszont  Manczi,  a 
gróf  ajakira  nyomván  tenyerét.  Ne  beszélj  nekem 
ilyeneket,  kedves  Laczim !  Nagyon  ifjú  vagyok  én 
még  a  férjhezmenésre,  valamint  te  is  a  házaso- 
dásra. 

Azt  az  én  atyám  nem  mondotta  és  6,  kedves 
Mancziml  ezeket  a  dolgokat  mind  tudja.  Azért 
hát  ne  vonakodj,  kérlek,  hanem  mondd  meg  egye- 
nesen, akarsz-e   feleségem  lenni,  vagy  sem? 

Manczi  eleinte  egy-két  szempillantásig  hallgat- 
ván, e  szókra  fakadt :  Rendes  ember !  melyek  után 
ismét  elhallgatott  s  fejét  vagy  kétszer  megrázván, 
majd  a  grófra  tekintett,  majd  meg  az  ablakra. 
Nem  tudta  egyszóval,  mit  feleljen?  Végre  a  gróf- 
hoz imígy  szólott :  ha  az  atyád  akarja,  az  én  atyám- 
mal eziránt  beszélni  fog,  s  akkor  azután  majd  meg- 
lássuk 1 

Manczi !  te  engemet  nem  jól  értettél.  Az  én 
atyám  nem  akar  házasodni ;  úgyszintén  a  tiéd  sem. 
Tégedet,  Manczi !  tégedet  akarlak  én  elvenni.  Édes 
Manczim!  mondd  meg  nekem,  szeretsz-e?  E  kér- 
déssel fejét  Manczi  vállára  eresztette.  Manczi 
pedig  csak  egy  sóhajtással  felelt.  Mit  fohászkodsz, 
édes  Manczim  ?  Ha  talán  mást  jobban  szeretsz 
nálamnál,  mondd  meg  nekem  egyenesen. 

Manczi  a  grófot  átfogta    és    egy  keveset  maga- 

hoz  szorította,  a  nélkül,  hogy  észrevette  volna,  mit 
cselekszik?  Ezt  cselekedte  a  gróf  is,  szinte  magán 
kívül  ragadtatván.  Apolgatásai  tüzesek  és  majdnem 
szilajak  voltak.  A  grófnak  hevessége  Manczit  is 
elragadta.  Viszonozni  kezdte  már  a  grófnak  ápo- 
lásait, a  mint  ennek  szemeiből  szilaj  tüzet  lövődni 
látván  s  karjait  reszketni,  mellét  pedig  magasra 
emelkedni  érezvén,  egy  homályos  érzeménytől  meg- 
borzadott s  magát  a  grófnak  karjai  közül  kiragadta. 
Laczi !  úgymond  törött  szózattal,  s  ezt  mondván,  a 
szobából  kirepült. 

A  gróf  az  ablakra  támasztván  homlokát,  isme- 
retlen édességet  érzett  mellében  habzani,  új  életet 
minden  tagjaira  terjedni.  Ó  engemet,  látom,  nem 
szeret!  monda  végtére  hosszas  gondolkodás  után 
s  egynéhány  könny  híg  gyöngyök  gyanánt  görget- 
tek ki  szemeiből.  Manozi  engem  nem  szeret  I 
monda  még  egyszer  s  nedves  tekinteteit  a  földre 
függesztette.  Az  ajtóra  nézett  azután  egy  darabig 
azzal  a  reménységgel,  hogy  Manczi  ismét  vissza- 
tér. Az  ajtó  megnyilt  és  Manczi  helyett  Potrohosi 
lépett  be  hozzá. 


XI. 

A  termisretcs  ]tinykir6. 

Tc  itt  egyedül  magad  ?  Laczi  ?  kérdezc  Potro- 
hosi ;  és  oly  szomorúan  ?  N\j  a  manó !  még  sírsz 
is.  Mondd  meg  nekem,  ki  bántott? 

Manczi  engem  nem  szeret,  monda  a  gróf  fejét 
rázván.  Elszaladt  tőlem ;  pedig  én  őt  kimondhatat- 
lanul szeretem. 

Potrohosi  az  egész  esetet  könnyen  kicsalta  belőle. 
Szegényke  1  monda  azután,  most  már  magam  is 
látom,  hogy  Manczi  téged  nem  szeret.  Melléhez 
szorított,  ápolgatott,  reszketett  s  végtére  elszaladt. 
Lehetetlen,  hogy  szeressen. 

A  gróf  e  gúnyolást  igazságnak  vette,  leült  egy 
székre  és  sírt.  Manczi  pedig  azonban  a  kertnek 
legsűrűbb  gallyasában  ült  és  Laczija  után  fohász- 
kodott. Potrohosi  a  grófot,  a  ki  azonnal  lóra  ülni, 
menni  akart,  alig  tudta  arra  birni,  hogy  maradjon. 
Légy  te  békességes  tűréssel,  monda  Potrohosi,  ki 
magában  eltökélte  volt,  hogy  a  legényt  oltalmába 
veszi ;  Manczi   a  te  feleséged  legyen. 

A  nélkül,  hogy  szeressen  ?  kérd  ezé  a  gróf.  Te 
némelykor  úgy  beszélsz,  mintha  egy  csöpp  eszed 
sem  volna.  Én  búbánatomban  meg  tudok  halni,  de 
azt  sohasem  engedem,  hogy  Manczi  arra  kénysze- 
ríttessen, a  mit  nem  akar.  Erre  Potrohosi  meg- 
tudakolta tőle  érezhetetlenül,  hogy  az  öreg  gróf 
tudja-e   Manczihoz    való    szerelmét  vagy    sem  ?    s 

megértvén,  hogy    tudja,  azt    találta    tőle  kérdezni, 
hogy  az  atyja  e  szerelmet  helybenhagyja-e? 

Az  én  atyámnak  több  esze  van,  feleié  a  gróf, 
mind  mindnyájotoknak.  Azt  mondja  ő,  hogy  a  sze- 
relmet sem  kényszeríteni  nem  lehet,  sem  akadá- 
lyoztatni. Magától  kell  neki  támadni,  magától  el- 
enyészni. 

Annál  jobb!  monda  Potrohosi  és  Manczi  atyjá- 
hoz menvén,  elbeszélte  neki  az  egész  dolgot.  Rö- 
vid tanácskozás  után  eltökéllették  magokban,  hogy 
ezt  a  szövetséget  gróf  Kacaajfalvi  házával,  mihelyt 
annak  rendje  szerint  fog  ajánltatni,  elfogadják. 
Potrohosi  azután  a  kertbe  szaladt  és  Manczit  fel- 
kereste. Manczi  I  mondja  tetetett  ijedéssel,  a  mi 
szegény  Laczink ! 

Manczi  elhalványodván,  felugrott  és  ülésére  is- 
mét visszarogyott. 

Leánykai  monda  tovább  a  bátyja,  ha  a  haláltól 
meg  akarod  menteni,  szaladj. 

Manczi  a  gallyasból  kirohanván,  egyenesen  a 
grófnak  karjai  közé  omlott,  ki  könnyező  szemmel 
szinte  a  gallyasba  lépett.  A  gróf  megijedt ;  Manczi 
nem  külömben.  Mi  lelt,  Manczi  ?  Mi  az  oka,  hogy 
oly  halavány  vagy  ?  A  kisasszony  viszont  a  gróf 
halaványságának  okát  nem  merte  kérdezni. 

Jertek  ide,  gyermekek!  monda  Potrohosi;  ülje- 
tek mellém,  hadd  segítselek  ki  benneteket  álmodo- 
zástokból. Minekutána  jobbjára  Manczi,  baljára 
pedig  a  gróf  leültek,  így  szólította  meg  húgát: 
Neked  Manczi !  azt  javaslom,  hogy  most  ne  légy 
viczlipuczli,  hanem  igazszivü,  derék  és  jó  hugocs- 
kám.  Az  atyád  tudja,  a  mit  cselekszek.  Azután  a 
grófhoz  fordulván :  Hallod-e  Laczi  1  úgymond,  te 
ezt  a  leányt  szereted  és  azt  kivánod,  hogy  fele- 
séged és  gyermekeidnek  anyja  legyen,  ugy-e? 

Azt!  feleié  a  gróf.  Én  még  tégedet,  a  mint  lá- 
tom, megszeretlek. 

Ezt  magam  is  remélem,  monda  viszont  Potro- 
hos). Neked  pedig,  jó  húgocskám  !  volna-e  kedved 
ily  tisztességes  kivánságnak  teljesítésére?  Azért  el 
ne  pirulj  I  mert  én  ezt  az  illendőségnek  szokott 
törvényei  szerint  értem. 

Kedves  urambátyám  ! 

Akkor  azután  gyermekeid  engemet  nagybátyjok- 
nak  neveznének.  Laczi  nekem  azt  beszélte,  hogy 
te  őtet  gyűlölöd,  mivel  melyedhez  szorítván,  resz- 
kettél, apoltad  s  végtére  féltedben  elszaladtál.  Így 
hát  Manczi  I    akarsz-e    gyermekeinek  anyja  lenni  ? 

Kérem  édes  uramb atyámat  —  — 

Engem  ne  kérj,  hanem  mondd  meg  egyenesen, 
akarsz-e  vagy  sem  ?  Ha  nem  akarsz,  ez  a  szilaj 
legény  felugrik  a  lóra  és  másutt  keres  magának 
Manczit.  Akkor  azután  a  sok  rivástól-sirástól  a 
házban  meg  nem  maradhatunk.  Tudjuk,  édes  gyer- 
mekem !  jól  tudjuk  mi  a  te  begyednek  minden 
titkait.  Ha  a  minap  itt  a  kertben  meg  nem  leste- 
lek volna  benneteket,  tudja !  mit  nem  súgtál  volna 
mindent  a  gróf  fülébe.  Azért  hát  mondd  ki  szapo- 
rán,  akarsz-e  vagy  sem  ? 

Manczi  elpirulván,  odanyújtotta  kezét  a  grófnak 
és  szemeit  lesütötte.  A  gróf  megragadván  kezét, 
sirva  fakadt.  Hát  csak  boldogtalan  legyek,  míg 
élek  ?  kérdezé  törött  szózattal. 

Manczi  álmélkodó  tekintetet  vetett  hirtelen  reá, 
Potrohosi  pedig  mentéjének  csúcsát  megragadván : 
Van-e  neked  eszed?  Laczi !  úgymond.  Hát  nem 
hallod,  hogy  feleséged  akar  lenni.  Kérlek,  Manczi ! 
nyisd  meg  ajakidat  és  rágd  a  szájába,  hogy  akarsz. 
0  vele  oly  értelmesen  kell  beszélni,  mint  az  újsá- 
gok szoktak. 

Manczi  végre  megnyitván  ajkait:  Én,  úgymond, 
tégedet  szeretlek. 

Erre  a  gróf  odabukott  térdeire  a  kisasszony 
elejébe,  azután    pedig  ölbe   fogván,  melléhez  szo- 


rította,  felkiáltott,  kurjongatott,  sirt  örömében  és 
észre  nem  vette,  hogy  karjain  Manazi  elhalavá- 
nyodott.  Magához  térvén  ez,  feltekintett  a  grófra 
most  nézvén  legelőször  egyenesen  szeme  közé. 
Majd  azután  elpirult  és  oly  kelicmetescn  mosoly- 
gott reá,  hogy  maga  Potrohosi  c  szókra  fakadt : 
Irigylem  ennek  a  szilaj  fattyúnak  ezt  a  gyönyörű 
tekintetet.  Szeressétek  egymást,  édes  gyermekeim ! 
s  legyetek  egymás  által  boldogok.  Ezt  mondván, 
a  grófot  megölelte ;  ez  pedig  őtet  átfogván  oly 
hevesen  és  oly  erősen  szorította  magához,  hogy 
Potrohosi  clbődftettc  magát  és  aznap  százszornál 
többször  kérdezte  Manczitól,  mikép  tudja  ennek 
az  erős  legénynek  öleléseit  kiállani  ? 

A  megelégedett  szerelemnek  első  szélvésze  el- 
múlván, bővebben  kezdette  tudakozni  Potrohosi, 
mikép  engedte  meg  neki  az  öreg  gróf,  hogy  Man- 
czit  szeresse?  E  kérdésre  Laozink  mély  gondol- 
kozásba merült,  melyből  a  szorgalomnak  felette 
eleven  jeleivel  felébredvén :  Manczi !  úgymond, 
kérlek,  felelj  meg  nekem  előbb,  de  igazán,  ezekre 
a  kérdésekre :  hogy  jó  vagy-e,  hogy  nem  vagy-e 
gonosz  szivü  ?  és  hogy  gyermekeidet  oly  okosan  aka- 
rod-e nevelni,  hogy  balgatagságok  után  ne  indul- 
janak, a  minőket  én  e  napokban  még  te  rajtad 
is  .  .  . 

Manczi  ki  nem  hagyta  beszélni,  hanem  ajkait 
tenyerével  hamarjában  befödte. 

A  gróf  Potrohosihoz  fordulván,  annyit  tesz-e  ez, 
úgymond,  hogy  okosan  akarja  nevelni  ? 

Annyit,  monda  Potrohosi  viszont,  édesen  nevetvén. 

Jösz-e  tehát  velem  Manczi  ?  monda  a  gróf  és  a 
kisasszonyt  maga  után  vonta.  Mentekben  át-át  fog- 
ván s  erősen  magához  szorítván,  vitte  inkább,  mint 
sem  vezette.  Bejutván  a  kastélyba,  Potrohosi  han- 
gos szóval  hirdette  a  győzedelmet,  mire  Manczi- 
nak  szülői  s  egynehány  rokona  összeszaladtak. 

Most  már  kérd  meg  a  leányt  annak  rendje  sze- 
rint, monda  Potrohosi  a  gi'ófnak.  Imcl  a  leánynak 
az  atyja  előtted  áll.  A  gróf  a  viczispánra  meredt 
szemmel  tekintvén,  azután  pedig  Potrohosihoz  for- 
dulván: Mit  mondtál,  úgymond,  hogy  cselekedjek? 

Manczi  atyjának  mondd  meg,  hogy  leányát  ki- 
vánod. 

Ugy-e  ?  Azután  a  viczispánhoz  fordulván,  így 
szólott  a  gróf  hozzá:  Manczi  az  én  feleségem  lesz, 
mert  ő  engemet  szeret.  Azért  tehát  menjünk  a 
paphoz,  hadd  adjon  bennünket  össze. 

Ez  a  legény  még  mindnyájunkat  elbolondít, 
monda  Potrohosi  kaczagva.  Hallod  e  Laczi !  ez  a 
dolog  nem  megy  ám  oly  hamar,  a  mint  gondolod. 

Szeretném  tudni,  mi  mehetne  nálánál  hamarabb  ? 
monda  viszont  a  gróf.  A  pap  egy  kis  fertály  óráig 
élénkbe  olvas  egy  könyvből,  s  az  egész  dolog 
megvan. 

Akármi  legyek,  ha  ez  a  legény  mindenkor  iga- 
zat nem  mond,  valahányszor  csak  száját  feltátja, 
monda  Potrohosi  csendesebben  azoknak,  a  kik  mel- 
lette állottak. 

Ezzel  a  jelenlévők  között  nagy  vetekedés  tá- 
madt ;  de  a  gróf  egyáltalában  senkinek  sem  akart 
engedni.  Az  ő  legfőbb  oka  az  volt,  hogy  Manczi 
rá  állott.  Manczi  szülői  pedig  azt  vitatták,  hogy 
lehetetlenséget  kivan.  A  gróf  erre  felhevülvén, 
okokkal  kezdette  megmutatni,  hogy  az,  a  mit  ő 
kivan,  felette  könnyen  meglehet  s  az  ellenkező 
résznek  okait  kinevetvén,  ama  bolondságok  közé 
tartozni  mondotta,  melyekkel  magokat  a  minden- 
napi emberek  nevetségesekké  teszik.  Végtére 
Manczi  kezét  megragadván :  Mondd  meg  nekem 
Manczi!  úgymond,  szeretsz-e  engemet?  Manczi  e 
kérdésre  egy  érzékeny  tekintettel  felelt.  Ha  tehát 
szeretsz,  gyere  velem  a  paphoz. 

Ugy  de  látod,  kedves  Laczimi  hogy  az  édes 
atyám  velünk  jönni  nem  akar. 

Ha  nem  akar,  hagyd  itt,  feleié  a  gróf,  a  kisasz- 
szonyt  kezénél  fogva  az  ajtó  felé  vonván.  Erre 
közönséges  zaj  támadt.  Potrohosi  nevetett,  Rósafi 
Pál  úr  nagy  lármával  jegyjószágot,  özvegyülést, 
pecsételt  kontraktust  kivánt,  a  viczispánné  fontos 
okokkal  megmutatta,  hogy  koszorú  és  új  selyem- 
ruha nélkül  az  összeadást  végbe  vinni  nem  lehet, 
a  többiek  közül  az  egyik  ezt,  a  másik  amazt  vi- 
tatta. A  sokféle  szózatból  végre  nagy  lárma  lett, 
melyet  a  gróf  az  ő  hangos  szavával  egészen  le- 
nyomván, esdekelve  kérte  Manczit,  hogy  senkire 
se  hallgasson,  hanem  menjen  vele  a  paphoz.  Manczi 
ellenben  teljes  erejével  azon  volt,  hogy  kezét  a 
gróf  kezéből  kifejtse.  Eleresztette  végre  a  gróf 
önként  és  elhallgatott.  Elcsendesedtek  utána  las- 
sankint a  többiek  is ;  mire  meg-meg  egyszerre 
mindnyájan  hangos  hahotára  fakadtak,  mely  egy- 
nehány időperczig  tartott.  Csak  Manczi  és  a  gróf 
voltak  egyedül,  a  kik  a  dolgot  nevetségesnek  nem 
találták. 

A  gróf  komoran  körültekintvén  magát,  így  szó- 
lította meg  végre  hathatós  szózattal  a  kisasszonyt : 
Manczi !  te  nekem  azt  mondottad,  hogy  szeretsz 
és  hogy  feleségem  akarsz  lenni.  Itt  áll  az  atyád, 
itt  állok  én.  Válassz !  kinek  akarsz  közülünk  enge- 
delmeskedni ? 

Manczi  két  lépéssel  közelebb  menvén  hozzá:  Én 
a  tied  vagyok,  monda  szépen  hangzó  szózattal ; 
még  egyszer  mondom,  hogy  a  tied  vagyok  és  hogy 
karjaid  között  boldog  életet  remélek.  De  az  édes 
atyámnak  karjai  között  tizenöt  esztendőt  töltöttem 
már  oly  boldogságban,  melyért  elegendő  hálát 
soha  sem  adhatok.  Édes  atyámnak  gondviselése 
nélkül  már  régen  nem  volnék.  Az  ő  szeretete  volt, 
mely    engemet    ezerféle    veszedelemből  kiragadott. 

Laczi  1  én  neked  ígéretem  szerint,  mint  jegyesem- 
nek, szerelemmel,  de  édes  atyámnak  ellenben  hoz- 
zám való  szeretetéért  szeretettel  és  engedelmes- 
séggel tartozok.  Ezt  mondván,  térdre  esett  édes 
atyja  előtt  az  érzékeny  szivü  kisasszony  s  atyai 
kezeit  csókolta  és  könyhullajtásival  áztatgatta. 

Meredt  szemeit  a  falra  függesztvén  a  gróf,  gon- 
dolatokba merült.  Egyszerre  Rósafi  Pál  urnák  tér- 
deihez rohant  Manazi  mellé  ő  is  és  kezét  meg- 
csókolván: Bocsáss  megi  monda  felette  szivreható 
érzékenységgel,  bocsáss  meg  nekem  Manczimnak 
édes  atyja !  Ha  nekem  az  én  aryám  azt  paran- 
csolná, hogy  Manczit  el  ne  vegyem,  én  neki  en- 
gedelmeskednék. Ezt  mondván  felkelt,  s  egy  székre 
leülvén,  nyugodt  elmével  kérdezte,  mikor  fog  a 
pap  a  könyvből  elejékbe  olvasni  ?  Kevés  idő  múlva, 
feleiének  neki,  ha  egyébiránt  az  öreg  gróf  Kaczaj- 
falvi  nem  ellenzi.  Egy  darabig  gondolkodván  a 
gróf,  egyszerre  felugrott  és  Manczihoz  lépvén, 
Manczi  1  úgymond,  a  te  szived  jó.  Engemet  sze- 
retsz és  édes  atyádnak  engedelmeskedsz.  A  te  szi- 
ved valóban  jó  I 

A  jó   ebéd   és    az   éhezők. 

Nagyságos  uraim  I  monda  az  inas,  az  asztalon 
az  étel !  A  nevetés,  melynek  okát  a  gróf  át  nem 
tudta  látni,  lassankint  elenyészvén,  az  urak  végtére 
az  asztalhoz  ültek.  A  gróf  a  feltett  különféle  éte- 
leknek neveit  megkérdezvén,  egy  jó  tányér  zöld- 
séget megevett,  a  többieket  pedig  mind  megkö- 
szönte. Egy  kérdés  adta  elő  azután  magát  a  ter- 
mészetnek tudományából,  mely  a  beszélgetőket 
több  hasonló  kérdésekre,  sőt  még  a  mathezisnek 
mélységeibe  is  elvezette.  A  gróf  ezekről  oly  he- 
lycsen értekezett,  hogy  mindnyájan  csudálták.  Ha 
pedig  oly  dolgokról  volt  a  beszéd,  melyek  ő  előtte 
ismeretlenek  voltak,  oly  okos  kérdéseket,  oly  sike- 
res és  világos  ellenvetéseket  tett,  hogy  egy  orvos, 
a  ki  szinte  csak  ebéd  előtt  érkezett,  nem  győzött 
rajta  elegendőképen  álmélkodni  és  csupán  csak 
azért,  hogy  szép  elméjében  gyönyörködhessen,  kü- 
lönféle tárgyakról  mélyebb  és  mélyebb  értekezé- 
sekre csábította.  Helyly el -közzel  mosolygásra  is 
adott  a  gróf  alkalmatosságot,  mikor  egy  pár  sza- 
vával a  szokásba  vett  convcnientiát  feltaszította. 

Sült  szarvashus  tétetvén  az  asztalra,  a  gróf  ennek 
az  ételnek  a  nevét  is  tudakolta.  A  feleletet  hall- 
ván, szarvashus  1  úgymond  halkan  és  komoran  s  rö- 
vid gondolkodás  után  felugrott  a  székről,  kirepült 
az     ajtón     s     a    garádicsokon    lerohant    a    faluba. 

A  szarvashus  eszébe  hozta  neki  ama  leányt,  kinek 
atyja  szarvast  lőtt  s  kit  szülőjével  együtt  az  igaz- 
ságnak karjaitól  megszabadított.  Nem  emiékezeit  ő 
meg  elég  világosan  ezen  esetnek  végéről  és  attól 
tartott,  hogy  ne  talán  az  igazság  az  őgörcsös  bot- 
jával e  szerencsétleneket  újra  megtámadta. 

Nagy  buzgósággal  rohant  be  a  házba,  hol  a 
leányt  anyjával  együtt  egy  férfinak  karjai  közt  ta- 
lálta, kinek  orczáját  ezek  apoUák  és  könnyeikkel 
áztatgatták.  A  leánynak  az  atyja  volt,  a  ki  szinte 
rejtekéből,  melyben  félelemből  tartózkodott  volt, 
visszaérkezett.  A  mint  a  gróf  a  szoba  ajtaját  kinyi- 
totta, felkiáltott  háládatos  örömmel  a  leány :  ihol 
itt  jön  éppen  a  mi  őrző  angyalunk ;  s  ezt  mondván, 
elejébe  repült.  Az  anyja  és  atyja  e  kiáltásra  megfor- 
dulván, a  grófnak  lábaihoz  borultak.  A  férfi  megra- 
gadta egyik  kezét,  csókolta  és  könnyeivel  mosogatta. 

Mi  bajotok,  kedvesim  ?  kérdezé  komoran  a  gróf. 
Én  szinte  azt  akartam  látni,  hogy  nem  jött-e  megint 
hozzátok  vissza  az  igazság  ? 

Uraml  édes  uram!  elkezdé  a  férfi  törött  szó- 
zattal s  érzékeny  háládatossággal,  az  Ur  Isten  fi- 
zesse meg  az  úrnak !  Ezt  az  ártatlan  gyermeket 
feleségemmel  együtt  az  éhségnek  halálától  mentette 
meg  az  úr.  Az  Isten  látja  lelkemet,  hogy  tolvaj 
nem  vagyok.  Az  éhség  kényszerített  reá.  Nem  volt 
miből  élnünk.  Még  e  nyomorult  hajléknak  a  fele 
sem  az  enyém  már ;  pénzt  kellett  felvennem  reá. 
Ezt  is  elköltvén,  puskát  kértem  kölcsön  s  alig  hogy 
egy  szarvasra  elsütöttem,  rajta  kaptak  s  el  kellett 
szöknöm.  Régi  időtől  fogva  ma  eszünk  legelőször 
főttet  Manczi  kisasszony  kegyelméből. 

Mancziéból  ?  kérdezé  derült  mosolygással  a  gróf 
és  könnyes  szemeit  megtörülte.  De  mondd  meg  te 
nekem,  apjok!  mért  nem  dolgozol?  Hisz,  a  mint 
látom,  erő  nélkül  nem  szűkölködsz. 

Miért    nem    dolgozom?     Van  nekem.    Istennek 


hála!  egy  pár  egészséges  karom,  melyekkel  dol- 
gozhatnék ;  de  négy  hónapi  betegségem  minden 
szerszámomtól  s  ezekkel  együtt  kenyeremtől  is  meg- 
fosztott. Szántóföldecskémet  is  el  kellett  végre  a 
szomszédomnak  zálogosítanom.  E  nyomorult  ház- 
nak a  fele  még,  a  mit  sajátomnak  mondhatok. 

Csak  ennek  a  háznak  a  fele?  kérdezé  a  gróf, 
összecsapván  kezeit.  Hát  miért  nem  panaszoltad  el 
eddig   Manczinak  ? 

Panaszkodni  nem  szabad,  vagy  legalább  nem  ta- 
nácsos ;  mert  az  uraság  koldust  a  faluban  meg  nem 
szenved.  A  gróf  felemelvén  könnyező  szemeit  s  a 
mély  könyörületességnek  éles  tekintetével  az  égre 
nézvén:  Istenség!  úgymond,  nincs  kenyerök,  nincs 
munkájok,  hogy  kenyeret  kereshetnének!  Egy  pár 
könnyecske  legördülvén  arczain :  mennyi  pénzre 
volna  úgymond,  szükséged  ? 

Ha  kétszáz  forintom  volna,  mindenemet  vissza- 
válthatnám s  azonban,  mig  munkám  hasznot  hozna, 
élhetnék  is  belőle. 

Hidd  el  ide  azt  a  gazdát,  a  kinek  adósa  vagy. 
Hadasi  György  nagy  örömmel  átszaladt  a  szom- 
szédjához és  egynéhány  időpercz  után  megjelent 
vele.  Hallod -e,  így  szólott  hozzá  a  gróf,  te  ennek 
visszaadod  a  földjét  és  szerszámait,  én  pedig  meg- 
adom neked  a  pénzt,  melylyel  tartozik. 

Szivesen  I  monda  erre  a  szomszéd.  O  nekem 
száznyolczvan  forintommal  adós. 

Jól  van!  Én  holnap  neki  kétszáz  forintot  hozok 
és  ő  neked  az  adósságot  lefizeti. 

Holnap?  Hát  az  úr  kicsoda? 

Én  gróf  Kaczaj falvi   László  vagyok. 

Gróf  Kaccajfalvi  János  úrnak  a  fia  ? 

Az! 

Nagyságos  uram!  monda  a  szomszéd,  nem  akarna 
nekem  egy  kis  írást  adni  arról,  hogy  nekem  száz- 
nyolczvan forintommal  adós  ? 

Minek?  Én  írni  nem  tudok. 

Írni  nem  tud?  És  én  gróf  Kaczajfalvinak  tart- 
sam? monda  a  szomszéd,  fejét  rázván.  Mihelyt 
Hadasi  György  kezembe  adja  a  pénzt,  én  is  vissza- 
adom neki  minden  jószágát.  Ezzel   elment. 

A  gróf  át  nem  tudta  látni,  miért  nem  hisz  sza- 
vának e  gazda?  de  azt  csak  látta  mégis,  hogy  a 
dolog  nincs  külömben.  Visszament  tehát  komoran 
a  kastélyba  s  belépvén  az  ebédlő  szobába,  így  szó- 
lította meg  Potrohosit :  Hallod-e,  Manczi  bátyja  ! 
adj  te  nekem  kétszáz  forintot. 

Két  ezret,  ha  akarod,  édes  öcsém  !  Mire  szán- 
dékozod fordítani  ? 

Annak  az  embernek,  a  ki  a  szarvast  meglőtte, 
nincs  több  fél  házánál ;  annak  adom. 

Potrohosi  azonnal  kezébe  adta  a  kivánt  summát ; 
ő  pedig  visszaszaladt  vele  Hadasihoz  s  az  egész 
házat  felvidámította.  Körülvették  mind  a  hárman, 
kezeit  csókolták,  őrző  angyaluknak  nevezték  és  jó- 
akaratát zokogó  szózattal  köszönték.  A  gróf  sirva 
fakadván  örömében,  kezet  adott  Hadasinak  és  azt 
mondotta  neki  :  most  már  serényen  dolgozz,  hogy 
új  bajba  ne  ess.  Azután  Veronkát,  Hadasinak  leá- 
nyát megölelvén  és  magához  szorítván,  nemsokára, 
úgymond  ismét  meglátogatlak  benneteket.  Ezzel  a 
házból  kisietett.  Fenn  szóval  küldöttek  utána  a  rom- 
lástól megmentett    szegények    háládatos  áldásaikat. 

Bemenvén  könnyes  szemmel  a  viozispánnak  ebédlő 
szobájába,  hol  a  vendégek  még  mindnyájan  együtt 
voltak,  fel  s  alá  járt  egy  darabig.  Szemei  szinte 
csillogtak  és  egész  tekintetéből  ki  lehetett  venni, 
hogy  mellében  nagy  dolgokat  forral.  Végre  meg- 
állván a  szoba  közepén :  azt,  úgymond,  ki  kell  tu- 
dakoznom!  Ezzel  az  ajtó  felé  indult.  Hová  akarsz 
megint  menni?  kérdezé  Potrohosi,  útját  elállván  ; 
meg  Manczi  felugorván  a  székről,  kezénél  fogva 
tartóztatta. 

Eressz  el,  édes  Manczim  1  haza  kell  mennem, 
feleié  a  gróf  komoran.  Kaczaj falván  is  lehetnek  oly 
boldogtalan  szegény  emberek,  mint  itt  Veronkának 
az  atyja. 

Hisz  arra,  monda  Potrohos),  holnap  is  elegendő 
időd  lesz. 

Gondolod?  Mentél-e  te  már  egyszer  éhen  az 
ágyba,  mióta  a  világon  vagy?  Én,  édes  Manczim! 
mindaddig  nem  maradhatok,  még  meg  nem  tudom, 
hogy  az  atyám  falujában  nincsen-e  valaki,  a  ki 
éhezik?  Ezzel  kiment  és  lovát  megnyergeltette.  Az 
öreg  Istók  alig  tudta  magát  meggondolni,  mikor  a 
gróf  már  tartotta  neki  a  kengyelt,  hogy  a  lóra  szo- 
kása szerint  felsegítse.  Maga  is  felvetvén  azután 
paripájára  magát,  sebesen  haza  nyargalt. 

Istenemre  mondom !  ezen  ifjú  emberhez  nem 
győzök  elegendő  tisztelettel  viseltetni,  monda  Man- 
czinak  az  orvos,  megcsókolván  kezét.  Manczi  kö- 
szönetet mosolygott  szeme  közé  e  vallásért,  s  a 
grófnak  jó  szivéről  az  orvossal  sokáig  beszélgetett. 


Xlll. 

A    halál    £s    a   prédikátor. 

Azalatt  a  gróf  Kaczajfalvára  érkezvén,  a  falu  vé- 
gén leszállott  a  lóról,  Istókot  haza  küldötte,  maga 
pedig  bement  az  első  házba  és  a  gazdát  cseléd- 
jeivel együtt  a  vacsoránál  találta.  Nektek  van,  lá- 
tom, mit  ennetek !  monda  örömmel,  a  mint  a  szo- 
bába belépett.  A  vacsorálok  azonnal  felkeltek  s 
elejébe  menvén,  megköszöntötték.  Minekutána  meg- 
értette volna  tőlük,  hogy  van  miből  élniök,  azt 
kérdezte  a  gazdától,  hogy  van-e  a  faluban  valaki, 
a  ki  éhséget  szenvedne?  Éhséget?  monda  a  gazda. 
Istennek  hála  !  a  mi  méltóságos  öreg  grófunknak 
pedig  szives  köszönet  I  az  egész  helységben  csak 
egy  sincs. 

A  gróf  az  égre  emelvén  csillogó  szemeit,  az  én 
atyám  ő !  úgymond  érzékeny  örömmel.  Sebesen 
kiszaladt  azután  a  házból  és  haza  sietett,  hogy 
édes  atyjának  lábaihoz  borulván,  háládatosságát 
ezen  emberségért  kinyilatkoztassa. 

Útjában  egy  másik  ház  előtt  nagy  sírást- rívást  és 
jajgatást  hallván,  bement.  Elébe  repült  a  házból 
szinte  magánkívül  egy  menyecske,  s  még  az  udva- 
ron megölelvén  a  grófot,  oda  vagyok !  úgymond, 
óh,  örökre  oda  vagyok !  A  gróf  e  kiáltásra  meg- 
borzadván, besietett  a  szobába,  hol  az  ágyon  egy 
halvány  férfiút  talált,  kinek  szemei  szinte  homályo- 
sodni és  meredni  kezdettek.    Ágyánál  egy  kesergő 

Veweghy  :   A    terméjrete*   ember.  6 

öreg  ember  és  zgy  siránkozó  öreg  asszony  állott, 
kikbe  három  síró  gyermek  kapaszkodott  volt. 

Mi  történik  itt?  kérdezd  a  gróf  hevesen,  óhl 
a  fiam  haldoklik,  úgymond  az  öreg  ember  zokogva. 
Haldoklik?  kérdé  a  gróf  s  c  jelentést,  mely  ő  előtte 
még  ismeretlen  volt,  látni  akarván,  az  ágyhoz  köze- 
lebb tolódott.  Meredt  szemmel  nézte  egy  darabig 
a  beteget  s  meg-megborz adott.  A  beteg  kezére 
tévén  kezét,  álmélkodva  tapasztalta,  hogy  hideg 
verítéket  izzad.  Kérdéseket  tett  neki,  de  feleletet 
egyikre  sem  vett. 

A  haldoklónak  hörgései  erősödni  kezdvén,  a 
menyecske  ismét  berohant  a  szobába,  s  elhala- 
ványodván,  reszketve  nézte  a  beteget.  Anyicska  1 
monda  elég  hangos,  de  törött  szózattal  a  haldokló. 
A  menyecske  odasietvén,  a  betegre  borúit  és  ret- 
tenetes jajgatásra  fakadt.  Az  öreg  ember  imádko- 
zott, az  öreg  asszony  pedig,  kinek  szemeiből  a 
könnyek  egymást  űzték,  haldokló  fiának  homlokáról 
a  verítéket  törülgette.  A  beteg  végre  egyszer  vagy 
kétszer  megrázkódván,  kinyújtotta  tagjait  és  meghalt. 

Az  úr  isten  adta,  monda  zokogva  az  öreg  ember, 
az  úr  isten  el  is  vette  I  Áldasson  az  Úrnak  neve  ! 
Ezt  mondván,  összekulcsolta  kezeit,  s  előre  gör- 
nyedvén, könnyező  szemeit  a  földre  függesztette. 
A  két  asszony  azonban  a  gyermekekkel  együtt 
hangos  sírásra  fakadtak ;  a  gróf  pedig  reszketni  és 
halaványodni  kezdvén,  végre  elájult  és  a  halottra 
lerogyott. 

Mikor  ájulásából  ismét  magához  tért,  már  akkor 
a  szoba  tele  volt  emberrel,  a  kiterített  holttest  a 
deszkán  feküdt,  az  öregek  sírtak,  az  ifjú  özvegy 
pedig  egybekulcsolván  feje  felett  kezeit,  rajok  sem 
hallgatott  azokra,  a  kik  vigasztalni  akarták.  Oh 
istenem !  monda  egynehányszor,  hová  legyek  c 
három  neveletlen  árvával  ?  Végy  magadhoz,  terem- 
tőm minket  is,  ha  táplálónkat  elvetted  I 

A  gróf  el  nem  tűrhetvén  tovább  e  szomorú 
jelenést,  kitolakodott  az  emberek  közül  az  utczára, 
s  felemelvén  összetett  kezeit  könnyező  szemeivel 
együtt  az  égre :  mennyei  bölcsesség,  úgymond,  ne 
hagyj  még  engem  meghalni.  Hadd  élni  Manczit  is 
édes  atyámmal  együtt  I  Oh,  mily  rettenetes  dolog 
a  halál !  Érzem,  kegyelmes  istenem,  érzem  magam- 
ban, hogy  könyörgésemet  meghallgattad ! 

Ezzel  haza  sietvén,  édes  atyjának  karjai  közé 
rohant  azzal  a  kérdéssel,  ha  egészséges-e  és  ha 
nincsen-e  valami  baja?  Egész  este  csak  a  haldokló- 
ról beszélgetett  és  tekintetében  csak  a  mély  szo- 
morúság uralkodott.  Az  öreg  grófnak  sokáig  kellett 
vele  bajlódni,  míg  belőle  azokat  kivehette,  a  mik 
ma  vele  és  Manczival  történtek. 

Másnap  a  halálnak  képe  emlékezetéből  lassan- 
ként elenyészvén,  Manczié  pedig  feléledvén,  édes 
atyja  elé  terjesztette  forró  kívánságát,  melylycl 
Manczit  feleségének  tenni  óhajtja,  valamint  amaz 
akadályokat  is,  melyeket  e  kívánságának  Rózsafi  úr 
vetett. 

Az  öreg  gróf  legkisebbet  sem  ellenezte  ugyan 
ezt  a  házasságot,  mivel  a  tudósításokból,  melyeket 
Manczi  kisasszonyról  az  egész  környékből  össze- 
szedett, bizonyos  lett  a  felől,  hogy  Manczit  minden 
ember  jó  szívű,  szép  eszű  és  nemes  erkölcsű  kis- 
asszonynak tartja.  De  az  ifjú  grófnak  szerelmét  nem 
nézvén  egyébnek  futó  gerjedelemnél,  attól  félt, 
hogy  soha  ebből  oly  szeretet  nem  támadhat,  melyre 
állandó  barátságot  kell  építeni  azoknak,  a  kik  a 
házasságban  boldog  életet  viselni  kivannak.  Az  ifjú 
gróf  erősen  bizonyította  ugyan  atyjának,  hogy  Manczi 
őtet  szereti,  hogy  ő  viszont  Manczit  örökké  fogja 
szeretni,  és  hogy  Manczi  jó  leány;  de  az  öreg  gróf 
megmutatta  neki  ellenben,  hogy  ezek  mind  igazak 
lehetnek  éső  mégis  rettenetes  veszedelembe  ejthetné 
mind  magát,  mind  Manczit,  ha  e  házassággal  sietne. 

Erre  nézve  esdekelve  kérte,  hogy  halaszsza  még  el 
egy  kevés  időre  az  egybekelést,  a  mit  édes  atyjának 
meg  is  Ígért.  Szeretni  fogom,  monda  azután  az 
öreg  gróf,  ha  gyakran  oda  jársz.  Adja  isten  édes 
fiam,  hogy  meg  ne  csalódj.  Erre  az  ifjú  gróf  csak 
mosolygással  felelvén,  azt  kivánta  viszontag  az 
atyjától,  hogy  nézze  meg  Manczit  maga  ;  a  mire 
magát  az  öreg  úr  azonnal  le  is  kötelezte. 

Egynéhány  napot  azzal  töltött  el  azután  az  ifjú 
gróf,  hogy  házról-házra  járván,  maga  megtudakozta, 
hogy  nincsen-e  a  jobbágyok  között  oly  szegény,  a 
ki  éhezik?  E  mellett  pedig,  bárhová  ment,  oly 
buzgón  ajánlotta  segedelmét  és  a  hol  kellett,  oly 
bőven  mutatta  meg  cselekedettel  jó  akaratát,  hogy 
a  jobbágyoknak  szeretetét  egészen  megnyerte,  a 
szegényebbeknek  pedig  oszlopa  és  reménye  lett. 
Minden  embertől  megtudakozta,  miben  foglalatos- 
kodik? micsoda  mesterséget  űz?  micsoda  hivatalt 
visel  ?  s  ez  által  sok  olyas  dolgokat  megtanult, 
melyek  előtte  mindeddig  ismeretlenek  voltak. 

Elment  a  prédikátorhoz  is  és  megtudakozta  tőle, 
hogy  van-e  neki  miből  élnie?  Feleletéből  hallván, 
hogy  tisztességes  jövedelmei  vannak,  a  foglalatos- 
ságokat akarta  tudni,  melyekért  e  jövedelmeket 
veszi.  Útnak  indulván,  az  ajtó  küszöbében  eszébe 
jutott  neki  a  haldokló,  kinek  halálánál  maga  jelen 
volt,  s  visszafordulván  a  prédikátorhoz,  de  miért 
nem  vigasztaltad  tehát  a  minap  azt  a  szegény  asz- 
szonyt,  a  kinek  a  férje  meghalt? 

—  Az  özvegy  engem  nem  hivatott. 

—  Nem  hivatott?  Imént  jövök  egy  embertől,  a 
ki  nekem  azt  mondta,  hogy  ő  a  falunak  éjjeli  őrzője, 
kinek  kötelessége  azt  hozza  magával,  hogy  mihelyt 
tüzet  lát,  azonnal  lármát  üssön.  Ezt  is  tehát, 
mikor  a  ház  már  ég,  hivatni  kell  előbb,  hogy  lár- 
mát üssön  ? 

—  Az  éjjeli  őrnek  ez  kötelessége. 

Hiszen  te  is  azt  mondtad,  hogy  a  szomorúaknak 
vigasztalása  hivatalodhoz  tartozik.  Pedig,  hallod-e, 
ha  én  azt  az  asszonyt  megvigasztalhattam  volna, 
nem  adtam  volna  a  te  egész  jövedelmedért.  Ezzel 
megrázta  fejét  és  elment.  A  prédikátor  hálát  adott 
az  istennek,  hogy  az  ifjú  grófnak  oktalan  kérdései- 
től megmenekedhetett. 

Otthon  a  gróf  az  atyját  kérdezte  meg  ez  iránt 
és  nagyon  megörült,  mikor  hallotta,  hogy  másnap 
a  templomban  a  prédikáczióból  maga  megítélheti, 
ha  tetszik,  miből  áll  a  népnek  oktatása?  Az  atya 
másnap  a  templomba  menvén  vele,  arra  kérte  előre, 
hogy  a  prédikátort,  míg  a  népet  oktatja,  meg  ne 
szólítsa,  mint  az  új  párnak  összeadásánál.  Ezt  az 
ifjú  gróf  megígérte,  s  beült  az  atyjával  az  uraság- 
nak  zárt   székébe  a  prédikáló    székek    átellenében. 

A  zsoltárnak  lassú  és  pompás  éneklése,  melyet  az 
öreg  gróf  versenként  elébe  olvasott,  kimondhatat- 
lanul megillette.  Szemei  könnybe  borúiván,  oly 
tiszteletre  gerjedett,  hogy  tudta  nélkül  térdeire 
bocsátkozott.  A  lelki  pásztor  a  prédikáló  székben 
megjelenvén,  az  ifjú  gróf  felállott  és  vizsga  szemeit 
reá  függesztette.  Ezt  a  prédikátor  látván,  elpirult, 
mivel  a  minapi  összeadásnál  tett  kérdései  emléke- 
zetébe tűntek.  Majd  azután  elhalványodván,  resz- 
ketni kezdett,  az  éneknek  pedig  vége  szakadván, 
meredt  és  vad  tekinteteket  vetett  majd  az  ifjú  grófra, 
majd  a  községre.  Az  ifjú  gróf  halaványodni  és 
reszketni  látván,  még  meredtebb  szemeket  függesz- 
tett reá  és  háborodását  majd  az  ájulásig  űzte.  El- 
kezdette végtére  beszédjét  reszkető  szózattal ;  de 
valahányszor  az  ifjú  grófra  tekintett,  mindannyiszor 
beszédjének  fonalát  elvesztette.  Attól  félt  minden 
szempillantásban,  hogy  az  ifjú  gróf  megszólítja, 
így  az,  a  mit  beszélt,  összefüggés  nélkül  való  zavar 
lévén,  akadozni  kezdett ;  a  mi  belső  szorongatásait 
megszaporította.     Kimondhatatlanul    megháborodott 

tekintetét  az  ifjú  grófra  szögezvén,  végre  elhall- 
gatott. 

Rosszul  van  szegényke !  monda  az  ifjú  gróf  elég 
fennszóval  Istóknak,  a  ki  szinte  mellette  állott. 
A  prédikátor  meghallván  mondását,  elővette  kesz- 
kenőjét és  arczát  törülgetni  kezdette.  Istók  a  pap- 
nak baját  jól  átlátván,  az  ifjú  grófnak  mondását 
pedig  színfogásnak  vévén,  elkérte  az  öreg  gróftól 
ama  kis  üvegecskét,  melyben  magánál  illatos  párát 
hordozott,  felsietett  vele  a  prédikátorhoz  s  átadván 
neki  szagolásnak  okáért,  megsúgta  eg)'szersmint  azt 
is,  hogy  az  ifjú  gróf  minden  bizonynyal  meg  nem 
szólítja,  míg  prédikál,  mivel  ezt  az  atyjának  szentül 
megígérte. 

A  prédikátor  a  párából  egynéhány  csöppet  kesz- 
kenőjére öntvén  s  orrához  értetvén,  magához  tért 
és  beszédjét  újra  elkezdte.  Ebben  ő  sikeresen  meg- 
mutatta, hogy  tökéletes  és  jámbor  életet  kell 
viselnünk,  ha  igaz  keresztény  ember  módjára  félelem 
nélkül  akarunk  meghalni.  Beszédje  az  ifjú  grófot 
úgy  megillette,  hogy  a  prédikáczió  után  karja  közé 
szorítván  a  lelki  pásztort,  megcsókolta  és  bizo- 
nyossá tette  a  felől,  hogy  egész  életében  úgy  fogja 
e  szép  oktatásért  tisztelni,  mint  édes  atyját. 


XIY. 

A  szerelemféltés. 

Egynéhány  nap  ntúlva  ismét  Manczihoz  lovagolt 
az  ifjú  gróf,  de  senkit  sem  találván  otthon,  egy 
darabig  a  kertben  sétálgatott,  azután  pedig  Veron- 
kához  ment.  Az  egész  házat  együtt  lelte.  Egy- 
néhány ápolások  után,  melyekkel  Veronkát  heves 
ifjú  módjára  megköszöntötte  s  melyeket  a  leány 
szemérmes  érzékenységgel  fogadott,  Hadasival 
mélyebb  beszédbe  ereszkedett.  Hadasi,  míg  ifjabb 
volt,  a  török  háborúban  katonáskodott.  Egyik  szó 
a  másikat  szülte.  A  gróf  oly  feszült  figyelemmel 
hallgatta  Hadasit,  mint  a  ki  a  berbitélő  bűbájosra 
elbámul ;  Hadasi  pedig  oly  tűzzel  s  oly  eleven 
színekkel  rajzolta  elébe  a  hadi  eseteket,  a  minőket 
az  afféle  katonától  csak  várni  lehet,  a  ki  több 
ütközetekben  szerencsésen  forgott.  Így  múlt  el  a 
reggel.  Hadasi  nagyon  örült,  hogy  a  hadi  eszkö- 
zöknek magyarázását  reggel  elvégezhette,  alig  vár- 
ván, hogy  délután  az  ütközeteknek  bővebb  rajzo- 
lásához foghasson,  melyekben  saját  kezével  sok 
törököt  levagdalt. 

A  gróf  a  nélkül,  hogy  tartóztatták  volna,  náluk 
ebédelt,  s  Hadasi  né  leányával  együtt  minden  erejét 
megvetette,  hogy  jótevőjöket  tehetségük  szerint 
megvendégeljék.  Az  asztalnál  a  gróf  Veronka  mellett 
ült  és  a  paradicsomban  vélte  magát  lenni,  oly  nagy 
volt  öröme.  Hadasi  majd  minden  ételnél  újabb  dol- 
gokat beszélt  a  tábori  életről  és  ama  tartományok- 

nak  szokásairól,  állatairól  és  növényeiről,  melyekben 
táborozott.  Ebéd  után  lerajzolta  a  grófnak  azokat, 
a  mik  az  ütközetben  történni  szoktak :  az  ágyúknak 
szüntelen  ropogását,  a  szörnyű  mészárlást,  mikor  a 
dolog  egyszer  kardra  kel  és  a  törököknek  kegyet- 
lenségét, kik  még  az  elevenen  elfogott  és  sebeik- 
ből könnyen  kigyógyíthatandó  katonáknak  fejét  is 
leriszálják.  A  gróf,  ki  Veronkát  térdére  ültetvén, 
ölébe  vette,  hogy  e  szörnyű  eseteket  vele  együtt 
hallgassa,  már  álmélkodott,  már  borzadott,  már  meg 
fejét  Vcronka  vállára  bocsátotta,  mintha  el  akarta 
volna  tekintetét  ama  jelenésektől  fogni,  melyek- 
től irtózni    elegendőképen  nem  győzött. 

Azalatt  a  viczispánnak  egész  háza  megérkezett, 
s  ama  hírre,  hogy  az  ifjú  gróf  Kaczajfalvi  a  kas- 
télyban volt  és  lovát  az  istállóban  hagyván,  ismét 
elment,  Manczi  egy  szempillantásra  szobájába 
repült  és  onnan  leorozkodott  a  kerten  keresztül  a 
faluba,  Hadasi  házához.  Nem  ok  nélkül  gyanította 
ő,  hogy  a  grófot  itt  találja.  Még  messziről  meg- 
hallván szavát,  közelebb  lappangott  s  meg  akarván 
a  grófot  lepni,  maga  lepődött  meg  ama  különös 
jelenéstől,  mely  vizsga  szemébe  tűnt.  Az  ablakhoz 
jutván  tudni  illik,  szinte  akkor  rejtette  fejét  Veronka 
mellére,  hogy  tekintetét  ama  mészárlástól  elfordítsa, 
melyet  Hadasi  lerajzolt.  Manozi  ezt  látván,  szinte 
megmerevedett.  A  leány  az  ölében?  az  ő  feje  pedig 
a  leány  mellén?  E  gondolatra  elhalaványodott  és 
azon  szempillantásban  ismét  elpirult. 

Manczi  kisasszony  I  monda  fennszóval  Hadasiné, 
az  ablakra  mutatván. 

Manczi  ?  kérdezé  hevesen  a  gróf. 

A  kisasszony  azalatt  az  ablak  mellett  sebesen 
elment  a  kastély  felé. 

A  gróf  félszemmel  megsejvén,  utánna  repült. 
Manozi  I  Manczi  I  gyere  ide,  itt  vagyok ! 

A    kisasszony,    mintha  a  grófot    nem    is  hallotta 

volna,  tovább  sietett.  A  gróf  tehát  utánna  rugasz- 
kodott, elérte  s  egyik  kezét  megragadta.  Mit  akar 
a  gróf?  kérdezé  Manczi  haragosan.  Ereszszen  el! 
Ezt  mondván,  kicsavarta  kezét  a  grófnak  kezéből, 
ott  hagyta  és  útját  tovább  folytatta. 

A  gróf  egy-két  szempillantásig  megállván,  ismét 
utánna  szaladt  s  megfogván  kezét,  édes  Manczi m  I 
úgymond    érzékeny  szózattal  és  kérlelő  tekintettel. 

—  Menjen  a  gróf,  a  hová  tetszik,  én  magam 
akarok  maradni,  monda  Manczi  hevesen  s  kezéből 
kiragadván  magát,  elsietett.  A  gróf  egy  ideig 
utánna  nézett,  azután  pedig  Hadasihoz  visszatért. 
A  kisasszony  szinte  akkor  talált  hátra  tekinteni, 
mikor  a  gróf  a  ház  ajtaján  belépett  s  ajakit  harap- 
dálván,   nagy  méreggel  haza  ment. 

A  gróf  ismét  leülvén  székére,  magához  vonta 
Veronkát  és  az  ablakra  vetvén  tekintetét,  hát  azután, 
úgymond,  hogy  volt? 

Hadasi  az  ütközetnek  rettenetes  rajzolását  nagy 
tűzzel  folytatta ;  de  a  gróf  ellenben  sem  meg  nem 
borzadott  többé,  sem  Veronkát  magához  nem  szo- 
rítgatta.  Közepén  a  legiszonyúabb  rajzolásnak  fel- 
kelvén, hadd  el,  úgymond,  a  többit  holnapra! 
Nyughatatlan  elmével  búcsút  vévén,  a  kastélyba 
ment.  Manczi,  a  mint  a  grófot  bejönni  látta,  szo- 
bájába ment  és  bezárta  magát.  Sem  kéréssel,  sem 
parancscsal  rá  nem  vehette  a  bátyja,  hogy  szobá- 
jából kijöjjön.  A  gróf  majdnem  sírva  fakadt,  hogy 
Manczit  egész  este  nem  láthatta.  Baját  még  csak 
messziről  sem  gyanítván,  betegnek  vélte. 

Másnap  reggel  előtalálván,  szíves  sajnálkozással 
imígy  szólította  meg:  Édes  Manczim!  mi  bajod 
volt  néked  tegnap  ?  A  kisasszony  ellenben  semmit 
sem  felelvén,  oly  hidegséget  mutatott  hozzá,  hogy 
magaviseletében  a  jelenvalók  közül  kiki  megbotrán- 
kozott. Manczi  bátyja  össze  akarta  őket  békéltetni, 
de  a  gróf  a  kisasszony  elébe  állván,  nyers  szózattal 

és  férfias  tekintettel  imígy  szólította  meg:  Reám 
te,  a  mint  látom,  neheztelsz.  Mondd  meg  nekem, 
mivel  bántottalak  meg? 

—  Semmivel  sem  I  legkisebbel  sem  1  —  monda 
viszontag  Manczi,  a  grófnak  tekintetétől  egy  keveset 
megijedvén. 

—  Miért  haragszol  tehát  reám,  ha  meg  nem 
bántottalak? 

Manczi  erre  meggörbítvén  szép  száját :  Hm ! 
úgymond,  tartozok  tán  a  grófnak  cselekedeteimről 
számot  adni  ? 

A  gróf  feszült  szemmel  nézett  egy  darabig  reá. 
Azután  mind  a  két  kezét  szemével  együtt  az  égre 
emelvén:  Jól  mondta  az  atyám,  úgymond  fennszóval, 
hogy  megcsalatkozol !  Egy  könyörű  tekintetet  vetett 
még  egyszer  Manczira  és  szemei  könnybe  borultak. 
Oly  szép,  monda  elkeseredve,  és  oly  csalárd  1  Isten 
hozzátok !  Ezt  mondván,  lassú  lépésekkel  lováért, 
az  istállóba  ment. 

Potrohosi  Manczihoz  közelebb  menvén:  Lányka, 
úgymond,  neked  nincs  eszed. 

Manczi    sírva    fakadt  s  kezeivel   arczát    eltakarta. 

—  Haza  lovagol,  monda  tovább  a  bátyja  és  soha 
sem  látod  többé.  Eredj,  javaslom  és  békülj  ki  vele. 
Ahol,  nézd  I  kivezeti  már  az  istállóból  a  lovat. 
Fogadj  szót,  lányka !  s  enyhítsd  meg.  Ezzel  a  legény- 
nyel, látod,  nem  lehet  játszani,  ó  a  te  labdád  soha 
sem  lesz. 

Manczi  részint  erőltetésből,  részint  jó  szerével 
kiment  a  kapu  elé,  hol  a  gróf  a  lovára  akarván 
felülni  és  paripájának  nyakát  simogatván:  Csak  tud- 
nám, úgymond  elég  fennszóval,  úgy  hogy  Manczi 
meghallotta,  csak  azt  az  egyet  tudnám,  mit  vétettem 
neki? 

—  Laczi !  —  monda  erre  félénk  szózattal  a  kis- 
asszony, hát  csak  elmégy? 

A    gróf    megfordulván,     meglátta    a    könnyező 


Laczi !  —  monda  erre  félénk  szózattal  a  kisasszony. 


Verseghy  :  A  természetes  ember. 

Manczit  s  visszament  hozzá.  A  kisasszony  elébe 
nyújtotta  kezét ;  ő  pedig  megfogta,  megcsókolta  és 
könnyeivel  megáztatta.  Potrohosi  érezhetetlenűl  fel- 
emelvén Manczinak  másik  kezét,  a  gróf  nyakára 
tette  és  a  kisasszonyt  karjai  közé  lökte.  Alig  néz- 
hettek egymás  szemébe,  máris  egymás  ölében  vol- 
tak. Egy  pár  szempillantás  alatt  megújult  köztük  a 
békesség.  A  grófhoz  mutatott  hidegséget  mentegetni 
akarván  Manczi,  azt  találta  mondani,  hogy  a  feje 
fáj.  A  gróf  tehát  minduntalan  összenyomogatta  két 
kezével  a  fejét,  szíves  szorgalommal  bizonyítgatván, 
hogy  ez  a  főfájás  ellen  nagyon  foganatos. 

A  kertben  sétálván  a  grófFal,  csak  el  nem  tűr- 
hette mégis  a  kisasszony,  hogy  meg  ne  kérdezze, 
mit  csinált  tegnap  Hadasi  házánál  ?  O  nekem,  feleié 
a  gróf,  rettenetes  dolgokat  beszélt  a  hadakozásról. 
Óh  édes  Manczim!  jó,  hogy  eszembe  hoztad. 
Ezeket  neked  is  meg  kell  hallgatnod,  jöjj  velem, 
menjünk  együtt  hozzál  Ezt  mondván,  Manczit 
kezénél  fogva  maga  után  vonta. 

Alighogy  új  vetekedés  nem  támadt  köztük,  mivel 
Manczi  e  sietségről  egynehány  szöges  mondásra 
fakadt.  De  meggondolván  végtére  magát,  délután, 
úgymond,  elmegyek  veled. 

Ebéd  után  tehát  Hadasihoz  mentek.  Veronka 
nagy  örömmel  szaladt  jótevője  elé  s  karjai  közé 
rohanván,  óh  az  én  kegyes  grófom  I  úgymond.  De 
a  mint  a  gróf  megett  Manczi  kisasszonyt  megsaj- 
dította, hamar  kifejtette  magát  a  grófnak  karjaiból. 
A  kisasszony  erősen  feltette  ugyan  magában,  hogy 
nyugodt  elmével  fogja  nézni  a  grófnak  Veronkával 
való  magaviseletét,  de  a  leánynak  öröme,  melylyel 
a  grófot  fogadta,  feltett  szándékából  egyszerre  ki- 
forgatta. Elfelejtvén,  hogy  a  gróf  jelen  van,  oly 
büszke  és  gúnyos  tekintetet  vetett  Veronkára,  mint 
egy  megbántott  királyné.  Veronka  ezt  látván,  félre 
vonta  magát  reszketve  és  szemeit  lesütötte. 

A  gróf  azt  gondolván,  hogy  ismét  az  uraság 
hajdúja  van  görcsös  botjával  a  háznál,  a  kitől  sze- 
gény Veronka  úgy  retteg,  körűi  nézte  magát,  s 
véletlenül  meglátta,  hogy  Manczi  c  szegény  leányra 
mérges  tekinteteket  vet.  Manczi  I  tán  megint  fáj  a 
fejed  ?  kérdezé  a  gróf,  gyanakodva  rázván  a  fejét. 
Jöjj  ide,  jó  Manczi !  ne  légy  oly  komor  1  Ezzel  a  gróf 
leülvén,  s  a  kiasszonyt  térdére  akarván  vonni,  ülj  idei 
úgymond,    a  másik  térdemre   pedig  üljön   Veronka. 

—  Én  Veronkával  nem  osztozok,  monda  boszan- 
kodva  Manczi.  Neki  engedem  az  egész  ülést. 

—  Mily  csodálatos  vagy  te,  Manczi !  Már  miért 
nem  akarsz  te  itt  Veronkával   ülni  ? 

—  Én  olyan  leánynyal,  a  kivel  jót  teszek,  osz- 
tozni nem  akarok. 

Veronka  e  szóra  sírva  fakadt;  az  atyja  pedig 
megszólalván:  A  jótéteményt  elfogadni  nem  szégyen, 
kedves  kisasszonykám !  Hiszen  maga  a  király  is 
Istennek  jóvoltából  él. 

A  gróf  majd  az  egyikre,  majd  a  másikra  tekint- 
vén :  Van-e  nektek  eszetek  ?  monda  boszankodva. 
Ulj  le  Manczi,  a  hová  akarsz.  Te  pedig  Veronka, 
jöjj  ide  és  légy  vidám.  Mondd  meg  nekem,  ki 
bántott?  Hát  te  apjok,  mit  állasz  ott  oly  komoran, 
mintha  a  török  vágott  volna  meg?  Manczi,  meg- 
bántottad talán  ezt  az  öreg  embert?  Manczi  az 
ablakba  könyökölvén,  kinézett  és  nem  felelt.  Ulj  le 
apjok  és  beszélj  nekünk  valamit  a  török  háborúról ; 
Manczi  is  akarja  hallani. 

—  A  kisasszony  nekem  soha  sem  bocsátaná  meg, 
ha  jelenlétében  leülnék. 

—  Neked  apjok,  nincs  eszed,  ha  te  azt  gondolod, 
monda  a  gróf,  kinek  igyekezetei,  hogy  a  hada- 
kozásról való  beszélgetést  folyamatba  hozza,  mind 
foganatlanok  voltak.  Manczi  majd  az  ablakon  nézett 
ki,  majd  pedig  lopva  Veronkára  tekintett,  ki  a  fal 
mellett  állván,  titkon  sírdogált. 

—  Már  ma  apjok,  a  mint  látom,  mibelőlünk 
semmi  sem  lesz.  Jöjj  Manczi  I  menjünk  haza.  Jer 
velünk  Veronka  te  is  I 

Veronka  azzal  mentegette  magát,  hogy  dolga { 
vannak ;  a  gróf  pedig  ránczba  vont  homlokkal  Ha- 
dasiéktól  elbúcsúzott.  A  kastély  udvarán  keresztül 
a  kertbe  jutván  Manczival,  ki  mellette  lesütött 
szemmel  és  komor  tekintettel  ment,  imigy  szólí- 
totta meg  emezt :  Hallod-e,  Manczi  1  én  téged 
szeretlek ;  de  az  öreg  Hadasi  jobb  náladnál. 

S  Veronka  is,  ugy-e? 

Veronka?  —  Veronka  tégedet  meg  nem  bán- 
tott; te  pedig  őtet  sirásra  fakasztottad. 

—  Óh  a  sirás  nagyon  illett  neki.  Kétszerte  szebb 
volt,  mint  egyébkor. 

—  Azt  jól  mondod.  Én  ránéztem,  mikor  sirt  és 
nyilván  láttam,  hogy  neki  a  sirás  jobban  illett,  mint 
neked  a  te  ránczolt  homlokod.  De  a  sirás  neki 
szegénykének  fájt.  Manczi !  tik  szátokban  hordoz- 
zátok szüntelen  az  Istent.  Az  Isten  gazdag  is,  jó 
is.  Te  gazdag  vagy;  de  jó  vagy-e  egyszersmind? 
Mit  vétett  neked  az  a  szegény  leányka  ? 

A  társaság,  mely  szinte  a  kertben  mulatott,  hoz- 
zájuk érkezvén,  Manczi  lecsillapodott.  A  grófnak 
érzékeny  ápolásai  hamar  elszélesztették  azután  a 
szerelemféltő  buzgóságot,  mely  Manczi  szivében 
habozott  és  így  a  gróf  kevés  idő  múlva  ismét  a 
szerelemnek  és  az  elragadtatásnak  gyönyörű  karjai 
között  csüggedezett. 

Estefelé  ellovagolt.  Manczi  a  hosszú  kerten  ke- 
resztül leszaladt  az  ország  útjáig,  mely  Kaczajfal- 
vára  visz,  hogy  még  egyszer  rákiálthasson,  ha  majd 
a  kertnek  kerítése  mellett  ellovagol.  Egy  boros- 
tyánbokor megé  állván,  kinézett  az  útra,  mely  a 
faluból  kijött,  de  a  grófot  nem  győzte  kivárni. 
Még  egy  egész  fertály  óráig  leselkedett  és  a  gróf 
még  sem  jött.  Erre  ama    fekete  gondolat  emelke- 

dctt  fe)  gyanakodó  mellében:  Veronkánál  van! 
Kiszökvén  tehát  a  bokrok  közül,  felszaladt  a  mu- 
lató házba,  mely  egy  dombon  állott,  s  melyből  az 
egész  faluba  be  lehetett  látni  s  megsajdítván  Ha- 
dasi  háza  előtt  a  grófnak  paripáját,  ott  van  a  sem- 
mirevaló I  úgymond  ;  s  belappangott  szilaj  tekintet- 
tel a  kastélyba  és  szobájába  bezárkózott. 


XV. 

Az    irigységnek    fondorkodása. 

Hazafelé  lovagolván  a  gróf,  az  egész  úton  csak 
Manczinak  csodálatos  magaviseletéről  gondolkodott, 
minduntalan  megrázván  fejét,  mivel  e  kellemetlen 
jelenésnek  okát  ki  nem  tanulhatta.  Nem  ösmerte 
még  ő  a  szerelemféltésnek  alacsony  indulatát;  de  ha 
ösmerte  volna  is,  Veronkával  való  társalkodása  oly 
ártatlan  volt,  hogy  előbb  elhitetett  volna  magával 
akármit  egyebet,  mintsem  azt,  hogy  ez  adott  volna 
Manczinak  okot  a  versengésre. 

Haza  érkezvén,  mind  egy  szálig  elbeszélte  az 
atyjának,  a  mi  vele  történt  és  arra  kérte,  hogy 
oldja  fel  neki  e  dolog  iránt  való  kételkedéseit.  Az 
öreg  gróf  könnyen  átlátta,  hogy  a  szerelemféltés 
birta  Manczit  azokra,  a  miket  cselekedett ;  de  fiának 
eszét  ez  iránt  fel  nem  világosította,  mivel  bizonyo- 
san nem  tudhatta,  hogy  nem  adott-e  helyes  okot 
arra,  hogy  Manczi  reá  megnehezteljen?  Csak  arra 
kérte  tehát  egyedül,  hogy  Ítéleteivel  e  dologban 
ne  hirtelenkedjen. 

Manczi  azalatt  szobájában  ült  és  sírdogált.  Báty- 
jának leginkább  szemébe  tűnt  ama  hidegség,  me- 
lyet a  grófhoz  mutatott.  Mihelyt  tehát  vele  négy- 
szemközt szólhatott,  szorgalmasan  megtudakolta 
tőle  neheztelésének  okát.  Hosszas  vonakodások 
után  megvallotta  neki  Manczi  az  egész  dolgot  s 
félelméből  sikeres  gyanút,    gyanújából  pedig  bizo- 

nyos  valóságot  koholván,  megmutatta  :  hogy  Hada- 
siék  a  tapasztalatlan  grófot  el  akarják  tőle  Veronka 
számára  halászni.  Végre  bátyjának  azért  esedezett, 
hogy  Veronkát,  a  ki  neki  útjában  van,  valahová 
elszuszakolja. 

Beszédjének  a  szerelemféltés  oly  szivreható  erőt, 
gyanakodásainak  pedig  oly  nagy  hihctőséget  adott, 
hogy  maga  Potrohosi  imigy  fejezte  be  a  tanács- 
kozást :  Jól  mondod,  Manczi  I  azt  a  fityfiirity  lány- 
kát el  kell  utadból  takarítani. 

Ide  járult  még  az  is,  a  mit  Potrohosi  még  azon 
este  az  egyik  inastól  hallott,  hogy  Hadasiné  össze- 
találván veszni  szomszédjával,  ezt  a  grófnak  párt- 
fogásával fenyegette,  úgymint  a  ki  az  ő  leányát 
szereti  és  ennek  kedvééit  meg  nem  szenvedi, hogy 
szülőit  valaki  bántsa.  Csipőire  szögezvén  kezeit  az 
asszony,  imigy  szólott  elvégre  szomszédjához :  nem 
sokára  majd  máskép  fütyül  kelmed,  ha  egyszer 
Veronkám  talán  még  grófné  is  lesz.  Igaz  ugyan, 
hogy  az  inas,  a  ki  ezt  Potrohosinak  besúgta,  majd 
felényivel  megnagyobbította  a  dolgot,  de  az  is  igaz, 
hogy  Hadasiné  ebben  nem  volt  egészen  bűntelen. 
Naponkint  tapasztaljuk,  mily  tűrhetetlen  büszke- 
séggel néznek  minden  emberre  még  a  legalábbvaló 
csürhék  is,  a  kik  nagy  uraknál  szolgálnak,  vagy 
magokat  egyébkép  kegyelmeikben  lenni  gondolják. 

Potrohosi,  ki  a  grófot  szerette,  ki  húgának  a 
gróf  kezét  jószágával  együtt  szivből  kívánta,  ki  a 
vadászatot  majdnem  oly  nagyon  kedvelvén,  mint 
húgát,  Hadasinak  a  szarvaslövést  megbocsátotta 
ugyan,  de  el  nem  felejtette  s  ki  azonkivül  Hada- 
siékat  már  most  abban  sántikálni  hitte,  hogy  Man- 
czit  a  grófnak  kezétől  megfoszszák,  felette  nagyon 
megharagudott  s  húgához  menvén,  Manczi  I  úgy- 
mond, a  te  gyanúsításaid  helyesek.  Hadasiék  való- 
ban a  gróf  keze  után  leselkednek  és  Veronka  ne- 
ked nagyon  utadban  van.  De  majd  adok  én  ennek 

a  gaz  népnek  ily  magasra  kapaszkodni !  Elvagda- 
lom, azt  hidd  el,  minden  órán  elvagdalom  büszke 
körmeiket.  Erre  elbeszélte  Manczinak,  a  mit  az 
inastól  hallott.  Manczinak  feje  szinte  szédelgett 
bele  s  egy  szempillantásban  százféle  plánum  re- 
pült át  szivén,  melyekkel  Hadasiékon  boszut  áll- 
hasson. 

Hadasi  az  utolsó  szarvast  szükségből  lőtte  ug>'an 
le,  de  katona  létére  a  vadászatnak  egyébkép  is 
nagy  barátja  volt.  Most  a  grófnak  pártfogásában 
bizakodván,  a  tilalmas  helyekre  is  be-becsuszott, 
mikor  puskájával  madarakra  ment.  A  vadászok  te- 
hát erős  parancsot  kaptak,  hogy  minden  lépésére 
vigyázzanak.  Még  maga  is  a  kisasszony  jó  jutal- 
mat Ígért  annak,  a  ki  Hadasit  valamin  rajta  kapja. 

El  lehet  gondolni,  hogy  Hadasit  az  igért  juta- 
lom kevés  napok  alatt  tőrbe  kerítette.  Kötözve 
hozták  be  a  tilalmas  erdőből  a  kastélyba.  Meré- 
szen lépett  ő  biró  elejébe,  de  a  buzgóság,  mely- 
lyel  vádolói  ama  régi  károkat,  melyeknek  tevői  ki 
nem  bizonyosodtak,  szemtelenül  ráfogták,  a  jelen- 
valót pedig  képtelenül  megnagyobbították,  annyira 
megdöbbentette,  hogy  reszketni  kezdett.  Hasztalan 
esedezett  ő  engedelemért,  hogy  az  ifjú  gróf  Ka- 
ozajfalvihoz  folyamodhasson.  Nagy  kegyelemnek 
kiáltották  mindnyájan,  hogy  az  uraság  csak  a  falu- 
ból űzi  ki  örökre  büntetésül. 

Felesége  és  leánya  erővel  betörtek  az  uraság 
elejébe  a  nélkül,  hogy  őket  az  inasok  visszatartóz- 
tathatták volna,  kiknek  kemény  parancsolatjuk  volt, 
hogy   őket  be  ne  ereszszék. 

Ah  I  Nagyságos  uram  I  monda  Hadasiné,  ne  űzzön 
el  bennünket  születésünk  helyéből.  Idegen  vidé- 
ken felemészt  bennünket  a  nyomorúság.  Hisz  az 
Isten  is  irgalmas.  Könyörüljön  meg  rajtunk  nagy- 
ságod is. 

Takarodjatok  szemem  elől  1  monda  Potrohosi,  ki 

attól  félvén,  hogy  szive  meg  ne  lágyuljon,  az  ese- 
dezőkre  tekinteni  nem  mert. 

Oh!  könyörögjön  érettünk,  édes  szép  kisasz- 
szonykám  !  monda  Hadasiné,  Manazi  előtt  térdeire 
esvén. 

Manozi  Veronkára  bámult  volt,  ki  távolabb  áll- 
ván, könyezö  szemeit  kötőjével  törülgette.  A  kis- 
asszonynak, mikor  őtet  Hadasiné  megszólította, 
szinte  a  grófnak  ama  szavai  jutottak  eszébe :  Ve- 
ronkának  jobban  illett  a  sirás,  mint  neked  a  te 
ránczolt  homlokod!  s  Vcronkárói  el  nem  fordítván 
szemeit:  Én  rajtatok,  úgymond,  nem  segíthetek. 

Nem  segíthet!  Oh  hát  segítsen  rajtunk  az  Isten, 
édes  gyermekem !  monda  az  elkeseredett  anya, 
leányához  fordulván.  A  kisasszony  rajtunk  nem 
segítheti  Hallottad-e  Veronka?  Koldulással  kell 
tehát  szegény  öreg  atyádat  táplálnunk.  Oh  szegény 
férjem!  Oh  szegény  gyermekem! 

Veronka  nemes  bosszankodással  megfogván  zo- 
kogó anyjának  kezét:  Jöjjön  anyámasszony;  úgy- 
mond; itt  a  mi  könyörgésünk  foganatlan.  Jöjjön! 
0  minket  el  nem  hagy. 

—  Istentől,  embertől  elhagyott;  szegények  hová 
legyünk?  kiáltá  Hadasiné,  ki  leányának  szavait  nem 
hallotta. 

—  ő  minket,  mondom,  el  nem  hagy.  Ne  sirjon 
anyámasszony!  Kisegít  ő  minket  e  bajból  is.  Le- 
hetetlen, hogy  ki  ne  segítsen. 

Veronka  e  szókra  részint  azért  fakadt,  mivel  a 
grófnak  nemesszivüségét  ismerte,  részint  pedig 
azért,  mivel  magában  érezte,  hogy  itt  őket  kész- 
akarva nyomják.  Az  elhagyott  nyomorultnak  végső 
bizodalma  szólott  ki  belőle,  mely  még  egy  sege- 
delmet tud. 

—  llgy-e  ?  monda  erre  Manczi  I  kellemetlen  ne- 
vetést böffentvén  ki  meggörbített  ajkaiból.  Ez  a  re- 
ménység is  megcsalhat  tégedet,    balgatag  leányka! 

Veronka  elpirult.  Manozinak  úgy  látszott,  mintha 
Veronka  ajkain  mosolygást  vett  volna  észre.  Oda 
sietett  tehát  bátyjához  s  fülébe  egy  pár  szót  sú- 
gott. Potrohosj  ránczba  vonván  homlokát,  megfon- 
tolta magában  röviden  a  dolgot  s  Hadasinét  leá- 
nyával együtt  a  hajdú  által  elvitette  a  kastélynak 
egyik  szobájába  azzal  a  parancscsal,  hogy  onnan 
ki  ne  bocsássa.  Majd  azután  megnézette  az  uraság 
könyveiben  Hadasi  vagyonának  egész  értékét,  meg- 
becsültette hamarjában  mindenét,  egész  jószágának 
árát  Hadasinak  letette,  feleségestől,  leányostól  fel- 
tetette egy  szekérre,  a  nélkül  hogy  könyörgéseikre 
többé  figyelmes  lett  volna  s  egy  pár  hajdúnak 
őrzése  alatt  kivitette  a  faluból,  erősen  megparan- 
csolván ezeknek,  hogy  őket  csak  a  szomszéd  vár- 
megyének határain  tegyék  le,  Hadasiéknak  pedig, 
hogy  semminemű  szinfogás  alatt  meg  ne  mutassák 
többé  magokat  e  környékben,  ha  pórul  járni  nem 
akarnak. 

Hm !  monda  Potrohosi  ránczolt  homlokkal  és 
komor  tekintettel,  minekutána  Manozival  maga  ma- 
radt, kifizettem  a  gazembernek  minden  jószágát, 
vegyen  magának  mást.  A  leánykát  sajnálom.  Gyö- 
nyörű gyermek. 

Manazi  kiduzzasztván  ajakát:  Rátartó  fakép!  úgy- 
mond, ki  én  miattam  bizvást  itt  maradhatott  volna, 
ha  az  apja,  mint  megrögzött  vadtolvaj,  ezt  a  bün- 
tetést meg  nem  érdemiette  volna. 

—  Ha  úgy  van  a  dolog,  utánok  küldök  és  vissza- 
hozatom őket,  monda  Potrohosi  haragosan  az  ajtó 
felé  indulván.  Manczi  megdöbbent,  elhalaványo- 
dott,  meg-meg  elpirult  s  azon  szempillantásban 
megfogta  bátyjának  karját  mind  a  két  kezével. 
Potrohosi  tehát  visszafordulván  útjából  hozzá:  Hogy 
te,  úgymond,  attól  a  tekervényes  járástól  el  nem 
szokhatsz  !  Tudod,  hogy  én  előttem  az  egyenes  és 
nyilt  sziv  legszebb  tulajdonság.  Azonban  légy  nyu- 

godt  elmével !  Tettem  én  jó  rendelést,  hogy  az  a 
friss  ajakú  és  tüzes  szemű  leányka  vissza  ne  jö- 
hessen. 

Valóban  gondja  is  volt  Potrohosinak  nem  csak 
erre,  hanem  még  arra  is,  hogy  Hadasiék  a  gróf- 
hoz ne  folyamodhassanak.  A  mclléjök  rendelt  haj- 
dúk közül  volt  az  egyiknek  a  szomszéd  várme- 
gyében Rósafi  Pál  úr  testvérének  falujában  háza  és 
gazdasága,  melyet  sógora  árendában  birt.  Feküdt 
e  helység  Manczi  szülőinek  lakásától  majd  húsz 
mértföldnyire.  Az  utón  a  hajdú  oda  ajánlotta  e 
vagyonkáját  Hadasinak  s  mindaddig  dicsérte  és  ma- 
gasztalta, míg  ez  vele  alkura  lépett.  Ez  köztök 
hamar  meglett,  mivel  a  hajdúnak  Potrohositól  pa- 
rancsa volt,  hogy  ne  sokat  alkudjon,  hanem  engedje 
oda  neki,  a  mint  kéri,  visszaérkezvén  pedig,  je- 
lentse magát  nála.  ó  nemcsak  kárát  szívesen  ki- 
pótolja, hanem  még  azonfelül  meg  is  jutalmazza. 
Vitt  a  hajdú  ezek  után  levelet  is  a  viczispán  test- 
véréhez, kit  Potrohosi  arra  kért,  hogy  Hadasiék- 
nak  kedvezzen.  Hadasi  uj  lakásába  érvén  s  a  gaz- 
daságot egynéhány  nap  alatt  rendbe  szendvén,  ha- 
mar elfelejtette  előbbeni  lakóhelyét.  Ha  Veronka 
olykor  a  grófot  nem  emlegette  volna,  Hadasi  a 
viczispán  falujának  még  nevét  is  elfelejtette  volna. 

Még  a  szerelemféltés  Veronka  fejére  e  szélvészt 
hozta,  a  gróf  otthon  napról-napra  jobban  megis- 
merkedett mind  jobbágyaival,  mind  a  jó  földes 
uraságnak  kötelessége'vel.  Már  a  mezőn  volt  a 
szántóvető  gazdáknál,  már  a  majorokban  a  gazd- 
asszonyoknál,  már  a  pásztorokhoz  szaladt  ki  a  le- 
gelőre, már  a  kertekben  mulatott  a  falunak  gyer- 
mekei között  s  valamerre  ment,  segítő  angyal  gya- 
nánt hagyta  maga  után  mindenütt  jótevő  szivének 
kellemetes  nyomdokit.  Az  öreg  grófnak  tudniillik 
teljes  igyekezete  azon  volt,  hogy  fiát  a  szegé- 
nyekhez való  irgalmasságban    kiváltkép  gyakorolja, 


jól  tudván,  hogy  e  kötelék  uraikhoz  a  jobbágyokat 
legbizonyosabban  és  legkellen\etesebben  odakap- 
csolja. Égy  napnak  sem  kellett  elmúlni  a  nélkül, 
hogy  az  ifjú  gróf  valamely  háládatostól  egy  a^p 
köszönő  könnyhullajtást  ne  lásson,  vagy  szives  kéz- 
szorítást ne  vegyen. 

Megtanulta  e  mellett  lassankint  a  polgári  ren- 
deknek, sőt  még  az  egyrendü  embernek  külömb- 
ségeit  is  a  nélkül,  hogy  szivének  érzékeny  jósága, 
vagy  józan  eszének  egyenessége  legkisebb  fogyat- 
kozást szenvedett  volna.  Egynehány  látogatások, 
melyekkel  gróf  Kaczajfalvy  megtiszteltetett,  s  me- 
lyekkel ő  is  viszont  a  szomszéd  uraságokat  fiával 
együtt  megtisztelte,  lecsillapították  ezeknek  vizsga- 
ságát  s  e  természetesen  nevelt  hires  uri  legényhez 
sziveiket  mély  tiszteletre  gerjesztették. 

Az  ifjú  gróf  a  látogatásoknak  alkalmatosságával 
sok  és  különféle  kisasszonyokat  látott  s  jólehet  né- 
melyeknek közülök  azt  mondotta:  te  majdnem  oly 
szép  vagy,  mint  az  én  Manc^im!  csak  Manczi  volt 
mégis  az  ő  szivének  állandó  királynéja. 

Eljött  végre  a  nap,  hogy  Manc^iját  ismét  meg- 
lássa. Oda  nyargalt  tehát  Rósafi  urnák  falujába. 
Manczi  majdnem  megőrült  örömében,  nem  annyira 
hogy  ismét  látta,  hanem  olyannak  tapasztalta,  a 
minő  oly  kevés  idő  alatt  lett.  Ama  különös  mó- 
dosság tudniillik,  mely  nem  a  könyv  nélkül  meg- 
tanult köszöntésekből  és  tánczmesteres  kompie- 
mentumokból  állott,  hanem  egyenesen  és  egyedül 
csak  szivének  jóságából  származott  s  mely  már 
most  naponkint  jobban  szembe  tűnt,  mivel  napon- 
ként kevesebbek  lettek  amaz  ismeretlen  tárgyak, 
melyek  mindaddig  még  előtte  ujak  voltak,  gyerme- 
kes álmélkodásra  ragadták  ;  úgy  szinte  ama  derült 
egyenesség  és  nemes  nyiltszivüség,  mely  majdnem 
finom  büszkeségig  emelkedett,  mivel  magát  mások- 
kal összehasonlítván,  jóságát  és  derekasságát  érzeni 

kezdette ;  a  józan  ész  azonkívül,  mely  már  most 
belőle  nyíltabban  kiragyogott,  mivel  kevesebb  al- 
kalmatosság adta  elő  magát,  melylyel  tudatlannak 
kellett  látszania  s  végre  ama  kellemetes  elmésség 
és  nyájasság,  mely  természetességéből  eredett,  min- 
den embernek  szivét  hozzá  vonta,  Mancziét  pedig 
egészen  megbájolta. 

Az  első  örvendezésnek  buzgásai  lecsillapodván, 
Hadasiról  és  Veronkáról  kivánt  Manczitól  a  gróf 
tudósításokat.  Manczi  félvállról,  de  elég  nyájasan, 
azt  felelte  neki,  hogy  Hadasi  elhagyván  cselédestől 
előbbcni  lakását,  más  vármegyébe  költözött,  hol 
magának  olcsó  pénzen   szép  gazdaságot  vett. 

—  Kárl  monda  erre  a  gróf.  Veronka  szép  leány 
és  jó  is  egyszersmind.  Oly  jó,  édes  Manczim  I  mint 
a  jótevő  nap.    Én  őtet  tiszta  szivemből    szeretem. 

Manczi  alig  tudta  a  komorságot,  mely  orczáján 
támadni  kezdett,  erőltetett  mosolygással  elborítani. 
A  mely  ifjú,  monda  viszont  Manczi,  mégis  rossz 
leány  biz  ő.  Te  őtet  ismered.  Balgatag  czevere 
létére  már  szeretői  vannak. 

Hiszen  szeretőd,  Manczi  !  neked  is  van. 

Manczi  elpirult  és  a  beszédet  más  tárgyra  for- 
dította. A  gróf  ugyan  elkezdett  még  vagy  kétszer 
Hadasiékról  szólani,  de  Manczi  jó  móddal  ismét 
elvonta  róluk  figyelmét.  Végre  azt  kérdezte,  mi- 
csoda helységbe  költöztek?  mire  a  kisasszony  azt 
felelte,  hogy  a  helységnek  nevét  nem  tudja,  de  azt 
bizonyosan  hallotta,  hogy  negyven  egynéhány  mért- 
földnyire fekszik. 

A  gróf  végtére  eldicsekedett  Manczinak  először 
azzal,  hogy  az  atyja  őtet  nem  sokára  egy  nagy 
városba  vezeti,  azután  pedig  azzal,  hogy  Manczit 
és  a  viczispánt  c  napokban  meglátogatja.  Egy  vagy 
két  nap  magát  Manczi  társaságában  kedvére  és 
kellemetesen  mulatván,  édesatyjához  és  jobbágyai- 
hoz  Kaczajfalvára  ismét  visszatért. 


Manczi  a  nemes  sztvü  öreg  gróf  előli  piruló  hajnal  gyanánt  állt. 

XVI. 

A  jó  atya. 

Egynehány  nap  muIva  megjelent  az  öreg  gróf 
fiával  együtt  Rósafi  Pál  urnák  és  asszonyának  tisz- 
teletére. A  kertnek  hátulsó  ajtajánál  leszállván  a 
lovakról,  rövidebb  utón  mentek  gyalog  a  kerten 
keresztül  a  kastélyba,  hogy  ennek  urát  véletlenül 
meglepjék.  Az  ifjú  gróf  bevezette  atyját  ama  szo- 
bába, a  hol  Rósafiék  nappal  együtt  mulatni  szok- 
tak volt.  A  viczispán  és  a  hozzá  tartozandók  ülé- 
seikről felkelvén,  elejébe  mentek  a  grófnak.  Az 
ifjú  grófnak  szemeiből  diadalmas  öröm  ragyogván 
ki,  oda  sietett  Manozihoz  s  megölelvén,  elvezette 
az  öreg  grófhoz,  kit  imígy  szólított  meg:  Imel 
Atyám,  ez  az  én  Manczim!  Nézze  meg  jól,  hogy 
nem  oly  szép-e,  mint  a  most  nyiló  rózsa.  Látod-c 
mily  szépek  szemei,  mily  szelídek  tekintetei  ? 
Manczi  !  mutasd  meg  az  atyámnak  egyszer  gyö- 
nyörű szemeidet! 

Ezeket  mondván,  már  atyjára  mosolygott,  már 
meg  Manczira,  ki  a  nemes  szívű  öreg  gróf  előtt 
piruló  hajnal  gyanánt  állván,  rá  nem  merte  sze- 
mérmes szemeit  vetni.  Szólani  akart  valamit,  de  az 
igék  mellében  elhalván,  csak  ajkait  mozdította  meg 
vagy  kétszer  kellemesen. 

—  És  jó  is  egyszersmind,  édes  atyám  1  folytatá 
dicséreteit  az  ifjú  gróf.  Oly  jó,  mint  én  vagyok. 
O  neked  megígéri,  hogy  ha  egyszer  anya  lesz 

—  Oh  hallgasson  a  gróf,  kérem  I  monda  erre 
kegyesen  fenyítő  tekintettel   a  kisasszony. 

—  Aludni  láttam  egyszer.  Oh  akkor  ő  oly  szép 
volt,  hogy  ki  nem  mondhatom.  Amott  a  vastag 
bátyja  tudja.    Ezt    mondván,   Potrohosira  mutatott. 

Így  magasztalta  ő  Manczi  tökéletességeinek  már 
egyikét,  már  másikát,  a  mint  eszébe  jutottak  úgy, 
hogy  sem  az  atyja,  sem  Potrohosi,  sem  Manczi 
szülői  szóhoz  nem  juthattak. 

Az  öreg  gróf  megfogván  végjre  a  kisasszonynak 
kezét:  Manczi  !  úgymond  kellemetes  férfi  szózattal, 
az  én  Lászlóm  nemes  szivü  ifjú,  ártatlan  és  szép 
tehetséggel  oly  teljes,  mint  maga  a  természet, 
melynek  keblében  neveltetett.  Neked,  édes  leá- 
nyom !  nagyon  nemesen  kell  gondolkodnod  és 
érezned,  ha  szivét  birni  akarod.  És  ha  jó  vagy, 
oly  tiszta  szivből  jó  vagy,  mint  ő,  vedd  atyai  csó- 
komat atyai  áldásommal  együtt.  Ezzel  Manczit 
megcsókolta,  ki  hangos  zokogásra  fakadván,  érzé- 
keny csókot  tűzött  az  öreg  grófnak  kezére.  Szólani 
akart,  de  ajkai  nem  mondhattak  egyebet,  hanem 
csak  e  szócskát :  Atyám  ! 

Már  most  a  többiek  is  szóhoz  jutottak-  Az  öreg 
grófnak  együgyű  módossága,  mely  nemes  büszke- 
ségétől kellemesen  meglelkcsíttetett,  úgy  meghódí- 
totta mindnyájukat,  hogy  még  a  vidám  Potrohosi 
is  zabolát  vetvén  elméskedő  jó  kedvének,  oly  ko- 
mor tisztelettel  állott  előtte,  mint  mestere  előtt  a 
növendék  ifjú.  Az  uj  pár  eltűnvén  közülök,  az 
öreg  gróf  önként  elkezdett  fiának  Manczihoz  való 
szerelméről  szólani. 

Potrohosinak  vélekedése  az  volt,  hogy  az  ifjú 
párnak  boldogságát  nem  kell  sokára  elhalasztani. 
A  viczispán  sem  talált  az  ellenzésre  semmi  leg- 
kisebb okot ;  de  annyival  többet  az  öreg  gróf. 
Uraim  !  monda  ez,  én  nekem  semmikép  sem  szán- 
dékom    fiamnak     kívánságát     elfojtani,    igyekezetét 

meggátolni  és  kedvét  szegni.  Szabad  ember  ő; 
cselekedjen,  a  mint  neki  tetszik.  Ámde  mivel  tudom, 
hogy  szabad  ember  létére  csak  gyarló  ember  mégis, 
atyai  kötelességemnek  tartom  arra  vigyázni,  hogy 
választásában  meg  ne  csalatkozzon.  O  azt  szere- 
lemnek nézheti,  a  mi  nem  egyéb  a  természetnek 
gerjedelménél.  Manczival  szinte  úgy  lehet  a  dolog. 
Én  tehát  jónak  tartom  azt,  hogy  az  összeadással 
egy  keveset  késedelmeskedjünk,  ne  talán  két  olyan 
szivet  kapcsoljunk  össze,  melyek  egymást  a  helyett, 
hogy  boldogokká  tegyék,  keserű  nyomorúságba  ej- 
tenék. Ha  szabad  az  uraknak  az  igazat  úgy  meg- 
mondanom, a  mint  szivemen  fekszik,  én  László 
fiamat  ismerem  és  azt  tartom  felőle,  hogy  rosz- 
szabbnak  kell  neki  előbb  lenni,  mint  a  micsodás, 
ha  azt  akarjuk,  hogy  magát  még  a  legjobb  és  leg- 
nemesebb szivü  kisasszonynak  karjai  között  is  bol- 
dognak érezhesse. 

—  A  mi  Manczink,  méltóságos  gróf  uram!  monda 
Potrohosi,   a  magyar    kisasszonyoknak    igazi    dísze. 

—  Én  erről  nem  kételkedek,  feleié  a  gróf.  Amit 
mondottam,  azzal  csak  azt  akartam  mondani,  hogy 
az  én  fiam  természetesen  van  nevelve  és  hogy  a 
természet  nem  könnyen  hagyja  járását  meggátolni. 
Hibáztam  én  talán,  hogy  fiamnak  szívét  ettől  a 
közönséges  anyától  oly  nemesnek,  oly  egyedül  egy- 
nek nevelni  engedtem.  De  a  mi  sok  esztendő  alatt 
épült,  azt  egyszerre  veszedelem  nélkül  lerontani 
nem  lehet.  Én  már  egyszer  mellében  ezen  ifjúnak, 
kinek  bizodalma  minden  emberhez  határtalan,  gya- 
nakodást  vettem  észre  Manczi  jósága  ellen.  Kíván- 
nám, hogy  ez  többször  ne  történjen.  Koczkára  veti 
viczispán  uram  kisasszonyának  boldogságát,  ha 
fiamnak  kezébe  adja  minekelőtte  nem  bizonyos,  ha 
e  szerelmesek  egymáshoz  illenek-e,  vagy  sem?  Az 
én  fiam  mindeji  tartóztatás  nélkül  elhagyná  hitvesét, 
mihelyt  méltatlan  lenne  arra,  hogy  hitvese  legyen. 

—  E  nyiltszívűséggcl  tett  jegyzéseket,  méltóságos 
gróf  uram !  úgy  vegyük-e,  mint  annak  tekervénye- 
sen előadott  jelét,  hogy  e  házasságot  atyai  szíve 
helyben  nem  hagyja  ?  kérdezé  a  viczispán. 

—  Semmikép  sem,  kedves  vic^ispán  uram  I  Én 
senkitől  sem  félek  a  világon  ;  nincs  tehát  okom  arra, 
hogy  tekervényes  utakon  járjak.  Itt  egy  leányka 
lakott,  a  mint  hallom,  Hadasi  Veronka,  ki  fiamnak 
rajzolása  szerint  ártatlan  és  kellemetes  alkotmányka 
lehet.  Ez  már  nincs  a  faluban,  úgy-e? 

—  Én  szinte  oly  egyenes  és  nyíltszívű  ember 
lévén,  mint  méltóságod,  monda  Potrohosi,  tartóz- 
tatás  nélkül  megvallom,  hogy  mi  ezt  a  leányt  innen 
eltakarítottuk. 

—  Nekem  úgy  látszik,  hogy  az  én  fiamnak  haj- 
landósága Veronka  között  és  Manczi  kisasszony 
között  fel  volt  osztva. 

—  Ugyanezért  takarítottuk  el  láb  alól. 

—  Ugyanezért  inkább  itt  kellett  volna  hagyni. 
Veronka  próbaköve  volt  ama  szerelemnek,  melyet 
fiam  Manczi  kisasszonyhoz  mutatott. 

—  Igaz  I  De  hátha  Veronka  lett  volna  a  nyertes, 
akkor  is  szabad  akaratára  hagyta  volna  méltóságod 
az  ifjú  grófot? 

—  Egy-két  esztendeig  elhalasztottam  volna  egybe- 
kelésüket és  ha  ezen  időnek  el  folyása  után  is  sze- 
rették volna  még  egymást,  Veronka  hitves  társa  és 
jószágimnak  holtom  után  örökös  asszonya  lett  volna. 

—  Méltóságodnak  tréfálni  tetszik. 

—  Én  sohasem  tréfálok,  mikor  a  kérdés  fiamnak 
egész  boldogságát  illeti ;  és  ez  hathatós  bizonyság 
gyanánt  szolgálhat  arra  is,  hogy  fiamnak  Manczi 
kisasszonynyal  való  egybekelését  nem  ellenzem. 
A  juhpásztornak  leányát,  ha  fiam  szeretné,  szinte 
oly  atyai  szívességgel  ölelném  meg,  mint  akár- 
melyik herczegét.  Higyjék  el  az  urak,  hogy  én 
ama  magányos  életben,  melyet  szerencsés  völgyem- 


ben  több  esztendeig  viseltem,  tökéletesen  meg- 
győződtem arról,  hogy  az  igaz  erkölcs  egyedül  az, 
a  mi  e  világon  az  embert  valóban  megboldogft- 
hatja.  Én  fiamnak  boldogságát  sohasem  fogom  aka- 
dályoztatni ;  de  lépéseit  ellenben  úgy  vezérlem, 
hogy  valaha  belső  meggyőződéssel  mondhassa: 
boldog  vagyok! 

Ezzel  a  gróf  a  viczispán  elejébe  terjesztette 
feltett  szándékát,  hogy  előbb  fiát  a  nagy  világgal 
akarja  megösmerkedtetni.  Elviszem  magammal,  úgy- 
mond, a  főbb  városokba.  Tanulja  meg  ott  nevetni 
és  megvetni  az  emberi  agyvelőnek  fondorkodásait, 
utálni  az  emberi  szívnek  alacsony  gonoszságát, 
hogy  annyival  hamarább  visszakívánkozzék  a 
völgybe,  melyben  neveltetett,  önként  megvallván 
magának,  hogy  ezen  kfvül  a  nyugodalmat  és  az 
igazságot  hasztalan  keresi.  Ha  egyebütt  leányt 
nem  talál,  a  kivel  boldogabb  életet  remélhetne, 
mint  Manczi  kisasszonynyal,  maradjon  ennek  szom- 
szédságában egy  egész  esztendeig,  hogy  tapaszta- 
lásai által  megnyílandó  eszével  még  ezen  egybe- 
kelést is  bővebben  megfontolhassa.  Ha  ezen  idő- 
nek elfolyása  után  ismét  mcgkinálja  szívével  és 
kezével  a  kisasszonyt,  akkor  vic^ispán  uramnak 
gyermekét  minden  szorgalom  nélkül  úgy  ölelem 
meg,  mint  leányomat  s  mint  jószágaimnak  örökös 
asszonyát.  Földi  paradicsomnak  fogom  társaságát 
nézni,  mivel  bizonyosan  fogom  tudni,  hogy  karjai 
között  fiam  földi  mennyországot  lelt. 

A  grófnak  okait  könnyű  volt  átlátni  és  így 
viczispánék  is  könnyen  ráállottak,  hogy  e  házasság 
még  egynéhány  esztendeig   halasztassék. 

Míg  az  öregek  között  ezen  alku  végrehajtatott, 
addig  az  ifjú  gróf  különféle  majd  örvendetes,  majd 
szomorú  kifejezésekkel  megbeszélte  Manóéinak, 
hogy  tőle  hat  hónapra  elbúcsúzik.  Elmegyek  az 
atyámmal,  úgymond,   a  nagyobb  városokba. 

Manczi  eleinte  nem  hitte,  azután  pedig  sírva 
fakadt.  Szomorú  sorsukat  panaszolván  egy  darabig 
egymásnak,  végre  Manczi  a  grófot  arra  kérte, 
hogy  hozzá  hű  maradjon.  A  gróf  ezt  nem  értette 
s  Manczi  által  a  hűséget  megmagyaváztatván  ma- 
gának, megigérte  neki,  hogy  őt  minden  bizonynyal 
ezerszer  jobban  fogja  szeretni,  mint  a  nagy  váro- 
sokban lakó  kisasszonyokat.  És  írj  nekem  minden- 
nap, édes  LaczimI  monda  azután  Manczi;  egyéb- 
iránt búmban  meg  kell  halnom. 

Oh  kedves  Manczim !  én  írni  nem  tudok,  feleié 
a  gróf.  Taníts  meg  rá,  kérlek. 

Ezt  Manczi  megint  nem  hitte  s  elpirulván,  arra 
kérte  a  grófot,  hogy  ezt  meg  ne  mondja  senkinek. 
A  gróf  pedig  újra  azt  kívánta  tőle,  hogy  tanítsa 
meg  írni.  Felszaladtak  tehát  együtt  Manczi  szobá- 
jába. Manczi  egy  árkus  papirost  vévén,  rárajzolta 
neki  az  első  betűt.  Utána  rajzolta  ezt  azonnal  a 
gróf  is.  Ezt  cselekedték  a  többi  betűkkel  is.  Majd 
azután  silabákat  s  végre  egész  szavakat  Íratott  vele. 
Valahányszor  a  gróf  a  kimondott  szót  helyesen 
kiírta,  mindannyiszor  neki  Manczi  a  jó  tanulásért 
ápolásokkal  lizetett.  Egypár  óra  alatt  a  gróf  írni 
tudott,   Manoíi   pedig  örömében    majd    megbódult. 

A  firkálásnak  már  most  nem  volt  vége.  A  gróf 
felírta  Manczi  nevét.  Manczi  ezt  előle  elkapván 
5  a  szobában  vele  őrült  gyanánt  idestova  szökdös- 
vén, oly  nagy  lármát  tett,  hogy  az  öregek  alul 
nem  tudták,  mit  gondoljanak.  Felmentek  tehát  hoz- 
zájuk s  az  egyiket  a  tanításban,  a  másikat  pedig  a 
tanulásban  serényen  foglalatoskodni  látván,  meg- 
örültek, hogy  a  szerelem  oly  hamar  kigondolta  s 
oly  könnyen  végbe  is  vitte  azt,  a  mi  az  ő  viszontag 
való  szövetségüknek  fentartására  és  táplálására  oly 
elkerülhetetlenül  szükséges  volt  s  a  min  a  fejüket 
az  öregek  szinte  azon  órában  alul  haszontalanul 
törték. 

Már  most  az  öregek  is  segítették  az  oktatást  s 
másnap  egy  vászonfalnak  egyik  részén  az  egyik,  a 
másikon  pedig  a  másik  ülvén,  rövid  leveleket  írtak 
egymásnak,  melyekben  szerelmüket  érzékeny  kife- 
jezésekkel kinyilatkoztatták  s  hűségüket  nagy  Ígé- 
retekkel pecsételték.  Összehajtván  azután  levélkéi- 
ket, áthajították  egymásnak  a  vászonfalon,  mely 
mögül  minduntalan  kiszaladtak,  hogy  egym.ást  jutal- 
mul megöleljék.  így  mulattak  együtt  egynéhány 
napig. 

Eljött  végre  az  óra,  hogy  egymástól  elváljanak. 
Megölelvén  egymást,  egyik  a  másiknak  karjai  közül 
ki  nem  tudta  magát  fejteni.  Isten  hozzád  Laozi  I 
Isten  hozzád  Mancízi !  kiáltották  felváltva.  Azután 
ismét  megölelvén  egymást,  zokogtak  s  egymástól 
újra  elbúcsúztak.  Végtére  Potrohosi  kiragadván  a 
grófnak  karjai  közül  húgát,  azzal  fenyegette,  hogy 
erővel  a  szobába  viteti,  ha  a  grófot  mégegyszer 
megöleli.  A  gróf  a  lóra  felülvén,  könnyező  szem- 
mel és  csak  lassú  lépésekkel  hagyta  el  édes  aty- 
jával ama  kedves  helységet,  melyben  Manczija 
lakott. 


XVII. 

Az   ifjú   gróf   I   váicsÍJan. 

Még  azon  este  megtétetett  minden  rendelkezés 
az  útra  és  másnap  reggel  az  öreg  gróf  kedves 
fiával  együtt  elindult  Pestre.  A  mezővárosokat, 
melyekre  útjukban  akadtak,  csak  a  nagyságban 
találván  az  ifjú  gróf  a  faluktól  különbözni,  türel- 
metlenséggel várta,  hogy  a  fővárosba  beérjen. 
Otödnapra  estefelé  feljutván  a  pesti  részen  a 
czinkotai  látóhegyre,  egyszerre  szemébe  tűnt  egész 
Pestnek  és  Budának  pompás  tekintete.  A  kocsi 
szögletéből,  melybe  ledőlt  volt,  felemelvén  fejét, 
átnézte  szótalan  álmélkodással  vagy  kétszer  ennek 
a  nagy  lakóhelynek  hoszszát.  Esze  felséges  gondo- 
latokra emelkedett,  szíve  pedig  gyorsabban  dobo- 
gott. Majd  azután  a  szőke  Dunának  széles  vizét 
szent  Gellérthegyétől  Csepel  felé  pompásan  folyni, 
mellette  pedig  a  Sashegy  alatt  fekvő  térséget 
Budaörs  felé  kiesen  kinyúlni  megsejtvén,  mosolyogva 
emlékezett  meg  a  sík  mezőről,  melyet  gyermek- 
korában ama  hegynek  tetejéről  legelőször  meg- 
látott, mely  nevelésének  helyét  a  többi  világtól 
elkülönözte. 

Minekutána  ama  nagy  képet,  mely  e  két  várost 
környékeivel  együtt  elejébe  terjesztette,  egészen 
átvizsgálta  volna,  különös  részeire  és  szembetűnőbb 
épületeire  függesztvén  figyelmét,  vizsga  kérdések- 
kel kezdette  irántuk  az  öreg  grófot  ostromolni,  ki 


oktató  egyszersmind  és  gyönyörködtető  feleleteivel 
fiának  szívét  egészen  megbájolta.  Végre  beértek  a 
városi  életnek  e  gyönyörű  paradicsomába,  hol  a 
büszke  gazdagságok  a  vajúdó  szegénységgel,  i. 
vásott  gyünyörűségek  a  rettenetes  nyomorúsággal, 
a  fellengző  filozófia  a  babonás  ostobasággal,  a  leg- 
nemesebb jóságos  cselekedetek  a  legiszonyúbb 
gonoszságokkal  együtt  uralkodnak. 

Másnap  reggel  az  első  órákat  az  ablaknál  töl- 
tötte az  ifjú  gróf,  melytől  elvonni  lehetetlen  volt. 
A  számtalan  emberek,  a  kik  a  vendégfogadó  előtt 
az  utczán  idestova  tolakodtak,  a  hintóknak,  kocsik- 
nak és  szekereknek  szünetlen  zörgése,  a  magas  és 
pompás  házak  új  jelenségek  voltak  előtte,  melyek 
képzelő  tehetségét  kellemesen  mulattatták.  Majd 
azután  az  öreg  Istókkal  betolakodott  a  piaczon  a 
nép  közé,  mely  ott  a  hetivásárra  összegyűlt  s 
melynek  zajgását  már  messziről  hallotta.  Ez  itt 
nekem  tetszik,  monda  egynéhányszor  Istóknak,  a 
mint  vele  a  szekerek  közt,  a  boltok  közt  vagy  a 
kofák,  molnárok,  mészárosok  és  kertészek  között 
fel  s  alá  járt.  De  mihelyt  olyan  utczákba  jutott,  a 
hol  kevesebb  nép  volt  s  melyekből  a  nagy  házak 
miatt  a  szabad  mezőre  ki  nem  nézhetett  s  még  az 
égből  is  csak  egy  darabkát  láthatott,  meg-megfor- 
dult  Istókhoz  és  azt  mondotta  neki :  Én  ezek  közt 
a  falrakások  közt  a  világért  sem  lakhatnék.  Mind- 
untalan azt  gondolom,  hogy  fogságban  vagyok. 

Hazaérkezvén,  arra  kérte  az  atyját,  hogy  mivel 
a  nélkül  is  ftltett  szándéka  a  vendégfogadóból 
valamely  polgári  házba  költözni,  fogadjon  inkább 
a  külső  városban  clypn  szállást,  mely  mellett  kert 
is  van. 

Az  öreg  gróf  rendeléseket  tett,  hogy  fiának 
kívánsága  beteljesedjen.  Az  új  szállásra  költözvén, 
az  ifjú  grófnak  első  kérdése,  melyet  a  gazdasszony- 
nak  tett,  az  volt,  ha  van-e    kertje?  Azok  között  a 


kőrakások  között  cn  tovább  nem  maradhattam  volna, 
úgymond.  A  szabad  térség,  asszonyom  1  a  szabad 
térség,  a  mi  nekem  legjobban  tetszik. 

—  Ezt  nagyságod  az  én  kertemben  feltalálja,  azt 
fogadom,  monda  a  gazdasszony  s  elvezette  a  kertbe. 

Az  ifjú  gróf  egy  tekintettel  átnézvén  a  kertet  s 
a  gazdasszonyhoz  fordulván :  Te  minden  bizonynyal 
soha  életedben  nem  láttál  még  szabad  térséget, 
úgymond. 

A  gazdasszony  mosolyogván  és  kezét  a  gróf  vál- 
lára tevén:  Nemde  szép  és  nagy  kert?  úgymond. 
Ebben  nagyságod  mindennemű  mezei  szépséget 
feltalál. 

Ah  kedves  asszonyom !  monda  viszont  a  gróf, 
az  ilyen  kert  jobb  volna,  ha  inkább  nem  is  volna. 
A  fák  benne  szintolyanok,  mint  az  idevaló  embe- 
rek. Nincs  bennök  sem  elegendő  épség,  sem  ele- 
gendő nedvesség. 

A  gazdasszony  meggörbítette  a  száját. 

—  De  semmi !  folytatá  szavait  a  gróf.  Te  ennek 
oka  nem  vagy.  Szép  városi  kert  lehet.  Idővel  még 
talán  meg  is  szeretem. 

Az  ifjú  grófnak  kedve  napról-napra  jobban  ko- 
morodott, a  mint  a  várossal  és  ennek  lakosai- 
val naponkint  jobban  és  jobban  megismerkedett. 
Könnybe  borultak  többnyire  szemei,  valahányszor 
sétálásairól  hazatért,  melyeket  vagy  az  atyjával, 
vagy  az  öreg  Istókkal,  vagy  Mály vasi  kapitánynyal, 
az  öreg  grófnak  régi  barátjával  tett,  mivel  vala- 
merre ment,  mind  csak  nyomorúságra  akadt,  mely- 
nek elegendő  segedelmet  nem  nyújthatott,  kesergést 
hallott,  melyet  meg  nem  enyhíthetett,  könnyhullajtá- 
sokat  látott,  melyeket  meg  nem  vigasztalhatott.  Kese- 
rűségében annyira  ment,  hogy  felét  a  városnak 
őrültnek,  felét  pedig  gonosznak  mondotta.  Ellenben 
pedig  az  ő  falujáról,  kertjéről,  Manczijáról  és 
gyönyörű  völgyéről,  melyben  neveltetett  oly  indu- 

latosan  beszélt,  hogy  az  öreg  Mály vasit  sokszor 
egészen  elbájolta. 

E  próbált  és  érdemes  vitéz,  ki  Pesten  penzió- 
jából és  vékony  ősi  vagyonából  élt,  az  ifjú  grófot 
úgy  megszerette,  hogy  végtére  szüntelen  körülötte 
volt.  Egészen  akaratára  hagyta  ő  e  különös  ifjút  é? 
csak  imitt-amott  intette  meg,  hogy  vigyázzon  ma- 
gára, mivel  jó  szívével  egy-két  gazember  már 
visszaélt  volt. 

Az  első  pénteken  reggel  a  budai  várat  akarván 
megnézni,  valamerre  tekintett,  csoportonkint  látta 
a  rongyos  koldusokat  házról-házra  járni.  Az  elsők- 
nek pénzt  adván,  hozzácsődültek  a  többiek  is,  a 
kik  adakozását  még  messziről  megsajdították.  Az 
egész  váron  keresztül  menvén,  alig  látott  egyebet 
koldusnál  és  pénze  egészen  elfogyott.  Ez  történt 
vele  másnap  Pesten  is.  Hogy  van  az,  édes  bácsim, 
monda  Mályvásinak,  hogy  e  gazdag  városokban 
annyi  szegényt  látni,  holott  a  mJ  szegény  falunk- 
ban egy  sincs? 

—  Egy  sincs?  kérd  ezé  álmélkodva  a  kapitány,  s 
minekutána  neki  a  gróf  bizonynyal  mondotta  volna, 
hogy  az  első  koldusokat  e  városokban  látta,  nem  tudott 
neki  egyebet  felelni,  hanem  hogy  a  kis  helységben 
könnyebb  a  szegényeket  mind  számba  venni,  mind 
segíteni,  mmtsem  a  nagyobb  városokban.  Az  atyja  neki 
otthon  e  kérdésre  imígy  felelt  meg :  A  mi  falunkban, 
édes  fiam,  kevesebb  ugyan  a  nép  és  így  a  szegény 
is ;  de  csak  járnának  koldulni  némelyek  mégis,  ha 
azt  a  rendelést  nem  tettem  volna,  hogy  mindaddig, 
míg  a  szegény  dolgozhat,  munka  nélkül  ne  marad- 
jon ;  a  többieknek  gyámolítására  pedig  a  templom- 
ban zárt  persely  tartassék,  melybe  kiki  annyit 
tegyen,  a  mennyi  tőle  ünnepenkint  kitelhet.  Ehhez 
az  uraság  annyit  ád,  a  mennyi  szükséges  az  erőt- 
len szegényeknek  tisztességes  eltartására. 

—  Ezt  a  nagy  városokban  végbevinni  lehetetlen, 

Verseghy  :  A  természetes  ember.  8 

monda    a  kapitány.  A  szegények    instítutuma    nem 
győzi  őket  tartani. 

—  Elhiszem,  feleié  az  öreg  gróf;  mert  a  házról- 
házra kolduló  szegényeknél  sokkal  több  az  olyan, 
a  ki  dolgozni  nem  akarván,  vagy  munkát  nem  kap- 
ván, a  házi  szegénynek  neve  alatt  az  alamizsnához 
fúrja  magát,  nem  annyira  hogy  szükségeit  meg- 
enyhítse, mintsem  hogy  jobban  élhessen.  Én  job- 
baknak tartanám  a  műházakat,  melyekbe  a  házról- 
házra járó  koldusokat  egybe  kellene  gyűjteni  s 
melyekből  még  a  házi  szegényeknek  is  munkát 
lehetne  adni.  Fő  törvénynek  pedig  azt  tenném, 
hogy  az  egészségesek  közül  az  vegyen  több  segít- 
séget, a  ki  többet  dolgozik. 

—  Már  akkor,  tudom,  fele  is  elenyészne  a  házról- 
házra járó  koldusoknak,  monda  a  kapitány ;  mert 
sok  van  közöttük  olyan,  a  ki  egész  héten  kofás- 
kodik,  vagy  könnyű  munkából  jól  él  és  pénteken 
vagy  szombaton  rongyokba  öltözködvén,  a  külső 
városból  bejön  és  koldul.  Sokan  közülök  jobban 
élnek,  mint   mesterembereink. 

—  Tudok  én  a  külső  országokban  olyan  műháza- 
kat, folytatá  szavait  az  öreg  gróf,  melyekben  még  a 
legerőtlencbb  személyeknek  is  tudnak  munkát  adni. 
Egyikben  olyan  masinát  láttam,  melyet  egy  ülő 
öreg  ember  saját  terhével  hajtott,  mint  a  vas- 
golyóbis, mely  a  nyársat  forgatja.  Minden  máso- 
dik órában  más  öreg  embert  ültetnek  egy  födelet- 
len ládába  s  vele  együtt  jó  magasra  felvonják.  Az 
ilyen  műházak  külső  segítség  nélkül  nem  szűköl- 
ködvén, az  alamizsnát,  mely  a  templomokban 
összegyűlne,  mind  az  ispitályoknak  lehetne  adni. 

Az  ifjú  gróf  ispitályt  még  sohasem  látott. 
A  kapitányt  tehát  arra  kérte*  hogy  vezesse  el 
másnap  a  betegekhez ;  az  atyjától  pedig  ismét 
pénzt  kért. 

—  Hallod-c  Laczi  I  te  engemet  koldussá  teszel, 
ha  oly  bőven  adakozol. 

Az  ifjú  grófnak  könnybe  borultak  szemei  s  aty- 
jától a  pénzt  szinte  félve  vette  el. 

Mályvásit  kéz  alatt  arra  kérte  i.  gróf,  hogy  ismer- 
tesse meg  fiával  minden  tartóztatás  nélkül  a  vá- 
rosi nyomorúságot  és  hogy  könyörületes  adakozá- 
sának semmi  akadályt  ne  vessen.  A  ki,  úgymond, 
maga  szerencsétlen  nem  volt,  vagy  legalább  az 
idegen  szerencsétlenségnek  keserű  következéseit 
saját  szemeivel  nem  látta,  másokon  könyörülni  nem 
tud.  Remélem  azonkívül,  hogy  fiamat  a  városi  nyo- 
morúságnak rettenetes  képei  hamar  visszaűzik  örö- 
kös jószágába,  hol.  Istennek  hála,  a  csendes  bol- 
dogság uralkodik 

Az  ifjú  gróf  megjárván  az  ispitályban  a  nagy 
szobákat,  a  hol  a  betegek  fekszenek,  elosztogatta 
ezeknek  ismét  az  egész  sommát,  melyet  atyjától 
vett.  A  gyógyulok  szobájában  meglátott  végtére 
egy  halavány  ifjú  embert  egy  kesergő  menyecské- 
vel. Mind  a  ketten  kopott  ruhában  és  gondola- 
tokba merülve  ültek  egymás  mellett.  A  férfi  könyö- 
kére támasztván  fejét,  meredt  szemmel  nézett 
maga  elejébe;  az  asszony  pedig  sírdogálni  látszott. 
Az  ifjú  grófnak  irántuk  való  kérdezősködésére  az 
ispitálynak  lelkipásztora  imígy  felelt :  Ez  egy  sze- 
rencsétlen asztalos  mester,  úgymond,  feleségestől. 
A  ház,  melyben  mint  kezdő  zsellérkedett,  a  házi- 
gazda kocsisának  gondatlansága  által  meggyúlván, 
ennek  a  szegény  embernek  is  fája,  deszkája,  szer- 
száma, egyszóval  minden  vagyona  elégett.  Ezt  ő 
úgy  szívére  vette,  hogy  halálos  nyavalyába  esett, 
mely  egy  ideig  még  eszétől  is  megfosztotta.  Fele- 
sége kézimunkájával  eleinte  mind  beteg  férjét, 
mind  magát  két  kis  gyermekével  együtt  tartogatta, 
de  hosszas  lévén  a  nyavalya,  végtére  a  keresztény 
irgalmassághoz    folyamodott,     csak    azt    kérvén     a 

várostól,  hogy  míg  6  magát  gyermekeivel  együtt 
mosással  és  varrással,  a  mint  lehet  táplálgatja, 
nyavalyás  férjének  gondját  viseltetni  méltóztasson. 
Most  már  veszedelmes  nyavalyájából  kigyógyult 
ugyan,  de  a  búbánat  és  szorgalom  jövendőbéli 
kenyere  iránt  oly  nagyon  epeszti,  hogy  eszét  újra 
féltjük. 

Erre  a  gróf  az  asztaloshoz  közelítvén,  könyö- 
rületes tekintettel  kezet  nyújtott  neki,  mondván : 
Szegény  szerencsétlen  ember  I  ne  aggódj  olyany- 
nyira  szomorú  sorsodon.  Bízz  az  Istenben  1  Atyja 
ő  minden  ügyefogyott  embernek. 

Az  asztalos  felemelkedvén  üléséről,  kezet  fogott 
az  ismeretlen  gróffal.  Csak  ez  a  gondolat  is  egye- 
dül, monda  bágyadt  szózattal,  mely  bennem  a  lel- 
ket feltartja.  Mert  a  mennyei  Atya  nem  lehet  oly 
irgalmatlan,  hogy  engemet  a  veszedelmes  nyava- 
lyából csak  azért  segített  volna  ki,  hogy  ártatlan 
gyermekeimmel  együtt  koldulni  járjak.  De  oh!  mi- 
tévő legyek?  hova  forduljak  segítségért?  mindeddig 
nem  tudom. 

—  Mennyi  pénz  kell  neked  arra,  hogy  magad- 
nak szerszámokat  és  fát  szerezhess?  —  kérdezé 
a  gróf. 

Az  asztalos  nyomozó  szemmel  nézvén  reá,  köny- 
nyen  kitanulta  tekintetéből,  hogy  e  kérdést  neki 
nem  csupa  mulatságnak  okáért,  hanem  oly  szívvel 
teszi,  mely  rajta,  hacsak  lehet,  minden  bizonynyal 
segít.  A  bizodalom  tehát  gyenge  szivében  vélet- 
lenül feléledvén,  erőtlen  inait  oly  hathatósan  meg- 
illette, hogy  a  székre  le  kellett  dőlnie.  Felesége 
sírva  fakadt  félénk  örömében,  melyet  benne  a  gróf- 
nak reménytámasztó  kérdése  okozott  s  férjének 
orrát  és  halántékait  eczettel  mosogatta.  Magához 
térvén  az  asztalos,  oh  uram !  úgymond,  sok  kell 
ahhoz,  felette  sok  I  Nem  hiszem,  hogy  e  szűk 
időkben    jó    ismerőseimtől    csak    negyedrészét    is 

összeszedhessem.  Az  ismeretlen    emberektől  pedig 
mit  várjak? 

A  gróf  azalatt  nem  tudta  könyörül ésében,  mit 
tévő  legyen  ?  Már  a  kapitánytól  akart  pénzt  köl- 
csön kérni,  már  a  lelkipásztornál  tanácsért  ese- 
dezni, már  meg  zsebébe  nyúlt  s  üresnek  találván, 
elkeseredett.  Az  asztalos  feleletét  hallván,  még  egy- 
szer kérte,  hogy  mondja  meg,  mennyivel  lehetne 
rajta  bizonyosan  segíteni  ? 

—  Legénykoromban,  monda  az  asztalos,  száz  tal- 
lérkát szereztem  magamnak  össze.  Feleségem  szinte 
annyit  gyűjtött  leány  korában  kézimunkájából. 
Ezzel  a  sommával  tettem  meg  a  kezdetet. 

A  gróf  ennél  többet  nem  akarván  tőle  hallani : 
Légy  jó  reménységgel,  úgymond,  szegény  ember  ! 
én  neked  ennyi  pénzt  azonnal  szerzek.  Kapitány! 
siessünk  haza.  Ha  térden  állva  kell  is  az  atyámat 
kérnem,  ennyit  még  kikérek  tőle.  De  azután,  édes 
bácsim !  azután  bucsut  veszek  azonnal  Pest  váro- 
sától és  haza  megyek.  Én  itt  ezt  a  sok  irtóztató 
nyomorúságot  többé  nem  nézhetem. 

Haza  érkezvén,  egyenesen  az  atyja  szobájába 
szaladt,  de  üresen  találta.  Az  inastól  hallván,  hogy 
az  öreg  gróf  csak  későn  este  fog  haza  érkezni, 
hol  vegyek  pénzt,  édes  bácsim !  monda  a  kapitány- 
nak, hogy  azt  a  szerencsétlent  megvigasztalhassam  ? 

Mályvási  vállat  vonván,  csak  azt  felelte  kérdé- 
sére, hogy  az  tőle,  mint  szegény  legénytől,  ki  nem 
telik ;  egyébiránt  tiszta  szívből  adna  neki  kölcsön, 
a  mennyit  kivánna. 

Azalatt  meggondolván  magát  a  gróf,  tegnap  ér- 
keztek el,  úgymond,  utánunk  paripáink ;  én  az 
enyimet  eladom.  Gyalog  is  eljárhatok  én;  az  a 
szerencsétlen    pedig  e  pénz  nélkül    mit  csináljon? 

A  kapitány  melléhez  szorítván  a  grófot,  a  ház- 
nak gazdája  talán  megveszi,  úgymond.  Ehhez  tehát 
a  gróf  a  kapitánynyal  együtt  azonnal  lement.  Hal- 

lod-e,  házi  gazda !  adj  te  nekem  a  paripámért 
háromszáz  forintot ! 

Nagyságos  uram!  nekem  paripa  nem  kell.  Én 
még  szamáron  sem  tudnék  ülni,  nem  hogy  lova- 
goljak. 

A  kapitány  szemeivel  jelt  adván  a  gazdának:  De 
ha  paripáját  lezálogolja  kelmédnek  a  gróf,  úgy- 
mond; még  az  atyja  haza  jön,  csak  ád  kelmed 
neki  annyi  pénzt  kölcsön  ? 

—  Kétszáz    forintot  adok  érte,  de  többet    nem. 

—  Adj,  kérlek,  háromszázat!  Épen  ennyire  van 
szükségem,  hogy  egy  szegényt    megboldogíthassak. 

A  gazda  a  kapitányt  jól  ismervén  és  jeladásait 
megértvén,  oda  adta  neki  a  háromszáz  forintot. 
Ezzel  a  sommával  visszaszaladt  ő  az  asztaloshoz. 
A  kapitány  alig  győzött  utána  ügetni.  Itt  a  három- 
száz forint,  monda  a  gróf,  amint  az  asztalost  meg- 
látta; végy  magadnak  rajta  szerszámot  és  fát! 

—  Az  Isten  fizesse  meg  az  Úrnak  c  különös 
jóakaratát.  Én  azonnal  írást  adok  magamról,  hogy 
mind  az  interest,  mind  pedig  idővel  a  tőkepénzt 
is  köszönettel    visszafizetem. 

—  Nekem  a  te  írásod,  jó  ember,  nem  kell,  A  pénzt 
pedig  nem  azért  adom,  hogy  nekem  visszafizesd, 
hanem  hogy  rajta  szerszámot  és  fát  végy.  Isten 
hozzád ! 

—  Boldog  Isten  1  sóhajtá  az  asztalos,  az  égre 
emelvén  szemeit;  de  azon  szempillantásban  sietni 
látván  magától  a  grófot :  Még  egy  kérésem  van  az 
Urnái,  kiáltja  vala  utána.  A  gróf  visszafordult  és 
megállott.  Micsoda  nevet  nevezzek,  folytatá  sza- 
vait az  asztalos,  ártatlan  gyermekeimmel  az  Isten- 
nek szine  előtt,  mikor  jótevőmért  velők  imádkozni 
fogok  ? 

—  Én  gróf  Kaczajfalvi  László  vagyok,  feleié  a 
gróf  könnybe  borult  szemmel.  Ha  újra  megszorulsz, 
Kaczajfalván  feltalálhatsz. 

A  körülállók  a  gyógyuló  szegényekkel  együtt 
sírva  fakadtak  ezen  érzékeny  eseten ;  a  városban 
pedig  alig  tudták  magukkal  az  emberek  elhitetni, 
hogy  egy  ismeretlen  ifjú  egy  ilyen  szegény  embe- 
ren segített  légyen,  a  nélkül,  hogy  tőle  legkisebb 
hasznot  várjon. 

Az  ifjú  gróf  mindeddig  pazarlott !  de  a  pénz- 
nek nagy  becsét  az  eíTéle  alkalmatosságokban  is- 
merni megtanulván,  fösvénykedni  kezdett.  Eljött 
az  öreg  grófhoz  egy  reggel  különféle  drága  por- 
tékákkal egy  kalmár.  Ez  a  szép  zsebóra  gyönyörű 
emlékezet  volna  Manczinak,  monda  az  öreg  gróf. 
Az  ifjú  gróf  szinte  elnyelte  vizsgáló  szemeivel  az 
órát.  Manczinak?  úgymond  s  megkérdezte  az  árát. 
Azután  kezében  tartván  és  sokáig  nézegetvén,  még 
egyszer  mondotta  lassú  szózattal :  Manczinak?  örök 
emlékezetül  ?  és  ezt  mondván,  mosolygott. 

Azalatt  Mályvási  megpanaszolta  rövid  szókkal 
az  öreg  grófnak,  hogy  ma  korán  reggel  házi  gaz- 
dájának szerencsétlen  vejét  az  ispitályba  kellett 
vitetni. 

—  Az  ispitályba  ?  kérdezé  az  ifjú  gróf  s  visszaadta 
a  kalmárnak  lassacskán  az  órát,  a  nélkül,  hogy 
szemeit  róla  elvonta  volna.  A  kalmár  olcsón  akarta 
neki  odaadni,  de  ő  nagyot  sóhajtván,  ah !  úgy- 
mond, én  meg  nem  vehetem. 

Az  öreg  gróf  elfordulván  fiától,  felemelte  öröm- 
könnyekbe borult  szemeit  az  égre  s  hálát  adott 
magában  az  Istennek.  Mályvási  pedig  megnyomta 
kezét,  c  szókat  súgván  elejébe :  szerencsés  atya ! 
Az  ifjú  gróf  azonban  megnézte  a  többi  drágasá- 
gokat is,  sóhajtozott  s  végtére  semmit  sem  vásárolt. 

Esténkint  Manczinak  Írdogált  leveleket,  melyek- 
ben, a  mit  látott,  hallott  és  tapasztalt,  mind  tud- 
tára adta.  Az  óra,  édes  Manczim !  szép,  felette 
szép  volt.  Ah  I  mily  örömest  megvettem  volna 
számodra !  De  ha  meggondolom,  hány  szerencsét- 


lenre  akadhatok  még  e  két  nagy  városban,  még 
az  atyámnak  dolgai  miatt  itt  kell  mulatnunk  ?  hány 
háládatos  könnyhuUajtást  láthatok  még  azoknak  bá- 
gyadt szemeiben,  a  kiken  segíthetek?  Oh  bocsáss 
meg,  édes  Manczim !  egy  ilyen  könnyhullajtás  éde- 
sebb örömet,  kellemetesebb  elégedést  okoz  én- 
nekem, mintsem  ha  száz  órát  adnék  neked,  ki  az 
ilyen  csecse  nélkül,  tudom,  nem  szűkölködsz. 

Így  múlt  el  egy  hónap.  Az  ifjú  grófnak  cpe- 
kedése  a  városi  élet  ellen  naponkint  növekedett, 
mivel  naponkint  több  és  több  szerencsétleneket, 
nyomorultakat  és  szegényeket  látott,  a  kiken  nem 
segíthetett.  Ha  valaha  a  pesti  és  budai  szerencsét- 
leneket elfelejthetem,  monda  az  atyjának,  csak 
akkor  lehetek  egészen  boldog.  Vajha  e  városokat 
sohasem  láttam  volna.  Fájni  fog  szivem,  még  élek, 
valahányszor  az  idevaló    nyomorúság    eszembe  jut. 

A   dupla   örOnu 

A  mint  egyszer  Mály vasival  az  ifjú  gróf  a  Duna 
mellett  sétálgatott,  hozzá  sompolyodván  egy  öreg 
asszony.  Nagyságos  uram !  úgymond,  legyen,  ké- 
rem, oly  kegyes  és  látogasson  meg  egy  szegény 
asszonyságot,  a  ki  nagyságoddal  igen  örömest  meg- 
ismerkedne. 

Az  ifjú  gróf  oldalvást  Mályvásira  tekintvén, 
szinte  kérdezni  akarta  tőle,  mit  tévő  legyen  ?  De 
a  kapitány  az  öreg  asszonyra  mosolyogván:  Anyjuk! 
úgymond,  most  egyszer  megcsalódtál.  Ez  a  legény 
nem  a  te  hálódba  való  ponty  I 

—  Ha  ezen  úrfi  gróf  Kaczajfalvi  László,  minden 
bizonynyal  meg  nem  csalódtam  és  ha  tiszt  uramnak 
az  ifjú  gróffal  utánam  jönni  tetszik,  saját  szemei- 
vel láthatja,  hogy  meglett  és  beteges  asszonyság, 
a  ki  a  gróffal  szólani  kíván. 

Az  öreg  asszony  elvezette  őket  egy  házba  s 
fölmenvén  velük  a  garádicsokon,  megnyitott  egy 
ajtót  s  beeresztette  őket  a  beteg  asszonysághoz, 
ki  egy  karszékben  ült.  Halavány  orczáját  futékony 
pirosság  borította  el,  amint  a  grófot  meglátta.  Fel 
akart  kelni,  de  erőtlensége  nem  engedte.  Meg- 
dőlvén könyökével  a  széknek  karjára,  könyező  sze- 
meit a  keszkenővel  eltakarta  ugyan,  de  zokogásait 
el  nem  titkolhatta. 


Egy-két  szempillantásig  tartó  hallgatás  után 
Mályvási  megszólítván,  az  asszony,  úgymond,  ezen 
ifjúval  szólani  kívánt? 

Igenis,  monda  viszontag  az  asszony,  szembetűnő- 
képen  azon  iparkodván,  hogy  illetődését  eltitkolja; 
de  örömest  négyszemközt  szólanék  vele  egy-két 
szempillantásig.  Az  úr  tehát  engemet  nagyon  le- 
kötelezne, ha  vele  magamat  hagyna. 

A  kapitány  meghajtván  magát,  kiment. 

—  Az  úrfi  gróf  Kaczaj falvi  Jánosnak  a  fia  és  a 
neve  László? 

—  Az  vagyok  és  Lászlónak  hínak.  Te,  az  asszony, 
látom,  rosszul  érzi  magát. 

—  Hallod-e,  Laczi  I  Nekem  egy  fiam  volt,  ezen 
egyetlen  egy  fiamat  elvesztettem.  Istenem,  hová 
legyek?  Cselekedje  meg  nekem,  haldokló  asszony- 
nak, a  gróf,  azt  a  barátságot  és  látogasson  meg 
némelykor!  óh  Laciim,  édes  LaczimI  A  gróf  na- 
^on  eszembe  hozza  nekem  az  én  kedves  fiamat! 
Otet  is  Laazinak  hittak.  Az  atyád,  a  grófnak  ura 
atyja  mint  van?  Nem  szomorkodik-e? 

—  Oh !  ne  grófozz  te  engemet,  kérlek  I  Mondd 
nekem :  Te !  Én  is  örömestebb  beszélek  így  veled. 
Te  szerencsétlen  vagy,  úgy-e  ? 

—  Felette  szerencsétlen !    Az    atyád    boldog-e  ? 

—  Az  atyám?  Boldogabb  nehezen  lehetne.  Se- 
gfthetek-e  rajtad  valamivel,  jó  asszony? 

—  Az  édes  anyádról  sohasem  hallottál  semmit? 

—  Az  édes  anyámról?  Nem  hallottam.  Te  nekem 
rendesnek  tetszel !  Az  atyám  sohasem  szólott  ne- 
kem róla  semmit.  Ismerted  talán?  A  gróf  ezt 
mondván,  közelebb  lépett  hozzá. 

Az  asszony  oda  nyújtotta  neki  kezét,  6  pedig 
ezt  ajakihoz  nyomta.  Amaz  még  közelebb  vonván 
magához  a  grófot,  megölelte  és  sírva  fakadván : 
Fiam,  úgymond,  édes  László  fiam  !  Ezer  hála  ne- 
ked, felséges  Istenség !    hogy  halálom  előtt  nekem 


sgC^C^Cg^Col^^^^g^^^^© 


Az  úrfi  gróf  \aczaifalvi  Jánosnak  a  fia? 


Verseghy  '•  A  természetes  ember. 


I2i.   lap. 


•23 

ezt  a  nagy  kegyelmet  megadtad !  Laczi !  én  vagyok 
a  te  szerencsétlen  anyád. 

Az  én  anyám?  az  atyám  hitvese?  kérdezé  han- 
gos szóval  és  mély  álmélkodással  a  gróf.  De  miért 
nem  laksz  tehát  férjeddel?  Vagy  talán  csak  tré- 
fálsz? De  igazat  kell  mondanod,  amint  látom, 
mert  sírsz ! 

—  A  te  szíved,  édes  fiam !  semmit  sem  mond 
neked  ? 

—  Az  én  szívem  ?  Semmit  sem.  De  mit  is  mond- 
hatna ?  Én  téged  nem  ismertelek  és  azt  sohasem 
hallottam,  hogy  velem  valaha  jót  tettél  volna. 

Az  asszony  az  égre  emelvén  töredelmességgel 
s  bűnének  megvallásával  teljes  tekintetét :  Ennél, 
úgymond,  egyebet.  Istenem!  nem  érdemlettem. 

A  gróf  átvizsgálván  az  asszonyt,  megrázta  vagy 
kétszer  bizalmatlanul  fejét  s  még  egyszer  azt  kér- 
dezte tőle,  miért  nem  laksz  tehát  az  atyámmal  ? 
Második  kérdésére  sem  vévén  feleletet,  egy- 
szersmind pedig  a  szerencsétlennek  sírása  által 
nagyon  megilletődvén,  egyszerre  megfordult  és  a 
szobából  kiszaladt.  Az  asszony  fel  akart  kelni,  de 
a  fájdalom  a  székre  visszavonta.  Laczi !  úgymond 
fennszóval,  Laczi  I  ne  hadd  el  szegény  édes  anyá- 
dat! Az  ifjú  gróf  magán  kívül  lévén,  a  szeren- 
csétlennek kiáltását  nem  hallotta. 

—  Hová  oly  sietve?  kérdezé  Mályvási. 

—  Az  atyámhoz,  feleié  a  gróf,  ide  hívom  az 
anyámhoz. 

A  kapitány  utána  sictett,  de  semmi  kép  el  nem 
érhette. 

Az  atyjához  berohanván  a  gróf,  igaz-e?  atyám! 
úgymond,  hogy  nekem  van  még  anyám? 

Az  öreg  gróf  megijedvén :  Mit  kérdezel  te,  úgy- 
mond, boldogtalan    fiú!    mikép  jutsz  e  kérdéshez? 

felette  természetesen,  mert  szinte  magától  az 
anyámtól  jövök,     ö    nekem    nem    akarta  megmon- 

dani,  miért  nem  lakik  veled?  E  mellett  pedig  sír 
és  azt  mondja,  hogy  szerencsétlen.  Te  csak  nem 
vagy  talán  az  oka,  hogy  szerencsétlen? 

Nagy  illetődéssel  felkelvén  üléséről  az  öreg 
gróf:  Az  anyád  ugyan  él  még,  fiam  I  úgymond,  de 
meg  nem  érdemli,  hogy  te  az  ő  fia  légy.  Erre 
elbeszélte  fiának  oly  kiméléssel,  amint  csak  lehe- 
tett, a  mit  az  olvasó  e  könyvnek  elejéből  már  tud. 
Egynéhány  rövid  fejtegetés  után  átlátta  végtére  az 
ifjú  gróf,  hogy  az  édes  anyja  férjét  elhagyván, 
nagyot  vétett.  De  annyival  állhatatosabban  meg- 
maradt annál,  hogy  már  most  könyörülést  érdemel, 
mivel  szerencsétlen. 

—  ó  boldogtalan,  monda  az  atyjának,  a  nélkül, 
hogy  ellenkezésének  okaira  figyelt  volna,  te  férje 
vagy,  én  pedig  fia  vagyok.  Jer  velem  hozzá!  Hány- 
szor mondtad  te  azt  nekem,  mikor  oktattál,  hogy 
a  szerencsétlennek  nincs  egyéb  neve,  hanem  sze- 
rencsétlen és  hogy  c  név  szent  just  ád  néki,  akárki 
és  akármi  legyen,  a  mi  segedelmünkre.  Óh  atyám ! 
monda  végtére,  amint  vonakodását  látta,  te  leg- 
jobb vagy  amaz  emberek  között,  a  kiket  ismerek ! 
Ha  az  indulatok  a  te  szívedet  is  elzárhatják  a 
boldogtalanok  elől,  ne  gúnyold  nekem  többé  a 
nagyokat,  kiknek  szívét  a  büszkeség  úgy  megedzi, 
hogy  az  idegen  nyomorúságot  hidegvérrel  nézhe- 
tik. Jer  velem,  édes  atyám!  jer,  kérlek,  velem! 
Lám!  mondom,  hogy  szerencsétlen. 

Az  atyja  tovább  ellent  nem  állhatott.  Egy  fer- 
tály óra  múlva  kinyitotta  neki  az  ifjú  gróf  amaz 
ajtót,  mely  szerencsétlen  anyjának  szobájába  nyílt. 
Az  öreg  gróf  megállott  a  küszöbön,  az  asszony 
pedig  felemelvén  karjait  az  égre,  iigalmas  Isten! 
kiáltja  vala  szüszorulással,  hát  még  sem  elég? 
Azután  pedig  képét  a  keszkenővel  eltakarta. 

Az  ifjú  gróf  hozzá  sietvén :  Anyám  I  úgymond, 
édes   anyám  I    Én    ugyan    még    nem    szeretlek,  de 

látom,  hogy  kevés  idő  alatt  szeretni  foglak,  mert 
bánod,  hogy  férjedet  elhagytad.  Megfogván  azután 
kezét,  megcsókolta  és  szívéhez  szorítgatta. 

Gróf  urami  monda  az  asszony  az  öreg  Kaczaj- 
falvinak  nagy  illetődéssel,  ha  talán  azért  jön  hoz- 
zám. Zokogásában  többet  nem  szólhatott. 

Az  asszony,  reménylem,  bocsánatot  én  tőlem 
nem  vár,  monda  komoran  az  öreg  gróf. 

Dehogy  nem  vár,  kiáltá  viszontag  az  ifjú  gróf. 
Atyám!  e  kebel  adta  nekem  az  életet,  ezen  emlők 
tartották  azt  fenn  bennem.  E  kezek  hordoztak 
engemet,  e  kezek  ápoltak.  Édes  szülőim  1  tik  én- 
bennem együtt  éltek ;  miért  nem  akartok  egyéb- 
iránt is  együtt  élni?  Íme  atyám!  ez  az  én  édes 
Anyám!  bocsáss  meg  neki,  fiadnak  és  az  ő  fiának 
kedvéért ! 

Mindenható  Isten!  mit  hallok?  monda  az  asz- 
szony,  álmélkodó  tekintetet  vetvén  az  ifjú  grófra 
s  azon  szempillantásban  fiának  lábaihoz  borulván 
és  térdeit  átfogván,  ne  bocsáss  meg  nekem,  úgy- 
mond, méltán  bosszankodó  férjem !  A  te  bocsána- 
tod nélkül  is  szerencsés  vagyok  én,  mert  e  nemes- 
'  szívű  ifjú  az  én  fiam!  Az  ifjú  gróf  felemelte  és 
megölelte  az  anyját,  ez  pedig  vállára  bocsátván 
fejét,  könyekkel  áztatta  fiának  orczáját.  Az  ifjú 
gróf  férfias  tekintetet  vetvén  atyjára.  Atyám  1  úgy- 
mond fontos  szózattal,  az  én  anyám  jó !  Én  a 
Mindenhatónak  hálákat  adok,  hogy  rá  akadtam. 
Megátkozzam-e  ezen  órát,  mivel  a  te  szíved  a 
nemes  erkölcshöz,  a  magába  térő  szerencsétlen- 
hez hideg? 

Az  öreg  gróf  az  égre  tekintvén,  odament  hit- 
veséhez, megfogta  kezét,  egy  darabig  ránézett, 
azután  reszketni  kezdett  s  orczáját  fiának  másik 
vállára  bocsátván :  Veronka !  úgymond,  én  neked 
megbocsátok. 

Az  ifjú  gróf  az  atyját    egyik   karjával,  az  anyját 

pedig  a  másikával  magához  szorítván,  ártatlan 
mellén  találkoztak  össze  szülőinek  ajkai  a  béke- 
csókra.  Azután  az  öreg  gróf  karjai  közé  vévén 
hitvesét :  Menj  fiam  1  ügymond  és  rendeld  ide  a 
hintómat.  Az  ifjú  gróf  nyíl  gyanánt  szaladt  haza  a 
hintóért,  a  szolgát  szülőinél  hagyván.  Azalatt  az 
öreg  gróf  még  egyszer  bizonyossá  tévén  bocsánat- 
járói hitvesét,  lerajzolta  neki  rövidesen  fiuknak 
nevelését,  érzékeny  szívét,  ártatlanságát  és  nemes 
erkölcsét  a  végből,  hogy  édes  anyja  iránta  való 
Ítéletében  meg  ne  tévedjen. 

A  hintó  elérkezvén,  haza  vitték  a  háládatos 
öröm  és  az  anyai  szeretet  között  édesen  habzó 
asszonyságot.  Az  ifjú  grófnál  nem  volt  széles  e 
világon  szerencséseljb  ember.  Lángoló  szemmel 
nézegette  szülőinek  már  egyikét,  már  másikát  s 
valahányszor  édes  atyját  édes  anyjára  barátságosan 
tekinteni  vagy  mosolyogni  látta,  mindannyiszor  édes 
atyjának  nyilván  vagy  legalább  szívében  mély  tisz- 
telettel hódolt. 

De  még  egy  másik  öröm  várakozott  e  nemes- 
szívű  fiúra,  szinte  mintha  az  eset  meg  akarta  volna 
nagy  tettét  jutalmazni,  mely  által  szülőit  egymással 
kibékítette. 

Mályvásival  ki  akart  ő  menni  a  városnak  cr- 
dőcskéjébe,  amint  a  külső  városnak  egyik  utcazajá- 
ban a  kocsiból  meglátta,  hogy  egy  felső  ház  előtt 
a  nép  összegyűl.  Közelebb  jutván,  értelmesebben 
látta,  hogy  a  városnak  egyik  hajdúja  kezénél  fogva 
húz  maga  után  egy  tisztességes  öltözetű  leányt,  a 
másik  pedig  szitkok  között  bottal  fenyegeti,  ha 
vezetőjét  jó  szerével  követni  nem  akarja.  A  leány 
eleinte  viaskodott,  azután  pedig  szívreható  sírásra 
és  jajgatásra  fakadt.  Egyszerre  az  utczának  túlsó 
végéről  a  sereghez  látszott  nyargalni  egy  ifjú  em- 
ber. A  lovat,  melyről  sebesen  leugrott,  a  lovász- 
nak   adván,    a    szerencsétlen    leányhoz    tolakodott. 

Ah  I  segítsen  nagyságod  rajtam,  monda  hangos  és 
keseredett  szózattal  a  leány,  amint  meglátta,  az 
Istenre  kérem,  segítsen  rajtam! 

Ereszszétek  el !  monda  az  ifjú  ember  a  hajdúk- 
nak, kik  azonnal  szót  fogadtak.  Kivévén  azután 
zsebéből  pénztartóját,  a  leány  fülébe  valamit  sú- 
gott. Az  ifjú  gróf  azalatt  a  kocsival  közeleísb  ér- 
kezett a  sereghez,  de  a  leányt,  ki  hozzá  háttal 
volt  fordulva,  szemébe  nem  vehette.  A  leány 
egybekulcsolván  kezeit,  a  mellére  homorítván  bús 
fejét,  gondolatokba  merült,  mintha  magával  tusa- 
kodott volna.  De  kevés  szempillantások  után  föl- 
emelvén kezeit  az  égre,  kétségbeeséshez  hasonló 
indulatossággal  felkiáltott:  Mindenható  Isten  !  ments 
meg  te  engemet ;  egyébiránt  elveszek. 

Lányka  I  ne  vonakodj,  monda  az  ifjú  ember.  Öt 
minutum  után  késő  lesz  minden  segítség. 

Gonosz  lelkű  ördög!  kiáltá  viszontag  a  leány, 
szeme  közé  köpvén ;  te  vagy  az,  a  ki  engemet 
szerencsétlennek  teszel !  Azt  gondolod  talán,  hogy 
nem  tudom?  Utálatos  szívű  gazember! 

Hurczoljátok  el,  monda  erre  az  ifjú  ember  mo- 
solyogva ;  majd  maglátjuk,  ha  nem  szelídülsz-e 
meg?  A  hajdú  a  leányt  újra  megragadta;  ez  pe- 
dig teli  torokkal  felkiáltott:  Segítsetek,  jó  emberek! 
az  Istenre  kérlek  benneteket,  segítsetek!  Én  ártat- 
lan vagyok! 

Szilaj  szózatjának  iszonyú  hangja  nyíl  gyanánt 
hatott  be  a  mi  grófunknak  érzékeny  szívébe,  ki  a 
kocsiból  kiugorván,  mint  a  villanat  a  roppant  épü- 
letnek falait,  úgy  hasította  szét  a  népet  s  a  haj- 
dúkhoz áttörvén,  álljatok  meg !  úgymond.  Kicsoda 
ez  a  személy? 

A  leány  rá  vetvén  tekintetét :  Gróf  László  !  úgy- 
mond hangos  szózattal,  gróf  László !  s  karjai  közé 
omlott.  Hadasi  Yeronka  volt  a  szerencsétlen  leány. 
A   gróf    elsikította    magát    örömében,    megölelte  a 

leányt,  megcsókolta,  nem  győzvén  e  szókat  kiál- 
tani :  Vcronkám  1  kedves  jó  Veronkám  1 

A  hajdú  ki  akarta  a  leányt  a  grófnak  karjai 
közül  ragadni,  de  ez  megfogván  melyruhájánál, 
úgy  ellökte,  hogy  hanyatt  esett.  Azon  szempillan- 
tásban amaz  ifjú  ember  vonta  magához  a  leányt, 
kit  ez  imént  összegazemberezett.  A  gróf  a  hajdút 
lelökvén,  Veronkához  lépett  és  újra  megölelte.  Az 
ifjú  emberrel  is  minden  bizonynyal  megverekedett 
volna,  ha  őket  Mályvási,  mint  közbenjáró,  le  nem 
csillapította  volna.  Hallván  a  gróf,  hogy  Vcronka 
semmit  sem  vétett  egyebet,  hanem  hogy  házi  gazd- 
asszonyának, ki  őtet  Pesté  csalta  s  miiídeddig  in- 
gyen tartotta,  most  pedig  rajta  a  tartásért  való 
költséget  követi,  meg  nem  fizethetett;  oda  vetett 
a  hajdúknak  egynéhány  forintot  borra  és  azt  mon- 
dotta nekik,  hogy  a  házi  gazdasszonyt  küldjék 
hozzá ;  ő  neki,  ha  igazsága  van,  a  leánynak  tar- 
tásáért megfizet.  Megmondotta  nekik  azután  mind 
nevét,  mind  szállását.  A  leány  a  grófnak  nyakába 
borulván,  szinte  magán  kívül  kiáltotta  diadalmas 
szózattal  :  szabadítóm,  őrző    angyalom,  mindenem  ! 

A  nép,  mely  körülöttük  állott,  tapsolni  kezdett, 
azután  pedig  hangos  szitkokra  fakadt  amaz  ifjú 
ember  ellen,  kit  a  leány  leszidott,  s  ki  most  a 
leányra  és  a  grófra  együgyű  tekintettel  és  csak 
messziről  nézett.  Csak  egy  hajszálon  állott,  hogy  a 
nép  sárral  meg  nem  hajigálta. 

A  gróf  ezzel  legkisebbet  sem  gondolván,  Veron- 
kát  a  kocsiba  emelte,  melybe  Mályvásival  együtt 
maga  is  beült.  A  kocsiban  a  leányt  nem  engedte 
szabadon  ülni,  hanem  ölébe  vette  és  magához  szo- 
rította, mintha  attól  félt  volna,  hogy  valaki  el  ne 
ragadja.  Haza  érkezvén,  egyenesen  bevezette  az 
atyjához,  s  megállván  előtte :  atyám,  úgymond  nagy 
örömmel,  az  én  Veronkámat  is  feltaláltam.  Ez  az  I 
Már     most     mind    a     kettőnknek     van    Veronkája. 


129 

Eleinte  az  öreg  gróf  ki  nem  tanulhatta,  micsoda  új 
Veronka  az,  a  kit  neki  a  fia  hozott?  mert  az  ifjú 
párral  sokáig  csak  egy  okos  szót  sem  lehetett 
szólani,  oly  nagy  volt  örömük í  Az  ifjú  gróf  azon 
örvendezett,  hogy  Veronkáját  feltalálta,  a  leány 
pedig  azon,  hogy  a  gonoszságnak  körmei  közül 
megmenekedett.  Csak  lassan-lassan  lehetett  Veronká- 
nak  következendő  esetét  kitanulni. 

Veronka  az  atyjánál  lakott  abban  a  faluban, 
melybe  őket  Potrohosi  számkivetette  s  mely  Kaczaj- 
falva  és  Pest  között  oldalvást  feküdt.  Közel  volt  a 
helységhez  gróf  Bujafi  jószága.  Ennek  fia  Veronkát 
meglátta  és  megszerette.  Nagyon  utána  járt,  s  már 
Ígéretekkel  és  ajándékokkal,  már  hitetésekkel  és 
ápolásokkal  ostromolta,  hogy  valamikép  megejthesse. 
A  leány  akár  állhatatosságból,  akár  ártatlanságból 
Bujafinak  minden  igyekezetét  sokáig  megjátszotta; 
de  mivel  incselkedéseit  a  gróf  még  sem  szakasztotta 
félbe,  végre  az  atyjának  a  dolgot  megpanaszolta. 
Az  öreg  Hadasi  bottal  fenyegette  az  iljú  Bujafit 
és  fenyegetéseit  katonás  merészségével  és  szörnyű 
esküvéseivel  oly  hihetősöknek  is  tette,  hogy  Bujafi 
a  leánynak  nyilvánvaló  üldözésétől  elállott.  De  hozzá 
lévén  kicsinységétől  fogva  ahhoz  szokva,  hogy  ren- 
detlen kívánságától  semmit  se  tagadjon  meg,  kéz 
alatt  annyival  buzgóbban  folytatta  fortélykodásait, 
hogy  e  szeplőtlen  virágot  meghervaszsza. 

Egy  nagy  nemű  és  gazdag  dáma  megáll  egyszer 
valamely  színfogás  alatt  Hadasi  háza  előtt,  leszáll 
a  hintóból,  bemegy  Hadasiékhoz,  meglátja  Veron- 
kát, beszélget  vele,  megszereti  és  szülőitől  elkéri, 
szentül  Ígérvén,  hogy  édes  anyja  helyett  édes  anyja 
lesz.  A  szülők  rá  állanak  és  Veronkát  erővel  rá- 
bírják, hogy  ő  Excel  lenti  áj  ával  Pestre  menjen. 
Pesten  a  nagy  nemű  és  gazdag  dáma  leveti  az 
álarczát  és  Veronka  egyszerre  Bujafi  kerítőjének 
ismeri. 

Veisaghy  :   A  természete*  ember.  a 

A  leány  minden  segítség  és  ismeretség  nélkül 
lévén,  noha  még  ifjú  és  félénk  volt,  elegendő  bátor- 
sággal bírt  mégis  arra,  hogy  e  két  nyomorult  em- 
bernek mindennemű  fortclykodásait  semmivé  tegye. 
A'linekutánna  egynehányszor  már  el  is  akart  szökni, 
elvégezték  maguk  közt  e  földi  ördögök,  hogy  a 
végső  ostromlásra  minden  erejöket  megvetik. 
A  kerítő  asszony  Veronka  szobájába  sompolyodik 
egy  reggel  és  azt  mondja  neki:  Veronka!  én  a 
veled  való  bajlódást  eluntam.  Ha  teneked  oly  kevés 
eszed  és  oly  balgatag  lelkiismereted  van,  hogy 
tulajdon  szerencsédet  lábaiddal  taposod,  menj,  a 
hová  tetszik! 

Veronka  lábaihoz  borúiván,  megköszöni  jó  aka- 
ratját, egy-két  nyalábba  ruháit  összerakja  és  el  akar 
menni.  Nem  úgy,  édes  angyalom!  monda  az  asz- 
szony.  Fizess  te  nekem  előbb  a  szállásért  és  a  tar- 
tásért száz  tallért,  azután  elmehetsz.  A  leány  meg- 
ijedt, pénze  nincs,  esedezik,  Ígéreteket  tesz ;  az 
asszony  pedig  hidegvérűséggel  ott  hagyja  és  a 
szobát  rázárja.  Alig  múlik  el  egy  fertály  óra,  ott 
termének  a  hajdúk  s  fogadott  bérért  lerajzolják  a 
leánynak  előre  a  fogságnak  rettenetességet.  A  leány 
állhatatoskodott  s  az  asszonynak  súgásaira  megve- 
téssel felelt.  Ennek  intésére  tehát  a  hajdúk  a  ház- 
ból kihurczolták.  Bujafí  a  kerítő  asszonynyal  elvé- 
gezte volt  előre,  hogy  Veronkára,  ha  inkább  áres- 
tomba  vitetné  magát,  hogysem  akaratjokra  álljon, 
még  tolvajságokat  is  fogjon.  Az  együtt  koholt 
plánumhoz  tartozott  az  is,  mint  fődolog,  hogy 
mikor  a  hajdúk  a  házból  kiviszik,  Bujafi  véletlenül 
oda  érkezzen  és  Veronkának  segedelmet  Ígérjen, 
ha  arra  rááll,  a  mit  az  utcán,  a  mint  már  feljebb 
megírtam,  fülébe  súgott. 

Ennek  az  esetnek  elbeszélésénél  senki  sem  cso- 
dálkozott úgy,  mint  a  mi  ifjú  gróf  Kac^aj falvi nk. 
Az  neki  nem   tudott  fejébe  menni,   hogy  Veronkát 

gróf  Bujafi  szereti  és  mégis  szerencsétlenné  akarta 
tenni. 

Csak  szeretőjének  kívánta,  monda  Mályvási,  nem 
pedig   hitvessének. 

—  S  ezzel  ő  vétett  volna?  —  kérdezé  az  ifjú 
gróf. 

—  Kétségkívül,  monda  az  atyja,  mert  ez  nemcsak 
a  leányt,  hanem  még  a  gyermekeket  is  megbecstele- 
níti,  melyek  tőle,  mint  puszta  szeretőtől,  születnek. 

—  De  hiszen  ha  Veronka  anya  akar  lenni,  előbb 
asszonynak,  ha  pedig  asszony  akar  lenni,  előbb 
szeretőnek  kell  neki  lenni,  monda  az  ifjú  gróf.  — 
Ti  nekem  csodálatos  embereknek  látszotok  lenni ! 
Egyszóval,  meg  nem  tudta  ő  gróf  Bujafi  szándékát 
fogni,  míg  az  atyja,  minekutána  Veronka  a  grófné- 
hoz hivatott  volna,  az  egész  dolgot  értelmesebben 
elébe  nem  terjesztette,  a  nélkül  mindazáltal,  hogy 
szemérmetességét  megsértette  volna.  Megértvén  a 
dolognak  alacsonyságát,  úgy  megharagudott  gróf 
Bujafira,  hogy  helyben    megverte  volna. 

Ezen  esetet  minden  körülményeivel  együtt  meg- 
írta ő  Manczinak,  sőt  nyíltszívűsége  még  azt  a  ki- 
mondhatatlan és  majdnem  az  őrüléshez  hasonló 
örömet  sem  hallgatta  el,  melyre  fakadt,  mikor 
Veronkát  véletlenül  feltalálta.  Egész  levele  csak 
Veronkáról  szólott  és  arról  a  boldogságról,  melyet 
érez,  mióta  ezt  a  jó  leányt  a  gonoszságnak  körmei 
közül  megmentette.  Manczi  összegyűrte,  gyötrötte 
kínjában  a  levelet  s  három  egész  napig  tusakodott 
magában,  hogy  feleljen-e  reá  vagy  nem  ? 

Egynéhány  nap  múlva  az  öreg  grófot  originális 
fiával  együtt  ebédi-e  hivatta  a  kertbe  gróf  Barnai. 
Ennek  mulató  házába  felmenvén  atyjával  az  ifjú 
gróf,  az  első  tárgy,  mely  szemébe  akadt,  gróf 
Bujafi  volt,  Veronkának  üldözője.  Az  ifjú  gróf 
KaczajfalvJnak  szemei  semmit  sem  láttak  többé  az 
ártatlanságnak  ezen  utálatos  ellenségén  kívül.  Gróf 

Bujafi  elpirult  egy  keveset,  nem  ugyan  szcmérme- 
tességből,  hanem  mivel  ifjú  grófunknak  tekintetétől, 
melyben  haragot  és  megvetést  látott,  egy  keveset 
megdöbbent.  Hogy  színének  változását  elpalástolja, 
egy  kisasszonyhoz  fordult,  kivel  mát  Kaaeajfalviék- 
nak  érkezésekor  is  beszélgetett  és  ezzel  előbbeni 
értekezését  nagy  indulato»sággal  folytatta. 

A  mi  ifjú  grófunk  a  beszélgető  párhoz  menvén : 
Szép  kisasszonykám,  monda  barátságosan,  őrizkedjen 
kérem  ettől  az  alacsony  szívű  gonosz  embertől. 
Könnyen  meggondolhatja  kiki,  mily  kellemetlen 
érzést  okoztak  e  szavak  az  egész  társaságban.  Gróf 
Bujafi  elhalványodván,  mondani  akart  valamit,  de 
ajkait  meg  nem  nyithatta.  Szomszédjához  fordulván 
kiki,  erről  vagy  arról  a  kicsinységről  kezdett  be- 
szélni. Az  érzékenyebbek  még  balgatagságokra  is 
fakadtak,  csak  hogy  elhitessék  másokkal,  hogy  ők 
az    ifjú    gróf  Kaczajfalvinak    szavait    nem   hallották. 

Gróf  Bujafi  az  öreg  gróf  Kaczajfalvihoz  osonván: 
Gróf  uram,  úgymond,  a  bolondokat  be  kell  záratni, 
nem  pedig  úri  társaságba  hozni. 

—  Az  én  fiam,  monda  viszontag  az  öreg  gróf, 
ész  nélkül  nem  szűkölködik,  hanem  egy  keveset 
egyenes  szívű,  a  mint  a  gróf  csak  imént  is  tapasz- 
talhatta. 

—  Hagyja  tehát  gróf  uram  a  parasztok  között, 
a  kik  közé  egyenes  szívűsége  miatt  tartozik. 

—  Ha  a  gróf  megengedi,  feleié  az  öreg  gróf, 
hogy  az  én  fiam  a  társaságnak  azt  az  esetet  elbe- 
szélje, mely  néhány  nap  előtt  a  külső  városban 
Hadasi  Veronkával  történt,  meglátja  a  gróf,  hogy 
ő  a  dolgot  korántsem  parasztosan,  hanem  úgy  fogja 
előadni,  a  mint  illik. 

Gróf  Bujafi  elhalványodván,  elhallgatott ;  az  öreg 
gróf  pedig  fia  helyett  bocsánatot  kért  tőle  és  így  a 
közmegelégedés  az  egész  társaságban  éledni  kezdett. 

Gróf    Bujafi     ezzel     meg    nem    elégedvén,     ifjú 

grófunkat  ("béd  után  egy  ablakba  vonta,  hol  fülébe 
valamit  súgott.  Az  ifjú  gróf  Kaczajfalvi  fennszóval 
felelvén:  a  város  erdejébe?  úgymond;  és  ott  azután 
mit  csináljak  ? 

—  Engemet  löjjön  agyon,  ha  végbe  viheti,  monda 
fennszóval  gróf  Bujafi,  ellenségének  hidegvérűsége 
által  nagy  boszankodási'a  gerjedvén. 

—  Az  úrnak  nincs  esze,  monda  viszontag  az  ifjú 
gróf.  Azt  ugyan,  hogy  az  urat  agyonlőjjék,  meg- 
érdemlette,  de  én  hóhér  nem  vagyok.  Zárassa  be 
magát  az  úr. 

—  Már  ez  sok!  már  ez  tűrhetetlen  1  —  monda 
gróf  Bujafi,  szemeit  és  ökleit  az  égre  emelvén,  s 
reszkető  ajakit  idestova  vonogatván.  Az  egész  tár- 
saság úgy  tetette  megint  magát,  mintha  semmit 
sem  hallott  volna.  Gróf  Bujafi  lement  a  kertbe, 
hogy  könnyebben  magához  térhessen.  Az  öreg  gróf 
Kaczajfalvi  látván  az  ablakból,  hogy  ezen  ifjú  em- 
ber fel  s  alá  sétálván,  magába  dühösködik,  a  beszé- 
det a  pisztolylyal  való  lövöldözésre  csavarta  s  egy 
gróffal  felfogadott,  hogy  bizonyos  számú  lépésekre 
pisztolylyal   a  czélt  eltalálja. 

Lemenvén  azonnal  a  társaság  a  kertbe,  piszto- 
lyokkal kezdettek  a  kitett  czélra  lövöldözni.  Néme- 
lyek eltalálták,  némelyek  elvétették.  Végre  az  ifjú 
gróf  Kaczajfalvit  is  megkínálták  a  lövéssel.  Hatszor 
egymás  után  úgy  eltalálta  a  czélt  gróf  Bujafinak 
álmélkodására,  a  mint  kellett. 

Az  öreg  gróf  hozzá  közelítvén :  Én  a  grófnak, 
úgymond,  azt  tanácslom,  hogy  fiamat  ne  vigye  ma- 
gával a  város  erdejébe.  Látja  a  gróf,  hogy  ő  a  czélt 
pisztolylyal  szinte  oly  bizonyosan  eltalálja,  mint 
szóval.  Gróf  Bujafi  haza  ment  és  a  hol  az  ifiú 
grófot  tudta,  ott  meg  nem  jelent.  Az  ií]ú  gróf 
Kaczajfalvi  sem  Pesten  sem  Budán  vele  többé  össze 
nem  akadt. 


XIX. 

A   ny«va1ya   megújul. 

Az  ifjú  gróf  egynéhány  napig  Veronka  társasá- 
gában kimondhatatlanul  boldog  volt.  Manozihoz  írt 
levelei  tömve  voltak  az  érzékeny  örömnek  indulatos 
csevegéseivel  ;  Manozi  pedig  mindenik  levelénél 
mélyebb  és  mélyebb  kesergésbe  sülyedvén,  vígasz- 
talhatatlanúl  siránkozott.  Bizonyosnak  taitotta  sze- 
gény, hogy  tőle  az  ifjú  grófnak  szíve  e  veszedel- 
mes társaságban  örökre  elidegenedik.  Veronkát 
keservesen  átkozván,  az  öreg  grófra  kiváltkép 
boszankodott,  hogy  a  leányt  fiának  karjai  között  a 
neki  Ígért  hűségnek  rövidségével  csüggedezni  hagyja. 
Sót  sokszor  még  az  ifjú  gróf  ellen  is  indulatos 
szítkokra  fakadt. 

Azalatt  az  ifjú  gróf  naponként  udvariasabb  lett 
és  a  te  szóval  csak  legbizalmasabb  barátjait  illette. 
De  tudományai  is  naponként  gyarapodtak,  mert  a 
históriákat  s  kiváltkép  a  históriának  filozófiáját  és 
az  utazásokat  nagy  buzgósággal  olvasta.  Magavise- 
lése szemlátomást  nemesedett,  szavának  hangja 
férfiasodott  s  valamint  tekintetéből  a  rettenthetetlen 
bátorság,  úgy  minden  mozdulásából  a  nagyság 
ragyogván  ki,  tiszteletre  gerjesztette  magához, 
valamerre  ment,  a  férfiakat,  a  legnemesebb  szívű 
és  legszebb  kisasszonyoknak  szíveit  pedig  magához 
hódította.  A  természetes  nevelésből,  melyet  atyjától 
a  völgyben    vett,    semmit    sem    tartott    meg  magán 

egyebet,  mint  a  jóhoz  való  mély  és  indulatos  haj- 
landóságot, a  legkisebb  rossznak  vagy  kényszerítés- 
nek kimondhatatlan  gyűJölését  és  az  igazságnak  oly 
buzgó  szeretetét,  mely  vele  még  a  legkisebb  igaz- 
ságtalanságot is  azonnal  megéreztette  és  megboszúl- 
tatta. 

Egynehány  hét  múlva  Veronkát  haza  vitte.  Ennek 
szülői  nagyon  megörültek,  hogy  leányuk  a  gonosz- 
ságnak körmei  közül  megmenekedett.  Az  ifjú  grófot 
úgy  nézték,  mint  házacskájuknak  angyalát.  Nagy 
volt  a  háladatosság,  mély  volt  a  tisztelet,  melylyel 
hozzá  viseltettek.  Maga  az  öreg  Hadasi  sem  tudott 
már  vele  oly  barátságosan  beszélni,  mint  azelőtt,  a 
nélkül,  hogy  félénkségének  okát  átlátta  volna. 

Hadasiéktól  elbúcsúzván  a  gróf,  bizonyossá  tette 
Veronkát,  hogy  hozzá  való  szeretete  meg  nem 
csökken,  míg  él  s  egyszersmind  arra  kérte,  hogy 
akármily  bajában  és  szükségében  minden  kétke- 
dés nélkül  hozzáfolyamodjon.  Hidd  el,  Veronkám, 
monda  a  leánynak,  az,  a  mi  az  én  tehetségemben 
áll,  mind  a  tiéd. 

Veronka  Pesten  az  öreg  grófnak  házánál  úgy 
tartatván,  mint  a  familiának  bármelyik  tagja,  hamar 
beletanult  a  finomabb  társalkodásba  s  oly  nemesen 
viselte  magát,  mintha  valóban  a  famil iához  tartozott 
volna.  Nem  volt  már  ő  ama  természetes,  tudatlan 
és  ártatlan  Veronka,  ki  a  serdülő  Laczit  melléhez 
szorította.  Szerencsétlensége  által  a  világgal  meg- 
ismerkedvén, úgy  megfinomodott,  hogy  még  szaba- 
dítójának  is  szerelmet  ajánlani  illetlennek  tartván, 
csak  örökké  tartandó  tiszteletet  igért.  Veronka  egy 
szóval  finom  városi  leányka  lett.  Az  ifjú  gróf  annyi 
jövedelmet  rendelvén  neki,  a  mennyi  szükséges 
volt  arra,  hogy  tisztességesen  élhessen,  visszatért 
Pestre,  hol  egész  idejét  a  tanulás  és  a  levélírás 
között  felosztotta.  Nevette  ugyan  még  magában  a 
világnak    bolondságait,    de    a    bevett    szokásoknak 

törvényei  alól  magát  ki  nem  vette.  Ebből  látni, 
mondák  az  öreg  grófnak  ismerősei,  miként  formálja 
Pest  az  ifjú  embert.  Gróf  László  hasonló  volt  a 
nyers  drágakőhöz.  Egy  esztendeig  legyen  még 
Pesten,  egészen  megfényesedik. 

így  múlt  el  a  hat  hónap  a  fővárosban.  Elvitte 
azután  magával  az  atyja  Bécsbe,  hol  egy-két  hónapot 
töltvén,  az  ősznek  végével  Kaczajfalvára  visszatértek. 
Az  ifjú  gróf  azonnal  lóra  ülvén,  Manczihoz  nyar- 
galt. Manczi  az  ablakból  látja  a  lóról  leszállani  és 
meg  nem  ismeri ;  látja  a  szobába  jönni  és  meg  nem 
ismeri ;  látja  magához  sietni  és  meg  nem  ismeri. 
Édes  Manczim,  mondja  végtére  örvendetes  szózattal. 
Az  Istenért,  az  én  Laczim,  kiáltja  Manczi  s  karjai 
közé  omlik.  Majd  azután  eltolván  magától  egy 
keveset  a  magán  kívül  elragadott  kisasszony:  nem 
győzök  rajtad,  úgymond,  eleget  álmélkodni,  kedves 
Laczim,  úgy  megváltoztál  s  átnézvén  tetőtől -talpig, 
újra  karjai  közé  borúit. 

A  gróf  megköszönvén  azután  Manczi  szülőit, 
Potrohosinak  barátságosan  kezet  nyújtott.  Erre 
Potrohosi  egy  tréfát  mondott.  A  gróf  férfias  tekin- 
tetet vetvén  reá,  csak  mosolygott  és  a  tréfa  csak 
fél  tréfa  lett.  Nézzétek,  monda  Potrohosi,  micsoda 
felséges  a  termete,  micsoda  hódíló  a  tekintetei 
Előtte  még  a  nyájasság  is  elhal. 

Manczi  a  grófot  eddig  szerette,  most  már  tisz- 
telte, majdnem  imádta  is.  Szemeit  róla  el  nem  for- 
díthatván, ajkaira  bámult,  mikor  beszélt  és  bámulá- 
sában elfelejtkezett  arra  vigyázni,  a  mit  mondott. 
Ha  a  gróf  rá  talált  beszédje  között  tekinteni,  lebo- 
csátotta  szűz  szemeit,  melyekkel  rá  bámult  volt. 
JGrzette  egyszóval,  hogy  a  grófra  nézve  egész  bel- 
seje megváltozott.  Szinte  nem  is  mert  már  vele  oly 
bizalmasan  enyelegni,  oly  gyermekesen  nyájaskodni, 
mint  azelőtt,  mivel  feljebbvalóságát  látta  és  tisz- 
telte. Feltette  volt  ő  magában,  hogy  Veronka  miatt 

jól  megszidja,  hogy "  vele  legalább  egy-két  óráig 
truczol  és  hogy  meg  nem  bocsát  neki  mindaddig, 
míg  meg  nem  fogadja,  hogy  Veronkával  egészen 
felhagy ;  de  most  már  e  leánynak  csak  nevét  sem 
merte  említeni.  Mikor  a  gróf  megcsókolta  kezét, 
ezt  ő  oly  nagy  tiszteletnek  tartotta,  hogy  szinte 
körülnézte  magát  büszkén,  hogy  látják-e  mások  is 
azt  a  nagy  becsületet,  melyben  őtet  e  különös  úri 
legény  tartja?  Nagyobb  társaság  gyűlvén  össze, 
egybehasonlította  vele  a  többi  ifjakat  és  szeméből 
értelmesen  kiragyogott  ama  diadalom,  hogy  az  ó 
kedvese  valamcnnyiök  között  a  legszebbik,  a  leg- 
nemesebbik,    mind    termetére,    mind  szívére  nézve. 

Másnap  a  régi  bizalom  megújult  ugyan  köztük, 
de  bizalmas  játékaikban  a  személyeket  felcserélték. 
Most  már  a  gróf  volt  Manczinak  oktatója  és 
kalauza,  valamint  azelőtt  az  övé  Manczi  volt.  Ha 
Veronkáról  szó  esett  és  a  gróf  e  kedves  barátné- 
jának  magasztalására  fakadt,  Manczi  ugyan  ezt  saj- 
nosán hallgatta,  de  azért  vele  nyilván  még  sem 
mert  ellenkezni,  hanem  elfordulván,  csak  titkon 
nyomogatta  ki  könnyeit  kesergő  szemeiből.  Még 
egy  levelet  is  mutatott  neki  Veronkától,  mely  mó- 
dosan volt  írva  s  mely  Marczinak  szívét  hegyes 
tőr  gyanánt  átjárta.  Az  örök  barátságnak  oly  forró 
fogadásait  és  a  grófhoz  való  hajlandóságának  oly 
bizalmas  tónusát  lelte  ő  benne,  hogy  olvasására 
szemei  elhomályosodtak,  tekintete  pedig  elkomoro- 
dott. Kimenvén,  egy  egész  óráig  sírt  és  mélyen 
epekedett. 

Az  öreg  gróf  elérkezvén,  hogy  fiát  haza  vigye, 
szó  történt  az  ifjú  párnak  összeadásáról  és  ő  már 
most  maga  is  azt  vélte,  hogy  veszedelem  nélkül 
össze  lehet  őket  adni,  ha  nekik  még  egy  darab 
idő  engedtetik  arra,  hogy  egymást  jobban  meg- 
ismerjék. 

Un  Manczit    úgy    szeretem,    mint  önönmagamat. 

monda  az  ifjú  gróf  és  én  rcméllem,  hogy  megbol- 
dogítom. Jobban  szeretem  Laczimat  saját  életem- 
nél, monda  Manczi,  és  én  még  akkor  is  tökéletesen 
boldog  volnék,  ha  vele  a  legsúlyosabb  nyomorú- 
ságot felosztanom  kellene.  Az  öreg  gróf  mosolygott. 
Fia  Manczi  szivére  bocsátván  kezét :  ha  e  szív, 
úgymond,  csak  a  felét  érzi  annak,  a  mit  e  szép 
ajakok  mondanak,  én  szerencsés  ember  leszek. 
Csak  jó  légy,  édes  Manczim,  hogy  szavadat  meg- 
tarthasd. Ezzel  búcsút  vett  kedvesétől  s  édes  atyjá- 
val egy  hónapra  a  bányákba  ment,  hogy  ezekkel 
is  bővebben  megismerkedjen. 

Manczi  ennek  a  négy  hétnek  hosszú  napjait 
szomorúan  számlálgatván,  nem  győzte  bevárni  ama 
szerencsés  szempillantást,  mely  őtet  a  gróffal  örökre 
megegyesítse.  Potrohosi  álomképnek  nevezte,  mert 
a  mint  járt-kelt,  szüntelen  álmodozni  látszott,  oly- 
annyira, hogy  a  kérdésekre  fonákul  felelt  s  tréfáló 
bátyjára  oly  bámulással  mosolygott,  mintha  tréfáját 
meg  sem  értette  volna.  Édes  álmodozásaiban  Veronka 
is  többnyire  fontos  személyt  játszott.  Manczi  őtet 
csábító  szépségnek  tette,  ki  a  grófnak  kelepczéket 
rak,  s  kinek  mesterkedéseit  az  ő  szépsége  mind 
megjátsza.  Veronka  ezen  álmokban  mindig  vesztett. 
A  gróf  végtére  csábításait  megutálván,  elhagyta  és 
boldogságát    hű  Manczijának   karjai  között  kereste. 

Ezen  álmodozások  arra  a  gondolatra  vezették 
Manczit,  hogy  nem  ártana  talán  Veronkát  meg- 
kémleni.  E  gondolatból  hamar  forró  kivánság  lett. 
Potrohosi  által  tehát  arra  biratta  szülőit,  hogy  édes 
atyjának  testvéréhez  abba  a  faluba  induljanak,  a  hol 
Hadasiék  laktak.  Itt  Manczi  az  első  két  nap  hasz- 
talan várakozott  amaz  esetre,  mely  Veronkát  vélet- 
lenül elébe  hozza  és  mivel  harmadnapra  délután 
szülői  már  hazafelé  készültek,  kénytelen  volt 
Hadasiékhoz  menni,  hogy  czélját  elérhesse.  Meg- 
cselekedte  ő    ezt    ama   színfogás    alatt,    hogy  látni 

akarja,  ha  új  lakásuk  jobb-c  a  réginél  ?  Megnyitván 
a  szobát,  egy  tisztességes  öltözetű  leányt  látott  az 
asztalnál  írni.  Yeronka  volt.  Veronka  felkelt,  elébe 
ment  és  módos  tisztelettel  fogadta. 

Veronkában  Manczi  többet  talált,  mintsem  gon- 
dolta. Sorsához  illendő  ugyan,  de  felette  jó  Ízlésű 
ruhában  úgy  állott  előtte,  mint  egy  gráczia  és 
Manczi  a  személyt,  melyet  Veronka  előtt  játszani 
akart,  egészen  elfelejtette.  Egy  kérdés  jött  nyelvére, 
melylyel  Veronkát  meg  akarta  alázni  s  bosszanko- 
dott magában,  hogy  Veronkának  szép  magaviselete 
e  kérdéstől  őtet  elijesztette. 

—  Módos  kis  lakása  van  itt  a  lányasszonynak, 
monda  végtére  Manazi  kegyesen. 

—  Gróf  Kaczajfalvi  László  úr  oly  kegyes  hozzám, 
hogy  tisztességesebb  lakásomról  és  élelmemről  gon- 
doskodik. O  engemet  barátnéjának  nevez. 

—  Úgy-e? 

—  Es  én  e  névre  nem  tartom  magamat  méltat- 
lannak. 

Én  sem.  A  lányasszony  elég  szép  arra,  hogy 
e  nevet  viselhesse. 

Elég  szép  ?  A  gróf,  amint  én  őtet  ismerem,  nem 
becsüli  a  szépséget  oly  nagyra,  hogy  egy  puszta 
lárvát  barátságával  megtisztelhessen. 

Így  beszélgettek  a  leányok  egy  darabig,  meg- 
megbökvén egymást  szóval  s  minden  bökésre  el- 
pirulván. Manczi  azonban  átlátván,  hogy  az  efféle 
beszélgetés,  ha  az  ifjú  grófnak  füleibe  megy,  szí- 
vében kellemetlen  indulatokat  okozhatna,  megfordí- 
totta lassankint  a  köpönyeget  és  Veronkával  oly 
barátságosan  bánt,  hogy  ez  vele  tökéletesen  meg- 
elégedett. A  búcsúzás  hasonlóképen  barátságos  volt. 

Manczi  haza  utazván  szülőivel,  foglalatos  képzé- 
sének sokat  engedett,  mely  viszontag  szívébe  ezer 
meg  ezer  hegyes  töviseket  szúrt.  A  hintónak  szög- 
letébe   megdőlvén,    szinte    teljes    erővel  igyekezett 

azon,  hogy  magát  kínozza.  Meg  találta  ő  Vcron- 
kának  mondani,  hogy  ő  nemsokára  a  grófnak  hitves- 
társa  lesz.  Akkor  neki  úgy  látszott,  mintha  Veronka 
mosolyogva  és  gúnyoló  szózattal  mondotta  volna 
e  kételkedő  kérdést :  úgy-c  ?  Megemlékezett  arról 
is,  hogy  Veronka  azt  mondotta,  hogy  a  lakodalom 
eiőtt  kívánna  a  gróffal  még  egyszer  szólani.  E  ki- 
csinységekből Manczi  a  következendő  idomtalan 
rajzolatot  alkotta  össze :  Veronka  mosolygott,  mikor 
én  neki  azt  mondtam,  hogy  a  gróf  engem  elvesz. 
Mintha  azt  akarta  volna  mondani :  abból  nehezen 
lesz  valami.  Minekutána  pedig  át  kezdette  látni, 
hogy  egybekelésem  a  gróffal  bizonyos,  azt  kívánta, 
hogy  a  gróffal  jakodalmunk  előtt  még  egyszer 
beszélhessen.  Mi  végből  akar  ő  a  gróffal  beszélni  ? 
És  miért  épen  lakodalmunk  előtt  ?  Ennek  egyéb 
oka  nem  lehet,  hanem  hogy  csábító  fortélyaival 
meg  akarja  a  grófot  még  egyszer  tántorítani. 

Igaz  ugyan,  hogy  Veronka  mosolygott  és  csupán 
csak  e  szóval:  úgj-e?  felelt,  de  koránt  sem  gú- 
nyoló szózattal,  íianem  inkább  szíves  örömbői. 
Elhivette  ő  magával,  hogy  őt  a  gróf  szereti,  mert 
ő  is  leány  volt,  valamint  Manczi.  Igaz  ugyan,  hogy 
magától  a  gróftól  sokszor  hallván,  hogy  Manczit 
elveszi,  nem  tudta,  mit  gondoljon  a  dologról  ?  De 
ha  ellenben  látta,  mely  buzgó  szeretetet  mutat 
hozzá  a  gróf,  mely  hevesen  ölelgeti,  mely  éde- 
sen spolja,  ismét  megerősödött  vélekedésében, 
hogy  őt  a  gróf  szereti.  Azt  ő  magában  jól  ér- 
zette, sőt  szóval  is  megvallotta,  hogy  neki  a  gróf- 
nak szerelme  nagy  becsületére  válik,  de  egy  homá- 
lyos érzés  arra  birta  őt  mégis,  hogy  a  grófhoz 
hideg  maradjon.  Ha  ennek  okát  magában  nyomoz- 
gatta, végső  gondűlatja  mindenkor  csak  az  volt, 
hogy  ő  a  grófnak  szerelmére  nem  méltó.  O  azon- 
ban eltökélte  magában,  hogy  kezét  minden  vono- 
gatás    nélkül    oda    nyújtja    a    grófnak,    ha    kívánni 

fogja  és  c  végből  Pesten  minden  erejét  megvetette, 
hogy  magának  oly  tulajdonságokat  szerezzen,  me- 
lyek egy  nemes  asszonyságban  megkívántatnak. 
Csak  egy  szempillantást  sem  hagyott  elmúlni,  a  nél- 
kül, hogy  arra  ne  fordította  volna,  ami  őt  alkal- 
matossá tegye  annak  a  nagy  becsületnek  elfoga- 
dására, melyet  neki  a  gróf  készíteni  látszott.  Egy 
szóval,  rövid  idő  alatt  oly  nevelést  adott  maga 
magának,  hogy  mint  Kaczaj falvi  grófné  akárhol 
megjelenhetett  volna. 

Vélekedésében  e  jó  leányka  még  jobban  meg- 
erősödött, mikor  a  gróf  őt  az  aiyia  házához 
Pestről  visszavitte  s  iránta  oly  rendeléseket  tett, 
hogy  kegyelméből  kisasszony  gyanánt  élhetett. 
Azonban  inkább  háladatosság  volt,  mint  szerelem, 
amit  a  grófhoz  érzett  és  erről  kevés  idő  múlva 
maga  is  tökéletesen  meggyőződött.  Meglátta  ő 
tudniillik  egyszer  atyjának  új  lakóhelyében  Szád- 
nokit,  az  odavaló  tiszttartónak  a  fiát  s  minekutána 
a  legény  is  mindjárt  az  első  alkalmatossággal  értel- 
mesen kinyilatkoztatta  neki  szerelmes  tekintetei 
által,  hogy  szívét  meghódította,  másféle  érzéseket 
tapasztalt  6  szívében  gerjedezni,  mintsem  azok  vol- 
tak, melyek  őt  eddig  a  grófhoz  ragadták.  A  tekin- 
teteket nem  sokára  szerelmes  szavak  is  követték. 
Szádnoki  megvallotta  neki  sűrű  fohászkodások  és 
könnyhullajtások  között,  hogy  birtoka  nélkül  nem 
élhet.  Veronka  oemmit  sem  felelt  ajánlására,  hanem 
csak  szemei  borultak  könnybe  s  mikor  kezét  Szád- 
noki kezéből  kivonta,  ezt  véletlenül  megnyomván, 
mélyen  fohászkodott. 

Szádnoki  nyomában  volt  mindenütt  s  valahol 
vele  szólhatott,  mindenütt  azt  mondta  néki,  hogy 
hozzá  való  szerelme  forróbb  nem  lehet.  Veronka 
oda  nem  adhatta  neki  kezét,  mivel  erre  úgy  tekin- 
tett, mint  a  grófnak  sajátjára;  de  érezte  egy- 
szersmind, hogy    szíve    viszontag    Szádnoki    sajátja 

majdnem  azon  szempillantástól  fogva,  hogy  leg- 
először meglátta.  A\anczitól  tehát  megértvén,  hogy 
ő  a  grófnak  jegyese  és  hogy  egybekelésük  min- 
den órán  ünnepeltetni  fog,  malomkő  gyanánt  esett 
le  szívéről  a  bánat,  melylyel  Szádnoki  miatt  aggó- 
dott. Most  már  ennek  szabadon  megmondhatta, 
hogy  szereti.  E  gondolat  termesztette  ajakán  a 
mosolygást,  melyet  Manczi  gyanúsnak  nézett ;  e 
gondolat  foglalta  úgy  el  egész  eszét,  hogy  az 
úgy-c?  szónál  egyebet  nem  felelhetett. 

Mikor  Manczi  búcsút  vett  tőle,  meg  találta  ennek 
még  azt  a  kívánságot  is  vallani,  hogy  a  gróffal 
a  lakodalom  előtt  örömest  beszélne ;  mert  most 
már  egyenesen  megmondhatta  a  grófnak  is,  hogy 
Szádnokit  szereti,  sőt  még  arra  is  kérhette,  hogy 
szerezzen  vagy  adjon  szeretőjének  tisztességes  hiva- 
talt, melyből  Veronkáját  gyermekeivel  együtt  el- 
tarthassa. A  lakodalom  előtt  kívánta  ezt  a  grófnak 
megmondani,  mert  Manczi  férjétől  nem  tudott 
annyit  reményleni,  amennyit  Manczi  hüssétől  várt. 

Mihelyt  Manczi  hazament,  Vcronka  azonnal  ki- 
sétált, harisnyát  kötvén,  a  szomszéd  bokrosba,  hol 
Szádnoki  magányosan  kesergeni  szeretett.  Elpirult, 
a  mint  a  legényt  meglátta.  Szádnoki  megcsókolta 
kezét,  fohászkodott  és  kellemeit  nedves  szemmel 
vizsgálta.  Veronka  is  fohászkodott  és  Szádnoki 
orczáján  a  szerelmes  bánatnak  vonásait  mosolygás- 
sal nézte.  Szádnoki  keseregve  tekintett  szemei  közé. 
E  tekintetnek  Veronka  ellent  nem  állhatott.  Szád- 
noki!  úgymond.  Veronka!  feleié  Szádnoki  s  meg- 
ölelvén egymást,  örök  frigyet  kötöttek. 

Míg  Veronka  Szádnoki  karjai  között  a  szere- 
lemnek édességeiben  gyönyörködött,  addig  Manczi 
szívét  a  dühös  szerelemféltés  irtóztatóképen  szag- 
gatta. Ezer  plánumot  csinált  ő  magában,  mikép 
takaríthassa  el  útjából  Veronkát?  s  ezer  plánumai 
közül  egyik   sem    volt  lehetséges.  Sírva  szállott  ki 

a  hintóból  és  azon  este  tűrhetetlen  volt.  Potrohosi 
körülötte  lappangván,  már  egyet,  már  mást  kér- 
dezett tőle  és  csak  rövid  feleleteket  vett.  Végre 
bizodalmát  csakugyan  felélesztette.  Higyje  meg 
urambátyám !  monda  Manczi  könnyezve,  az  a  leány 
engem  még  szerencsétlenné  tesz.,  Egész  vagyo- 
nomat odaadnám,  ha  azt  hallhatnám  felőle,  hogy 
férjhez  ment. 

Édes  húgom  I  monda  viszontag  Potrohosi,  ha 
csupán  csak  ez  a  bajod,  a  leányt  én  könnyen  férj- 
hez adom. 

Bátyja  nyakába  borulván  e  szóra  Manczi,  hálá- 
datos csókjaival  majd  megfojtotta.  A  plánumot  ha- 
mar megcsinálták.  Potrohosinak  egyik  jószágát  egy 
szép  ifjú  ember  árendában  birta,  ki  szinte  háza- 
sodni akart.  Ezt  magához  hivatván  Potrohosi,  hal- 
lod-e Gazari !  úgymond ;  én  tudok  neked  egy  szép 
leányt,  egy  jó  leányt,  egy  városi  nevelésű  leányt. 
Ha  el  akarod  venni,  én  neked  adok  vele  ötszáz 
forintot.  Gazari  azonnal  kezet  csapott  és  másnap 
el  is  indult  Potrohosi  levelével,  melyben  ez  Hada- 
sinak  megigérte,  hogy  Veronkának  ötszáz  forintot 
ád,  ha  Gazarihoz  megy. 

Gazari  a  leányt  meglátván,  örömében  majd  meg- 
őrült. Az  öreg  Hadasi  pedig,  minekutána  a  leve- 
let elolvasta  volna,  Gazari  nyakába  borult.  Veronka 
e  czeremóniákat  látván,  mosolygott;  de  mosolygá- 
sát azonnal  halálos  halaványság  követte,  mikor 
az  atyja  Gazarit,  mint  jövendőbéli  férjét,  elejébe 
áll/totta. 

Meggondolom  majd  magamat,  monda  rebegve 
Veronka. 

Minek  itt  a  meggondolás?  monda  az  atyja. 
Adj  neki  kezet  és  csókold  meg.  Gazari  oda  nyúj- 
totta kezét,  de  Veronka  meg  sem  moczczant.  Az 
öreg  Hadasi  katonásan  kezdett  villogni  és  dörgeni, 
Gazari  pedig  gazdaságát  és  pénzeit  számlálta  ele- 

jűkbe,  a  mi  amazt  még  katonásabb  szitkokra  és 
parancsolatokra  ingerlette.  Végre  Vcronka  magá- 
hoz Gazarihoz  folyamodott,  hogy  édes  atyjánál 
szószólója  legyen.  Ez  használt.  Gazari  azzal  biz- 
tatta Hadasit,  hogy  Veronka  meggondolja  majd 
magát ;  Hadasi  azt  vitatta  csattogó  szitkokkal,  hogy 
rá  kell  neki  magát  gondolnia,  vagy  akarja,  vagy 
sem  ;  a  szegény  Veronka  pedig  siránkozott. 

Még  aznap,  amint  Hadasi  onnan  hazulról  el 
talált  menni,  Veronka  egyenesen  megmondta  Gazari- 
nak, hogy  ő  inkább  meghal,  mintsem  hozzá  men- 
jen. Gazari  ellenben  Hadasi  Ígéretéhez  és  Potro- 
hosi  ajánlásához  tartotta  magát  és  reménységével 
oly  annyira  fel  nem  hagyott,  hogy  a  visszaérkező 
atyától  a  leányt  újra  megkérte.  Hadasi  esküvéssel 
Ígérte  neki,  hogy  vele  lesz  és  Veronkát  iszonyú- 
képen fenyegette. 

Majd  azután  titkos  tanácsot  tartván  Gazarival  a 
katonás  atya,  elvégezték  maguk  közt,  hogy  a  leányt 
szép  szóval  ostromolják.  Hadasi  négy  szem  közt 
kezdette  leányát  ápolni,  kérlelni,  okokkal  szoron- 
gatni. Veronka  ellenben  könyörületességre  indító 
esedezésekkel,  szívreható  könyhullajtásokkal  s  koron- 
kint  közbe-közbe  zokogó  jajszókkal  felelt  és  édes 
at\ját  annyira  megtántorította,  hogy  egynéhányszor 
c  szókkal :  vigyen  hát  a  tatár  1  az  egész  dolognak 
végét  akarta  szakasztani.  Gazari  azt  remélvén, 
hogy  Veronkának  az  álom  jobb  tanácsot  fog  talán 
adni,  az  öreg  Hadasit  végtére  arra  kérte,  hogy  a 
dolognak  befejezését  más  napra  hagyja.  Azonban 
e  várakozásában  is  megcsalatkozott. 

Hadasi  félbeszakasztván  leányának  ostromlását, 
elkisérte  Gazarit,  mint  jövendőbeli  vejét  Potrohosi- 
hoz,  hogy  ezzel  és  az  ötszáz  forintról  magával 
végezhessen.  Amint  Potrohosinak  Hadasi  megpana- 
szolta, hogy  Veronka  nem  akar  Gazarihoz  menni, 
kell  neki    akarni  1    monda  fennszóval  Manczi.  Kel- 

med  az  atyja,  kényszerítse  reá.  Ha  mához  egy 
hétre  a  lakodalmat  végbe  viszi  Kelmed,  én  az 
ötszáz  forinthoz  még  kétszázat  adok. 

Egy  szó,  mint  száz,  kedves  kisasszonykám !  Hogy 
az  a  gaz  leány  ezt  a  nagy  kegyelmet  meg  nem 
akarja  ismerni ! 

De  szégyen  is  volna  kelmédnek,  monda  Manczi, 
ha  katona  létére  még  csak  saját  leányával  sem 
birna.  Azután  hadi  tetteit  emlegetvén,  mint  indító 
okokat  e  gyáva  harcznak  serény  végzésére,  úgy 
fellázította  Hadasit,  hogy  ez  végre  a  következendő 
igékre  fakadt :  Szemembe  mondja  a  kisasszony, 
hogy  az  ellenség  előtt  úgy  szaladtam,  mint  az  agár 
előtt  a  nyúl,  hz  mához  egy  hétre  a  lakodalom 
meg  nem  történik. 

Ezzel  haza  ment.  A  szobába  lépvén  ránczolt 
homlokkal,  oda  vetette  fegyverét  a  szögletbe. 
Veronka  az  ablakban  ült  és  sírdogált.  Hadasi  azt 
várta,  hogy  Veronka  kezdjen  szólani  ;  de  Veronka 
hallgatott. 

Megjött-e  már  az  eszed,  lányka  ?  monda  vég- 
tére komor  tekintettel. 

Én  hozzá  nem  mehetek  és  ha  atyám  uram  kény- 
szerít, tudom,  mit  cselekszeki 

S  még  te,  nyomorult  pondró !  fenyegetődzől  ? 
Ezzel  megfogta  kezét,  felvezette  egy  padlásszobá- 
nak az  ajtajához  s  bele  taszítván  haragosan,  itt 
leszel,  úgymond,  zár  alatt  kenyéren  és  vizén  mind- 
addig, míg  azt  nem  mondod,  hogy  Gazari  né  akarsz 
lenni. 

Veronka  ledőlvén  az  ágyra,  zokogott  s  mivel 
atyját  jól  ismerte,  a  kétségbeeséstől  nem  messze 
volt.  Hadasi  ritkán  ment  haragjában  annyira,  hogy 
kedves  leányát  megkeseritse ;  de  szavát  ellenben 
átalkodott  szívvel  megtartotta  még  akkor  is,  mikor 
iga?:sága  nem  volt.  E  nélkül,  úgymond,  az  ember- 
nek tekintete  nagy  rövidséget   szenved.  Mintha  az 

ilyen  rövidség  az  igazságtalanságnál  gyalázatosabb 
volna  1 

Szádnoki  Hadasiékat  meglátogatván,  bámulva 
hallgatta  Veronka  atyjától  az  egész  esetet  és  ennek 
oly  dühös  haragját  látta,  hogy  Veronkáért  még 
csak  esedezni  sem  mert.  De  minekutána  beeste- 
ledett és  a  leánynak  szülői  lefeküdtek,  a  szép 
fogolynak  ablaka  alatt  mindaddig  köhögött,  míg 
Veronka  észre  nem  vette.  Megnyitván  az  ablakot, 
arra  kérte  kedvesét,  hogy  hozzon  neki  papirost, 
kalamost,  tintát,  tűzszerszámot  és  gyertyát.  Szád- 
noki a  kívánt  szereken  kívül  még  eledelt  is  hozott, 
Veronka  Potrohosinak  levelet  írt,  melyben  az  Is- 
tenre kérte,  hogy  szerencsétlenné  ne  tegye.  Szád- 
noki a  levelet  kéz  alatt  el  küldötte,  melyre  feleletet 
harmadnapra  maga  Gazari  hozott. 

Hadasi  a  választ  Veronkának  beadván,  innen, 
úgymond,  ki  nem  szabadulsz,  ha  küenc^venkilencz 
esztendeig  itt  ülsz  is,  míg  Gazarihoz  mm  mégy. 
Gazari  itt  van.  Mit  mondjak  neki  ? 

Nem  megyek  hozzá,  édes  atyám !  Inkább  meg- 
halok. Az  atyja  hangos  szitkok  közt  elment  s 
Veronkát  bezárta;  ez  pedig  a  levelet,  a  félelem 
és  a  reménység  között  habozván,  reszkető  kézzel 
megnyitotta.  Manczi  ebben  azt  írta  neki  szárazan, 
hogy  édes  atyjának  akaratjával  ne  ellenkezzen  és 
hogy  sem  ő,  sem  bátyja  soha  oly  rossz  taná- 
csot az  öreg  Hadasinak  nem  fognak  adni,  mely 
átalkodoít  leányát  e  különös  szerencsétől  meg- 
fossza. 

Laciim I  szabadítóm!  őrző  angyalom!  hol  vagy? 
kiáltá  kescrtíségébcn  a  leány  s  leülvén,  a  kö- 
vetkezendő levelet  írta  az  ifjtí  gróf  Kaczajfalvi- 
nak: 

•  Minden  embertől  elhagyva,  az  embereknek 
legjobbikához,  gróf  Kaazajfalvi  Lászlóhoz,  folya- 
modik    a     kétségbeeséssel     küzködő    szerencsétlen 

Vcronka.  Kétszer  már  megmentettél,  ments  meg 
még  harmadszor  is  a  gonoszok  kezéből,  kik  össze- 
esküdtek, hogy  engem  örökre  szerencsétlenné  te- 
g)'enek.  Hadasi  Veronka.-í) 

E    c^édulát    lehajította    Szádnokinak,  ki    azonnal 
bepecsételte  és  Kaczajfalvára  küldötte. 


XX. 

Az    irigylég  maginak  is  vcrnict. 

Veronka  levele  nem  találta  otthon  az  ifjú  grófot, 
ki  egynéhány  nap  múlva  édes  atyjával  haza  érkez- 
vén, a  kocsiból  ki  sem  szállott,  hanem  a  nélkül, 
hogy  Veronka  levelét  látta  volna,  egyenesen  Man- 
cízihoz  sietett.  Karjai  közé  repülvén,  enyém  vagy 
/Vlanozi!  monda  diadalmas  szózattal,  enyém  vagy, 
a  mikor  akarod.  Ma,  vagy  holnap ;  a  mikor  aka- 
rod. Az  atyám  már  rá  állott.  Oh  én  édes  szép 
Manczim  I 

Manozi  a  grófnak  mellén  a  leggyönyörűbb  ér- 
zések között  csüggedezvén,  jövendő  napjainak  bol- 
dogságát e  szorosabb  ölelésben  előre  Ízlelte.  A  gróf 
szinte  tántorgott  gyönyörködésében.  Elbeszélte  ő 
a  magán  kívül  elragadott  leánynak,  hogy  édes 
atyjának  engedelmét  az  egybekelésre  megnyerte 
már  egyszer  és  hogy  holnap  maga  is  eljön,  hogy 
jövendőbeli  menyére  atyai  áldást  adjon.  Így  tartott 
az  öröm  egész  éjfélig,  el  nem  tudván  a  szerelmes 
pár  egymástól  szakadni  s  jövendőbeli  boldogsá- 
gaikról ébren  álmodozván.  Másnap  reggel  a  kis- 
asszony édes  atyjának  karjai  közül  édes  anyjának 
mellére  borulván,  óh !  mily  szerencsés  vagyok  édes 
atyám!  óh  mily  boldogok  lesznek  életemnek  nap- 
jai, édes  anyám  1  monda  szülőinek  kimondhatatlan 
érzékenykedéssel. 

Az  öreg  gróf  reggel  t/z  órakor  megérkezvén,  a 


»49 

szerelmes  pár  nagy  örömmel  kocsijához  szaladt. 
Átölelvén  amaz  mind  a  kettőt,  édes  gyermekeim ! 
monda  könnyezve,  a  mindenható  Isten  áldjon  meg 
benneteket  s  adjon  nektek  igaz  bölcseséget  és 
szent  erkölcsöt.  Manczi  lányom  !  itt  a  mennyország- 
nak szent  botja  alatt  még  egyszer  kérdezlek:  van-e 
szíved  Laczihoz  ?  keg)'es  vagy-e  ?  emberszerető 
vagy-e  ?  Ha  jó  vagy,  lányka !  szerencsésebb  asz- 
szony  náladnál  nem  lesz  széles  e  világon  ;  de  ha . 

Jó  vagyok,  édes  atyám  I  jó  leszek,  az  égnek 
szent  boltja  alatt  fogadom  !  monda  viszontag  Manczi, 
mélyen  megilletődvén  s  az  öreg  grófnak  mellén 
érzékenyen  zokogván. 

Azalatt  az  inas,  a  ki  az  öreg  gróffal  jött,  ke- 
zébe adta  az  ifjú  grófnak  Veronka  levelét.  Kitől  ? 
kérdezé  a  gróf.  Egy  idegen  ember  hozta  tegnap 
előtt  a  kastélyba,  feleié  az  inas. 

Az  ifjú  gróf  megnyitván  a  levelet,  elolvasta  és 
elhalaványodott.  Mi  bajod  ?  édes  Laczim !  kérdezé 
Manczi  szorgalommal.  Semmi  egyéb,  kedves  Man- 
czim !  hanem  hogy  egy  szerencsétlennek  mentésére 
kell  sietnem.  H02 hatok  e  neked  ennél  kellemete- 
sebb  nászajándékot?  Atyám I  add  nekem  egy-két 
napra  kölcsön  a  kocsidat  s  maradj  itt  addig,  míg 
visszajövök. 

Laczi !  hisz  arra  másszor  is  lesz  idő,  kiáltja  vala 
Manczi. 

A  szerencsétlennek  mentését  csak  egy  szem- 
pillantásig is  elhalasztani,  alacsony  embertelenség 
volna.  Ezzel  Manczit  megölelvén  és  megcsókol- 
ván, mihelyt  visszaérkeztek,  úgymond,  egyenesen 
az  oltárhoz  megyünk.  Atyám  I  vigasztald  addig 
Manczimatí  Az  öreg  gróf  Manczit  bevezette,  fia 
pedig  a  kocsira  ült  és  Veronkához  hajtatott. 

Hadasi  háza  előtt  a  kocsi  megállván,  leszállott  a 
gróf,  beszaladt  a  házba  s  kinyitván  a  szoba  ajtaját, 
hol  van  Veronka?    úgymond.    Hadasi,  kinek    belső 

részeit  c  kérdés  mennykő  gyanánt  átjárta,  elő  kez- 
dette adni  az  egész  dolgot.  Hol  van  Veronka? 
mondom,  megújította  kérdését  a  gróf  és  Hadas! 
beszédjét  meg  sem  hallgatta.  Oda  fenn  van,  monda 
végtére  Hadasi ;  a  gróf  pedig  azonnal  felszaladt. 
Veronka  1  hol  vagy  ?  E  szózatot  Veronka  meghall- 
ván, Laczi  I  úgymond  harsogó  szóval.  Istennek  hála, 
ezer  hála,  hogy  itt  vagy. 

Nyisd  meg  az  ajtót,  Veronka  I 

Nem    nyithatom    meg.    Kívülről  vagyok  bezárva. 

Bezárva?  Egyszerre  orczájába  szökött  egész 
vére.  Szinte  be  akarta  törni  az  ajtót,  amint  Hadasi 
a  kulcscsal  megérkezett.  Az  ajtó  megnyílván,  Ve- 
ronka a  grófnak  karjai  közé  omlott.  Magán  kívül 
volt  egy  darabig  mind  a  kettő.  Veronka  lement  a 
gróffal,  a  nélkül,  hogy  atyja  ellenezni  merte  volna. 

És  miért  voltál  te  bezárva,  édes  Veronkám? 
Kicsoda  zárt  be  ?  Hadasi !  mit  vétett  neked  a  te 
leányod,  az  én  Veronkám?  Hadasi!  Hadasi!  én 
téged  nagyon  szeretlek ;  de  mondd  meg  nekem, 
mivel  bántott  meg  téged  az  én  Veronkám? 

Kedves  grófom !  az  én  Istenem  tudja,  hogy  én 
ezt  a  leányt  nagyon  szeretem.  De  most  egyszer 
bolondul  megharagított. 

De  mit  cselekedtél  tehát,  Veronka? 

Veronka  elbeszélte,  mikép  akarták  őt  arra  kény- 
szeríteni, hogy  Gazarihoz  menjen,  mikép  zár- 
ták be,  mikor  rá  nem  birhatta  szívét,  hogy  olyan- 
hoz menjen,  a  kit  nem  szeret,  s  mikép  sirdogált 
e  fogságban  minden  embertől  elhagyva,  a  nélkül, 
hogy  sűrű  könyhullajtásai  s  keserves  panaszai  vala- 
kit könyörületességre  indíthattak  volna? 

Könnyű  meggondolni,  hogy  e  panaszok  kimond- 
hatatlanul megillették  a  grófnak  szívét,  ki  semmit 
oly  iszonyúképen  nem  gyűlölt,  mint  a  kényszerí- 
tést, kivált  az  ilyen  dolgokban.  Neki  állott  tehát 
az  öreg  Hadasinak  s  kegyetlenségét  oly  hevesség- 

gcl  hányta  szemére,  a  minőt  magában  mindeddig 
maga  sem  keresett  volna.  Hadasi  mentegette  ma- 
gát, a  hogy  csak  lehetett ;  de  a  gróf  ellenben  elő- 
vévén egyenkint  mentegetéseit.  oly  világosan  meg- 
mutatta azoknak  helytelenségét,  hogy  Hadasinak 
el  kellett  némulnia.  Hadasi !  monda  neki  végtére 
haragos  tekintettel,  te  nem  vagy  méltó,  hogy  a 
világ  Veronka  atyjának  nevezzen,  mert  úgy  bántál 
vele,  mintha  nem  édes  atyja,  hanem  pogány  török 
voltál  volna. 

Hadasi  oda  nyújtván  kezét  a  grófhoz.  Isten  látja 
lelkemet,  úgymond,  hogy  ezt  a  grófon  kívül  senki- 
től a  világon  el  nem  szenvedném.  Adjon  nekem 
kezet  a  gróf  és  valljon  engem  kereszténynek. 

A  gróf  kezet  adott  neki  és  megcsókolta. 

Meg  kell  azonban  azt  is  vallanom,  monda  to- 
vább Hadasi,  hogy  csak  nem  bántam  volna  még 
is  vele  oly  keményen,  ha  fel    nem  biztattak  volna. 

Ha  fel  nem  biztattak  volna  ?  kérdezé  álmélkodva 
a  gróf.  És  ki  volt  az  a  kegyetlen  ember,  a  ki  tége- 
det felbiztatott? 

Manczi  kisasszony. 

A  gróf  két  lépésnyire  hátralökődvén,  rámeresz- 
tette szemeit  s  bosszankodva  kérdezte  tőle  még 
egyszer:  kicsoda?  kérlek,  kicsoda? 

Rózsafí  Manczi  kisasszony. 

Hadasi,  te  nem  tudod,  mit  mondasz !  Manczi 
biztatott  volna  fel  tégedet  arra,  hogy  Veronkát 
bezárd  ?  Nagy  csöppek  verődtek  ki  a  grófnak  izzadó 
homlokából. 

Hadasi  erre 'az  egész  esetet  elbeszélte.  A  gróf 
leült  s  kezeibe  takarván  arczát,  sírni,  zokogni  kez- 
dett. Majd  azután  felugorván:  Lehetetlen,  úgymond, 
hogy  ezt  Manczi  cselekedhette  volna.  Akármikép 
van  a  dolog,  te  ő  benne  megcsalatkoztál. 

Veronka  erre  odanyújtotta  a  grófnak  a  levelet, 
melyet  Manczitól  vett.  A  gróf  elolvasta,    megtüzc- 

sedeit  és  reszkedni  kezdett.  És  ezt  tenéked  Manozi 
írta?  Ezt  mondván,  nagyot  fohászkodott  és  szemeit 
az  égre  emelvén,  kiment. 

Szomorú  gondolatokba  merülve  és  Manczi  levelét 
kezébe  tartva,  egy  egész  óráig  sétált  a  szabad  leve- 
gőben. Visszaérkezvén,  leült  Veronka  mellé  s  mellé- 
hez szorítván  kezét,  szegény  szerencsétlen  leányka  ! 
úgymond.  Ezentúl  senki  se  üldözzön  többé  1 
E  szempillantástól  fogva  úgy  nézlek,  mint  sajá- 
tomat. 

Szinte  megnyitotta  volt  ajkait  a  leány,  hogy 
szabadítójának  Szádnokihoz  való  szerelmét  meg- 
vallja, de  a  grófnak  utolsó  szavait  hallván,  meg- 
borzadott és  ajkait  meg-meg  elzárta.  A  grófnak 
kérésére  el  kellett  azután  Veronkának  az  egész 
dolgot  körülállásaival  együtt  azon  renddel  mondani, 
melylyel  történt.  Azalatt,  hogy  a  leány  ezt  végbe 
vitte,  a  gróf  egybekulcsolván  kezeit,  imígy  kiált- 
gatott  fel :  Szegény  leányka  I  mivel  bántottad  te  meg 
Manczit  ?  Szegény  ártatlanka !  mit  vétettél  neki  ? 
Hát  csak  nem  találok  jószívű  embert  e  világon? 
Mit  vétett  neked  Manczi,  ez  a  szegény  leányka, 
hogy  úgy  üldözted  ?  Ah !  vége  van  köztünk  min- 
dennek, Manczi !  Nincs  más  mód  benne,  mindennek 
vége  van. 

Ilyen  panaszok  között  múlt  el  az  este.  Veronka 
Manczit  mentegetni  kezdte.  Ne  mentegesd,  kérlek, 
monda  viszont  a  gróf.  Azután  kezét  szívére  tévén, 
s  egy  pár  nagy  könnyhullatás  arcban  legörögvén :  e 
szív  őtet,  úgymond,  eleget  mentegeti  és  sokkal 
buzgóbban,  mint  te,  de  haszontalanul.  Te  neki 
semmit  sem  vétettél,  te  ártatlan  voltál  és  <5  tégedet 
örökre  szerencsétlennek  akart  tenni.  Pedig  jól  tudta, 
mily  nagyon  szeretlek. 

Ugyanazért,  mivel  engemet  szeretsz,  monda 
Veronka.  Hozzád  való  szerelemből  akart  6  engemet 
arra  kényszeríteni,  hogy  Gazarihoz  menjek. 

Hozzám  való  szerelemből  az  ártatlant  akarta 
szerencsétlennek  tenni  ?  Ó  te  véghetetlen  irgalmú 
felséges  Isten,  adj  neki  emberiebb  szívet! 

Könnyező  szemmel  ment  az  ágyba  s  egész  éjszaka 
nem  aludt.  Másnap  Veronkát  még  hajnalban  fel- 
költötte. Készülj  fel  az  útra,  monda  neki  komor 
tekintettel ;  magammal  viszlek  s  magamtól  többé  el 
sem  eresztelek.  Én  leszek  a  bástya,  melyet  azoknak 
a  gonosz  embereknek  le  kell  előbb  rontaniok, 
hogysem  üldözéseikkel  tégedet  érhessenek.  Veronka 
elfordulván  tőle,  keservesen  sírt.  Egynéhányszor 
akart  ő  ama  vallásával,  hogy  Szádnokit  szereti,  a 
grófhoz  folyamodni.  Kinyújtotta  e  végből  a  gróf 
felé  karjait,  hogy  figyelmét  megkérje ;  kinyitotta 
ajkait,  hogy  titkát  elébe  terjeszsze ;  meghajtotta 
térdét,  hogy  előtte  leboruljon.  De  mivel  a  grófot 
az  ablakon  keresztül  komoran  az  égre  nézni,  köny- 
nyeit  pedig  arczán  sűrűen  legörgcni  látta,  nem  volt 
annyi  bátorsága,  hogy  szívét  e  szempillantásban  a 
grófnak  megnyissa. 

A  lovakat  azonban  befogták.  Veronka  oly  nyug- 
hatatlan lett,  hogy  majd  az  ablakhoz  szaladt,  majd 
az  ajtóhoz,  meg-megnyomván  a  grófnak  kezét,  a 
nélkül,  hogy  ez  komor  gondolatjaiból  felébredt 
volna.  Beülvén  végtére  Veronkával  a  kocsiba,  az 
öreg  Hadasi  feleségestől  szerencsés  utat  kivántak 
neki.  Veronka  a  kocsiból  szüntelen  visszanézegetett 
szomorú  szívvel  Szádnokinak  lakóhelyére ;  a  gróf 
pedig  meg-megrázván  fejét,  Manczinak  gonoszságát 
morogva    panaszolta. 

Nem  hiszem,  hogy  akármily  félénk  leányka  úgy 
megijedhessen,  mint  Manczi  megijedt,  mikor  a 
kocsihoz  rohanván,  a  gróf  mellett  Veronkát  ülni 
látta.  Szinte  a  grófnak  nevét  akarta  kiáltani,  de 
tátva  maradtak  ajkai,  a  nélkül,  hogy  közülök  leg- 
kisebb szózat  hallatszott  volna.  Az  inas  megnyitotta 
a  kocsit,    de  Veronka    a    kiszállással  késedelmeske- 


'54 

detr,  a  gróf  pedig  meredt  szemmel  nézett  Manczira, 
a  néJkül,  hogy  a  kocsiban  megmozdult  volna.  Az 
öregek,  kik  ez  ajtó  előtt  állottak,  azt  gondolták, 
hogy  valami  szerencsétlenség  történt,  s  mindnyájan 
a  kocsihoz  siettek. 

Manczi  az  ifjú  grófnak  szemeiben  haragot  lát- 
ván, elhalványodott  és  reszkedni  kezdett.  Örömest 
szólott  volna  valamit,  de  csak  egy  szót  sem  tudott 
ajkai  közül  kihozni.  Veronka  a  kocsiban  sírt,  a  gróf 
pedig  bizonyossá  tette  buzgó  fogadások  által  mint 
oltalmáról,  mint  barátságáról. 

Az  öreg  gróf  elvégre  kisegítette  Veronkát  a 
kocsiból  és  ezután  az  ifjú  gróf  is  kiszállott.  Manczi 
oly  mereven  állott,  mint  a  bálvány;  Potrohosi  nem 
tudta,  mit  csináljon.  Veronka  fennszóval  zokogott; 
az  ifjú  gróf  pedig,  míg  Veronkát  vigasztalta,  oldal- 
vást nézegetett  Manczira  nedves  szemmel. 

Az  öreg  gróf  megrázván  fejét  és  Manczinak 
odanyújtván  karját :  jöjj  leányom,  úgymond.  Manczi 
bámész  szemmel  nézvén  rá,  bement  vele  a  szo- 
bába. Az  ifjú  gróf  utánuk  vonta  Veronkát  is. 

Rózsafi  viczispán  Potrohosit  meglátván,  mi  tör- 
tént, úgymond,  sógor,  mi  bajotok? 

Ostobaságok  történtek,  monda  Potrohosi  hevesen 
s  pokolbeli  zűrzavar  a  végük.  Ezt  a  leányt  mind- 
untalan lábunk  alá  hozza  az  ördög  szegény  Man- 
czinak  bosszúságára. 

Mindnyájan  bejutván  a  szobába,  Manczi  egy 
almáriomhoz  dűlve  mérgében  reszketett  s  majd 
elpirulván,  majd  meg  elhalványodván,  szemeit  a 
földre  sütötte.  Csak  némelykor  vetett  orozva  egy 
felénk  tekintetet  az  ifjú  grófra  és  ha  ennek  tekin- 
tetével összeakadt,  szemeit  azonnal  ismét  a  földre 
szegezte.  Az  ifjú  gróf  Veronkát  tartotta  kezénél 
fogva  és  átható  tekinteteket  vetett  majd  Manczira, 
majd  az  égre.  Veronka  sírt  és  arczát  a  keszkenővel 
eltakarta.    Potrohosi    megrúgván    legkedvesebb   ku- 

tyáját,  mely  körülötte  ficzánkovíott,  eredj  pokolba, 
úgymond,  ostoba  pára !  Az  öreg  gróf  az  ablakba 
dűlvén,  fiának  indulatjait  vizsgálta,  Rózsafiék  pedig 
egymásra  tekintgettek.  Kiki  érezte,  hogy  nincs  oly 
rendben  minden,  a  minőben  lennie  kellene  a  nélkül, 
hogy  tudta  volna,  mi  van  a  dologban? 

Az  ifjú  gróf  elvégre,  a  mint  Veronkát  kezénél 
fogva  tartotta,  Manczihoz  fordulván :  Manczi,  úgy- 
mond szelid  szóval,  én  téged  szerettelek,  szeretlek 
még  most  is,  mint  önmagamat !  Mondd  meg  nekem, 
mit  vétett  neked  ezen  ártatlan  leányka,  hogy  örökre 
meg  akartad  rontani  ? 

Veronka  itt  hangos  zokogásra  fakadt. 

Ne  sírj  Veronka,  monda  tovább  az  ifjú  gróf,  ne 
sírj  édes  szép  Veronkám  1  A  te  Laczidnak  oltalma 
el   nem  hagy 

A  te  Laczidnak?  monda  böfögő  szóval  Manczi, 
skarlát  veresre  pirulván.  A  te  Laczidnak.  És  te 
gaz  leányi  te  csábító  !  még  szemem  elé  mersz 

Veronka  az  ifjú  grófhoz  szorult  ijedtében,  ez 
pedig  felkiáltván:  Ne  félj  Veronka  1  úgymond,  leg- 
kisebbet se  félj!  Az  én  oltalmam  alatt  vagy  I 

Manczi  az  ajtóhoz  sietett,  de  az  ifjú  gróf  meg- 
fogván kezét :  Ne  menj  el,  úgymond,  Manczi,  ha- 
nem mondd  meg  nekem  előbb,  mit  vétett  neked 
ezen  ártatlan  lélek? 

Manczi  kiragadván  a  gróf  kezéből  kezét  és 
dühös  tekintetet  vetvén  rá:  Hódoljak  talán  neki? 
kérdezé  gúnyos  szóval.  Ennek  a  nyomorult  alkot- 
mánynak én  hódoljak?  Mit  kivánsz  tőlem? 

Boldog  Isten!  mit  látok?  Ez  volna  az  én  szelid 
Manczim  ?  monda  a  gróf  érzékeny  irtózással  s  édes 
atyjához  repülvén,  lerogyott  bánatjában  előtte  és 
térdeit  könnyeivel  áztatván,  nem  szólhatott  zokogása 
miatt  többet  ezen  igéknél :  Oh  atyám,  mily  iszonyú- 
képen megcsalatkoztam. 

Az  öreg    gróf   felemelvén    fiát  és  melléhez  szo- 

rítván :  Édes  fiam,  úgymond,  a  bírónak  nyugodt 
elméjű  embernek  kell  lenni.  Térj  magadhoz.  Manczi 
talán  ártatlan. 

Ártatlan  ?  monda  az  ifjú  gróf.  Nézze,  micsoda 
tekinteteket  lökdös  a  jó  Veronkáral  Atyám  I  be- 
zárták ezt  a  szegény  ártatlan  leánykát.  Manczi  az 
atyját,  az  öreg  Hadasit,  saját  leánya  ellen  huszította 
fel.  Gondold  meg  jól :  az  atyát  saját  gyermeke 
ellen!  Felséges  Isten!  ezt  Manczi  cselekedhettél  — 
Óh  Manczi !  érzed-e  súlyát  a  bosszúságnak,  mely- 
lycl  az  én  kedves  Veronkámat  illetted? 

Az  én  kedves  Veronkámat?  Ezen  igék  Manczit 
a  haragnak  legfőbb  pontjára  ragadták.  Rettenetes 
tekintetet  vetvén  oldalvást  Vcronkára,  egyszerre 
nekifordult  s  mérges  szóval  megriasztván:  Takarodj, 
úgymond,  szemem  elől,  te  alávaló  szemét !  takarodj 
ki  házamból  tüstént! 

Az  ifjú  gróf  felemelvén  egy  hangos  áh  szó  után 
karjait,  oda  ugrott  Veronkához,  ölbe  vette,  fölemelte 
és  a  szobából  kivitte.  Laczi !  Lac^i  !  kiáltanak  utána 
mindnyájan  egyszerre.  Laczim,  édes  Laczim !  monda 
Manczi  rettenetes  szívszorulással.  De  az  ifjú  gróf 
nem  hallván  szavukat,  Vcronkáí  a  kocsiba  tette. 
A  lovak  ki  nem  voltak  fogva,  mivel  Veronkát 
Kaczajfalvára  akarta  küldeni.  Felugrott  azután  a 
leányhoz  a  kocsiba  maga  is,  s  a  zokogó  szeren- 
csétlent ölébe  vévén,  Kaczajfalvára!  kiáltott  a 
kocsisnak.  Szinte  megcsapta  ez  a  lovakat  és  a  kocsi 
repülni  kezdett,  mire  Manczi  kirohant,  hogy 
Lacziját  tartóztassa. 

Manczi  látván,  hogy  későn  érkezett,  visszaomlott 
a  szobába  s  iszonyú  jajgatásra  fakadván:  Oh,  örökre 
elvesztettem  szívét,  úgymond,  örökre  oda  vagyok! 
A  többiek  egymásra  nézvén,  azt  kérdezgették,  mi 
adhatott  az  ifjú  grófnak  okot  arra,  hogy  Veronkát 
ide  hozza?  Potrohosi  a  szomszéd  ebédlőben  nagy 
lépésekkel     fel    s  alá    sétált,    és    haragjában    egész 

erejéből  fütyült.  Az  öreg  gróf  megvallotta,  hogy 
az  egész  esetnek  csak  felét  sem  érti  és  hogy  leg- 
jobbnak ítéli,  ha  fiának  paripáján  a  lovászszal  együtt 
haza  megy  és  ott  a  dolgot  bővebben  kitanulja. 
Ezzel  búcsút  is  vett  Rózsafiéktól,  megigérvén,  hogy 
őket  azonnal  tudósítani  fogja  mindenről,  mihelyt 
valami  bizonyost  kinyomozhat. 

Azalatt  az  ifjú  gróf  Veronkával  Kaczajfalvára 
érkezvén,  szinte  erőltette  magát,  hogy  nyugodt 
elmével  legyen  és  Veronkának  egy  szobát  nyit- 
tatott. Nézd,  Veronkám,  itt  neked  szép  lakásod  és 
gyönyörű  kilátásod  lesz !  Ezzel  megnyitott  egy 
ablakot  s  azonnal  betette  ismét,  mielőtt  azon  Veronka 
kitekinthetett  volna.  Azután  leomlott  a  szofára,  s 
mély  szomorúságát  el  akarván  fojtani :  Itt  mi  együtt 
boldogok  leszünk,  úgymond.  Ott  mindennek  vége 
van. 

Veronka  hasonló  szomorúságba  merülvén,  majd 
a  grófot  vizsgálta,  majd  meg  szemeit  a  földre 
függesztette  és  gondolkodott.  Szádnoki  lebegvén 
fejében,  tiszta  szívből  kivánta,  hogy  Manczival  a 
gróf  mennél  hamarább  kibéküljön.  De  látta,  hogy 
most  az  ő  fejében  sokkal  iszonyúabb  a  zavarodás, 
hogysem  az  ilyen  dolognak  csak  említését  is  elvisel- 
hetné. Hallgatott  tehát  és  magában  a  reménységet 
ez  iránt  hiven  táplálgatta,  míg  a  gróf  a  kétségbe- 
esésnek mélysége  felett  lebegett. 

Az  öreg  gróf  hazaérkezvén,  elővette  egyenként, 
legelőször  fiát,  azután  Veronkát,  s  kitudakozta  tőlük 
az  egész  esetet,  melyből  látta,  hogy  Veronkának 
üldözésére  Manczit  a  szerelemféltés  bírta.  Fiát  tehát 
ezen  alkalmatossággal  megismerkedtette  a  szerelem- 
nek e  tulajdonságával  is;  de  az  ifjú  gróf  azt  vitatta, 
hogy  a  jó  embereknél  még  a  szerclcmféltésnek  is 
mentnek  kell  lenni  minden  igazságtalanságtól.  Örö- 
mest hallotta  mindazonáltal  mégis  édes  atyjának  és 
Veronkának  ama  tanácsát,  hogy  Manczit  ártatlanabb- 

nak  nézze,  mintsem  eddig  tartotta ;  a  mire  szíve  is 
felette  nagyon  hajlott. 

Mennél  jobban  lecsillapodott  az  ifjú  gróf  s  mennél 
beszédesebb  lett  Manczihoz  való  szeretete,  annál 
vidámabb  lett  viszont  Veronka  is.  A  grófnak  Man- 
czival  való  egybekelése  volt  minden  sóhajtásinak 
legfőbb  czélja,  olyannyira,  hogy  a  grófnak  már 
most  Szádnokihoz  való  szerelmét  is  megvallotta 
volna,  ha  ettől  őtet  a  következendő  kis  hiúság 
vissza  nem  tartóztatta  volna.  Pártját  fogta  ő  tudni 
illik  Manczinak,  minden  kigondolható  módokkal 
azon  igyekezvén,  hogy  a  grófnak  Manczihoz  való 
hajlandóságát  újra  felgerjeszszc.  Magasztalta  szép- 
ségét, dicsérte  nemes  tulajdonságait,  mély  tisztelet- 
tel szólott  szívének  természetes  jóságáról,  meg- 
vallotta, hogy  ő  a  szerelemféltésnek  hasonló  eseté- 
ben a  haragot  és  bosszúállást  még  tovább  űzte 
volna  s  mindezeket  minden  erőltetés  nélkül  oly 
természetesen  terjesztette  a  gróf  elébe,  hogy  maga 
az  öreg  gróf  nem  győzött  nagyszívűségén  elegendő- 
képpen álmélkodni.  Fia  pedig  mind  csak  nemes- 
szívű  barátnéjának  nevezte.  Azt  ugyan  Veronka 
magában  jól  érezte,  hogy  az  ő  nagyszívűsége 
haszonra  néz,  de  azt  magától  mégsem  nyerhette 
meg,  hogy  ezt  nyilván  megvallja.  Az  öreg  gróf 
nemesszívű  leányának  hítta,  az  ifjú  gróf  majdhogy 
nem  imádta,  a  grófné  pedig  felőle  azt  vallotta, 
hogy  ebben  hozzáfogható  leányt  soha  sem  látott. 
Nem  lehetett  tehát  azt  kivánni  tőle,  hogy  nagy- 
szívűségének  igaz  okát  megvallván,  ennek  a  nemes 
gondolkozású  és  főnemű  háznak  magasztal ásait  el- 
koozkázza.  Hallgatott  inkább  és  békességes  tűréssel 
viselte  Szádnokitól  való  távollétét,  kinek  mii.dazáltal 
egy  rövid  levélben  meghagyta,  hogy  hozzávaló  sze- 
retetének állandóságáról  legkisebbet  se  kételkedjen. 

Az  ifjú  gróf  azonban  a  kibékülésre  csak  egy 
lépést    sem    tett    és    ha    erre    Veronka    némelykor 

késztette,  egész  felelete  csak  abból  állott,  hogy 
erre  ő  magának  időt  akar  hagyni.  Halkan  kell  ezt 
a  dolgot  vinni,  kedves  Veronkám!  azt  szokta  volt 
n\ondani,  hogy  bizonyosan  kitanulhassam,  ha  enge- 
met Manczi  igazán  szeret-e,  vagy  sem?  Feltette  ő 
tudni  illik  magában,  hogy  az  első  lépést  9  kibékü- 
lésre meg  nem  teszi,  hanem  Manczitól  várja.  Bzzel 
én,  édes  atyám,  monda  az  öreg  grófnak,  Manc^i 
szerelmét  akarom  próbakőre  tenni,  egyszersmind 
pedig  szívét  arra  bírni,  hogy  jövendőben  a  hasonló 
indulatosságtól  őrizkedjen. 

Ez  Veronkának  nagyon  sokáig  tartott.  Manczinak 
tehát  alattomban  egy  levelet  írt,  melyben  tudtára 
adta,  hogy  az  ifjú  gróf  szinte  oly  buzgón  szereti, 
mint  azelőtt.  Eltökélte  ő  magában,  úgymond,  hogy 
a  kisasszonyt  egészen  saját  szívének  és  szerelmének 
vezérlésére  hagyja  és  erősen  hiszi,  hogy  ezek  a 
kisasszonyt  az  ő  szívéhez  visszavezetik.  Ha  a  kis- 
asszony csak  egyszer  látná  e  nemesszívű  ifjat,  mi- 
kép  sóhajtja  annak  az  órának  érkezését,  melyben 
e  szókat :  édes  Laczim !  kedves  Manczijának  ajkai- 
ról ismét  hallhassa,  elfelejtkezne  minden  kétkedés- 
ről s  megsiettetné  ama  kivánt  szempillantást,  mely 
a  kisasszonyt  e  jó  és  nemes  lelkű  ifjúval  örökre 
megegyesítse. 

Manczi  nagyot  kiáltott  örömében,  a  mint  e  leve- 
let elolvasta.  Nyakába  borult  volna  Veronkának, 
ha  jelen  lett  volna.  Reménységei  egyszerre  fel- 
éledtek és  álmodozásait  a  szerelemnek  és  elragad- 
tatásnak jelenéseivel  újra  megtöltötték.  Azonban 
képzése  lassanként  lecsillapodván,  fontolgatni  kezdte 
a  dolgot.  A  levelet  Veronka  írta.  Kellemetlen  álla- 
pot, úgymond,  hogy  az  ily  örvendetes  hírt  annak 
a  gyűlöletes  leánynak  kell  köszönnöm!  De  azon- 
kívül még  titkos  szándékokról,  tőrökről,  kelepczék- 
ről  is  kezdett  gyanakodni,  mivel  a  levél  Veronka 
kezéből   érkezett. 


i6o 


Majd  azután  a  levelet  még  egyszer  átolvasván, 
másféle  gondolatoknak  eresztett  zabolát.  Nincs 
külömben !  monda  végtére.  Veronka  kénytelen  volt 
nekem  e  levelet  írni.  Laczi  nálam  nélkül  nem  élhet 
többé.  Az  a  csalárd  leány  nekem  ezt  az  örömet 
nem  tette  volna,  ha  kénytelen  nem  lett  volna  vele. 
A  gróf  tehát  kívánna  velem  kibékülni,  de  az  első 
lépést  nem  akarja  megtenni.  Mosolygott,  mikor 
ezt  magában  meggondolta,  s  új  álmodozásokba 
merült,  melyekben  a  szegény  grófot  majdnem  tán- 
toríthatatlan engesztelhetetlenséggel  kínozta.  Térdein 
állott  előtte  és  ő  neki  csak  a  hosszas  esedezések 
után  bocsátott  meg.  Majd  azután  arról  gondol- 
kodott, mikép  lehetne  jó  módját  ejteni  annak,  hogy 
a  gróffal  összejöhessen?  Melléhez  szorította  gon- 
dolatjában  ismét,  megbocsátott  neki,  s  édes  Man- 
czija  volt  ismét.  De  büntetést,  egy  kis  büntetést 
csak  érdemlett  mégis,  úgymond,  noha  ő  az,  a  ki  a 
kibékülésre    az    első    lépést  e  levél    által  megtette. 

Manczinak  könnyei  elállottak.  Derűit  tekintettel 
jelent  meg  régtől  fogva  ma  legelőször  a  társaság- 
ban s  résztvett  nemcsak  a  beszélgetésekben,  hanem 
még  a  nyájaskodásokban  is. 

Azonban,  mennél  tovább  vizsgálta  a  dolgot, 
annál  bizonyosabbnak  lelte,  hogy  a  levél  a  gróftól 
származott.  E  gondolat  hízelkedett  neki  és  érzéseit 
csiklandozta.  Nem  csuda  tehát,  hogy  annak  életét 
meghosszabbítani  kivánta.  Óh,  hogy  az  ember  soha 
sem  elégszik  meg  azzal  a  diadalommal,  melyet  neki 
az  eset,  vagy  saját  hiúsága  szerez  I  Szegény  Manczi ! 
Eltökélte  ő  magában,  hogy  a  visszatérő  grófot 
előbb  megbünteti.  Drágán  veszed  meg,  Laczi ! 
monda  diadalmaskodó  szózattal,  most  egyszer  drágán 
veszed  meg  a  békecsókot  I 


XXI. 

Ebből    a    kisasszonyok    felette    hasznos    tanúságot    vonhatnak. 

Hogy  Manczinak  plánumát  helyesen  elő  adhas- 
sam, szükséges  az  olvasót  egy  külföldi  emberrel 
megismerkedtetnem.  Manczinak  édes  anyja,  a 
viczispánné,  Bécsben  neveltetett.  Volt  ott  neki  egy 
szíves  barátnéja,  Berg  Anyicska,  egy  bécsi  tanács- 
belinek gyönyörű  leánya.  Ezt  az  akkori  angol 
követségnek  Russel  nevű  Sekretáriusa  megszerette, 
naponként  látogatta  s  végtére  el  is  vette.  Russel nek 
volt  Bécsben  egy  öcscse,  kit  magánál  neveltetett, 
mivel  szülőik  Londonban  elhaltak.  Ez  azután 
bátyjával  együtt  hazájába  visszatérvén,  hadi  szol- 
gálatba állott  és  regementjével  együtt  Indiába 
jutott,  hol  a  honbeliek  a  jövevény  ánglusokkal 
szinte  hadakoztanak.  Egynéhány  esztendő  múlva 
az  öregebbik  Russel  ismét  visszajött  Bécsbe,  mint 
angol  követ  s  minekutánna  Indiában  az  első  lázu- 
lások elfojtattak,  kapitány  öcscse  is  kijött  utána 
szabadsággal,  kiváltkép  a  végből,  hogy  útjában  ama 
országokat  lássa,  melyekkel  még  meg  nem  ismer- 
kedhetett. Bécsből  végtére  Magyarországba  jött  s 
minekutánna  egynéhány  vármegyét  megjárt  volna, 
ángyának  régi  barátnéját,    Rózsafinét  is,  felkereste. 

Ezen  alkalommal  Manczit  meglátta  s  közelebb- 
ről megismervén,  meg  is  szerette.  A  mint  Bécsbe 
visszaérkezett,  ángyához  folyamodott,  hogy  vegye 
ki  jó  móddal  Manczinak  szülőiből,    ha  leányukhoz 

való  szeretete  nem  volna-e  ellenükre?  Mancziból 
pedig,  ha  nem  átallaná-e  kezét  és  szívét  egy  oly 
férfiúnak  adni,  a  ki  emberséges  ember  és  elég 
gazdag  ugyan,  de  jövevény  egyszersmind  és  vala- 
mivel meglettebb  amaz  ifjaknál,  a  kik  Manczi 
körül  forgolódnak.  Ángya  e  fontos  dolgot  eleven 
szóval  végezni  jobbnak  ítélvén,  mint  levelek  által, 
a  kapitánynyal  együtt  elment  Bécsből  Rózsafiékhoz. 
Manczinak  szülői  e  házasságot  nem  ellenezték,  ha 
a  leánynak  szívét  a  kapitány  arra  bírhatja,  hogy 
idegen  embernek  kezet  adjon.  Eleinte  tehát  az 
okos  férfiú  csak  azon  igyekezett,  hogy  a  kisasszony- 
nak barátságát  megnyerhesse.  Ez  meglévén,  haza 
kisértette  ángyát  s  azonnal  Londonba  írt  egynéhány 
jóakaróinak,  hogy  szerezzenek  neki  valamelyik  angol 
regementnél  óbester  hivatalt.  Volt  eladó  egynéhány 
s  az  egyiket  közülök  meg  is  vette. 

Azalatt,  míg  ezek  történtek,  gróf  Kaczaj falvi 
Lászlóval  Manczi  megismerkedett  s  a  mint  az 
olvasó  már  tudja,  szerelmes  szövetséget  is  kötött. 
Az  óbester  szinte  akkor  érkezett  Rósafiékhoz  har- 
madszor, mikor  Manczi  a  gróffal  legnagyobb  ha- 
ragban volt.  A  mim  van,  édes  kisassszonykám, 
monda  ő  érzékeny  nyiltszívűséggel,  azt  mind  oda 
ajánlom.  Ha  több  volna,  szívesen  feláldoznám  a 
kisasszonynak  azt  is.  Egyenes  szívből  á!l  minde- 
nem, igaz  szeretetből,  annyi  gazdagságból,  hogy 
velem  együtt  tisztességesen  elélhessen  belőle,  de 
kivált  mindennemű  kímélésből,  mely  életem  fogy- 
táig tartand,  mivel  jót  átlátom  és  mélyen  tisztelem 
én  amaz  áldozatot,  melyet  nekem  az  által  tesz, 
hogy  kezét  negyven  esztendős   férfiúnak  adja. 

Manczi  talán  adott  volna  Russelnak  egy  kis 
reménységet,  ha  azt,  hogy  ez  által  [a  grófot  meg- 
bosszantja, gyaníthatta  volna.  De  a  gróf  a  szom- 
széd faluban  úgy  élt,  mintha  Manczi  a  világon 
sem  lett  volna.  Russelnek  tehát  akkor  egyenesen  azt 

felelte,  hogy  kezére  ne  tartson  számot.  Most  ellen- 
ben, mikor  a  grófot  ismét  lábainál  feküdni  és 
kegyelemért  esedezni  vélte,  Russelt,  mint  bosszú- 
állásának eszközét  csalogatni  kezdte.  Barátságosab- 
ban beszélgetett  vele,  örömest  hallgatta  amaz  indiai 
ütközeteknek  rajzolását,  melyekben  jelen  volt,  az 
indiai  szokásokról  különféle  kérdésekkel  ostromolta, 
karján  a  kertben  örömest  sétálgatott,  s  végtére  oly 
érthetetlenül,  a  mint  csak  lehetett,  arra  a  gondo- 
latra vezette,  hogy  nem  volna  rossz  az  öreg 
Kaczajfalvi  grófot  vadászatnak  okáért  meglátogatni. 

Ez  megtörtént.  Az  ifjú  grófnak  Russel  nagyon 
megtetszett,  Russel  pedig  este  Rósafiékhoz  vissza- 
érkezvén, nem  győzte  Manczinak  az  ifjú  grófot 
elegendőképen  dicsérni.  E  vadászatnak  természetes 
következése  az  volt,  hogy  Rósafi  vfczispán  is  mulat- 
ságot adott  viszont  az  öreg  és  ifjú  Kaczajfalvi  gró- 
foknak. Elküldette  tehát  hozzájuk  másnap  egyik 
íródeákját  és  ebédre  hivatta  őket.  Manczi  alig 
győzte  a  követnek  visszaérkezését  várni  és  estefelé 
jó  messze  elejébe  ment.  Eljönnek-e?  kérdezé  tőle, 
mihelyt  vele  szólhatott  s  megértvén  feleletéből, 
hogy  tiszteletére  lesznek,  szinte  megtüzesedett  örö- 
mében. 

Azon  este  Manczi  szüntelen  az  öltözetek  között 
habzott,  el  nem  tudván  magában  tökélleni,  hogy 
másnap  czifra  ruhát  vegyen-e  magára,  vagy  csak 
olyan  természetest,  a  minőt  az  ifjú  gróf  szeretett? 
Egész  éjszaka  nem  tudott  e  miatt  aludni  és  csak 
hajnalkor  szenderedett  el  egy  keveset.  Másnap 
reggel  még  súlyosabb  lett  állapota.  Haját  legelő- 
ször fodrokra  égette,  felviszálta,  s  mivel  a  grófnak 
kedvéért  már  azelőtt  nagyra  nevelte  volt,  befonta ; 
azután  pedig  ismét  kifésülte,  kiegyengette  és  vál- 
lain szabadon  lebegtette,  székein  rendre  függtek 
a  selyemruhák  s  végtére  mégis  a  legközönségesebb 
öltözetet    választotta.     Sok    pám  likahurkot    tűzött 


i64 

azonban  e  ruhára;  haja  közé  füzér  gyöngyöket 
font  és  kalapjára  sokféJe  tollakat  és  bokrétákat  tett. 
Lássa!  úgymond,  hogy  egészen  elfelejtettem  6 
kigyelmét  1  s  még  egy  ragyogó  kőrózsácskát  dugott 
a  hajába.  A  tükör  előtt  azután  különféle  axcz- 
vonásokat  próbálgatott,  melyek  hidegvérűségét  vagy 
még  megvetését  is  jelentsék  és  nagyon  örült,  hogy 
ezen  indulatokat  arczán  oly  érezhetőképen  leraj- 
zolják. Mikor  lovakat  hallott  a  ház  felé  jönni,  cly 
piros  lett,  mint  a  rózsa  és  reszketett.  Amazok 
közelebb  érkezvén,  felugrott  a  székről  és  a  tükör- 
től az  ablakhoz,  az  ablaktól  ismét  a  tükörhöz  sza- 
ladozott. A  ruhákat  az  egyik  székről  a  másikra 
hányta;  a  szobában  idestova  futkosott  és  mikor 
ismét  lovakat  hallott  az  ablak  előtt  menni,  a  tolla- 
kat hirtelen  mind  lerántotta  fejéről  és  az  asztal 
alá  szórta. 

Utazók  voltak,  kik  a  ház  előtt  ellovagoltak. 
A  tollakat  tehát  ismét  felszedte,  hogy  clőbbeni 
helyeikre  visszatűzze.  Azonban  mintha  mély  gon- 
dolkodásában elfelejtette  volna  magát,  nemcsak  a 
tollakat  vissza  nem  tűzte,  hanem  még  a  gyöngyöket 
és  a  kőrózsát  is  kiszedegette  hajából,  mely  már 
most  vállain  minden  ékesség  nélkül  természetesen 
lebegett.  Azon  szempillantásban  megpillantotta  az 
öreg  grófot  paripájáról  leszállani  s  visszaugrott  az 
ablaktól  a  szoba  közepére.  Melle  majd  megszo- 
rult, majd  felemelkedett.  Majd  azután  az  ajtó- 
hoz szaladt  és  bezárta ;  onnan  pedig  visszasietett 
a  tükörhöz,  hol  ruhájáról  a  pántlikákat  mind  le- 
szaggatta és  a  földre  hányta.  Ez  meglévén,  hall- 
gatózott, de  semmit  sem  hallhatott. 

Lemenjcn-e,  vagy  sem  ?  el  nem  tudta  magában 
tökélleni.  Tízszer  is  felnyitotta  egymásután  az  ajtót 
és  csendesen  ismét  betette.  Ebéd  előtt  nehezen 
ment  volna  le,  ha  egy  inas  által  le  nem  hivatták 
volna.  Erezte,  hogy  arcza  ég,    mikor    a    lépcsőkön 

leandalgott.  Reszketve  fogta  meg  az  alsó  szobának 
ajtókilincsét,  s  a  mint  azt  azon  szempillantásban  a 
szobaleány,  a  ki  a  kávét  bevitte  volt,  belülről 
találta  megnyitni,  úgy  megijedt,  hogy  majd  hanyatt 
roskadt. 

Belépvén,  mély  térdhajlást  csinált,  a  nélkül,  hogy 
szemeit  fel  merte  volna  vetni.  Az  én  jó  Mancííim ! 
monda  az  öreg  gróf.  Manczi  ráemelte  szemeit,  de 
az  ifjú  grófot  mellette  meg  nem  pillanthatta.  Leült 
azután  és  szüntelen  az  ajtóra  nézegetett.  Kávét 
töltött  a  findzsákba  és  mindenik  findzsánál  elön- 
tötte, mivel  az  ajtóra  kacsingatott.  Még  ujjait  is 
megégette,  mivel  az  ajtón  volt  a  szeme.  Az  ifjú 
grófot  azonban  nem  láthatta  bejönni,  mivel  otthon 
maradt. 

Hadasi  Kaczajfalvára  érkezvén,  hogy  leányát 
meglátogassa,  aznap,  hogy  az  ifjú  grófnak  Rósafiék- 
hoz  kellett  volna  menni,  reggel  megbetegedett. 
Az  ifjú  gróf  tehát  otthon  maradt,  hogy  Yeronkát 
vigasztalja,  ki  édes  atyját  a  haláltól  szörnyen  fél- 
tette. 

Szegény  Manczi  1  E  hírre  6  szobájába  felrepült, 
a  szófára  ledőlt,  zokogott  és  Yeronkát  a  pokol 
mélyére  átkozta.  Veronka,  úgymond  és  mind  csak 
Vcronkal  Egy  negyedórányi  szörnyű  tusakodása 
után  pedig,  várjatok!  monda,  nem  maradok  adós- 
tok. Ezzel  lement.  Az  öreg  gróf  megszólította,  de 
ő  csak  röviden  felelvén,  az  óbesterhez  fordult. 
Szemei  csak  Russel  orczáján  legeltek,  fülei  csak 
Russelt  hallgatták.  Ha  némelykor  az  öreg  gróffal 
beszédbe  eredt,  csak  azért  történt,  hogy  Russelt 
dicsérje.  Oh  az  óbester  egy  nemes  szívű  és  felette 
derék  ember!  momdá  Laczi  atyjának  egynéhány- 
szor. Ha  ismerné  gróf  uram  I  mily  természetes  s 
egyszersmind  mily  finom  nevelésű  férfi  ő !  Hozzá 
hasonlót  nem  ismerek.  Tökéletes  mindenben,  a  mit 
a  világ  a  férfiaktól    kivánni    szokott!    A    sétálásnál 

úgy  csüngött  6  Russcl  karján,  mintha  hozzá  volna 
kötve,  s  mikor  az  öreg  gróf  elbúcsúzott,  akkor 
őt  Manczi  bizonyossá  tette  a  felől,  hogy  magát 
mindaddig  szerencsésnek  tartja,  míg  Russel  édes 
atyjának  házánál   marad. 

E  diadallal  felment  Manczi  a  szobájába,  hogy 
ott  magát  kinevesse ;  de  a  nevetés  helyett,  melyre 
magát  hasztalan  erőltette,  sűrű  könnyhull  ajtásokra 
fakadt.  Az  öreg  gróf  míg  Rósafíéknál  volt,  egy- 
néhányszor megrázogatta  fejét.  Manczinak  igyeke- 
zete, melylyel  magát  az  óbesternek  kellette,  oly 
buzgó  volt,  hogy  azt  az  öreg  gróf  igaznak  vélte. 
Hazalovagolván,  majdnem  hálát  adott  az  egeknek, 
hogy  fiának  és  Manczinak  szerelmes  szövetsége 
félbeszakadt.  Állhatatlan  szívű  és  könnyen  gondol- 
kodó leánynak  lelte  ő  Manczit,  mert  csak  egyszer 
kérdezte  tőle,  mit  csinál  Laczi  ?  és  még  akkor  is 
azonnal  Russelhez  fordult,  a  nélkül,  hogy  a  fele- 
letet megvárta  volna.  Ha  mindjárt  csak  tetetés 
volna  is!  mondotta  magában  az  öreg  gróf  s  meg- 
rázta fejét. 

Haza  érkezvén,  az  ifjú  grófnak  első  heves  kér- 
dése az  volt:  Mit  csinál  Manczi?  emlékezik-e  még 
rólam?  szeret-e?  —  Az  öreg  gróf  elbeszélte  fiá- 
nak, a  mit  Manczitól  látott  és  hallott  és  fia  lesüt- 
vén fejét,  egészen  elnémult.  Én  azt  tartom,  monda 
végtére  az  atyja,  hogy  Manczi  tégedet  sohasem 
szeretett.  Én  is  azt  tartom,  feleié  az  ifjú  és  moso- 
lyogni akart,  de  szeméből  a  könnyek  erővel  ki- 
ütöttek. Erre  édes  atyjának  nyakába  borulván, 
arczához  nyomta  könnyes  arczát  és  a  szobából 
kiment. 

Veronka  utána  sietvén,  érzékeny  buzgósággal 
kérte,  hogy  legyen  nyugodt  elmével.  Hidd  el  ne- 
kem Laczi,  Manczi  tégedet  még  szeret. 

Engemet  ?  kedves  Veronkám  I  Engemet  Manozi 
szeret  ? 


Veronka  alkalmasint    kitalálta    Manczi   plánumát. 

Nem !  édes  Veronkám,  monda  erre  az  ifjú  gróf. 
Inkább  akarom  én,  hogy  Manczi  engemet  többé 
ne  szeressen,  mintsem  hogy  megcsaljon.  Azt  mon- 
dod te,  hogy  6  engemet  bosszantani  és  szerelem- 
féltésre akar  birni.  Oh  édes  Veronkám !  mily  bol- 
dogtalan volnék  én,  ha  az  ő  szíve  ily  csalárdsá- 
gokra vetemedni  képes  volna.  Hagyj  magamat  egy 
kevésig,  Veronkám  I  Eredj  az  atyámhoz. 

Kimondhatatlan  nyughatatlansággal  és  tusakodás- 
sal járkált  fel  s  alá  az  érzékeny  ifjú,  meg  nem 
tudván  magát  határozni,  hogy  édes  atyjának  higy- 
jen-e  vagy  Veronkának?  Másnap  kora  reggel, 
mikor  még  az  egész  ház  nyugodott,  lóra  ült  és 
Manczihoz  nyargalt.  Potrohosi  hangos  örömkiál- 
tással fogadta:  Isten  hozott,  édes  Laczim!  Isten 
hozott  hozzánk! 

Manczi  elvetvén  magáról  a  paplant,  kiugrott  az 
ágyból  és  az  ablakhoz  szaladt.  Füle  meg  nem 
csalta.  Laczi  volt,  a  kinek  szavát  hallotta.  Vizsgálódva 
tekintett  le  az  ablaknak  majd  egyik,  majd  másik 
üvegtábláján,  de  Laczit  nem  láthatta,  mert  Potrohosi 
előtte  állott  és  vastag  derekával  az  ifjút  egészen 
eltakarta.  Csak  egyik  karja  tűnt  egyszer  szemébe 
és  szíve  azonnal  dobogni  kezdett.  Felöltözött  ha- 
mar, a  nélkül,  hogy  tudta  volna  mit  csinál.  Aztán 
kirepült  a  szobából  és  a  lépcsőkön  le  akart  menni 
Laczinak  karjai  közé;  de  a  harmadik  lépcsőn 
észrevette,  hogy  melltakaróját  a  szobában  felej- 
tette. Visszasietett  tehát,  bezárta  az  ajtót  és 
jobban  felöltözött. 

Az  öltözködés  alatt  szinte  észrevétlenül  tértek 
vissza  emlékezetébe  a  tegnapi  napnak,  Laczi  elma- 
radásának és  Veronkának  képei  s  azonnal  érezte 
azt  is,  hogy  szerelmét  a  bosszúállás  után  való 
esdeklés  fojtogatni  kezdi.  Egészen  felöltözköd- 
vén,    le     akart     menni.    Maga    sem     tudta    még. 

mikép  viselje  magát?  Szinte  be  akart  lépni  a  szo- 
bába, a  hol  Laczit  beszélgetni  hallotta,  a  mint  a 
kertnek  nyilt  ajtaján  megpillantotta  Russelt,  a  leg- 
szélesebb fasorok  között  sétálgatni.  Hozzá  szaladt 
tehát  a  kertbe,  karjába  kapaszkodott  és  szörnyű 
szívdobogással   fel  s  alá  kezdett  vele  járni. 

Az  ifjú  grófnak  első  kérdésére,  hol  volna  Manczi  ? 
azt  felelte  Potrohosi,  hogy  még  minden  bizonnyal 
az  ágyban.  Minekutána  Rósafiékat  megköszöntötte, 
megújította  kérdését ;  Potrohosi  pedig  kiintette  a 
szobából  és  felvezette  magával  a  lépcsőkön  azzal 
a  reménységgel,  hogy  húgát  az  ágyban  találja.  Ott 
nem  lelvén,  az  ágyra  tette  kezét,  mely  még  meleg 
volt.  Gyere  ide  Laczi  1  úgymond  és  tapasztald,  * 
hogy  nemrég  kellett  neki  felkelnie.  Laczi  az  ágyra 
tette  kezét  s  gondolatokba  merülvén,  vissza  sem 
vonta  egy  ideig.  Mi  a  tatárt  csinálsz  ?  kérdezé  tőle 
végtére  Potrohosi. 

Az  ágyat  nézem,  hogy  meleg-e  még?  feleié  a 
gróf  bizalmas  szózattal. 

Potrohosi  elkaczagván  magát,  jöszte  velem,  úgy- 
mond, keressük  fel. 

A  lépcsőkön  lemenvén,  megpillantotta  Manczit 
a  gróf,  a  kertben  és  Russel  karján.  Amott  van, 
úgymond,  ujjal  mutatván  a  kertbe  és  elhalványod- 
ván :  Russellel  sétál  a  kertben. 

Manczi  maga  mögött  beszédet  hallván,  erőltetett 
kaczagással  nevetett  valamin,  a  mit  neki  Russel 
mondott  és  ennek  karjához  még  jobban  odakul- 
csolta magát.  A  mint  megfordultak,  meglátták 
Potrohosit,  ki  a  grófot  hurczolta  inkább  feléjök, 
hogysem  vezette. 

Manczi  I  kiáltá  Potrohosi,  Laczi  van  itt.  Manczi 
cl  nem  pirulhatott,  mert  a  nélkül  is  olyan  volt  már 
az  orczája,  mint  a  tűz,  mióta  a  grófnak  szavát 
maga  mögött  meghallotta.  Örömest  sietett  volna 
bátyja  elébe,   de    Russel    karján    kellett    maradnia. 


169 

mivel  reszketett.  így  az  ő  sétálása  hasonló  lett  a 
félénk  tapogáshoz.  Azalatt  a  gróf  és  Potrohosi  a 
kertnek  harántlépcsőin  lejutottak  és  Manczihoz 
elérkeztek. 

Mint  van  a  gróf?  kérd  ezé  Manczi  felette  nagy 
háborodással  s  a  nélkül,  hogy  a  feleletet  megvárta 
volna,  azonnal  Potrohositól  kérdezett  valami  kicsiny- 
séget. A  gróf  elkomorodott  és  nem  ok  nélkül ; 
mert  a  mint  a  házhoz  érkezett,  ő  is  felnézett 
Manczi  ablakára  és  csak  egyik  karját  pillantotta 
meg,  mivel  arczát  szemei  elől  Potrohosi  eltakarta. 
Azt  gondolta  tehát,  mikor  Potrohosival  felment, 
hogy  szobájában  leli.  De  Manczi  a  helyett,  hogy 
a  grófot  megvárta  volna,  lement  Russelhez  a  kertbe, 
noha  tudta,  hogy  a  gróf  már  a  háznál  van.  Nem 
kellett  tehát  a  grófnak  több  ennél,  hogy  édes  aty- 
jának mondását  igaznak  találja. 

Russelt  szereti !  így  szólott  magában  és  az  egész 
dologról  semmi  egyéb  gondolat  nem  tűnt  eszébe. 
Így  állottak  egy  ideig  egymásnak  átellenében  e 
szerelmesek,  a  nélkül,  hogy  egymáshoz  csak  egy 
szót  szólottak  volna,  még  őket  Potrohosinak  hangos 
kaczagása  álmukból  fel  nem  verte.  Erre  bementek. 
A  gróf  fontos  dolgokról  beszélgetett  Russellel  és 
az  öreg  viczispánnal ;  Potrohosi  pedig  azonban 
Manczit  hidegsége  miatt  jól  megleczkézte. 

Legyen  bátyám  uram  nyugodt  elmével,  monda 
Manczi,  fogadom,  hogy  az  egész  dolognak  jó 
vége  lesz. 

Lányka  I  az  ifjú  gróf  olyan  legény,  a  kit  orránál 
fogva  hurczolni  nem  lehet.  Ne  rontsd  el  nála  dol- 
godat; hanem  azon  igyekezz  inkább,  hogy  hom- 
loka felderüljön. 

Hagyjon  nekem  békét  bátyám  uram.  R)gadom, 
hogy  meg  fog  velem  elégedni. 

Ezzel  Russelhez  és  a  grófhoz  fordult.  Amarra 
édes    mosolygással    nézett;    mikor    pedig  a  grófra 

tekintett,  szemének  e  kis  fordulásával  édes  mo- 
solygásának legalább  fele  elenyészett.  A  gróf 
komor  volt  ugyan,  de  egyszersmind  oly  nyugodt 
szívű  is,  hogy  arozán  a  belső  háborodásnak  leg- 
kisebb jelét  sem  lehetett  látni.  E  hidegvérűsége 
Manozit  nagyon  bosszantotta.  A  beszéd  között 
kezét  Russel  kezére  tette  és  a  grófnak  mégsem 
változott  meg  színe,  sem  tekintete.  Sőt  Russelt 
szinte  oly  érzékenyen  látszott  6  szeretni,  mint 
Manczit,  kit  a  figyelmetességben,  melylyel  az 
óbesternek  beszédeit  hallgatta,  még  messze  túl  is 
haladott. 

Manczi  elvégre  egypár  szót  ejtett,  melyekből  a 
gróf  könnyen  észrevehette,  hogy  a  kertbe  megy. 
Odavárta  ő  maga  után  a  grófot  és  reménységében 
meg  nem  csalatkozott.  Manczi  azonnal  azt  kér- 
dezte tőle,  miért  nem  jött  el  tegnap  ebédre  az 
öreg  gróffal  ?  A  gróf  pedig  minden  tartózkodás 
nélkül  azt  felelte,  hogy  neki  otthon  kellett  maradni 
a  végből,  hogy  Veronkát  vigasztalja. 

Veronka  kedvéért  tehát?  monda  erre  Manozi  s 
meggörbítvén  ajkait,  sétálni  kezdett.  Mikép  tetszik 
a  grófnak  az  óbester? 

Én  őt  úgy  szeretem,  feleié  a  gróf,  mint  az  édes 
atyámat.  Higyje  el  nekem  a  kisasszony,  hogy  meg- 
tanulván az  embereket  ismerni,  igen  keveset  talál- 
tam köztük,  kiket  örökre  magamhoz  kapcsolni 
kívánnék;  de  e  kevesek  közé  tartozik  Russel  is. 

És  Russelen  kívül  kicsoda  még?  kérdezé  Manczi. 

Az  atyám,  Veronka,  anyám,  Mályvási,  az  én  öreg 
Istókom  és  —  itt  egy  csepp  könnyecske  gördült  ki 
komor  szeméből  —  de  most  már  ennek  vége  van. 

Manczi  elhallgatott  és  reszketni  kezdett.  Egy- 
néhány szempillantás  után  ismét  megszólítván  a 
grófot  s  azt  gondolja  talán  a  gróf,  úgymond,  hogy 
Veronka  a  grófot  valóban  szereti  ? 

A    gróf    mellére  tévén  kezét :    Hidd    el    nekem 

Manczi,  ügymond,  hogy  Yeronka  engem  szeret, 
mert  én  is  viszont  őt  szívemből  szeretem.  Ohl  ha 
te  tudnád,  mily  jó  lányka  ő  s  mily  tüzesen  védel- 
mez tégedet! 

Engemet  ?  Hm  1  az  ő  védelmezésére  nekem 
semmi  szükségem  sincsen,  monda  Manczi  hetykén. 
És  ki  ellen  védelmez  ő  engemet?  A  gróf  ellen 
talán  csak  nem?  Ezzel  a  fáradsággal  magát  meg- 
kímélheti. Az  olyan  emberektől  én  semmit  sem 
kivánok,  a  kiknél  nekem  Yeronka  védelmezésére 
van  szükségem. 

Manczi  I  monda  erre  a  gróf  intő  szóval. 

Manczi  a  beszédet  félbeszakítván,  Russelre  for- 
dította. Én  őt  szívből  kedvelem,  úgymond  és  ő 
engemet  minden  bizonynyal  hiven  szeret.  A  gróf 
erre  nyughatatlanságot  mutatott,  Manczi  pedig  dia- 
dalmaskodott, ó  engemet,  úgymond,  szülőimtől 
megkért. 

És  te  Manczi  ?  kérdezé  a  gróf  szomorúan ;  mit 
mondasz  hozzá? 

Most  már  kezemben  vagy  1  gondola  magában 
Manczi.  Russel  nagyon  nemes  szívű  férfiú,  monda 
a  Grófnak  kérdésére. 

Az  ő  minden  bizonynyal  I  feleié  a  gróf,  Manczi- 
tól   egy  keveset  félre  fordulván. 

Én  szerencsés  asszony  lennék,  ha  hozzá  men- 
nék, őnála  legalább  Veronkának  közbenjárására 
semmi  szükségem  sem  volna. 

Minden  bizonynyal  nem !  monda  a  gróf  az  égre 
emelvén  szemeit,  és  a  kisasszony  kiváltkép  azért 
lenne  általa  szerencsés  asszony,  mert,  a  n\int  látom, 
szereti.  Ezt  mondván,  a  kertnek  ajtaja  felé  fordult 
és  Manczitól  elsietett. 

Laczi  I  monda  erre  Manczi,  de  hirtelen  ijedése 
miatt  oly  halk  szóval,  hogy  a  gróf  nem  hallhatta, 
ki  gyors  lépésekkel  a  kastélyba  visszament.  Egy- 
mást érő  könnyek  görgettek  le  arczán  és  zokogá- 

sát  még  Manczi  is  meghallotta.  Utána  sietvén  és 
karjait  utána  terjesztvén,  Laczim !  úgymond,  kedves 
Laczim !  A  gróf  megfordulván,  megcsókolta  tüze- 
sen kezét  és  szeÜd  s  egyszersmind  indulatos  sza- 
vakkal imígy  szólott  hozzá  :  Hagyj  fel,  édes  Man- 
czim,  az  én  szerelmemmel !  Sokkal  jobb  Russcl 
énnálamnál.  Az  én  feleségem  Hadasi  Vcronka 
legyen. 

Manczi  elmerevedett.  Veronka  ?  kérdezé  fuléko- 
nyan  szólva,  Veronka  a  te  feleséged?  Eredj  tehát 
hitszegő  I  a  hová  indultál. 

A  gróf  elment ;  Manczi  pedig  még  egy  darabig 
a  kertben  maradt,  hol  kezeit  kulcsolgatta  és  zoko- 
gott. Végre  egy  inast  akart  a  grófhoz  küldeni, 
hogy  jöjjön  hozzá  mégegyszer  a  kertbe;  de  a 
büszkeség  és  harag  ismét  elcsábította  e  gondolat- 
tól, úgy  hogy  el  nem  tudta  magában  tökélleni,  mi- 
tévő legyen?  Tízszer  is  rálehelt  keszkenőjére,  hogy 
szemeit  vele  megszárítsa  és  szinte  annyiszor  újra 
megindult  szeméből  a  könnyhull ajtás.  Ily  kisírt 
szemmel  be  nem  mehetett,  sőt  még  inassal  sem 
szólhatott,  hacsak  az  egész  dolgot  el  nem  akarta 
árulni.  E  mellett  pedig  kimondhatatlan  szoron- 
gatásokat  érzett  a  miatt,  hogy  a  gróf  haza  ne 
menjen. 

Azalatt  a  gróf  bement  a  szobába.  Szemei  ned- 
vesek voltak.  Rátekintettek  mindnyájan  és  elhall- 
gattak. Potrohosi  mosolygott  és  suttogva  azt  mondta 
vagy  kétszer  magában :  óh  asszonyok  1  mennyire 
viszitek  még  rajtunk  való  hatalmatokat  1 

A  gróf  odasompolygott  Russel  mellé  s  alkalmat 
várván  arra,  hogy  vele  magányosan  szólhasson : 
Óbester  uram,  úgymond,  az  úr  Manczit  szereti, 
úgy-e? 

Russel  nagy  szemeket  vetvén  reá :  Igenis,  úgy- 
mond, kedves  gróf  uram  1  én  Manczi  kisasszonyt 
tiszta  szívemből  szeretem. 

Az  úr  őt  már  meg  is  kérte? 

Szülőitől  jó  ideje  már,  hogy  megkértem. 

Édes  óbester  uram!  tegye  Manczit  boldoggá, 
kérem  és  legyen  vele  szerencsés  maga  is.  Ezt 
mondván,  sírva  fakadt  és  Russelt  megölelte. 

Russel  rábámulván :  Én  tegyem,  úgymond,  Man- 
czit  boldoggá  ?  Mi  jut,  kérem,  eszébe  a  grófnak  ? 
Hisz  én  azt  hallottam,  hogy  Manczi  cl  van  már 
Ígérve.  De  mikép  jön  a  gróf  vájjon  e  gondolatra? 

Csak  imént  mondta  nekem  maga  Manczi,  hogy 
az  úrnak  karjai    között    szerencsés    asszony   leend. 

Ezt  a  grófnak  Manczi  mondotta  volna?  Laczi  1 
te  minden  emberhez  nyilt  szívű  vagy!  bn  legyek- e 
a  világon  egyedül,  a  kivel  csalárdul  bánhatnál? 
S  Manczi  mondotta  volna  ezt  a  grófnak?  Hisz  én 
azt  gondoltam,  hogy  a  gróf  maga  veszi  el! 

Én?  Kedves  óbester  uram!  Én  Hadasi  Veronkát 
veszem  el.  A  mit  én  elébb  mondottam,  azt  ne- 
kem, higyje  meg  az  úr,  maga  Manczi  vallotta  meg 
imént.  Édes  Russelcm !  kérlek,  tedd  Manczit  bol- 
doggá. 

Russe!  megölelte  az  ifjút  és  kirepült  a  kertbe. 
Manczi  még  fel  s  alá  sétálgatott,  minekutána 
éppen  annyira  hozta  volna  szívének  nyugodalmát, 
hogy  egy-két  szempillantás  múlva  bemehetett  volna. 
Russel  hozzá  sietvén :  Óh  kedves  Manczim !  úgy 
mond,  ajkaihoz  nyomván  a  kisasszonynak  kezét  és 
megcsókolván,  óh  drága  kisasszonykám !  bocsásson 
meg,  hogy  kimondhatatlan  örömömet  el  nem  titkol- 
hatom. Szinte  egy  tudósítás,  melyet  a  grófnak 
ajkairól  vettem,  oly  boldog  emberré  tett  enge- 
met, hogy  meg  nem  cserélnék  széles  e  világon 
senkivel.  A  kisasszony  azt  reméli,  hogy  az  én  kar- 
jaim között  szerencsés  asszony  leend  ?  A  mi  szent 
találtatik  az  égben  és  a  földön,  arra  Ígérem,  hogy 
egyetlenegy  igyekezetem  lesz,  míg  élek,  a  kisasz- 
szonynak    minden    legkisebb  kívánságait  teljesíteni. 

Csak  a  kisasszonynak  boldogsága  legyen  az  enyém 
egyedül. 

Manczi  e  beszéd  alatt  úgy  elhalványodott,  mint 
a  holttest.  Szólani  akart,  de  egyáltalában  csak  egy 
szót  sem  ejthetett.  Térdei  nem  győzvén  testét 
viselni,  remegni  kezdettek.  Russel  ezt  észre  nem 
vévén,  nagy  örömmel  vezette  be  a  kastélyba. 
Manczi  magánkívül  volt,  úgy  hogy  Russelnck  egyéb 
szavait  nem  hallotta,  vagy  legalább  nem  értette  és 
a  körülötte  levő  tárgyakat  meg  nem  ismerte. 

Viczispán  uram!  monda  Russel  Manczi  atyjának 
könnybeborult  szemmel,  ide  vezetem  az  úrhoz 
Manczi  kisasszonyt.  Csak  imént  tett  engemet  bizo- 
nyossá a  felől,  hogy  ő  általa  boldog  férfiú  leendek. 
Áldjon  meg  bennünket,    kedves  atyám ! 

Kiki  rámeresztette  álmélkodó  szemeit.  Potrohosi 
majd  a  grófra  tekintett,  ki  az  ablakban  állott  és 
oly  halvány  volt,  mint  a  fal,  majd  meg  Manczira, 
ki  Russel  karján  csüggvén  és  háborodott  szemeit 
a  földre  szegezvén,  magán  kívül  látszott  lenni. 
A  gróf,  a  mint  Potrohosi  még  egyszer  rátekintett, 
kezet  nyújtott  neki,  a  szobából  sebesen  kiment, 
lóra  ült  és  haza  nyargalt. 

A  gróf  haza  nyargal,  kiáltja  egyszerre  Potrohosi ; 
mire  Manczi  az  egész  jelenést  egy  iszonyú  kiál- 
tással végezvén,  Russel  karjára  leroskadt  és  az 
ágyba  vitetett.  Itt  ő  szegényke,  mintha  semmivé 
tiporták  volna,  meredt  szemmel  nézte  a  szobának 
boltozatát,  a  nélkül,  hogy  tudta  volna,  mit  akarjon  ? 
Bátyjának  ezer  kérdéseire,  mi  történt  vele,  hogy 
erre  vetemedett?  csak  egy  szót  sem  felelt.  Egyet- 
len egy  kérése  az  volt,  hogy  magára  hagyják. 
Potrohosi  elvégre  e  kérésének  engedvén :  Akaratos 
lélek  1  úgymond.  Csak  úgy  van,  mikor  a  gyermekek 
engedelmeskedni   nem  akarnak. 

Ezt    egy    okos    kitttszonytól    nem    virtuk    volna. 

A  grófnak  állapota  szinte  oly  rettenetes  volt, 
mint  Manczié.  Hazaérkezvén,  egyenesen  az  atyja 
szobájába  szaladt,  ki  Veronkával  sétálni  volt.  Innen 
azután  a  kertbe  ment,  hol  nagy  lépésekkel  fel  s 
alá  járkált,  s  egész  veszteségét  átfontolván,  érzé- 
kenyen epekedett.  Mellén  keresztül  voltak  fonva 
karjai,  feje  lecsüggött  és  szemeiből  könnyek  gör- 
dültek. Manczi  I  monda  egynehányszor,  meg-meg- 
állván,  vájjon  mit  vétettem  én  neked?  Semmit  sem 
tartott  ő  tudni  illik  bizonyosabbnak  annál,  hogy 
Manczi  Russelt  szereti.  Vizsgálni  kezdte  tehát 
magában,  miért  szereti  Manczi  Russelt  jobban, 
mint  őt?  és  az  óbesterben  sok  szép  tulajdonságot 
talált,  melyek  nélkül  ő  még  szűkölködött.  Csak  azt 
érezte  tehát,  hogy  ő  szerencsétlen,  a  nélkül,  hogy 
benne  Manczi  vagy  Russel  ellen  legkisebb  gyűlöl- 
ség támadt  volna.  Sőt  még  a  levegőben  kastélyokat 
is  épített,  ébren  álmodozván  a  jövendőségről, 
melyben  ő  Manczi  szerelmét  ismét  megérdemelvén, 
szívéért  a  nemes  lelkű  óbesterrel  szép  erkölcsök 
és  buzgó  szeretet  által  versengeni  fog.  Ezen  álmo- 
dozásokat ő  oly  édeseknek  lelte,  hogy  az  öreg 
grófnak  szavát  hallván,  a  kertnek  hátulsó  ajtaján 
a  mezőre  kiosont,  csakhogy  azokat  félbeszakítás 
nélkül    folytathassa.    Mindhiába  I    monda    végtére ; 

én  őt  örökre  elvesztettem  I  s  ezt  mondván,  észre- 
vette, hogy  a  nedves  fűben  egy  bokor  mellett  ül 
és  az  estének  mély  homályától  már  körülvétetik. 
Alig  tudott  haza  akadni. 

Atyjához  szaladván,  mellére  bocsátotta  fejét  és 
átölelvén  mind  a  két  karjával,  oda  van,  úgymond, 
minden  örömöm  I  Manczi  Russelhez  megy  férjhez. 

Russelhez?  Laczi !  ez  lehetetlen. 

óh  édes  atyám  1  mikor  leszek  én  boldog?  Édes 
Veronkám  1  én  szerencsétlen  vagyok,  felette  szeren- 
csétlen I  Manczi  azt  nekem  maga  mondotta. 

Maga  mondotta?  kérdezé  az  öreg  gróf  mély 
álmélkodással.  Ha  téged  így  megcsalhatott,  képes 
ő  mindennemű  gonoszra. 

Megcsalhatott?  Hiszen  mondom  neked,  hogy  ő 
ezt  nekem  maga  megvallotta.  Erre  az  ifjú  gróf 
az  egész  esetet  felette  indulatos  panaszkodással 
elmondotta. 

Szerelemféltés  1  csupádon  csupa  szerelemféltés, 
monda  Veronka.  Nyugodj  meg,  Laczi  I  Manczi 
téged  szeret.  Rossz  emberi  mily  szörnyen  meg- 
ijesztetted Veronkádatl 

Veronkának  vélekedését  helybenhagyta  mind  az 
öreg  gróf,  mind  a  grófné. 

De  mikor  nektek  mondom,  kezdé  ismét  az  ifjú 
gróf,  hogy  nekem  maga  Manczi  világosan  meg- 
vallotta, hogy  Russel  karjai  között  szerencsés  asz- 
szony  lesz. 

De  mind  haszontalan  volt  ellenkezése  s  minek- 
utána vélekedésétől  mindnyájan  elállottak,  no  majd 
meglássuk,  úgymond  mosolyogva.  Kívánom,  hogy 
meg  ne  csalatkozzatok,  jóllehet  meg  nem  foghatom, 
mi  végből  csalna  meg  Manczi  engemet?  Ezen 
igéknél  mély  gondolatokból  merülvén,  de  meg  kell-e, 
úgymond,  annak  lenni,  hogy  Mano/i  engemet  meg- 
csaljon ?  és  hogy  e  szívből,  mely  őt  oly  híven, 
oly  igazán  szereti,  csúfot  űzzön? 

Veronka  azt  vitatta,  hogy  az  ilyen  csalárdságot 
könnyen  meg  lehet  bocsátani. 

Ah,  édes  atyám!  monda  azután  az  ifjú  gróf, 
mily  nagyon  fáj  az  énnekem,  hogy  Manczi  kény- 
telen engemet  megcsalni.  És  ha  én  most  őt  el- 
vesztem, hol  találok  én  olyan  embert,  a  ki  enge- 
met nevelésének,  melylyel  ismerős  nem  vagyok  és 
erkölcseinek,  melyeket  meg  nem  foghatok,  kegyet- 
lenül fel  ne  áldozzon?  Ki  tudja,  édes  atyám!  ha 
te  e  szívet  insígre  nem  nevelted-e  ?  Mert  azon, 
hogy  Manczi  kénytelen  engemet  megcsalni,  én  ki- 
mondhatatlanul epekedek.  E  szóknál  könnyek  nyo- 
multak ki  szomorú  szemeiből.  Kiment  azután  s 
egynéhány  szempillantás  múlva  ismét  visszatért 
komor  tekintettel.  Megvárom  a  végét,  úgymond 
féltörött  szózattal.  Russel  nagyon  nemes  szívű 
férfiú!  Azután  megölelte  Yeronkát  s  érzékeny  tekin- 
tettel nézvén  szeme  közé :  Nemde  Veronka !  úgy- 
mond, te  engemet  meg  nem  csalnál,  ha  szeretnél  ? 

Manczi  azalatt  magában  egész  éjszaka  tusakodott. 
Majd  az  óbesternek  akarta  oda  nyújtani  kezét,  hogy 
Laczin  bosszút  álljon,  majd  meg  Kaczajfalvára  akart 
repülnj,  hogy  a  megbántott  ifjúnak  lábaihoz  borul- 
jon. Mint  a  hajót  a  habok,  úgy  hányták  ide  s  tova 
szívét  az  állhatatlan  gondolatok,  Russel  előtt  szégyen- 
lett megjelenni.  Mert  mit  is  mondhatott  volna  ő 
ennek  a  férfiúnak,  a  ki  tőle  határtalan  tiszteletet 
érdemlett?  Elpirult,  valahányszor  erről  csak  gon- 
dolkodott is.  Azt  mondja-e  neki,  hogy  Laczival 
csak  tréfált,  mikor  neki  azt  mondotta,  hogy  Russel 
karjai  között  szerencsés  asszony  lesz  ?  vagy  azt, 
hogy  Laczit  Russelnek  szerelmével  csak  bosszan- 
tani és  szerelemféltésre  akarta  gerjeszteni  ?  Ah, 
mit  mondjak  én  ennek  a  nemes  szívű  férfiúnak, 
kiáltott  fel  végtére  s  azonnal  utána  vetette  szívének 
legmélyebb  rejtekében:  vajha  Indiának  közepén 
volna  inkább  nemes  szívével  együtt. 

Verseghy  :   A   természetes   ember.  1 1 

Másnap  tudakozódtak  egészségéről  és  6  azt  felelte, 
hogy  ma  még  meg  nem  jelenhet.  Átlátván  azután, 
hogy  e  dolognak  sebes  véget  kell  vetni,  az  ifjú 
grófnak  ilyen   levelet  írt : 

Ha  Manczit  valaha  igazán  szerette  a  gróf  és  ha 
szívében  megvannak  még  e  Manczihoz  amaz  érzel- 
mek, melyekről  a  gróf  több  ízben  azt  vallotta, 
hogy  örökké  fennmaradnak  I  —  óh  Laczim !  Russeí 
abban  a  boldogtalan  vélekedésben  van,  hogy  én 
őt  szeretem.  Ebből  a  tévelygésből,  melyre  őt 
te  vezetted,  ki  nem  lehet  őt  egyébkép  vonni, 
hanemha  te  neki  világosan  megmondod,  hogy  en- 
gemet szeretsz.  Ezt  én  szeretetedtől  remélem,  jó 
szívedtől  pedig  még  meg  is  várom.  Szeretlek 
viszont  tégedet  én  is  I  Ismerd  meg  nagy  érdemét 
amaz  áldozatnak,  melyet  neked  e  vallomástételiéi  egy 
leányzó  tesz  és  jöjj  el  még  ma.  Még  bizonyosan 
elvárlak,  vagyok  örökké  a  te  Rózsafi  Manczid. 

Az  ifjú  gróf  e  levelet  vévén,  lekiáltott  az  abla- 
kon egy  inasnak,  hogy  nyergeitessen.  Azalatt  ő  a 
szobában  fel  és  alá  sétált  s  a  levélnek  szavait 
egyenként  fontolgatta.  Elment  azután  a  levéllel  az 
atyjához.  Jól  mondtad,  édes  atyám!  úgymond,  hogy 
Manczi  engemet  tegnapelőtt  megcsalt.  Ihol  a 
levele,  olvasd  el.  Az  öreg  gróf  átfontolván  az 
írást,  azt  kérdezte  fiától,  mit  akar  e  levélre  csele- 
kedni ? 

Én  a  levelet  nem  értem,  feleié  az  ifjú  gróf; 
talán  ismét  új  csalárdság  van  benne.  Azt  a  vallomás- 
tételt, hogy  ő  engemet  szeret,  áldozatnak  nevezi, 
melyet  ő  nekem  tesz.  Édes  atyám  I  én  Manczit 
szeretem  és  nagyobb  gyönyörűségem  nincsen, 
mintsem  ha  én  neki  és  az  egész  világnak  azt 
mondhatom,  hogy  őt  szeretem. 

Eredj  tehát  oda,  mondd  meg  ezt  neki  s  mondd 
meg  Russelnek  is,  hogy  Manczit  szereted  és  hogy 
Manczi  viszont  téged  is  szeret. 

Úgy  de  tegnap  én  neki  azt  mondottam,  hogy 
Veronkát  veszem  el.  ]gy  hát  Russel  engemet  is 
csalárd  embernek  tartana.  Atyám !  nekem  valami 
jut  eszembe.  Kivánnám,  hogy  Manczit  ne  szeressem  I 
monda  egyszerre,  félbeszakasztván  előbbeni  sza- 
vait és  hogy  Maíiczi  Russelt  szeresse  I 

De  mi  jutott  tehát  eszedbe  ? 

Atyám  I  én  Manczit  kimondhatatlanul  szeretem. 
A  múlt  éjszaka  és  tegnap  szerencsétlenebb  ember 
nálamnál  széles  e  világon  nem  volt.  De  mégis, 
ha  engemet  Manczi  viszont  nem  szeretne,  inkább 
gróf  Bujafival  élnék,  mintsem  az  ő  karjai  között. 
Mikép  tudhatnám  én  azt  meg  bizonyosan,  hogy  ő 
engemet  szeret-e  vagy  sem?  U  ugyan  nekem  azt 
írja,  hogy  szeret;  de  vájjon  igaz-e?  vájjon  nem 
új  hazugság-e,  a  mit  ír?  Ezt  én  tehát  próbakőre 
akarnám  tenni.  Russel  őtet  szereti,  Russel  már 
szülőitől  meg  is  kérte  és  Russel  nemes  szívű 
férfiú.  Ha  Manczi  engemet  szeret,  lehetetlen, 
hogy  ő  ezt  Russelnek  meg  ne  vallja,  bátor  oda  nem 
megyek  is. 

Hátha  Russelnek  oda  adná  kezét? 

De  lám-e  mondom,  hogy  ha  engemet  szeret. 

Ezt  én  hallom ;  de  ha  csakugyan  mégis 

Atyám !  monda  erre  meredt  tekintettel  az  ifjú 
gróf,  te  Manczit  rosszabbnak  tartod,  mintsem  a 
minő.  O  Russelnek  minden  bizonynyal  azt  mondaná : 
én  Laczit  szeretem.  És  ha  ő  képes  volna  azt  csele- 
kedni, a  mitől  te  tartasz,  óh  édes  atyám  I  akkor 
csak  egy  ideig  volnék  szerencsétlen ;  egyébként 
pedig  akkor  lennék  az,  mikor  már  a  dolgot  meg 
nem  orvosolhatnám.  De  nem !  Manczi  azt  a 
nemes  szívű  férfiút  meg  nem  csalhatja.  Ha  engemet 
igazán  szeret,  oda  nem  adja  kezét  Russelnek  és 
akkor  boldogabb  ember  nálamnál  nem  lesz  e  földön. 
Akkor  azután  bizonyosan  tudom,  hogy  engemet 
szeret  és  akkor    még  azt  is  elfelejtem    neki,    hogy 

az  én  jó  Vcronkámat  megbánthatta.  Ezt  cselekszem, 
édes  atyám!  Ez  legyen  az  ő  szerelmének  próba- 
köve. Én  oda  nem  megyek  és  ha  ő  e  próbát  ki- 
állja, óh  atyám  I  mily  kimondhatatlanul  boldog  lesz 
a  te  szerencsétien  fiad  I 

Az  öreg  gróf  mosolyogván,  mit  felelsz  tehát, 
úgymond,  neki  ? 

Fia  homlokára  szegezvén  egyik  ujját,  azt  tartom, 
úgymond,  hogy  semmit  sem. 

Édes  fiam !  az  illendőség  azt  kivánja,  hogy  a 
kérdésre  feleletet  adjunk.  Írd  meg  neki  azt,  a  mit 
nekem  imént  mondottál. 

Azt  meg  nem  írhatom.  Vajha  kénytelen  ne  vol- 
nék vele,  hogy  szívét  próbakőre  tegyem.  Édes 
atyám  1  az  nekem  sokszor  jut  eszembe,  hogy  neked, 
Veronkának  és  nekem  egy  tulajdon  világ  kellene, 
melyben  éljünk.  Minek  csalt  meg  engemet  leg- 
először Manczi  ?  Mi  szüksége  volt  neki  arra,  hogy 
szívét  előlem  elzárja?  Ezt  én  neki  sohasem  felejt- 
hetem el.  bn  neki  egyenesen  megírom,  hogy  Rus- 
selhez  való  szerelméről,  mivel  maga  megvallotta, 
legkisebbet  sem  kételkedhettem. 

És  ha  Russelhez  az^rt  talál  férjhez  menni,  mivel 
azt  gondolja,    hogy  tégedet  örökre  elvesztett? 

Russelhez  mikép  mehetne,  ha  nem  szereti  ?  Nem, 
édes  atyám !  ezen  alacsonyságra  ő  teljességgel  nem 
képes. 

Azonban  az  öreg  grófnak  e  végső  ellenvetése  arra 
birta  őt  mégis,  hogy  e  próbának  balra  fordulását 
megelőzze.  Leült  tehát  ésManczinak  ilyen  levelet  írt. 

Kedves  Manczim!  Kötelességedet  tudod  a  nélkül, 
hogy  reá  emlékeztesselek.  Eltökéltem  magamban, 
hogy  hozzád  nem  megyek,  mivel  megcsaltál 
s  mivel  a  csalásnak  még  legkisebb  látszatja  is,  ha 
tovább  tartana,  nekem  felette  nagy  és  tűrhetetlen 
kellemetlenséget  okozna.  Russelnek  azonkívül  azt 
mondottam,    hogy  Veronkát    veszem  cl ;    és   én  azt 

cl  nem  viselhetem,  hogy  egy  oly  nemes  szívű  fér- 
fiúnak, mint  Russel,  legkisebb  oka  legyen,  azt 
gyanítani,  hogy  meg  akartam  csalni.  Laczi. 

Kitetszik  e  czédulából,  hogy  az  ifjú  gróf  Man- 
czinak  hozzá  való  szeretetében  és  egyenesszfvűsé- 
gében  tökéletesen  bízott.  Az  ő  szíve  szerint,  mely 
gyanakodni  nem  tudott  s  mely  soha  sem  érzett 
mást,  hanem  a  mit  ajkai  mondottak,  Manczinak 
magyarábban  nem  írhatott  volna.  Ismered  köteles- 
ségedet, azaz  :  Russel nek  köteles  vagy  megmondani, 
hogy  őt  nem  szereted,  mivel  engemet  szeretsz. 
Engemet  megcsaltál  és  így  ama  vallomás  által,  melyet 
Russelnek  teendesz,  az  én  habozásomat  is  le  kell 
csillapítanod,  mely  szívemben  hozzád  való  szerel- 
med iránt  támadt  Én  semmit  sem  tehetek,  mivel 
Russelnek  azt  mondtam,  hogy  Veron  kát  veszem  el; 
mert  ha  én  most  neki  azt  mondanám,  hogy  szeret- 
lek, azt  gondolhatná,  hogy  őt  vagy  a  minap 
akartam,  vagy  most  akarom  megcsalni. 

Hogy  Manczi  e  czédulát  rosszul  értse  és  meg- 
ijedvén, még  hathatósabb  szerelemféltésre  gerjedjen, 
azt  az  ifjú  gróf  meg  sem   álmodta  volna. 

Kötelességedet  tudod !  Ez  annyit  tesz,  monda 
Manczi  bosszankodva,  hogy  Russelhez  menjek 
férjhez.  Ó  te  háládatlan!  te  gonosz  szívű!  te  ala- 
csony lelkű !  Én  Russelhez  menjek  ?  És  ezt  te  még 
kötelességnek  is  mondod  ?  oly  hideg  vérrel,  oly 
csúfolódva  mondod  ?  Nem  akar  eljönni,  mivel  meg- 
csaltam !  Veronkát  akarja  elvenni ! 

Erre  összegyűrte  a  levelet  és  ha  most  heve- 
nyében elébe  akadt  volna  Russel,  egyenesen  oda 
nyújtotta  volna  neki  kezét  haragjában.  Ah,  csak 
egy  felette  picziny  reménység  tartóztatta  még  attól 
vissza,  hogy  Russelt  önként  fel  ne  keresse !  Hihe- 
tőnek találta  tudni  illik,  hogy  a  gróf  őt  még 
szereti  és  hogy  e  szerelem  minden  bizonynyal 
visszahozza  még  egyszer  szívét  karjai  közé. 

De  clJcnben  lángoló  és  felette  mérges  gyűlöl- 
ségre  lobbant  Veronka  ellen,  kit  vele  a  grófnak 
szerelméért  versengeni  gondolt.  Ah,  most  6  van, 
úgymond  körülötte  I  ó^  oltogatja  el  szegény  Man- 
yijához való  szerelmének  utolsó  szikráit  könnyen 
elcsábítható  szívében  I  ö  öli  meg  minden  legkisebb 
rügyecskéjét  ama  hajlandóságnak,  mely  talán  még 
mellében  hozzám  újra  kizsengene  I  így  gyanakodott 
ő  Yeronkáról  abban  a  szempillantásban,  mikor  e  jó 
leányka  egész  igyekezettel  azon  volt,  hogy  a  gróf- 
nak Manczihoz  való  szerelmét  <».lolthatatlan  lángra 
lobbantsa. 

Manczi  azután  az  asztalra  könyökölvén  s  fejét 
karjára  támasztván,  sírni  s  végtére  zokogni  kezdett. 
Ezen  szempillantásban  meglepte  őtet  Russel.  Kedves 
kisasszonykim  1  úgymond,  az  én  tegnapi  heveskedé- 
sem  a  kisasszonyt,  a  mint  látom,  kellemetlen  álla- 
potba helyeztette.  Én  férfi  vagyok.  Ama  szavát, 
melylyel  nekem  tegnap,  nem  tudom,  mikép?  oly 
nagy  örömet  okozott,  a  kisasszonynak  ismét  vissza- 
adom. Szívének  e  miatt  csak  egy  ellenes  gondolattal 
se  legyen  terhére.  Az  én  szerencsém  felette  drága 
volna,  ha  csak  egy  könny ecskéj ében  telne  is.  Ezzel 
Manazinak  kezét  megcsókolta  és  kesergését  nagyon 
megkönnyebbít  :tte. 

Nemes  szívű  férfiú!  monda  viszont  Mancíti  és 
szemeit  leütötte.  Az  én  szívem  oly  tele  van,  hogy 
csak  az  Isten  a  megmondhatója.  Az  úrnak  mindent 
megmondhatok. 

Nemi  kedves  kisasszonykáml  feleié  Russel.  Ha 
elegendő  emberségem  van  is  arra,  hogy  szavának 
megtartására  ne  kénytelenítsem,  arra  mindazonáltal, 
hogy  bizalmasa  legyek,  nem  vagyok  elég  hideg. 
Ezzel  Manczinak  kezét  még  egyszer  megcsókolta  és 
elment. 

Manczi  e  levelet  mégegyszer  elővette  s  átolvas- 
ván,  azt  találta,    hogy  lehet  neki   jobb  értelmet  is 

adni.  Óh  Laczi  1  monda  azután  lágy  szózattal,  ha 
tudnád,  micsoda  szorongatásokat  okozol  te  nekem, 
régen  megbocsátottad  volna  már  szerencsétlen 
vakmerőségemet,  melylyel  kínozni  akartalak.  Érzé- 
keny mosolygás  vegyült  c  szavainál  könnyhullatásai 
közé. 

Kaczajfalván  is  jobb  látszatot  kezdett  nyerni  a 
dolog.  Veronka  végtére  meggyőzte  a  grófot  a  felől, 
hogy  ő  Manczitól  ezen  áldozatot  igazsággal  nem 
kivánhatja.  A  gróf  tehát  eltökélte  magában,  hogy 
ebéd  után  Manczihoz  megy  és  ott  a  zavarodást 
határozottabb  feleletével  szétoszlatja.  Veronka  vele 
ment,  hogy  az  úton  szükséges  oktatásokat  adjon 
még  neki  a  felől,  mit  kelljen  ezen  esetben  szólania, 
mit  cselekednie?  A  kocsi  és  a  paripa  távolról  men- 
tek utánok. 

Beszéd  között  oly  messze  gyalogoltak  együtt, 
hogy  az  útnak  már  felét  meghaladták.  Itt  tehát 
leültek  együtt  a  gyöpre,  míg  a  szolgák  hozzájok 
érkezhetnek.  Veronka  buzgón  kérte  a  grófot,  hogy 
Manczit  még  csak  meg  se  emlékeztesse  ama  kis 
csalárdságra,  melyet  rajta  elkövetett.  E  kérését 
még  könnyhul látásokkal  is  támogatta.  A  gróf  meg 
nem  Ígérte  ugyan  neki,  de  meg  sem  tagadta  tőle 
egészen.  Azután  egy  darabig  némán  ültek  egymás 
mellett.  A  gróf  az  ő  szép  Manczi járói  gondolko- 
dott, Veronka  pedig  Szádnokiról. 

Ah  kedves  barátném !  monda  egyszerre  a  gróf, 
átölelvén  az  álmodozásba  merült  leányt,  ha  Manczi- 
nak  oly  jó  szíve  volna,  mint  neked  I 

Édes  jó  Laaziml  feleié  Veronka  és  lebocsátotta 
fejét  a  grófnak  mellére,   hogy  csókjait  elkerülje. 

Azon  szempillantásban  kiugrott  nagy  és  szitkos 
kiáltással  egy  bokor  megül  Manc^i  s  eléjök  állván, 
dühös  tekintetével  szegény  Veronkát  majd  hogy  cl 
nem  rémítette. 

Ebéd   után  ő  is  a  kaczajfalvi    útra  ment  s  mély 

álmodozásba  és  a  gróf  után  való  csdeklésbc  merül- 
vén, messzebb  andalodott.  Egyszerre  meglátta  a 
grófot  Veronkával  egy  bokornak  árnyékában  ülni 
és  szerelemféltése  új  lángokra  lobbarit.  Látta,  mikép 
hízelkedett  az  ifjú  a  leánynak  s  mögéjük  lopódz- 
kodott.  Akkor  történt,  hogy  Mancziról  való  tanács- 
kozásaik után  elhallgattak.  Erre  a  gróf  a  leányt 
megölelvén,  ama  boldogtalan  szókat  találta  ejteni, 
melyekre  Manczi  a  bokor  mögül  dühös  oroszlán 
gyanánt  kiütött. 

Gyalázatos  csábítóné,  szemtelen  gaz  leány ! 
monda  végtére  Yeronkának,  minekutána  lélekzethez 
jutott.  Yeronka  elhalványodván,  szinte  megmeredt. 
A  gróf  erre  megfogta  Manczinak  kezét,  Manczi 
pedig  kirántván  a  gróf  kezéből  a  magáét :  Eredj 
szemem  elől,  úgymond,  te  alacsonyszívű,  semmire- 
való rossz  ember!  Inkább  kígyónak  adnám  kezemet, 
mint  neked  1 

Manczi  kisasszony,  az  Istenre  kérem  1  monda 
Veronka  félénk  és  könyörgő  szózattal. 

Hallgass  te  szörnyeteg  I  különben  —  Ezt  mondván, 
neki  szökött  rettenetes  indulatossággal  s  mind  a 
két  öklét  ráemelte. 

A  gróf  mindeddig  meredt  szemmel  nézte  Manczit ; 
most  pedig  közéje  és  Veronka  közé  szökvén,  újra 
megfogta  kezét  és  azt  kérdezte  tőle,  hogy  meg 
akarja-e  csendesen  hallgatni  ? 

Én  hallgassalak  meg  tégedet?  kiáltá  Manczi 
dühösen.  Hűtelen  bolond  gyanánt  gyűlöltelek  mind- 
eddig, most  pedig  még  a  pokolnál  is  jobban  gyű- 
löllek. 

Gyűlöltél  és  gyűlölsz  ?  kérdezé  a  gróf,  s  az 
égre  tekintvén:  Boldog  Isteni  úgymond,  mivel 
bántottalak  én  meg  tégedet,  hogy  engemet  gyű- 
lölsz ? 

Mancziban  a  legfőbb  dühösség  a  legfőbb  áju- 
lással tusakodott.  Majd  elhalaványodott,  majd  meg 

elpirult.  Takarodjatok  boldogtalanok!  monda  vég- 
tére, takarodjatok  szemeim  elől  I  s  ezt  mondván, 
elfordult  tőlük  és  menni  akart. 

A  gróf  megfogta  karját,  hogy  cl  ne  essen,  mert 
alig  járhatott.  Vagy  ötven  lépésnyire  mentek,  a 
mint  elejökbe  jött  a  viczispán  inasa.  Menjen 
a  gróf,  úgymond  törött  szózattal  Manczi,  menjen 
Isten  hírével  haza  és  soha  magát  többé  szemeim 
előtt  ne  mutassa.  Az  inas  vezessen  engem  haza. 
Ezzel  az  inas  karjába  kapaszkodott.  A  gróf  utána 
nézett,  még  láthatta  ;  azután  pedig  visszatért  Ve- 
ronkához,  s  nyakába  borulván :  Istenem  !  úgymond, 
Manczi  volt-e  ez  igazán?  Ah  VeronkámI  bárcsak 
én  ezen  szempillantásban  kísérteteket  tudnék  hinni, 
mint  a  mi  parasztjaink !  Azután  visszaindultak 
Kaczajfalva  felé,  s  előtalálván  a  kocsit,  beültek 
mind  a  ketten.  Halovány  arczczal  zokogott  a  gróf. 
Némán  ült  mellette  Veronka,  és  zokogását  hall- 
ván, érzékenyen  sírdogált. 


XXIU. 

Mott   már    Veronkán    v>n    a    sor. 

Az  ifjú  gróf  bemenvén  szobájába,  összekulcsolta 
kezeit,  s  fel  alá  sétált.  Mázsa  gyanánt  feküdt  szí- 
vén a  bűbánat.  Az  egész  esetből  ő  semmit  sem 
értett.  Azt  tudta  egyedül,  hogy  Manczi  ezen  al- 
kalommal a  legrettenetesebb  fúriához  hason- 
lított. Veronka  azonban  az  öreg  grófhoz  szaladt 
sírva,  s  elbeszélte  neki  az  egész  esetet.  A  gondos 
atya  nagyon  tartott  attól,  hogy  fiában  e  történet 
valamely  bal  változást  ne  okozzon.  Oda  osont 
tehát  ajtajához,  s  minekutána  sétálni  és  sóhajtozni 
hallotta  volna,  bement  hozzá.  Az  ifjú  gróf  nya- 
kába borulván,  óh  I  úgymond,  édes  atyám !  mi  lett 
az  én  szegény  Manczimból  ?  Mily  kimondhatat- 
lanul fáj  az    énnekem,  hogy    Manczi    oly    gonosz  I 

Az  öreg  gróf  őt  csak  általában  vigasztalgatta, 
a  nélkül,  hogy  a  jövendőt  megillette  volna.  Sőt 
Manazit  még  mentegetni  is  kezdette.  De  fia  sem- 
mit sem  felelt  reá,  hanem  az  ablakhoz  fordult  és 
sírdogált.  Másnap  már  csendesebb  és  magába 
merült  volt  és  keveset  szólott.  Még  ebéd  előtt  le- 
ment a  kertbe,  hogy  szomorú  gondolatának  sza- 
badabb szárnyat  engedhessen.  A  sétálás  közt  észre 
sem  vette,  hogy  cső  esik,  míg  egészen  át  nem 
ázott. 

Délután  megfogván  kezét  az  öreg  gróf,  édes 
fiam  1  úgymond,  én  csak  abban  a  hiszemben  vagyok 

mégis,  hogy  Manczi    tégedet  buzgón,  felette  buz- 
gón szeret. 

Az  ifjú  gróf  komor  mosolygásra  fakadván,  de 
én  viszont  Manczit,  úgymond,  nem  szeretem  többé. 

Te  is,  édes  fiam  I  te  is  jobban  szereted  még, 
hogysem  gondolnád. 

Nem,  édes  atyám  I  A  mit  én  magamban  érzek, 
abból  áll,  hogy  szeretném,  ha  Veronkának  olyan 
termete  volna,  mint  Manczinak.  De  még  ezt  sem  I 
mert  csak  láttad  volna  őt  tegnapi  Egyszóval, 
édes  atyám  1  én  Manczit  többé  nem  szeretem. 
Kívánom,  hogy  megjobbuljon  és  szerencsés  legyen. 
,:- Hátha  töredelmesen  lábaidhoz  borul? 
^  felemelem  és  azt  mondom  neki :  Manczi  !  én 
tégedet  többé  nem  szeretlek !  Hidd  el  atyám ! 
hogy  köztem  és  közte  mindennek  vége  van. 

És  valóban  vége  is  volt.  Manczi  ugyan  helyre 
akarta  téríteni  a  dolgot ;  de  mind  haszontalan  volt. 
Az  ifjú  gróf,  mihelyt  összetalálkozott  vele,  egye- 
nesen azt  mondta  neki  komor  tekintettel :  Manczi  I 
én  tégedet  többé  nem  szeretlek!  A  jó  Isten  job- 
bítson és  boldogítson  meg!  Veronka  hasztalanul 
próbálgatta  szívét  Manczihor  visszatéríteni.  Foga- 
natlan  igyekezetére  mind  csak  azt  felelte  :  Man- 
czi nak  szíve  nem  jó ;  én  őt  nem  szeretem. 

Egynéhány  haszontalan  próba  után  oda  nyújtotta 
végtére  kezét  Manczi  Russelnek  és  egybekelésük- 
nek napján  az  ifjú  gróf  egészen  magába  merült. 
Tudta  ő  az  órát,  melyben  Manczi  Russellel  össze 
fog  adatni.  Ennek  elfolyása  után  édes  atyjához 
ment,  megölelte,  melléhez  szorította  s  orozáját  ezen 
igék  között :  Manczi  már  szerencsés  1  Russel  a 
férje!  forró  könnyeivel   megharmatozta. 

Víg  ugyan  nem  volt,  de  nem  is  epekedett.  Ügy 
látszott,  mintha  gondolatai  felváltva  hol  érzéke- 
nyek, hol  kiesek  voltak  volna ;  mert  majd  mosoly- 
gott, majd  meg  szelíden  könyezett. 

Másnap  reggel  Veronkát  arra  kérte,  hogy 
menjen  vele  sétálni.  Édes  Veronkám  1  monda  neki 
bizalmasan,  én  Manczit  szerettem,  és  hihetőleg 
csak  azért,  mivel  6  volt  az  első  leány,  a  ki  sze- 
membe tűnt.  Ha  tégedet  láttalak  volna  előbb,  té- 
gedet szerettelek  volna.  Manczi  már  most  Russel 
felesége,  és  én  —  ezt  mondván,  orczáját  Veronka 
orozájához  értette  —  én,  Veronka  I  tégedet  szeret- 
lek, mert  szintolyan  jó  vagy,  mint  én.  Azt  ugyan 
még  nem  mondhatom,  hogy  feleségem  légy,  mert 
mellem  tele  van  még  Manczival ;  de  kevés  idő 
múlva,  reménylem,  egészen  rendben  leszek, 

Veronka  úgy  megijedt,  hogy  egészen  elhalvá- 
nyodott. Magához  szorította  tehát  a  grófot,  hogy 
háborodását  eltitkolja.  Ezt  ,ő  valóban  észre  nem 
vette.  Mihelyt  Veronka  maga  maradt,  ezerféle 
képek  repültek  fején  keresztül.  Érezte  ő,  mennyi- 
vel tartozik  ezen  ifjúnak!  Átlátta,  hogy  kezére  és 
szerelmére  neki,  mint  jótevőjének,  tagadhatatlanul 
legfőbb  jussa  van.  De  egyszersmind  érezte  azt  is, 
hogy  csak  Szádnokit  szereti  és  hogy  csak  Szád- 
noki  karjai  között  boldogulhat.  Azonban  nagy  szív- 
vel azt  tökélte  el  magában,  hogy  a  grófnak  oda 
nyújtja  kezét,  sőt  hogy  hű  szerelmével  még  bol- 
doggá is  teszi,  ha  talán  a  grófnak  barátságából 
szerelem  válna.  Reményiette  ugyan,  hogy  lát  talán 
a  gróf  még  valahol  oly  leányt,  a  ki  szívét  meg- 
bájolja; de  azonban  kész  volt,  háladatosságból 
kezét  oda  ajánlani.  Dicséretére  pedig  ezen  ala- 
csony születésű  leánykának  azt  mondhatom,  hogy 
mikor  erre  magát  eltökélte,  a  grófnénak  ragyogó 
neve  még  csak  eszébe  sem  jutott. 

Látta  ő  azonban,  hogy  az  ifjú  vele  naponkint 
barátságosabban  társalkodik.  Egész  órákat  töltött 
nála ;  vele  sétált,  vele  járt  ki  kocsin,  vele  mulatott 
egész  nap.  E  mellett  pedig  óránkint  derültebb 
lett,    és    belső    nyugodalma    óránkint    gyarapodott. 

Veronka  egyszóval  közelíteni  látta  azt  a  szem- 
pillantást, melyben  neki  a  gróf  azt  fogja  mondani : 
Veronka  1  én  tégedet  szeretlek,  én  tégedet  el- 
veszlek. 

Az  ifjú  grófnak  még  egy  szomorú  napja  volt. 
Meghallotta  tudniillik,  hogy  Russel  nejével  együtt 
Angliába  és  innen  Indiába  költözik.  E  hírre  ő 
sokáig  tusakodott  magában,  fel  s  alá  sétálván. 
Végre  lóra  ült,  és  villám  gyanánt  Rósafiéknál  ter- 
mett. Bejelentés  nélkül  rohant  be  a  szobába  és 
Manczi,  a  mint  hirt  len  megsejtette,  szörnyen  el- 
sikoltotta magát.  Odasietvén  Manozihoz,  megcsó- 
kolta mély  tisztelettel  kezét,  s  nyughatatlan  tekin- 
tettel nézvén  reá :  Édes  Manczim  1  úgymond,  te 
Russellel  innen  elköltözöl  ?  Óh  Russel  !  én  a  te 
Manczidat  szerettem,  kimondhatatlanul  szerettem. 
Ezt  mondván,  bal  kezét  szívére  tette,  jobbját 
pedig  oda  nyújtotta  a  reá  bámult  Óbesternek. 
Russel !  szeresd,  kérlek,  Manczidat  és  tedd  őt 
boldoggá.  Ha  pedig  ezt  magad  meg  nem  tehet- 
ned, parancsolj  vagyonommal.  Fele  nem  csak 
mindenemnek,  hanem    még    életemnek  is  Manczié. 

Manczinak  szemei  könybe  borultak.  Istenem! 
óh  Istenem!  monda  akaratján  kívül  törött  ugyan, 
de  mégis  elég  értelmes  szózattal.  Azután  hozzá 
fordulván  az  ifjú  gróf:  Manczi !  úgymond,  lehetet- 
len volt,  hogy  még  egyszer  ne  lássalak,  és  arról 
bizonyossá  ne  tegyelek,  hogy  az  örök  Istenségnél 
csak  azért  esedezek,  hogy  tégedet  áldjon  és  bol- 
dogítson meg.  Isten  hozzád,  szeretett  Manczim ! 
Ezzel  megölelte.  Manczi  magán  kívül  ragadtatván, 
fejét  a  grófnak  mellére  homorította.  A  gróf  le- 
bocsátotta  karjai  közül  egy  karszékre,  s  Russelt 
megölelvén:  Isten  hozzád,  úgymond,  édes  Russe- 
lem  !  Tedd  Manozit  szerencséssé  I 

Ezt  mondván,  megfordult  s  Manczira  függesz- 
tette   még    egyszer    tekintetét.    Szemei    megteltek 

forró  könycjvcl.  Feltekintvén  azután  az  égre  és 
egybekulcsolt  kezeit  felemelvén :  Ki  tudja,  úgymond 
fúlékony  szózattal,  talán  csak  jó  volt  mégis!  Én 
pedig  —  —  Itt  szemeit  kezével  eltakarta.  De  most 
már  késői  monda  azután  bágyadt  szózattal.  Isten 
hozzátok !  Ezzel  a  szobából  kiandalgott,  lóra  ült, 
és  képzeletének  álmodozásai  között  hazament. 

Három  nap  andalgott  ő  ide  s  tova  magányosan 
és  szemei  szüntelen  nedvesek  voltak.  Veronka 
örült,  mivel  ebből  világosan  látta,  hogy  a  grófnak 
hozzá  való  szerelme  gyökeret  még  nem  vert.  De 
harmad  nap  múlva  ismét  derülni  kezdett  és  egy 
beszélgetésben  a  szerelemről  azt  mondta  Veron- 
kának :  Bocsáss  meg  édes  Veronkám !  Manozi  la- 
kik még  ebben  a  szívben,  de  nemsokára  egészen 
a  tiéd  lesz. 

Kedves  Laczim !  monda  erre  Veronka  komoran, 
vizsgáld  meg  előbb  jól,  ha  engemet  igazán  sze- 
retsz-e? Boldogtalannak  tennéd  magadat  Veron- 
káddal  együtt,  ha  nem  szeretnél,  és  én  feleséged 
lennék.  Tedd  előbb  szorgalmatos  próbakőre  hoz- 
zám való  szerelmedet. 

A  gróf  elbocsátván  karjai  közül :  Helyesen  szó- 
lasz Veronkám!  úgymond.  Szoros  próbák  alá  ve- 
tem előbb  indulatomat.  Boldognak  kell  lenned, 
akárhogy  teszem  szerét.  Próba  nélkül  tudom  azt, 
hogy  sokkal  jobban  tisztellek  és  szeretlek,  hogy- 
sem csak  egy  könyhullatásodnak  oka  lehetnék.  De 
engemet,  Veronka!  szeretsz-e  viszont? 

Veronka  megszorította  kezét.  Egy  mély  sóhaj- 
tás, mely  a  jövendőt  illette,  elfojtotta  ajkai  között 
e  szócskát:  szeretlek!  melylyel  a  grófnak  felelni 
akart.  Lebocsátotta  azután  fejét  a  gróf  mellére  és 
gondolatokba  merült,  melyeknek  tárgya  Szádnoki 
volt. 

Manczinak  képe  elenyészett  lassankint  a  gróf- 
nak szívéből ;  Veronka  pedig  bájoló  termetű  leányka 

volt,  kinek  szépségét  Szádnoki  után  való  titkos 
búja  a  grófnak  szemeiben  még  ingerlővé  is  tette. 
Az  öreg  gróf  is  nagyra  kezdette  a  leányt  becsülni. 
Látta  ő  fiával  való  társalkodását.  Látta,  mily  nagy 
bennük  az  egymáshoz  való  bizodalom,  mely  tisz- 
tességes barátkozásukat  felette  kellemetessé  tette. 
Látta  ezerféle  alkalmatosságban  a  leánynak  érzé- 
keny gondoskodását,  melylyel  az  ifjú  grófhoz  visel- 
tetett, s  mindezeket  szíves  szerelemnek  tartotta, 
noha  csak  a  puszta  háladatosságnak  gyümölcsei 
voltak.  Látta  továbbá  azt  is,  mily  nyugodt  szívvel 
nézte  Veronka,  ha  Laczinak  figyel metességét  vala- 
melyik kisasszony  magára  vonta.  Látta  még  azt  is, 
hogy  maga  a  leány  az  ifjút  a  vidéknek  legkelle- 
mesebb szépségeire  minden  tartózkodás  nélkül 
figyelmessé  tette.  Azt  gondolta  ő,  hogy  ez  által 
Veronka  az  ifjú  grófnak  szerelmét  próbálni  és 
állandó  lábra  akarja  állítani,  és  így  lehetetlen  volt, 
hogy  a  leányt  ily  előre  látó  okossága  miatt  nagyra 
ne  becsülje. 

Most  már  maga  is  beszélgetett  olykor  vele  amaz 
időkről,  mikor  kedves  fiának  felesége  lesz  ;  Veronka 
pedig  elpirulván,  sohasem  felelt  neki  egyebet, 
mint  hogy  ő  nem  méltó  arra  a  szerencsére,  hogy 
az  ifjú  grófnak  szívét  bírja.  Édes  alázatos  Veron- 
kám!  monda  végtére  neki  egyszer  az  öreg  gróf 
belső  megelégedéssel,  e  vallomástételcd  még  királyi 
kézre  is  méltónak  tesz  tégedet. 

Lassankint  a  távollét  miatt  Veronkának  Szádno- 
kihoz  való  szerelme  is  valami  kevéssel  hidegecs- 
kébb  lett.  Sokszor,  a  mint  az  ifjú  grófot  lopva 
vizsgálgatta,  vállára  homorítván  fejét,  de  miért  nem 
szeretem  én  őt,  monda  magában,  ki  a  szerelemre 
oly  annyira  méltó  ?  Miért  kell  az  én  háládatlan 
szívemnek  tele  lenni  egy  olyan  legénynyel,  kit  felé- 
nyire sem  ismerek  oly  jól,  felényire  sem  becsülök 
úgy,  mint    ezen    ifjú  grófot  ?  Mily    boldog    lehet- 

nék,  ha  őt  úgy  szeretném,  mint  Szádnokit  sze- 
retem I 

Így  beszélgetett  ő  sokszor  önnönmagával,  min- 
denik beszélgetése  után  el  akarván  szívével  hitetni, 
hogy  az  ifjú  grófhoz  való  hajlandósága  növekedik, 
Szádnokihoz  való  szerelme  pedig  fogy.  Azonban, 
ha  az  Indiai  fővárosnak,  Madrásznak  rajzolata 
mellett  az  ifjú  grófot  ülni  és  azon  az  utozákat 
tüzes  tekintettel  vizsgálni  látta,  vállára  bocsátván 
kezét :  Mutasd  meg  nekem,  Laczi  1  monda  moso- 
lyogva, hol  lakik  Manozi  ?  Az  ifjú  gróf  rábocsát- 
ván  mutatóujját  az  utczára,  itt,  úgymond,  ebben 
az  utczában  lakik.  Russel  adta  a  grófnak  e  rajzo- 
latot, megmutatván  neki  az  utczát  és  a  házat,  me- 
lyet magának  Madrászban  szerzett. 

Veronka  azután  leült  a  gróf  mellé.  A  rajzolat 
köztük  feküdt.  Elkezdett  ő  a  grófnak  Mancziról 
különféle  esetecskéket  beszélni,  melyek  még 
gyermekkorában  történtek ;  a  gróf  pedig  az  asz- 
talra könyökölvén,  édesdeden  hallgatta.  A  könyecs- 
kék  lopva  gördültek  le  arczáról.  Azután  gondo- 
latával megjárta  Rósafi  viozispánnak  kertjét,  oda 
ült,  a  hol  Manczival  sokszor  üldögélt,  és  a  kert- 
ből mindig  ama  szókkal  tért  mindig  haza  :  óh !  ki 
tudja?  talán  csak  ártatlan  volt  ő  mégis! 

Mancízi  RusseJiel  Madrászba  ment ;  és  ez  a 
grófot  nagy  erővel  vonta  arra,  hogy  Indiával  meg- 
ismerkedjék. Elolvasta  ő  az  utazóknak  írásait,  kik 
e  tartományt  látták,  és  így  az  odavaló  népnek  tu- 
lajdonságait egészen  kitanulta. 

Valahányszor  az  atyja  amaz  utazásokról  szólott, 
melyeket  fiának  még  tennie  kellett  volna,  a  beszél- 
getés mindenkor  Indiával  végződött.  Ezt  az  ifjú 
gróf  a  földnek  tartományai  között  a  figyelemre 
legméltóbbnak  tartotta.  De  miért?  kérdezé  az 
atyja.  Mert  a  többi  nemzeteknek  bölcsője  volt, 
feleié  az  ifjú  gróf.  S  mivel  Manczi  Indiában  lakik. 

függcszté  hozzá  Vcronka.  Én  valóban  szerencsés 
volnék,  monda  erre  az  ifjú  gróf,  ha  Manczit  még 
egyszer  megláthatnám ;  s  ezt  mondván,  úgy  mo- 
solygott egész  tekintete,  mint  a  tavaszi  ég. 

Kedves  barátom  I  így  szólott  azután  Vcronka, 
nagyon  messze  vagy  még  te  a  hozzám  való  szere- 
lemtől. Egész  szíved  még  Manczié. 

Nem  az  övé,  Veronkám!  feleié  a  gróf,  hanem 
csak  a  Manczi  nevet  szeretem  oly  különösen.  Ha 
tégedet  Manczinak  hínának,  azt  tartom,  még  ön- 
nönmagamnál  is  jobban  szeretnélek. 

Egyszer  őket  a  szomszédságból  meglátogatta 
O  Excellentiája  Balky  grófné,  kinél  büszkébb 
asszonyság  egész  Magyarországban  nem  volt.  Férje 
kétszer  volt  Parisban  és  itthon  nagy  tisztségeket 
viselt;  magát  pedig  Lehel  familiájából  tartotta 
eredni,  ki  ama  hét  vezérnek  volt  egyike,  kik  Ma- 
gyarországot Árpád  alatt  felosztották. 

E  dáma  mindjárt  eleinte  kegyelmébe  vette  Ve- 
ronkát,  maga  mellé  ültette,  szép  gyermekének, 
kedves  if^ú  barátnéjának  nevezte,  ruházatát  ma- 
gasztalta, s  tetteinek  mindenikét  felette  nagyon 
dicsérte,  mivel  Kaczajfalviék  rokonának  vélte. 
Végtére  megkérdezte  egyszer  az  ifjú  grófot,  mily 
közelről  való  atyafi  legyen  e  szép  és  jó  leányka  a 
Kaczajfalvi  házhoz  ? 

Vcronka    nekünk    nem    rokonunk,  feleié  a  gróf. 

Nem-e?  Kicsoda  tehát  az  atyja?  úgymond.  Va- 
lóban szép    és    nemes    magaviseletű    kisasszonyka! 

Nagyon  nemes,  monda  a  gróf.  Az  atyja  Hadasi 
György,  egy  paraszt  ember. 

Micsoda?  paraszt  ember?  E  leánynak  az  atyja 
paraszt  ember?  A  dáma  elfintorította  az  orrát,  s 
a  mint  Vcronka  a  szobába  jött,  nemcsak  hidegen 
bánt  vele,  hanem  még  gorombaságokkal  is  illette. 
Szemére  hányta  neki  a  többi  között  azt,  hogy  ma- 
gát úri  társaságokba    fúrja.  Vcronka,  kinek  szemei 

Verseghy  :  A  tcrinészetes  ember.  i. 

könnybe  borultak,  ki  akart  a  szobából  menni ;  de 
az  ifjú  gróf  megfogta  s  mély  tisztelettel  megcsó- 
kolta kezét,  imígy  szólván  Balkynéhoz  :  grófné 
asszonyom!  mindeddig  e  leány,  kit  a  grófné  meg 
akar  alázni,  nem  akarta  elfogadni  kezemet.  Ihol 
Yeronkal  még  egyszer  megkínállak  itt  nyilván  mind 
kezemmel,  mind  szívemmel.  És  így  remélem,  grófné 
asszonyom  1  hogy  ezentúl  gróf  Kaczaj  falvi  László 
hitveséhez  illendő  tisztelettel   fog  viseltetni. 

Balkyné  felvetette  fejét,  s  egy-két  szót  mondott 
az  öreg  grófnak,  úgy  tettetvén  magát,  mintha  az 
ifjúnak  szavait  nem  is  hallotta  volna.  Folyamatba 
jött  ismét  a  társaságos  beszélgetés.  Egyszerre  Bal- 
kyné rosszul  lett,  és  szempillantásonkint  jobban  és 
jobban  halaványodott.  Végtére  ágyba  kérezkedett 
és  maga  mellé  komornát  kívánt.  Komorna  a  háznál 
nem  lévén,  Balkyné  pedig  kívánságától  el  nem  állván, 
Kaczajfalviék  nem  tudtak  hirtelenében  mit  csinálni. 

Hát  a  bolondok  háza  oly  tele  van  már,  monda 
az  ifjú  gróf,  hogy  ez  a  dáma  helyt  benne  nem 
találhat?  s  ezzel  elment.  Másnap  reggel  e  dámá- 
nak  előszobájában  egy  tisztán  felöltözött  komornát 
talált.  Maga  Veronka  volt.  Egy  komornának  pipe- 
rétlen házi  öltözetébe  rejtvén  magát,  bement  e 
büszke  dámához  és  arra  kérte,  hogy  ezen  éjszaka 
szolgálatával  élni  ne  átalljon.  Fél  pirulással  csak  el- 
fogadta mégis  végtére  a  grófné  Veronkának  ne- 
mes ajánlatát.  Az  ifjú  gróf  ezt  hallván,  térdre 
esett  előtte,  s  átfogván  lábait,  óh !  te  megfoghatat- 
lanul jó  leányka,  úgymond  ;  jobb  vagy  te,  látom, 
sokkal  jobb  vagy  még  nálamnál  is. 

Veronka  elmosolyogta  magát ;  az  ifjú  gróf  pedig 
erővel  elvezette  ezen  öltözetben  az  öreg  grófhoz, 
a  ki  ezen  esetről  hasonlóképpen  semmitsem  tudott. 
Melléhez  szorítván  ezen  érzékeny  atya  a  leányt, 
az  Isten  áldása  szálljon  rád  bőven,  édes  leányom  1 
úgymond,  és  boldogítson  meg  érdemed  szerint. 

E  szempillantástól  fogva  az  ifjú  gróf  szüntelen 
Vcronka  mellett  forgott.  Felette  érzékeny  tekintet- 
tel nézegetett  szeme  közé,  meg-megcsókolta  kezét, 
lábaihoz  borult,  a  nélkül,  hogy  egy  szót  ejtett 
volna,  csak  mosolygó  kérlelésscl  nézvén  fel  tér- 
deiről arczára.  Veronkának  szemei,  mikor  őt 
maga  előtt  így  látta,  elhomályosodtak.  Óh !  ama 
szempillantást  érezte  ő  közelíteni,  melyben  neki 
az  ifjú  gróf  azt  fogja  mondani  :  Veronkal  én  té- 
gedet szeretlek  ! 

És  e  szempillantás  valóban  hamar  elérkezett. 
Egy  reggel  Veronkához  menvén,  Veronkáml  úgy- 
mond, Manczit  már  elfelejtettem.  Én  tégedet  sze- 
retlek. Légy  hitvesem  és  tégy  engemet  boldoggá. 
Ezzel  oda  nyújtotta  kezét.  Veronka  rátette  a  ma- 
gáét e  szókkal :  Laczi  I  én  a  tied  vagyok !  Ezen 
áldozat  mindazonáltal  keserű  könnyhullatásaiban  telt, 
melyeknek  gátat  semmi  kép  sem  vethetett. 

Az  ifjú  gróf  szinte  tántorgott  szívragadó  örömé- 
ben. Elszaladt  az  atyjához  és  hírül  vitte  neki, 
hogy  Veronka  az  övé.  Veronka  utána  lappangott 
és  a  szobának  küszöbében  bűnösi  alázatossággal 
megállván,  méltóságos  gróf  uram !  úgymond. 

Kedves  fiamnak  drága  jegyese !  monda  viszont 
az  öreg  gróf,  s  hozzásietvén,  melléhez  akarta 
szorítani.  Veronka  térdre  esett  előtte.  A  könnyező 
atya  megáldotta.  A  leány  azután  az  ifjú  grófnak 
karjai  közé  borult,  titkos  búbánatját  csendesen 
görgő  könnyekkel  enyhítvén. 

Az  ifjú  gróf  azonnal  egy  embert  küldött  az  öreg 
Hadasihoz;  megüzente  neki,  hogy  leányával  kezet 
fogott  és  arra  kérette,  hogy  jönne  Kaczajfalvára. 
Örüljön  velünk,  monda  a  követnek  és  legyen  ta- 
núja összeadásunknak.  Harmadnapra  az  öreg  Ha- 
dasi  leányának  karjai  között  volt.  Százszor  is  meg- 
esküdött napjában  katonásan,  hogy  sohasem  hitte 
volna,  hogy  egy  gróf  oly  nemes  szívű  lehessen,  a 

.3* 


196 

milyennek  jövendőbeli  vejét  látja.  Lehetetlen, 
úgymond,  hogy  az  ifjú  grófnál  széles  e  világon 
jobb  ember  legyen. 

Az  öröm  közönséges  lett.  Szívragadó  vigasság 
terjedt  el  az  egész  falunak  lakosaira.  A  jobbá- 
gyok egy  pár  követet  küldöttek  az  ifjú  grófhoz  és 
sok  szerencsét  kívánván  házasságához,  azt  üzenték 
neki,  hogy  az  Isten  meghallgatta  könyörgéseiket, 
mikor  Veronkát  falujokban  földes  asszonynak  vá- 
lasztotta. Veronka  sírt  örömében.  Látod-e  Veronka  ! 
monda  neki  az  ifjú  gróf,  hogy  te  királynénak  ter- 
mettél. Neked  minden  bizonynyal  az  egész  föld 
hódolna,  ha  tégedet  az  emberek  úgy  ismernének, 
mint  én. 

Közelített  már  a  lakodalomnak  napja.  Veronkának 
szíve  felettébb  dobogott,  valahányszor  ez  neki 
eszébe  jutott.  Öklét  tette  sokszor  szívére,  hogy 
ennek  lazulását  fenyegetésével  lecsillapítsa.  Nyug- 
hatatlansága  szempillantásonként  növekedett.  Éjje- 
lenként sírdogált,  hogy  nappal  mosolyoghasson. 
Édes  atyjától  még  csak  azt  sem  merte  kérdezni, 
hogy    él-e    az    ő    kedves    Szádnokia,     vagy     sem  ? 

Ezerszer  jött  neki  nyelvére  napjában  c  kérdés; 
de  azonnal  ismét  elfojtotta.  Nem !  úgymond  vég- 
tére egy  csendes  éjszakának  közepén ;  eleget  teszek 
és  egész  szívvel  teszek  eleget  kötelességemnek ! 
Ezzel  vánkosába  rejtette  nedves  szemeit  s  erővel 
azon  volt,  hogy  esze  az  ifjú  grófról  való  elmélke- 
désben foglalatoskodjon  Képzése  a  gróf  helyett 
Szádnokit  állítván  elébe,  minden  igyekezetét  meg- 
hiúsította. 

A    terméssetc*    embernek    nagyszfvűségc. 

A  lakodalom  előtt  egynéhány  nappal  hamarább 
egy  ember  levelet  hozott,  mely  Veronkának  szólott. 
Az  ifjú  gróf  elveszi  tőle  s  a  mint  be  akar  vele 
repülni  jegyeséhez,  ama  kérdés  tűnik  eszébe,  ki 
lehet  az,  a  ki  Veronkának  ír  ?  Az  én  barátnémnak, 
az  én  jegyesemnek  nincs  titka,  melyet  velem  ne 
közlene.  Ezt  mondván,  feltöri  a  levelet  és  el- 
olvassa. 

(•Kedves  Veronkám!  Lehetetlen,  hogy  szívemnek 
szorongásait  valakinek  e  világon  meg  ne  panaszol- 
jam; valakinek,  a  ki  úgy  tudjon  érezni,  mint  én. 
Hol  találjak  pedig  ham.arjában  ily  könyörű  szívet, 
ha  csak  nem  Veronkában,  ki  minden  búbánatomnak 
egyetlen  egy  oka  ?  Kedves  Veronkám !  mikép  volt 
lehetséges,  azt  a  tiszta  és  égő  szerelmet  elfelej- 
tened, melylyel  szívem  hozzád  viseltetik?* 

Az  ifjú  gróf  a  levélnek  ezen  szavaira  reszketni 
kezdett    és    következendő    sorain   sebesen  átrepült. 

«Nem  ajánlhattam  én  jószágokat,  sem  pompás 
grófnevet,  mint  vőlegényed.  Buzgón  szerető  szív- 
ből, tisztelettel  teljes  szerelemből  állott  minden,  a 
mivel  Veronkámat,  az  én  el  fel  ejthet  étlen  Veronká- 
mat  megkínálhattam.  Oh  Veronkal  nem  dobogott-e 
erősebben  szíved,  mikor  kezedet  más  férfiúnak 
adtad?     Mikép     enyészhettek    el    emlékezetedből 

amaz  csküvések,  melyekkel  nekem  örök  szerelmedet 
ama  gyönyörű  órákban  megígérted,  melyek  örökre 
eltűntek?* 

•  Nem  azért  írom  én  ezeket,  hogy  szívemhez 
visszaédesítselek.  Látod,  hogy  akkor  írok,  mikor 
már  reménységem  egészen  elenyészett.  Csak  fáj- 
dalmamat akartam  érzékeny  szívednek  panaszolni, 
hogy  meg  ne  öljön.* 

«Az  ifjú  gróf  Kaczajfalvit  felette  nemes  szívű 
embernek  hallom  lenni  és  így  vele  minden  bizony- 
nyal szerencsés  leszel.  De  bármily  nagylelkű  és 
nemes  szívű  legyen  is,  Veronkát  buzgóbban  és 
tisztábban  nem  szeretheti,  mint  én,  ki  halálosan 
megsebesedett  szívvel  ugyan,  de  mégis  indulatos 
buzgósággal  azt  kérem  az  Istentől,  hogy  tégedet 
vőlegényeddel  együtt  bőven  megáldjon.* 

«Élj  szerencsésen,  elfelejthetetlen  drága  Veron- 
kám  I  Adják  meg  neked  az  egek  azt  a  boldogságot, 
melyhez  szívednek  birtoka  által  én  jutottam  volna 
és  szerencsésebb  asszonyi  személy  náladnál  széles 
e  világon  nem  lesz.  —  Szádnoki.* 

E  levelet  a  gróf  elolvasván,  olyan  lett,  mint  az 
élettelen  bálvány.  Végre  kezét  homlokara  tévén, 
a  kertben  fél  óráig  fel  s  alá  sétált.  Egyszerre  le- 
törülvén arczárói  a  búnak  komor  fellegét,  szemei- 
ből pedig  a  születő  könnyet  hevesen  kinyomván, 
megállott,  keresztül  kulcsolta  karjait,  feltekintett  az 
égre  és  Veronkához  indult. 

Édes  Veronkám !  monda  ennek,  hadd  kérdezzek 
én  tőled  valamit.  A  mint  most  a  kertben  sétáltam, 
egyszerre  nekem  az  jutott  eszembe,  ha  te  vájjon 
engemet  igazán  szeretsz-e  ? 

Kedves  Laczim  I  feleié  Veronka ;  te  nekem  sza- 
badítóm, te  nekem  jótevőm  vagy. 

De  ha  úgy  szeretsz-e,  mint  M.anczi  ?  Ha  én 
neked  szabadítod,  ha  neked  jótevőd  nem  volnék, 
ha  e  helyett  tégedet  megbántottalak  volna,  szeret- 

nél-e  mégis?  Manczi  engemet  nagy  bosszúsággal 
illetett  és  én  őtet  mégis  szerettem. 

Veronka  e  kérdésre  elkomorodott. 

Kérlek,  édes  Veronkáml  nyisd  meg  nekem  szí- 
vedet! Szeretsz-e  e  világon  más  valakit  nálamnál 
jobban  ? 

Veronka    hangos    zokogással    karjai  közé  omlott. 

A  gróf  megcsókolta  s  egynehány  kérdés  után, 
melyek  e  dologhoz  nem  tartoztak,  egész  beszédét 
félbeszította.  Az  asztalnál  majd  nyájaskodott,  majd 
meg  komoran  ült  és  gondolatokba  sülyedt.  Holnap- 
után, édesatyám  I  Veronka  férje  vagyok.  Veronka 
tányérjára  sütötte  szemét. 

Hát  Veronkának  édesanyja,  így  folytatta  szavait 
a  gróf,  nem  áldja  meg  a  lakodalomnál  gyermekeit? 
Örömem  nem  volna  teljes,  ha  egybekelésünk  olyas 
valakinek  hijával  menne  végbe,  kit  Veronkám  szeret. 

Veronka  elpirult. 

Atrándulok  érte.  Holnap  estére  ismét  itt  termek. 
Veronka  örülni  fog,  ha  édes  anyját  meglátja.  Nem 
igaz  ?  Veronkám  I 

Veronka  az  asztalon  keresztül  oda  nyújtotta 
kezét ;  az  ifjú  gróf  pedig  megcsókolta. 

Étel  után  befogatott  és  elment.  Hadasinénak 
öröme  kimondhatatlan  volt,  mikor  hallotta,  hogy  a 
gróf  a  lakodalomra  magával  elviszi.  Még  ő  leg- 
szebb ruháit  összerakta,  addig  a  gróf  a  faluban 
egynéhány  meglett  emberektől  Szádnoki  iránt  tuda- 
kozódott. Senki  sem  tudott  róla  rosszat  mondani. 
Dicsérte  kiki  és  magasztalta. 

Végre  a  gróf  magához  Szádnokihoz  ment. 
A  kertben  találván,  Szádnoki  uram  I  úgymond  igen 
barátságos  tekintettel,  az  úrnak,  a  mint  hallom,  egy 
szeretője  volt? 

Szádnoki,  egy  halavány  és  búbánattal  teljes  ifjú, 
rászögezvén  tekintetét  és  nagyot  sóhajtván:  Az  úr- 
ban, úgymond,  kit  tisztelek? 


Én  gróf  Kaozajfalvi  László  vagyok,  úgymond. 

Szádnoki  úgy  megijedt,    hogy   reszketni  kezdett. 

Ne  ijedjen  meg,  Szádnoki  uram !  így  folytatta 
szavait  a  gróf.  Az  úr  Veronkát  szereti ;  szeretem 
én  Is.  Veronkát  én  szerencsétlenné  nem  tehetem. 
Ha  engemet  az  úr  becsületes  embernek  tartott, 
miért  nem  fordult  már  régen  hozzám  ?  Édes 
Szádnokim  I  ha  Veronka  tégedet  szeret,  Veronka 
a  tiéd.  Nem  vagyok  én  oly  gonosz  lelkű,  hogy  két 
embert,  kik  egymást  szeretik,  szerencsétlenné 
tehessek.  Én  Veronkát  szívemből  szeretem ;  de 
szinte  azért  rajta  is  leszek,  hogy  szerencsés  legyen. 
Férfi  létemre  elég  erőm  van  nekem  arra,  hogy 
fájdalmamban  meg  ne  haljak,  ha  Veronka  tégedet 
választ.  Nagyon  hihető  pedig  előttem,  hogy  inkább 
neked  adja  kezét,  mint  nekem. 

A  gróf  még  egy  egész  óráig  beszélhetett  volna, 
mert  Szádnoki  úgy  állott  előtte,  mintha  kővé  vált 
volna.  A  grófnak  szeme  közé  meresztvén  egy 
darabig  tekintetét,  végre  térdre  esett  előtte  és 
rebegő  szózattal  csak  azt  mondhatta :  Oh  nagy- 
lelkű, óh  fel  érthetetlen  szívű  ember,  kinek  párja 
széles  c  világon  nem  találtatik  I 

Nagylelkű?  kérdezé  a  gróf,  felemelvén  az  ifjút. 
Micsoda  nagylelkűség  kívántatik  ahhoz,  hogy  az 
ember  egy  leányt  annak  a  férfiúnak  engedjen,  a 
kit  szeret?  Ez  valóban  szinte  oly  természetes  do- 
log, mint  az  életben  hagyni,  a  ki  az  úton  élőnkbe 
akad.  Jöjj,  Szádnoki  1  jöjj  te  velem  1  Veronka 
nagyot  vétett,  hogy  nekem  c  dologról  semmit  sem 
szólott,  mihelyt  látta,  hogy  mind  a  hármunknak 
szerencsétlenségén  kezdek  tudtom  nélkül  munkál- 
kodni. De  te,  édes  Szádnokim  1  lóra  ülsz  és  úgy 
jösz  utánunk  lopva  Kaozajfalvára.  Menj  ott  a  lelki 
pásztorhoz,  és  ne  mutasd  magadat  mindaddig,  míg 
én  nem  mondom. 

Szádnoki    magán    kívül    ragadtatván,    nem    talált 

szavakat  jótevőjéhez  való  háladaíosságának  kifejezé- 
sére. Köszönet  gyanánt  csak  fejét  és  testét  hajto- 
gatta. Hallod-e  édes  Szádnokim !  idegeneknek  én 
is  csinálok  már  most  ilyen  kompi ementumot.  De 
Yeronkának  szeretőjében  én  jó  barátomat  akarnám 
lelni.  Jöjj!  Ezt  mondván,  csókot  függesztett 
ajakára,  és  Hadasinéhoz  visszament,  kivel  másnap 
reggel  Kaczaj  fal  vára  indult.  Szádnoki  utánuk  lova- 
golt. Szerencsésen  oda  érkezvén  mind  a  hárman, 
Szádnoki  a  prédikátorhoz,  Hadasiné  pedig  a  kas- 
télyba szállott. 

Más  nap  szegény  Yeronkának  lakadalomnapja 
volt.  Egész  éjszaka  be  nem  hunyta  szemeit,  me- 
lyek veresek,  valamint  ellenben  arczai  halaványak 
voltak.  Tekintete  olyan  volt,  mintha  az  nap  halálra 
akarták  volna  vezetni.  Ha  valaki  rátekintett,  le- 
sütötte szemét,  orczáján  pedig  könnyek  gördültek 
le.  Az  ifjú  gróf  hozzá  érkezvén,  a  jelenlévőket 
arra  kérte,  hogy  Veronkával  egy  ideig  magára 
hagyják. 

Hallod-e,  édes  Veronkám!  te  olyan  halavány 
vagy,  mint  a  halál,  és  szemeid  a  könyezéstől  még 
most  is  nedvesek.  En  tégedet  szerencsétlenné 
tenni  nem  akarlak.  Ha  rád  tekintek,  lehetetlen, 
hogy  rajtad  ne  szánakodjak.  Édes  Veronkám  1  te 
engem  nem  szeretsz. 

Laczim !  feleié  a  leány,  a  gróf  kezére  támasz- 
kodván. 

Én  kívülem  nem  szeretsz  te  más  férfiút  e  vilá- 
gon? 

Édes  LaczimI  monda  Veronka  csüggedt  szózat- 
tal, ne  kínozd,  kérlek,  Veronkádat. 

Szádnokit  sem? 

Veronka  megborzadván  s  halavány  orczája  még 
jobban  elhalaványodván,  a  gróf  felé  ki  akarta  ter- 
jeszteni karjait ;  de  ezek  lesülyedtek,  maga  pedig 
a  gróf  mellére  roskadt  és  elájult.  Minekutána  ma- 

gához  tért  volna,  a  gróf  megsimogatván  arczait, 
édes  Ycronkám  1  úgymond,  légy  hozzám  igaz !  Te 
Szádnokit  szereted.  Mivel  érdemlettem  meg  bizal- 
matlanságodat ? 

Veronka  átkulcsolván  a  grófot:  Nem  titkolhatom 
cl  tovább  előled,  úgymond,  hogy  Szádnokit  sze- 
retem. 

A  gróf  ránczba  vonván  egy  keveset  homlokát, 
édes  Veronkám  1  úgymond,  miért  titkoltad  te  ezt 
mindeddig  előttem?  De  ma  nincs  a  szemrehányá- 
soknak ideje.  Az  én  Veronkám  boldogtalan  ne 
legyen !  Ezzel  kirepült  az  ajtón,  és  öt  perez 
után  lélekszakadva  visszaérkezvén  Szádnokival,  kit 
Veronkához  maga  után  erővel  behurczolt:  Tégedet 
választott!  úgymond;  légy  boldog  vele  együtt. 

Veronka  elkiáltotta  magát,  s  egy  székre  ledűlt. 
Szádnoki  némán  állott  meg  előtte,  s  már  kétkedő, 
már  gyönyörködő  tekintettel  vizsgálgatta.  A  gróf 
megfogván  Veronkának  egyik  kezét  és  könnyeivel 
megáztatván:  Térj  magadhoz,  Veronkám!  úgymond; 
ez  a  te  Szádnokid,  az  én  barátom.  Te  az  ő  fele- 
sége leszel. 

Veronka,  Szádnoki  és  a  gróf  a  szégyennek,  fé- 
lelemnek, háladatosságnak,  szeretetnek  és  elragad- 
tatásnak különféle  érzésein  áthabozván,  végre  meg- 
nyugodtak, óh  te  mennynek  angyala,  te  nagy  lelkű 
ember,  kinek  párja  széles  e  világon  nem  lehet, 
monda  végtére  Veronka,  s  a  grófnak  lábaihoz  bo- 
rúiván, kezét  forró  könyhullajtásokkal  áztatta,  tüzes 
csókokkal  ápolgatta. 

Az  öreg  gróf  álmélkodott,  Hadasi  haragosan 
rázogatta  fejét,  Hadasiné  pedig  morgott,  majd  os- 
tobának, majd  esztelennek  nevezvén  foga  között 
leányát.  Az  ifjú  grófnak  egész  tekintete  nem  volt 
elegendő  arra,  hogy  őket  a  templomba  indítsa ; 
erőszakosan  kellett  neki  őket  oda  űznie.  Egy  óra 
alatt  Szádnoki  és  Veronka  össze  voltak  adva. 


Lélekszakadva  visszaérkezett  Szádnokival. 


Verseghy  :  A  természetes  ember. 

Az  ifjú  gróf  este  Szádnokinak  egy  marok  bankó 
czédúlát  adott.  Veronka  fel  nem  vidulhatott.  Szo- 
morú szemeit  alig  merte  felemelni.  Soha  meny- 
asszony vőlegényének  ölébe  szomorúabban  nem 
alkonyodott.  Laczi !  monda  zokogva  este,  te  nekem 
egy  tövist  szúrtál  szívembe.  Áh  !  tartok  tőle,  hogy 
ki  nem  vonhatom  belőle  mindaddig,  még  boldog- 
nak nem  tudlak.  Boldog  pedig  a  te  szíveddel  mi- 
kor lehetsz  ?  Sehol  sem  találsz  te  oly  szívet,  me- 
lyet végtére  megvetni  kénytelen  ne  lennél. 

Az  ifjú  gróf  mosolyogván :  Boldog  vagyok  én, 
édes  Veronkám !  úgymond,  ha  tégedet  boldognak 
látlak. 

Az  új  pár  Kaczajfalván  mulatott  még  két  nap, 
azután  pedig  Hadasiékkal  haza  ment.  Veronka  az 
ifjú  gróftól  el  nem  tudott  válni.  Alig  feslett  ki 
karjai  közül,  ismét  nyakába  borúit.  Erővel  kellett 
a  kocsiba  vinni.  Az  ifjú  gróf  utánok  nézett,  a 
meddig  lehetett.  Mihelyt  szemeiből  a  kocsi  eltűnt, 
ő  is  azonnal  sötét  álmodozásokba  merült,  bármely 
jó  kedvű  volt  is,  minekelőtte  Veronka  elment. 

Szomorú  vagy  te  Laczi  I  a  mint  látom,  monda 
az  atyja. 

Jó  cselekedetben  foglalatoskodtam,  édes  atyám  ! 
és  még  is  —  itt  egy  keveset  elhallgatott  —  és 
még  is  sok  könnyhullajtásomban  telik.  Veronka  már 
boldog;  de  énl  Óh  atyám  1  ha  ő  talán  e  világon 
amaz  egyetlen  egy  leány,  a  kinek  hozzám  szíve 
van  !  Szádnokihoz  való  szerelmét  akarta  ő  nekem 
feláldozni !  Ez  nem  volt  tőle  igazságos !  De  vájjon 
az  igazságtalanság  lehet-e  egyszersmind  nagylelkű- 
ség? Gondold  meg  csak  atyám!  azt  a  két  leányt, 
a  kiket  én  szerettem  I  Manczi  engemet  szeretett 
és  kezét  még  is  másnak  adta.  Veronka  pedig  en- 
gemet nem  szeretett,  és  kezét  még  is  nekem  adta. 
Mikor  szokhatok  már  én  egyszer  ezekhez  az  em- 
berekhez? mikor  fogom  őket  csak  ismerni  is?  Ér- 

zcm  én  magamban,  hogy  korán  vagy  későn  csak 
kénytelen  leszek  végtére,  völgyembe  zárkózni  és 
ott  magányosan  élni,  magányosan  meghalni. 

Most  már  felette  szomorú  képzelődéseknek  eredt. 
Szíve  fel  volt  osztva  Manczi  és  Veronka  között. 
Azonban  sebét  az  idő,  ifjú  kora,  egészsége,  ter- 
mészetes vidámsága  és  kivált  szívének  szép  ke- 
gyessége ismét  megg)'ógyították.  Azután  az  titazás 
jutott  eszébe.  Elment  édes  atyjával  Magyarország- 
nak különféle  megyéibe.  Sok  kisasszonyra  akadt, 
kik  neki  tetszettek ;  de  minekutána  őket  közelebb- 
ről megismerte  volna,  az  volt  mindenikről  utolsó 
szava :  csak  nem  Manczi !  csak  nem  Veronka ! 
Eg)'iktől  a  hiúság  taszította  el  szívét,  a  másiktól  a 
büszkeség,  ettől  a  piperéskedés,  amattól  pedig  a 
kaczérság.  Atyám  !  monda  végtére  ránczos  és  felette 
komor  homlokkal,  emberi  forma  van  rajtok  és 
egyéb  semmi.  Nem  szeretnek  ők  egyebet  szép  ru- 
hánál és  hízelkedésnél.  A  legasszonyosabb  és  leg- 
lágyabb férfiú  ő  előttük  legkedvesebb. 

Ezzel  haza  mentek.  Az  ifjú  gróf  meglátogatta 
Veronkát  és  szívében  egy  tövissel  többet  hozott 
haza.  Ok  oly  boldogok,  úgymond,  e  szív  pedig 
hasztalan  érez.  Hol  találok  végtére  embert? 

Az  atyja  mindent  elkövetett,  hogy  kedvét  fel- 
derítse; de  ő  nyugtát  sehol  sem  találta.  Külön- 
féle munkákat  űzött,  a  nélkül,  hogy  valamelyikéhez 
különösebben  ragaszkodott  volna.  Jobbágyainak 
különféle  mulatságokat  adott,  melyeknél  csak  ő 
volt  egyedül,  a  ki  vidám  nem  lehetett.  Nagy  szor- 
galommal nyomozta  ő  ki  a  szerencsétleneket,  hogy 
rajtok  tehetsége  szerint  segítsen,  és  ha  ezek  lábai- 
hoz borúiván,  hálákat  zokogtak  elejébe,  megillető- 
dött ugyan,  sőt  érzékeny  könnyhullajtásokra  is  fa- 
kadt, de  egy  óra  múlva  magában,  vagy  édes  atyjá- 
hoz ilyformán  szóllott:  Mi  ez  énnekem?  Csak  ezt 
a  kevés  jót    sem    cselekedhettem  volna,  ha  nekem 

az  eset  sok  pénzt  nem  adott  volna.  Jöjjön  rám 
egy  másik  eset,  mely  szegénynek  tegyen,  boldog 
Isten !  jobbnál  jobb  szívemmel  csak  egy  könnyecs- 
két  sem  száríthatok  meg  a  szerencsétlenek  or- 
czáján. 

Édes  fiam !  monda  az  atyja,  embereket  a  ve- 
szélyből kiragadni,  te  kicsinységnek  tartod  ? 

A  pénzt  kell  előbb  becsülni  tanulnom,  kedves 
atyám!  feleié  az  ifjú  gróf,  ha  olyan  cselekedetek- 
nek akarok  érdemet  tulajdonítani,  melyek  csupán 
csak  pénzben  telnek.  Az  emberek  pénzemet  imád- 
ják, szívemet  pedig  magoktól  eltaszítják.  Atyám! 
én  csak  az  én  völgyembe  való  ember  vagyok. 
A  többi  világgal  nem  tudok  megegyezni.  Manczi 
és  Veronka,  kiket  legjobb  embereknek  tartottam, 
megcsaltak.  A  többiektől  mit  várhatok  ? 


XXV. 

Ai    elsO    iccrclcm    cl  nem   hűl. 

Az  Etna  hegyének  költeményes  rajzolása,  mz- 
lyet  egy  este  olvasott,  egészen  elragadta  az  ifjú 
grófnak  képzelését.  Olaszországot  akarnám  meg- 
nézni, monda  más  nap  reggel  édes  atyjának.  Az 
egek  engedjék,  feleié  az  öreg  gróf,  hogy  ott  szí- 
vednek nyugodalmát  feltaláljad.  Egy  néhány  nap 
múlva,  minekutána  édes  atyja  megáldotta  és  pénz- 
váltó levelekkel  megrakta  volna,  búcsút  vett  Kaczaj- 
falvától.  Tele  volt  szíve,  mikor  hónát  elhagyta, 
amaz  édes  kívánsággal,  hogy  legalább  hazáján  kí- 
vül akadjon  olyan  emberre,  a  kinek  szívét  oda 
adhassa. 

Azonban  valamerre  ment,  zártszívűsége  minde- 
nütt nevekedett.  Az  embert  mindenütt  az  előité- 
1  eteknek  hódolni  lelte,  melyek  szívét  megkeményí- 
tették, természetének  szép  érzeményeit  pedig  el- 
fojtották. Olaszországban  Signáni  grófot  a  haláltól 
megmentette.  Signáni  nagy  ragaszkodást  mutatott 
c  nagy  szívű  magyarhoz  és  barátságáért  buzgón 
esedezett. 

Mikép  lehessek  én  barátod,  monda  gróf  Ka- 
cííajfalvi,  mikor  még  nem  ösmerlek  ? 

Signáni  meg  nem  szűnt  esedezni,  még  grófunk- 
nak bizodalmát  és  szeretetét  meg  nem  nyerte.  Ha- 
mar átlátta  ő  gróf  Kaczaj falvinak  fellengő  ideáit  az 
erkölcsről  és  így    saját    vélekedéseit  előle  szorgal- 

matosan  eltitkolta.  Majd  azután  a  mi  grófunk  meg- 
mentett Signáni  kezéből  egy  ártatlan  leányt,  kit 
amaz  szeretőjének  karjai  közül  elragadott.  Vissza- 
vezetvén mátkájához  a  leányt,  iszonyodással  hal- 
lotta tőle  ama  rettenetes  módokat,  melyekkel  ár- 
tatlanságát e  buja  olasz  ostromlotta. 

Megneheztelvén  Signánira,  kit  még  barátjának 
tartott,  házához  repült  és  a  nála  lévő  társaság 
előtt  gonoszságát  könnyező  szemmel  és  hathatós 
intésekkel  szemére  hányta.  Signáni  nevetett  és  azt 
akarta  vele  elhitetni,  hogy  a  világ  e  kis  galanteriá- 
kat  vétkeknek  nem  tartja.  Kaczajfalvi  ellenben  azt 
mondta  neki,  hogy  ő  azt,  a  ki  így  gondolkozik, 
gonosz  lelkű  gazembernek  tartja.  E  vetekedésnek 
vége  az  volt,  hogy  Signáni  őtet  kardra  vagy  egy 
pár  pisztolyra  kihítta.  Kaczajfalvi  könyörületes  mo- 
solygással oda  nyújtván  neki  kezét :  Isten  hozzád, 
Signáni !  úgymond ;  mink,  látom,  egymásnak  ba- 
rátjai  nem  lehetünk. 

A  Pedemontiumi  tartományban  egy  földművest 
a  szükségnek  és  nyomorúságnak  mélységéből  ki- 
ragadván, cselédjeihez  haza  vezette.  Egész  háza 
lábaihoz  borúit,  leánya  pedig,  egy  tizenöt  eszten- 
dős és  gyönyörű  szűzecske,  nem  győzte  jótevőjé- 
nek kezeit  csókolni.  E  helyeztetés  hasonló  volt 
amaz  esethez,  mely  őtet  Veronkával  megösmerked- 
tette.  A  szép  olasz  Julis  tehát  az  ő  szemében  Ve- 
ronka  volt.  Szívének  titkos  indulatjától  ösztönöz- 
tetvén,  e  földművesnek  házánál  megmaradt.  Julis- 
sal  való  társalkodása  naponkint  bizodalmasabb  lett. 
Kősziklákra  mászott  vele,  megjárta  vele  az  erdőt, 
s  a  forró  nyári  napoknak  legnagyobb  részét  a  falu 
mellett  lévő  hűs  barlangokban  vele  töltötte.  A  le- 
ánynak szülői  mosolyogtak,  mikor  sétálásaikról  éj- 
fél tájban  érkeztek  haza.  Nyoszolyáik  között  csak 
deszkafal  volt  és  a  grófot  a  felkelő  nap  többnyire 
Julis  ágya  mellett  a  széken  és  nyájas  beszélgetésbe 

merülve  lelte.  Julis  őtet  szerette;  <5  pedig  magát 
mennyországban  vélte  lenni. 

Veronkát  ismét  feltaláltam,  így  írt  végtére  Szád- 
nokinénak ;  a  Pedemontiumi  hegyek  között  talál- 
tam fel  őt.  Ő  engem  szeret,  ó  az  enyém  lesz 
nemsokára  és  engemet  minden  bizonynyal  boldog 
embernek  tesz. 

Szülőitől  végtére  Julist  megkérte.  Ezek  elbámul- 
ván, lábaihoz  borultak:  Julis  pedig  megállott  előtte 
s  nevetve  azt  mondta  neki :  László  1  én  téged  sze- 
retlek. A  gróf  a  leányt  melléhez  szorítván,  az 
öregeket  már  most  arra  is  kérte,  hogy  vele  és 
menyasszonyával  Magyarországba  költözzenek. 

Magyarországba  ?  kérdezé  az  asszony.  Magyar- 
országot pápisták  lakják-e? 

Pápisták  is,  protestánsok  is,  ráczok  is,  zsidók  is, 
feleié  a  gróf. 

Az  asszony  keresztet  vetvén  magára,  fejét  rázta ; 
férje  pedig  gyanakodó  tekintetet  vetvén  a  grófra, 
de  a  gróf,  úgymond,  taláncsak  pápista? 

Nem  vagyok,  feleié  a  gróf   mosolyogva. 

Az  elszomorodott  atya  az  égre  emelte  szemeit, 
felesége  új  keresztet  vetvén  magára,  Julis  pedig 
könnybeborult  szemmel  vizsgálván  szeretőjét:  Bol- 
dog Isten!  úgymond,  hogy  lehet  az,  hogy  ő  nem 
pápista  ? 

A  gróf  minden  erejét  megvetette,  hogy  a  jó 
embereket  a  nem  pápistáknak  gyűlölségéből  kigyó- 
gyítsa ;  de  igyekezete  mind  haszontalan  volt.  ó  az 
ő  szemeikben  utálatos  eretnek  maradt  és  Julis  a 
grófhoz  való  forró  szerelmét  a  belégyökerezett 
előítéletnek  feláldozta.  A  gróf  mély  komorsággal 
hagyta  el  e  völgyet,  melyben  oly  kimondhatatlanul 
boldog  volt. 

Bement  azután  Francziaországba  s  ott  is  valóság, 
igazság  és  emberszeretet  helyett  mind  csak  elő- 
ítéleteket   talált.    Visszamegyek   az    én    szerencsés 

völgyembe,  így  írt  ő  végtére  Veronkának.  Sehol 
sem  találok  szívet,  mely  úgy  érezzen,  mint  ember- 
hez illik.  Bárhová  megyek,  az  ember  az  emberhez 
mindenütt  hideg,  mindenütt  érzéketlen.  Pénzen 
ugyan  vehettem  volna  szerelmet  eleget,  de  szíve- 
men nem.  Veronka !  te  voltál  egyedül,  a  ki  e  szívet 
becsülted.  Te  és  Manczi  í  Most  már  cgycáü\  ma- 
gam vagyok  széles  e  világon.  Sírok,  foganatlanul 
sírok  ebben  a  képtelen  nagy  sírban,  hol  eleven 
bálványok  emberi  formában  lappanganak  és  egy- 
mást kínozzák.  Isten  hozzád,  Veronkám !  Én  ama 
kellemetes  völgybe  térek  vissza,  melyben  nevelked- 
tem. Abban  akarok  élni   és  halni. 

E  levelet  Bresztiából  írta,  mely  városnál  Franczia- 
országnak  leghíresebb  révpartja  fekszik.  Este  va- 
csorázni menvén,  összetalálkozott  a  kávéházban  egy 
angol  katonatiszttel,  kinek  arczán  egynéhány  isme- 
retes vonást  látszott  észrevenni.  Megszólítván,  nevét 
kérdezi. 

Engemet,  úgymond  a  tiszt,  Russelnek  hívnak. 

Russelnek?  kérdezé  a  gróf  hevesen  és  szemeit 
komoran  leüti.  Én,  úgymond  tovább,  mélyen  fo- 
hászkodván, egy  Russelt  ismertem,  a  ki  most  Indiá- 
ban van. 

Az  nekem  rokonom,  feleli  a  tiszt ;  az  édes 
atyámnak  az  öcscse.  Ha  írni  akar  neki  az  úr,  én 
most  őt  felkeresem.  A  hadifogságból  kiváltatván, 
Londonba  megyek  és  onnan  Indiába.  Ott  talán 
szerencsésebb  leszek,  mint  Európában. 

Szerencsésebb  ?  kérdezé  a  gróf  csudálkozva  és 
arra  kérte,  hogy  őt  szállásán  másnap  látogatná 
meg.  Indiába  megy!  Manczit  meglátja!  E  két  gon- 
dolat voh,  mely  képzeletét  egész  éjszaka  lefoglalta. 
Russel  helyett  álmában  ő  ment  Indiába.  Indiának 
partjait  úgy  látta,  mintha  minden  egyéb  ország 
homályban  feküdt  volna  előtte  és  a  nap  csak  Indiát 
világította  volna  meg. 

Verseghy:  A  természetes   ember.  jj, 


Russel  másnap  hozzáérkezvén,  India  volt  az 
egész  beszélgetésnek  tárgya.  A  grófnak  kedvét 
észrevevén  a  tiszt,  az  utazást  oly  könnyűnek  és 
Indiát  oly  szépnek  rajzolta,  hogy  amannak  képzelete 
egészen  felhevült.  Egynéhány  szempillantásig  kö- 
nyökére támaszkodván  a  gróf,  egyszerre  felugrott. 
Én  az  úrral,  úgymond,  Indiába  megyek.  Azt  a 
boldogságot  ugyan  ott  fel  nem  találom,  mely  után 
esdeklek,  de  csak  elmegyek  az  úrral  mégis. 

Harmadnapra  hajóra  ült  Russellel  s  Angliába 
átevezvén,  Londonba  ment.  Itt  egynéhány  nap  alatt 
beszerezvén  mindent,  a  mi  az  indiai  utazásra  meg- 
kívántatott, Russellel  együtt  a  hajóra  költözött. 
Mikor  édes  atyja  Kaczajfalván  levelét  olvasta, 
melyben  tudtára  adta,  hogy  Indiába  megy,  már 
akkor  ő  Afrikának  csúcsát  megkerülte  volt  és  sze- 
meit arra  szögezte,  a  hol  Indiát  feküdni  tudta. 
Egész  nap  a  hajó  födelén  ült  s  magában  előre 
ama  jelenetet  rajzolgatta,  melylyel  őtManczi  fogadni 
fogja. 

A  tengeren  az  utazás  szép  volna,  monda  neki 
egyszer  Russel,  ha  oly  felette  unalmas  nem  volna. 
Én  magamat  el  nem  unom,  feleié  a  gróf,  ismét 
India  felé  fordítván  tekintetét,  hol  már  gondolatá- 
ban a  partra  kiszökvén,  Manczit  egy  pálmafa  alatt 
állani,  azután  kiterjesztett  karjaival  elejébe  szaladni 
látta. 

Végtére  a  nemzeteknek  bölcsőjéhez  és  Manczi- 
nak  hazájához  elérkezvén,  a  gróf  alig  várhatta, 
hogy  kikössenek.  Beszaladt  azonnal  Madrász  váro- 
sába. Hol  lakik  Russel  úr?  kérdezé  egy  angol 
katonától,  kit  az  utczán  előtalált. 

Az  én  óbesterem?  úgymond  ez.  Mindjárt  elve- 
zetem az  urat  hozzá. 

A  grófnak  szíve  felette  nagy  dobogásnak  eredt. 
A  katona  nem  győzött  mellette  szaladni,  oly  sebe- 
sen  ment    Itt  a  háza,   monda    amaz.  A  gróf  meg- 

ajándékozván,  bement,  kinyitott  egy  szobaajtőt  és 
Manozit  ott  találta.  Szinte  egy  széken  ült  és  gyö- 
nyörű fiacskájával,  kit  ölében  tartott,  mosolyogva 
játszadozott. 

A  gróf  lélekszakadva  megállott  előtte,  a  nélkül, 
hogy  egy  szót  szólhatott  volna.  Csak  kezeivel 
csinált  egynéhány  mozdulatot,  melyeket  Manczi 
nem  érthetett.  Megijedvén  a  gróftól,  felugrott  a 
székről  és  gyermekét  a  szőnyegre  letévén,  szemeit 
az  ismeretlen  vendégre  meresztette.  Szinte  cseléd- 
jét akarta  az  óbesterné  kiáltani,  a  mint  a  gróf 
szívreható  és  érzékenységgel  teljes  szóval  a  Manczi 
nevet  elejébe  zengte.  Szaváról  Manczi  megismer- 
vén :  Laozi !  úgymond  a  belső  megilletődésnek  ha- 
sonló hangjával.  Idegen  hallgató  e  két  szóban  a 
legforróbb  szerelemnek  szózatát  könnyen  meg- 
ismerhette volna. 

A  gróf  azután  odarepült  hozzá,  lábaihoz  borult, 
térdeit  átkulcsolta,  szók  helyett  czikkelyezetlen 
hangokat  rebegett,  sírt,  sóhajtozott,  szemei  közé 
felnézett,  felugrott,  karcsú  testét  átölelte,  melléhez 
szorította.  Manczinak  szemei  örömkönnyekbe  bo- 
rultak, míg  a  grófnak  karjai  között  csüggött.  Sze- 
meit nem  mervén  a  grófra  vetni,  idestova  tekintett 
hevesen,  mintha  ölelései  ellen  segítséget  keresett 
volna.  Csak  karjai  árulták  el  szívének  indulatát, 
melyek  a  grófnak  derekát  átfogván,  szinte  tudta 
nélkül  melléhez  szorították. 

Ismét  az  enyém  vagy  egyszer,  monda  végtére  a 
gróf;  ismét  megölelnek  annyi  idő  után  egyszer 
utánad  esdeklő  karjaim !  Az  indulatnak  szélvésze 
helyt  adott  azután  a  a  szelídebb  örömnek.  Kezei- 
ket tartván  s  egymás  szemébe  érzékenyen  nézvén, 
tízszer  is  tették  egymásnak  egy  végben  e  kérdé- 
seket: Csak  megemlékeztél  végtére  mégis  rólam? 
édes  jó  Laciim !  —  Szereted-e  még  Laciidat  ? 
édes  szép  ManczimI 

E  kérdésekre  egvik  sem  felelt;  csak  mosolyogva 
nézték  egymást,  csak  kezeiket  szorították.  Szemei- 
ket egymásról  elfordítaniuk  lehetetlen  volt.  Az 
óbesternc  e  szempillantásokban  minden  egyéb  szö- 
vetségeiről elfelejtkezett  és  tudta  nélkül  Manczi 
kisasszony  lett.  Mellének  indulatos  érzései  elborí- 
tották benne  a  múltnak  emlékezetét  és  csak  akkor 
jutott  eszébe,  hogy  Russel  hitvese,  mikor  a  sző- 
nyegen mászkáló  fiacskája  ruhájába  kapaszkodott  és 
nyöszörgő  sírással  ölébe  kérezkedett. 

Szinte  megint  karjai  közé  akarta  a  gróf  szorí- 
tani. Manczi  elpirulván,  öléből  magát  kifejtette. 
Az  Istenért,  gróf  uram!  úgymond  egy  mély  fohász- 
kodással. Tessék,  kérem,  leülni.  Ezt  mondván,  leült 
és  a  gyermeket  ölébe  vette.  A  gróf  melléje  tele- 
pedvén, elbeszélte  neki,  hogy  széles  e  világon 
nem  talált  még  szívet,  mely  az  övének  megfelelne. 
Ah  Manczi !  csak  a  tiéd,  a  tiéd  egyedül  I  Manczi 
lesütötte  szemét  és  fiának  arczára  egypár  forró 
könnyecskét  ejtett.  Hallgassunk  erről,  monda  vég- 
tére, kezét  odanyújtván  neki,  szemeit  pedig  fiára 
függesztvén. 

Most  már  Russelt  szereted.  Engem  szeretned 
nem  szabad !  így  fejezte  be  beszédét  a  gróf  s  fel- 
kelvén székéről,  az  ablakhoz  ment.  Manczi  semmit 
sem  felelt,  s  míg  a  gróf  az  ablaknál  állott,  fiát 
csókolgatta,  hogy  könnyeit  elnyomhassa  vagy  leg- 
alább eltitkolhassa.  Édes  Manczim !  kezdte  ismét 
a  gróf,  megfogván  és  megcsókolván  kezét,  szeretsz-e 
még  engemet? 

Laczi  I  monda  erre  az  óbesterné,  felkelvén  és 
karjain  gyermekét  a  gróf  elébe  tartván,  te  még  az 
én  fiamat  meg  sem  csókoltad ! 

A  te  fiadat?  felkiáltott  a  gróf,  a  te  fiadat?  Sze 
mei  sebesen  és  tüzesen  odaestek  a  gyermekre,  kit 
karjaira  vett.  Nem  győzte  nézni,  és  a  mint  nézte, 
arcza    szempillantásonkint    felderült.    Mancainak    a 

fia!  monda  ismét  és  a  gyermeknek  arozát  csókjaival 
és  örömkönnyeivel  egészen  elborította.  Manczinak  a 
fial  monda  még  egyszer  belső  elragadtatással.  De 
igaz-e,  Manczi,  hogy  ez  a  te  fiad  ?  Az  óbesterné 
bizonyítását  hallván,  a  gyermekkel  a  szobában  tán- 
czolni  kezdett. 

Szinte  akkor  megnyílt  az  ajtó  s  az  óbester  a 
szobába  lépett.  Isten  hozott,  édes  Kaczajfalvim  I 
úgymond ;  Isten  hozott,  édes  jó  Laczink  1  s  ezzel 
a  grófot  megölelte. 

Oh  nézd,  nézd  Russel !  monda  a  gróf ;  ez  Man- 
czinak  a  fia.  Istenemi  mily  boldog  ember  vagyok 
én !  Manczinak  a  fiát  látom !  Sok  fáradságba  telt, 
míg  őt  ama  részegítő  örömből  észre  hozhatták, 
melybe  őt  a  Manczi  fiáról  való  gondolat  he- 
lyezte. Átvizsgálta  azután  a  gyermeket  és  arcz- 
vonásait  Mancziéval  összehasonlította.  Könnyek 
gördültek  ki  e  foglalatosságnál  vidám  szemeiből. 
Most  már  te  anya  vagy  Manczi  1  monda  végtére ; 
azután  pedig  az  óbesternét  sokáig  vizsgálgatta, 
mintha  a  leány  Manczival  az  anya  Manczit  akarta 
volna  összehasonlítani.  Anya  vagy !  monda  még 
egyszer  s  megcsókolta  Manczi  kezét,  térdre  esett 
előtte  és  kezét  még  egyszer  megcsókolta.  Azután 
a  gyermeket  anyjának  karjaira  adván,  e  képre  érzé- 
kenyen mosolygott  s  meg-meg  amaz  igékre  fakadt : 
anya   vagy! 

Erre  sebesen  Russelhez  fordult  s  melléhez  szo- 
ritván :  Karjaim  között  vagy  egyszer  megint,  úgy- 
mond, édes  Russelem !  Annyi  idő  múlva  ismét  lát- 
lak! Manczi  anya  lett  azóta,  te  atya  lettél,  én 
pedig  —  én  szerencsétlen  vagyok.  Szerencsétlen? 
Nem  vagyok!  szerencsétlen  valóban  nem  vagyok! 
Én  veletek  együtt  szerencsés  vagyok. 

Russel  mosolygott.  Te  a  mi  jó  és  drága  Laczink 
vagy.  Manczi  a  te  húgod  ;  én  pedig  bátyád  vagyok. 

A    gróf    rámeresztette    szemeit;    azután    pedig 

odanyújtván  lassacskán  kezét:  Russel,  úgymond, 
az  én  bátyám!  Manozi,  te  az  én  húgom  vagyl 
Erre  kezet  fogott  Manczival  is,  ki  Russelre  moso- 
lyodott. 

Most  már  az  óbester  tudakozni  kezdette  tőle 
indiai  utazásának  okát ;  6  pedig  egyenesen  meg- 
mondotta neki,  hogy  Manczit  kívánta  látni.  Manczi 
hamar  felkapván  gyermekét,  játszani  kezdett  vele, 
hogy  a  pirulást  eltitkolja,  mely  szép  arczát  a  gróf- 
nak e  vallomására  elborította.  Russel  azután  elvitte 
magával  a  révparthoz,  s  a  nélkül,  hogy  odamene- 
telük  okáról  csak  egy  szót  ejtettek  volna,  házához 
vitette  a  grófnak  jószágát  a  hajóról.  Otthon  a 
grófot  az  óbester  ama  szobába  szállásolta,  mely 
Manczinak  nappali  szobájába  nyílt.  Itt,  úgymond, 
a  te  húgodat  minden  szempillantásban  láthatod  s 
akkor  beszélhetsz  vele,  a  mikor  akarsz.  A  háláda- 
tos gróf  ezen  ajánlatra  az  óbester  nyakába  borult. 

A  ki  «  tilalmat   szerelmen   gyfizcdelmeskcdni    akar,   tanuljon   futní. 

Egy-két  nap  múlva  a  gróf,  minekutána  Russel 
engedelméből  egész  idejét  Manczival  töltötte  volna, 
maga  volt  egyszer  az  óbesterrel.  Hallod-e,  Laczi ! 
monda  neki  az  óbester  bizalmasan^  te  Manczit 
szeretted? 

A  gróf  erre  a  figyelmes  óbesternek  ellenáll- 
hatatlan nyiltszívűséggel,  érzékeny  könnyhullatások 
között,  indulatosan  és  oly  tűzzel,  mely  minden 
tekintetét,  minden  mozdulatát,  sőt  még  szavának 
hangját  is  átjárta,  elbeszélte  Manczival  volt  egész 
esetét.  És  még  most  is,  édes  Russelem !  még  most 
is  oly  hathatósan  szeretem,  hogy  lehetetlen  kimon- 
danom. Szeretem  még  azokat  is,  a  kik  hozzá  tar- 
toznak. Szeretleg  téged  is,  mivel  férje  vagy.  Sze- 
retem a  fiát,  óh  1  a  te  fiadat  —  Oh  Istenemi  add 
meg  nekem  azt  a  boldogságot,  hogy  én  e  gyer- 
meknek szeretetét  megnyerhessem  1 

Russel  megölelte,  de  oly  nyughatatlan  tekintet- 
tel, hogy  még  a  grófnak  is  szemébe  tűnt.  Hallod-c, 
Laczi  1  úgymond ;  szeresd  te  Manczit,  szeresd  fia- 
mat, szeress  engemet;  csak  egyet  igérj  meg  nekem, 
csak  egyetlen  egyet! 

A  gróf  rámeresztette  szemét. 

Légy  hozzám  nyiltszívű,  így  folytatta  beszédét 
az  óbester ;  ne  titkol)  el  én  előlem  semmit  I  Ezt  az 
egyet  meg  akarod-e  nekem  cselekedni  ? 

Megcselekszem,  Russel !  feleié  a  gróf. 

Ha  majd  némelykor  megkérdezlek :  mikép  mula- 
tod Manczival  magadat?  meg  fogod-e  nekem  az 
igazságot  tökéletesen  vallani  ? 

Szívcsen  megvallom. 

Mulasd  tehát  vele  magadat,  a  mint  tetszik.  Ha 
valami  olyast  cselekszel,  a  mi  ellenemre  volna,  azt 
én  neked  meg  fogom  mondani.  Gonosztévő  az  én 
Laczim  nem  lehet. 

Gonosztévő  az  én  Laczim  nem  leheti  Ezen  igék 
az  ártatlan  grófnak  nagyon  szemébe  tűntek  s  mi- 
helyt lehetett,  egy  magányos  gallyasba  ment,  hogy 
azoknak  értelméről  elmélkedjen.  Megvizsgálta  szí- 
vének minden  legkisebb  rejtekét  és  semmit  sem  talált 
egyebet,  hanem  csak  Russelhez  és  Manczihoz  való 
buzgó  és  tiszta  szeretetet.  Jól  mondottad  Russel  I 
így  szólott  elvégre  magában:  a  te  Laczid  gonosz- 
tévő nem  lehet. 

Ezzel  visszament  Manczi  szobájába  s  átvizsgál- 
ván forró  tekintetekkel  ezen  asszonyságnak  kelle- 
metes szépségét,  azt  érzette  magában,  hogy  még- 
sem kivan  tőle  semmi  egyebet  barátságnál.  Bi- 
zalmasan ült  mellette,  vígan  nyájaskodott  vele, 
örömest  játszadozott  fiacskájával  és  ha  Russel  vélet- 
lenül bedobbant,  barátságosan  odanyújtotta  neki 
kezét.  így  multak  cl  a  napok,  így  a  hetek,  így  a 
hónapok.  Russel  a  grófot  Manczival  barátkozni 
gyanú  nélkül  nézte,  s  mikor  hazaérkezvén,  hitvese 
mellett  ülni,  egyik  karjával  ezt  átölelni,  a  másikkal 
pedig  fiacskáját  ápolgatni  szemlélte,  odaült  moso- 
lyogva Manczinak  másik  oldalára,  tréfálgatott  velők, 
nevetett,  beszélgetett.  Kcllemetesebb  napokat  és 
estéket  nem  lehet  gondolni,  mint  az  övék  voltak. 
Mily  szerencsés  vagyok,  édes  Russelem  1  monda 
a  gróf  sokszor.  Manczi  engemet  szeret,  te  is  sze- 
retsz, én  pedig  titeket  szeretlek.  Máskép  lehetne 
ugyan    sorsom,    de    így    is    jó.    Russel    őt    viszont 

megölelvén,  az  Isten  adja,  úgymond,  hogy  boldog- 
ságunk állandó  legyen  1 

Mancziban  Russel  kimondhatatlanul  bízott.  El- 
beszélte neki  mindazokat,  a  miket  a  gróftól  haj- 
dani szerelmök  iránt  hallott.  Tudom  én,  édes  Man- 
C2im,  hogy  te  a  grófot  még  most  is  szereted.  És 
kicsoda  ne  szeresse  e  nagylelkű,  szép  erkölcsű 
és  jószívű  ifjút?  Szeresd  őt,  mint  testvéredet;  de 
kérlek,  ne  legyen  előttem  semmi  titkod.  Légy  hoz- 
zám nyilt  szívű!  Képes  volnék  én  neked  mindent 
megbocsátani,  azt  az  egyet  kivévén,  ha  meg  akar- 
nál csalni. 

Manczi  a  gróffal  barátságosan  társalkodott ;  de 
azért  férjét  mégis  kimondhatatlanul  szerette,  mert 
anya  volt.  Mellében  oly  nyugalmat  érzett,  mely 
miatt  maga  méltán  nagynak  tarthatta.  Férjére  mo- 
solyogván, én  a  grófot,  úgymond,  szeretem,  de 
szívemet  előled  el   nem   zárom. 

Egynéhány  hónapot  töltöttek  ily  boldogságban 
e  jó  emberek,  a  mint  Manczinak  szemei  egyszerre 
borulni  kezdettek.  Sóhajtozott  és  ő  lopva  tekint- 
getett a  grófra,  mikor  vele  maga  volt;  reszketett, 
mikor  ez  megölelte;  elpirult,  mikor  ápolgatta.  Mi 
bajod  ?  édes  Manczim  !  kérdezé  a  gróf. 

Manczj  ráemelte  csendesen  szemeit  s  azonnal 
meg-meg  lesütötte,  a  nélkül,  hogy  kérdésére  meg- 
felelt volna. 

Van  Indiában  egy  gyönyörű  fa,  melynél  szebb 
talán  az  egész  világon  nincsen  s  mely  pagódafának 
vagy  a  bániánok  fájának  is  neveztetik.  Agai  szinte 
miként  a  szőlővesszők,  lehomorodván,  gyökeret 
vernek  és  a  földből  ismét  kinőnek.  Egy  ilyen  fa, 
körülötte  növekedő  fiaival  együtt  több  lombos 
ernyőt  formálván,  egész  sereg  embernek  képes 
árnyékkal  kedveskedni.  Ilyen  fa  alatt  feküdt  egy  este 
Manczi  a  hűsben  és  szendergett.  A  szomszéd  lomb 
alatt  ült  Manczi  fiával  a  gróf  és  mugri  nevű  virá- 

gokból,  melyek  fölötte  gyönyörű  illatúak,  Manczi 
számára  nyakravalót  font.  A  kis  gyermek  adogatta 
kezébe  e  virágokat.  Mindenik  mugrinál,  melyet  a 
gróf  a  koszorúba  kötött,  Manazira  is  tekintett 
egyszersmind,  mosolygott  és  munkáját  tovább  foly- 
tatta. Egyszerre  szilaj  tekintettel  felugrott,  Man- 
czihoz  röpült,  megragadott  egy  kobrakfgyót,  mely 
a  fűben  szinte  Manazi  felé  lappangott  s  elvetette. 
Egy  indiai  leányzó,  ki  Manczi  mellett  ébren  ült 
ugyan  és  asszonyát  legyezte,  de  a  nagy  fű  miatt  a 
kígyót  észre  nem  vette,  meglátván  .  a  grófnak  tet- 
tét, felkiáltott,  odaszaladt  hozzá  és  rettegéssel  kér- 
dezte, hogy  nem  harapta-e  meg  a  kígyó?  Szeren- 
csére mindjárt  a  feje  mögött  ragadta  meg  a  gróf, 
kinek  tehát  semmit  sem  árthatott. 

Erről  bizonyossá  tevén  a  leányzót  a  gróf  és 
arra  kérvén,  hogy  e  miatt  lármát  ne  üssön,  elment 
a  kertnek  legtávolabb  fekvő  gallyasába.  Azon  szem- 
pillantásban felébredt  Manczi.  Kérdésére,  mi  tör- 
tént légyen  ?  elbeszélte  neki  a  megijedt  leányzó  a 
grófnak  bajnoki  cselekedetét  s  megmutatta  neki  a 
kobrakígyót,  melyet  a  gróf  oly  erővel  hajított  a 
bambuszsövénynek,  hogy  azonnal    megdöglött. 

Boldog  Isten  1  kiáltá  Manczi ;  a  kígyót  a  kezé- 
vel fogta  meg?  és  semmi  baja  sem  lett? 

Legkisebb  baja  sincs,  feleié  a  leányzó.  Ah  asz- 
szonyom !  mily  boldog  az,  a  kinek  oly  bátyja  van, 
ki  húgáért  életét  adja  I 

Manczinak  szemei  könnybe  borultak.  A  gróf 
után  sietvén,  meglátta  messziről,  hogy  egy  bokor 
mellett  összetett  kézzel  s  az  égre  emelt  szemmel 
térdepel.  Érettem  imádkozik,  monda  Manczi  csen- 
des hangon  s  hasonlóképen  térdreesvén  és  arczczal 
a  földre  borulván,  óh  I  miért  nem  kellett  néki, 
úgymond,  az  enyémnek  lenni ! 

Ezzel  visszatért  és  szobájába  bezárkózott.  Ezen 
estétől  fogva  magaviselete  a  grófra  nézve  egészen 


Csali  egyszer  csókolta  meg  orozva  k^zét. 


Verseghy  :  A  természetes  ember. 

megváltozott.  Semmit  sem  szólott  6  a  grófnak  a 
kígyóról,  valamint  a  gróf  sem  neki.  Könnyező 
szemmel  vizsgálgatta  e  nagy  szívű  ifjút,  valahány- 
szor lopva  lehetett  és  csak  egyszer  csókolta  meg 
orozva  ama  kezét,  melylyel  a  kígyót  megfogta, 
mikor  véletlenül  a  háznak  erkélyén  szenderegni 
lelte. 

Bármennyiszer  kérdezte  tőle  baját  a  gróf,  Manczi 
neki  csak  néma  sóhajtással  felelt;  e  mellett  pedig 
nyughatatlansága  a  helyett,  hogy  fogyott  volna, 
naponkint  növekedett  inkább  s  naponként  szembe- 
tűnőbb lett. 

Eleinte,  mikor  a  gróf  Madr ászba  érkezett,  el- 
hajlott tőle  Manczi,  valahányszor  apolta;  vissza- 
vonta kezét,  valahányszor  megfogta;  a  földre  sü- 
tötte komor  szemeit,  valahányszor  édes  Manczijá- 
nak  nevezte.  Még  egy  tíz  esztendős  leánykát  is 
vett  maga  mellé  a  szobába,  valahányszor  előre 
tudta,  hogy  férje  egész  délután  haza  nem  fog 
jönni.  Most  pedig  nagyon  habozó  és  állhatatlan 
lett  a  grófra  nézve  Manczinak  magaviselése.  Majd 
kiragadta  magát  hevesen  a  grófnak  karjai  közül,  a 
szobának  túlsó  részére  vonulván ;  majd  meg  a 
grófot  szinte  oly  hevesen  melléhez  szorította. 
A  bizalmas  beszélgetések,  melyeket  a  gróffal  az- 
előtt tartott,  egészen  elenyésztek.  Óránként  ültek 
már  most  némán  együtt.  Ha  a  gróf  beszélgetni 
kezdett,  Manczi  lesütötte  szemeit  és  nem  felelt. 
Mi  bajod?  édes  Manczim!  kérdezé  ilyenkor  a 
grófi  de  Mancei  bizonytalan,  félénk,  szomorú  és 
rövid  tekintetet  vetvén  reá,  elfohászkodta  magát, 
szemeit  az  égre  vetette  és  semmit  sem  felelt. 

A  gróf  ezt  látván,  szomorúan  ült  mellette,  meg- 
megnyomván itt  időnkint  kezét.  Manczi  ezt  az 
övéből  kiragadta  ugyan,  de  a  grófnak  kezét  vi- 
szontag egy-két  szempillantás  után  ismét  meg- 
ragadta, melléhez    szorította,    megcsókolta.  Manczi 


mellében  szinte  forrott  a  szerelem  ama  háládatos- 
sággal együtt,  mely  jótevőjének  mindent  feláldoz. 
Áttört  ő  a  tengereken,  hogy  Manc:tiját  lássa;  éle- 
tét a  legrettenetesebb  veszedelembe  ejtette,  hogy 
Mancziét  megmentse.  Manczi  egy  szóval  boldog- 
talan volt  és  magányosságot  kezdett  keresni,  hogy 
magát  kisírhassa.  És  ah  1  a  mi  az  6  szivének  Icg- 
elvjselhetetlenebb  terhére  vált,  az  volt,  hogy  e  szere- 
tetre méltó  ifiú,  e  nagyszívű  jótevője,  e  gyönyörű 
legény,  szüntelen  körülötte  forgott.  Manczija  mel- 
lett ült  ő  egész  nap,  hogy  tekinteteiből  szivének 
indulatjait  kitanulhassa.  Manczinak  legkisebb  ko- 
morsága neki  szorgalmat,  legkisebb  mosolygása 
részegítő  örömet  okozott,  ó,  egy  szóval,  Manczi 
lélekzetéből  élt.  Jaj  nekem,  óh  jaj  nekem!  monda 
Manczi,  hogy  az  övé  nem  vagyok. 

Állhatatos  változása  alatt  a  grófhoz  való  keserű 
hidegségének  és  indulatos  szerelmének  csak  be- 
csúsztak mégis  a  gróffal  való  társalkodásába  némely 
felette  mély  barátkozások.  Meg-meglátogatta  őtet 
a  gróf  még  akkor  is,  mikor  az  indiai  szokás  sze- 
rint délután  a  sátor  alatt  aludt,  hol  ágya  mellett 
egész  órákat  azzal  töltött,  bogy  Manczit  legyezte. 
Este  összeülvén,  majd  egész  éjfélig  mulattak  sok- 
szor együtt  a  pagodafának  ernye  alatt  s  a  mint  az 
esteli  hajnal  alkonyodott,  úgy  Manczi  is  csende- 
sebb, de  egyszersmind  barátságosabb  és  érzéke- 
nyebb is  lett. 

Sokszor  hevesen  ragadta  meg  a  grófot  és  sírva 
szorította  melléhez,  azon  szempillantásban  ismét 
eltaszítván  magától  és  az  ernyeken  keresztül  haza- 
felé szaladván.  A  gróf  utána  ment  s  még  homá- 
lyosabb lomb  alatt  és  sírva  találta. 

Egyik  este  n  egfogván  a  grófnak  karjait:  Hal- 
lod-c  Laczi !  úgymond ;  nem  látod  te  könnyhullaj- 
tásimat?  nem  látod  a  búbánatot,  mely  szivemet 
emészti  ?  Nekünk,    édes    Laczim :    el  kell  válnunk  1 


El  kell  válnunk  ?  kérdczé  a  gróf.  Te  talán  en- 
gemet már  nem  szeretsz  ? 

Manczi  lesütvén  szemeit:  Szeretlek!  úgymond, 
de  el  kell  mégis  válnunk.  Ha  azt  akarod,  hogy 
boldog  legyek,  menj,  édes  Laczim !  menj  el  há- 
zamtól mennél  hamarább. 

A  gróf  nagyra  meredt  szemmel  ránézvén :  Én 
tehát  tégedet  azért  hagyjalak  el,  úgymond,  hogy  te 
boldog  lehess?  A  te  boldogságod  kívánja,  hogy 
elváljunk? 

A  mindenható  Isten  a  bizonyságom,  hogy  úgy 
van  a  dolog,  monda  Manczi  hevesen. 

A  gróf  megborzadván,  megölelte,  a  nélkül,  hogy 
legkisebbet  szólott  volna  s  bement  könnyező  szem- 
mel a  házba.  Manczi  utána  sompolygott  és  hal- 
lotta, hogy  embereinek  az  utazásra  való  készüle- 
tek iránt  parancsolatot  adott.  El  kell  mennem ! 
oda  vetette  parancsolatjához  érzékeny  szózattal. 

El  kell  mennie?  monda  magában  Manczi  s  ki- 
menvén a  háznak  erkére,  leült  és  sírt.  Látta  innen 
a  grófot  még  egyszer  a  kertben,  hová  a  paran- 
csolat után  visszatért ;  látta  nagy  lépésekkel  fel  s 
alá  sétálni  s  magában  tusakodni  Lerepült  tehát 
hozzá  s  karjai  közé  omolván :  Ne  menj  el,  úgymond, 
tőlem,  édes  Laciim !  ah !  kérlek,  ne  menj  el.  Meg 
kell  a  te  szegény  Manczidnak  halnia,  ha  elhagyod. 

A  gróf  szinte  megmeredt  álmélkodásában.  A  mint 
Manc^it  karjai  között  tartotta,  leereszkedett  a 
mögötte  lévő  hantülésre.  Szavát  az  indulatoknak 
küzködése  elfojtotta.  Azon  szempillantásban,  hogy 
Manczitól  e  hirtelen  változásnak  okát  akarta  kér- 
dezni, a  szél  a  hajlékony  gallyakba  megütközvén, 
elsuhogott  előttük.  Manczi  felijedvén,  kiragadta 
magát  karjai  közül  és  elsietett ;  de  azonnal  ismét 
visszatérvén :  Te  tehát,  édes  Laczim !  nálunk  ma- 
radsz, monda  neki  súgó  szózattal  s  a  kertnek 
gallyasai  közé  eltűnt. 


A  gróf  elmélkedésekbe  sülyedvén,  át  kezdte  ho- 
mályosan látni,  hogy  mostani  állapotjával  szövet- 
ségben lehetne  Russelnek  ama  mondása:  gonosz- 
tévő az  én  Laczim  nem  lehet.  —  Nem  lehet  I 
monda  e  gondolatra  magában,  valóban  nem  leheti 
Azután  különféle  képzelésekbe  merült,  különféle 
indulatokkal  tusakodott,  míg  el  nem  szenderedett. 
A  felkeló  nap  a  kertben  találta.  Felébredvén,  még 
egyszer  mondta  magában :  Laczi  gonosztévő  nem 
leheti 

Manczi  e  jelenet  után  egészen  megváltozott.  Rá- 
nézegetett ugyan  a  grófra,  de  szemei  semmit  sem 
mondottak  neki.  Arra  kérte  majd  naponkint,  hogy 
maradna  szobájában,  mivel  neki  különös  dolgai 
volnának.  Felkereste  Russelt  és  karjába  akaszko- 
dott,  valahol  csak  lehetett  s  egyáltalában  úgy  vi- 
selte magát,  mintha  a  grófot  egészen  elfelejtette 
volna.  Kerülte  a  vele  való  magányos  sétálgatást, 
magányos  beszélgetést,  olyannyira,  hogy  egy  szép 
indiai  leányzót  mindenütt  magával  hordozott.  Úgy 
látszott,  mintha  belőle  egészen  más  asszony  vált 
volna. 

A  gróf  ezt  meg  nem  foghatván,  gyötrődni  kez- 
dett. Egyszer  csakugyan  magát  lelvén,  lábaihoz 
borult  s  ama  kérésével :  mondaná  meg  neki,  mivel 
bántotta  meg?  sokáig  kínozta.  Édes  Manczim ! 
monda  neki  több  ízben,  küldj  el  magadtól,  ha  tet- 
szik ;  cselekedj  velem,  a  mit  tetszik ;  csak  szive- 
det ne  vond  el  tőlem. 

Manczi  egy  darabig  habzott,  ha  feleljen-e,  vagy 
sem  ?  már  jobbra,  már  balra  nézett,  csakhogy  a 
grófra  ne  kelljen  tekintenie ;  azután  mosolygásra 
fakadt,  végtére  pedig  zokogó  sírásnak  eredt.  A  gróf- 
nak karjait  megfogván :  Mind  haszontalan,  úgy- 
mond, édes  Laozim!  tusakodásom  mind  haszon- 
talan, melylyel  indulatomon  győzedelmeskedni  aka- 
rok. Halljad  bajomat    és    ne    utálj  meg.  Szeretlek! 

sokkal  jobban,  buzgóbban  és  hevesebben  szeretlek, 
mint  akárkit  e  világon.  Könyörülj  meg  tehát  raj- 
tan[\  és  hagyj  magamat,  hogy  valaki  bennünket  itt 
együtt  meg  ne  lásson.  Ezzel  kitolta  a  gallyasból 
és  Nákit,  az  indiai    leányzót,    fennszóval    kiáltotta. 

A  gróf  úgy  hagyván  el  a  gallyast,  mintha  álmo- 
dott volna:  Mi  lehet  ez?  úgymond  magában;  mit 
akar  Manczi  ezzel  mondani  ?  Egész  nap  elmél- 
kedett Manozinak  szavain,  a  nélkül,  hogy  azoknak 
értelmét  megfoghatta  volna. 

Manczi  szinte  oly  hideg  volt  a  grófhoz  azután 
is,  mint  c  jelenés  előtt,  kivévén,  hogy  lopva,  ahol 
csak  lehetett,  már  érzékeny  tekinteteket  vetett  reá, 
már  szemeivel  integetett  neki,  már  meg  szerelmé- 
nek oly  különös  jeleit  adta,  a  minőket  tőle  még 
eddig  a  gróf  sohasem  látott.  Ha  Russel  kiment  és 
Náki  talán  elfordult,  csüggedő  tekintettel  adta  a 
grófnak  értésére,  hogy  szívét  az  indulat  dühösen 
szaggatja. 

Egynéhány  nap  múlva  egy  gyönyörű  reggeltől 
fogva  egész  estig  Russellel  sokkal  barátságosabb 
volt,  mint  egyébkor  s  a  gróflFal  magányosan  csak 
szót  sem  szólott.  Estefelé  a  grófnak  megsúgta, 
hogy  a  jövő  éjszaka  jelenjen  meg  a  kertnek  leg- 
távolabb fekvő  gallyasában.  A  gróf  úgy  megijedt, 
hogy  szinte  reszketett,  a  nélkül,  hogy  okát  tudta 
volna.  Éjszaka?  monda  magában.  Oly  különféle 
és  többnyire  nyughatatlanító  gondolatokba  merült 
erre  a  gróf,  hogy  egész  estig  szinte  csak  ébren 
álmodozott.  Az  éjszaka  meglepte,  minekelőtte  ma- 
gát meggondolhatta  volna.  Elment  ő  a  kirendelt 
gallyasba,  hol  kevés  szempillantások  után  Manczi 
is  megjelent  reszketve.  Óh  Manczim  I  óh  édes 
Manczim !  monda  a  gróf  fennszóval.  Lassabban 
beszélj,  monda  susogva  Manczi,  hogy  valaki  ben- 
nünket meg  ne  halljon.  Boldog  Isten  I  ha  ezt  Russel 
megtudná  I 

Russel  ?  kérdczé  a  gróf  komoran.  Mondd  meg 
nekem,  Manczi  I  minek    rendeltél  te  engemet  ide  ? 

Manczi  szemérmetesen  a  grófnak  karjai  közé 
omolván  :  Oda  vagyok,  úgymond,  mély  sóhajtással. 
Édes  Laczim  I  én  örökre  oda  vagyok  1 

Oda  vagy?  kérdezé  a  gróf.  Még  az  én  karjaim 
között  vagy,  ne  félj  te,  édes  Manczim !  semmi- 
nemű veszedelemtől.  Jöjj  velem!  Itt  nekünk  nem 
szabad  együtt  lennünk,  mihelyt  Russel  róla  semmit 
sem  tud,  semmit  se  tudjon. 

Erre  Manczi  hevesen  kiragadván  magát  a  gróf- 
nak karjai  közül,  térdre  esett  előtte  és  zokogva 
így  szólott  hozzá:  Jól  mondod.  Laczi !  itt  nekünk 
Russel  tudta  nélkül  lennünk  nem  szabad.  Isten 
hozzád,  édes  Laczim!  Itt  lennünk  nem  szabad. 
Isten  hozzád!  Óh!  ha  tudnád,  micsoda  mélységtől 
mentetted  meg  Manczidat!  Köszönöm  és  köszönni 
fogom  ezt  neked,  még  élek!  Ezzel  a  házba  sza- 
ladt és  a  grófot  magát  hagyta.  Ez  a  kertben  meg- 
várván a  napnak  keltét,  Russelhez  ment  s  meg- 
ölelvén őt  hevesen:  Hallod  e  Russel!  úgymond,  te 
azt  jól  mondtad,  hogy  Laczi  gonosztévő  nem  lehet. 
Nekem  tőletek  cl  kell  válnom.  Russel !  szeretsz-c 
még  engemet? 

Szeretlek,  Laczi !  Testvéremet  jobban  nem  sze- 
rethetném. Az  Isten  látja  lelkemet,  hogy  én  a  te 
nemes  szívedben  mindenkor  bíztam,  bíztam  még 
akkor  is,  mikor  Manczinak  hozzád  való  buzgó  és 
majdnem  lángoló  szerelmét  láttam.  Te  engemet  el 
akarsz  hagyni?  Az  Isten  engedje,  hogy  te  és 
Manczi  a  belső  nyugodalmat  ismét  feltaláljátok, 
melyre  nemes  szíveitek  oly  annyira  érdemesek. 
Ezt  én  tiszta  szívemből  kívánom  s  reménylem  is. 
Én  a  te  szívedet  ismertem  és  így  csak  egy  szem- 
pillantásig sem  voltam  nyughatatlan.  Hova  akarsz 
menni  ? 

Egy    ideig    Indiában    akarnék  még  mulatni;  ah! 

édes  Russelem!  talán  csak  azért,  hogy  benneteket 
még  egyszer  láthassalak.  Tedd  boldoggá  szegény 
Mancziraat  s  légy  boldog  vele  magad  is.  Ezzel 
kiragadta  magát  Russelnek  karjai  közül  s  a  nélkül, 
hogy  Manozitói  búcsút  vett  volna,  egy  hű  indiai 
emberrel,  kit  melléje  inas  g)'anánt  Russel  ajánlott 
volt,  elment  TVladrászból,  hol  eleinte  oly  boldog 
volt  s  végtére  oly  boldogtalan  lett. 


Verseghy  :   A  természete*  ember. 

A  Kaczajfalvi   völgynek  mása  Indiábxn 

Russel  azonnal  Manczihoz  sictett  s  érzékenyen 
megölelvén  :  A  mi  Laciink,  úgymond,  édes  Hitve- 
sem !  házunktól  búcsút  vett.  Az  egek  vigasztalják 
meg  nemes  szívedet  és  adják  vissza  neki  mennél 
hamarább  előbbi  nyugodalmát.  Szomorúságodban 
csak  arra  kérlek  egyedül,  hogy  tőlem  barátságodat 
és  bizodalmadat  meg  ne  vond.  Manc^i  előtte 
térdre  esett;  de  ő  azonnal  ismét  felemelte,  fiát 
ölébe  vette,  megcsókolta.  E  gyermek,  úgymond, 
a  te  szívednek  egyik  részét  nekem  visszanyerj. 
Manczi  erre  férjét  fiával  együtt  átkulcsolta.  Szól- 
lani  akart,  de  szózatját  elfojtotta  a  sírás,  mclylyel 
szemlátomást  küzködött.  Ne  gátold  könnyeidet, 
monda  neki  Russel  ;  sírd  ki  magadat,  ho;?y  szíved 
megkönnyebbedjen.  Sirt  vele  maga  Russel  is,  sőt 
csak  egy  napot  sem  hagyott  elmúlni,  hogy  Man- 
czival  a  grófról  nem  beszélget^tt  volna.  Egynéhány 
hónap  múlva  férjének  karjai  között  hálákat  adott 
az  Istennek  Manczi,  hogy  a  gróf  elment. 

A  gróf  azonban  megjárta  Indiának  nagy  részét 
s  érzékeny  sebének  fájdalma  tűrhetőbb  lett.  A  kies 
természetnek  vizsgálása,  mely  Indiának  szelíd  ege 
alatt  annyiféle  gyönyörködtető  kellemetességekkel 
kedveskedik,  érzékeny  örömökre  ingerlette  szívét, 
melyek  tekintetét  földerítették  s  nyílt  homlokát  a 
komor  ránczokból  kisimították. 

Most  már  Delhi  városából  lefelé  ereszkedett  s 
elég  erősnek  ítélte  magát  arra,  hogy  Manczit  is- 
mét láthassa.  Mély  beszélgetésbe  merülve  gyalo- 
golt indiai  szolgájával,  kit  szinte  arra  akart  birni, 
hogy  vele  Európába  költözzön.  Egy  nagy  folyónak 
partján  vitte  őket  az  út,  melynek  másik  szélén 
bambusznádból  nőtt  eleven  sövény  folyt.  Egyszerre 
a  tengerről  nagy  forgószél  érkezett,  mely  Indiá- 
ban szörnyen  uralkodik.  A  viznek  habjai  fel-fel 
emelkedvén,  rettenetes  zajjal  rohantak  a  bambusz 
sövényre.  A  szélnek  zuhogó  ütközései  egész  homok- 
fellegeket ragadtak  fel  falevelekkel  megvegyítve  az 
égbe,  melyek  innen  meg-meg  lezuhanván,  a  víz- 
nek egész  partját  elborították.  A  bambusznád  le- 
homorodván  s  egymásba  ütődvén,  a  rettenetes  zajt 
még  rettenetesebbnek  tette.  A  folyó  azután  kiön- 
tött, a  mennydörgés  iszonyúképen  csattogott,  a  szél 
az  égnek  morgásai  közé  sivítván,  félelmesen  há- 
borgott. Erre  az  égből  egy  sötét  felleg  fekete  éj 
gyanánt  leereszkedvén,  az  egész  tartományt  ho- 
mályba borította.  Csak  a  villanások  világosították 
meg  olykor  e  fénytelen  zavart,  utat  mutatván  a 
grófnak,  hogy  a  tajtékzó  haboknak  veszedelemmel 
fenyegető  árjaitól  megmenekedhessen.  Úgy  látszott, 
mintha  az  egész  természet  felháborodott  volna  s 
lakosait  végső  veszélylyel   fenyegette  volna. 

A  gróf  az  inassal  együtt  a  magasabb  helyekre 
igyekezett,  melyekről  a  hegyek  felé  meg-meg  bel- 
jebb sietett  azzal  a  reménységgel,  hogy  ott  talán 
valahol  helységre  akad.  Nemsokára  egy  völgyhöz 
jutottak,  mely  magas  kősziklákkal  körül  volt  véve  s 
melynek  mélyeiből  az  ég  felé  magas  és  vastag  fák 
emelkedtek.  A  szél,  mely  a  völgy  felett  keresztül 
zuhogott,  meghomorítgatta  ugyan  e  fáknak  hegyeit, 
de  törzsökeik  szinte  oly  mozdíthatatlanok  voltak, 
mint  ama  kőszirtek,  melyek  körülöttük  függnek. 
A  völgy  az  örök    nyugodalom    lakásának,  a    hábo- 

rlthatatlan  békesség  templomának  látszott  lenni. 
Az  egymásba  kapaszkodó  különféle  csemeték  át- 
szőtték magukat  a  vastag  fáknak  sorain  és  gallyaik- 
ból áthathatatlan  falat  csináltak.  Itt  bátorságban 
vagyunk,  monda  a  gróf  s  kivonván  kardját,  átvag- 
dalta a  fák  között  összenőtt  gallyakat  s  a  völgynek 
belsejébe  nagynehezen  behatolt.  A  gallyszövevé- 
nyek nem  messze  tartottak  ugyan,  de  alig  jutottak 
utazóink  a  völgynek  mélyére,  a  kősziklákról  azon- 
nal egész  patakok  zuhogtak  le,  melyek  a  rettene- 
tes záporesőből  támadtak.  Utazóink  tehát  kényte- 
lenek voltak,  a  völgynek  túlsó  és  magasabban  fekvő 
oldalára  feliparkodni,  hol  messziről  egy  gunyhót 
és  ebben  világosságot  láttak. 

Istennek  hála!  kimenekedtünk,  monda  a  gróf  s 
a  gunyhó  felé  sietett.  Hű  szolgája  visszatartóztat- 
ván :  Maradj !  úgymond.  Te  idegen  vagy.  Hadd 
menjek  én  oda  magam.  Ki  tudja,  micsoda  emberek 
laknak  benne?  Ezzel  az  indiánus  bement  a  guny- 
hóba  s  egy  szempillantás  után  ismét  kitört  belőle, 
fennszóval  kiáltván  a  grófnak  :  szaladj,  messze  sza- 
ladj!  itt  Pária  lakik. 

A  gróf  kirántotta  öve  mellől  a  pisztolyt.  Azt 
gondolta,  hogy  a  gunyhóban  vadállat  tartózkodik. 
E  helyett  megjelent  az  ajtóban  egy  öreg  ember, 
kinek  tekintete  nemcsak  nem  rémítő,  hanem  inkább 
kegyes  volt.  A  gróf  feléje  indult ;  szolgája  pedig 
teljes  erejéből  tartóztatta.  Ne  közelíts  hozzá,  úgy- 
mond, mert  Pária. 

Pária  ?  kérdezé  a  gróf.  Mit  értesz  te  vájjon  e 
név  alatt  ? 

Olyan  embert,  a  kinek  semmi  hite  sincsen  s  a 
ki  erre  való  nézve  nem  is  ember,  hanem  még  az 
oktalan  állatnál  is  alábbvaló.  Akarod-e,  hogy  meg- 
öljem ?  Ezzel  a  szolga  előrántotta  a  pisztolyt, 
melyet  kezéből  a  gróf  azonnal  kiragadott.  Van-e 
eszed  ?  úgymond,  egy    fegyvertelen  öreg  embertől 

félni  I  Nem  bánt  ő  minket,  abban  bizonyos  lehetsz. 
Jöjj,  szólítsuk  meg! 

Én  őhozzá  az  egész  világért  nem  megyek,  mert 
az  én  törvényem  szerint  kilencz  egész  hónapig 
volnék  tisztátalan,  ha  vele  készakarva  csak  egy- 
néhány szempillantásig  is  egy  hajlékban  mulatnék. 
MégaPagódba  sem  volna  szabad  mennem.  A  temp- 
lomot az  Ind'abéliek  Pagódnak  nevezik. 

Hiszen  látod,  monda  viszontag  a  gróf,  hogy 
ember;  nekünk  pedig  segítségre  van  szükségünk. 
De  mind  haszontalan  volt  a  grófnak  beszédje. 
A  szolga  megmaradt  a  mellett,  hogy  neki  Páriá- 
hoz menni  nem  szabad. 

Nekem  pedig  szabad  I  monda  a  gróf  s  a  gunyhó 
felé  indult. 

Élj  tehát  szerencsésen  I  feleié  a  szolga,  mert 
azután  teveled  sem  szabad  társalkodnom. 

Isten  hozzád!  monda  a  gróf,  ki  cl  nem  tudta 
magával  hitetni,  hogy  őtet  e  szolga,  ki  egyébiránt 
jámbor  ember  és  hozzá  nagyon  hű  volt,  a  puszta 
erdőnek  közepén  e  miatt  elhagyhassa.  A  szolga 
azonban  sebesen  elszaladt,  a  nélkül,  hogy  a  gróf- 
nak kiáltására  figyelt  volna,  melylycl  még  egyszer 
marasztalta.  Egy  pár  perez  után  a  fák  közt  eltűnt. 

A  gróf  azután  a  gunyhóhoz  közelített.  Az  öreg 
ember  mély  tisztelettel  hátrább  lépvén:  Én,  úgy- 
mond, csak  egy  szegény  Pária  és  arra  érdemetlen 
vagyok,  hogy  lakásomba  lépj.  De  ha  hozzám  maga- 
dat megalázod,  tiéd  a  gunyhóm,  tiéd  mindenem, 
tiéd  vagyok  még  önnön  magam  is. 

A  gróf  az  öreg  embernek  orczáját,  mely  a  kezé- 
ben lévő  fáklyától  megvilágosíttatott,  közelebbről 
vizsgálván,  vonásaiban  oly  szelídséget,  jámborságot 
és  nyugodalmat  talált,  hogy  lehetetlen  volt  hajlan- 
dóságot hozzá  nem  éreznie.  Oda  nyújtotta  neki 
kezét,  melyet  az  öreg  szemeiben  nyilván  ragyogó 
és  kimondhatatlan  jószívűséggel  melléhez  szorított. 


Te,  amint  látom,  ember  vagy,  monda  a  gróf;  az 
vagyok  én  is.  Engedd  meg,  hogy  ezen  éjszakát 
hajlékodban  töltsem.  Az  öreg  keresztül  tévén  mel- 
lére kezeit,  mélyen  meghajtotta  magát;  a  gróf 
pedig  a  gunyhóba  bement. 

Erre  a  gazda  egy  nyaláb  vágott  fát  hóna  alá, 
egy  kosár  gyümölcsöt  egyik  kezébe,  a  fáklyát  pe- 
dig a  másikba  vévén,  az  erdőbe  sietett.  De  minek- 
utána itt  egynéhányszor  nagyokat  kiáltott  volna, 
kosarával  s  fájával  együtt  komoran  visszajött. 

A  grófnak  kérdésére,  kit  kiáltott  légyen :  Uti 
társadat,  feleié  a  Pária.  Eledelt  akartam  neki  vinni 
és  fát,  hogy  a  vadállatok  ellen  tüzet  rakhasson. 
Az  én  hajlékomba  be  nem  mer  jönni,  mivel  Pária 
vagyok. 

Jószívű  öreg,  monda  a  gróf,  még  egj'szer  oda- 
nyújtván neki  kezét;  te  azokkal  jót  teszel,  a  kik 
tégedet  gyűlölnek  s  megbántanak!  Ezt  mondván, 
illetődéssel  teljes  szemeit  az  égre  emelte. 

Orczádnak  szinéről  és  ruházatodról  látom,  hogy 
te  indiánus  nem  vagy,  monda  az  öreg.  Reményiem 
tehát,  hogy  hajlékomban  éhségedet  sem  átallod 
megenyhíteni.  Ezzel  az  asztalt  bambusznádbői  font 
gyékénynyel  megterítvén,  megrakta  különféle  kosa- 
rakra osztott  kókuszdióval,  indiai  fügével,  mandu- 
lával, narancscsal,  ananászszal  és  egy  tál  rizskásá- 
val kókusztejben,  maga  pedig  mély  alázatossággal 
félre  ült. 

A  gróf  az  asztalhoz  vonta  maga  mellé  és  kérte, 
hogy  vele  egyen.  Az  öregnek  könnybe  borultak 
szemei.  Istenem  !  úgymond,  nem  hittem  volna,  hogy 
életemben  még  egyszer  ember  lehessek ! 

A  szélvész  még  háborgott  és  a  gróf  egynéhány- 
szor kinézett  az  ajtón,  ha  szolgája  nem  tért-e 
talán  vissza  ?  De  a  szolga  valóban  eltűnt.  A  gróf 
csak  a  Páriának  szavára  nyugodott  meg,  a  ki  őtet 
bizonyossá  tette  a  felől,  hogy  a  völgyön  kívül  nem 

messze  egy  falura  akad,  a  hol  minden  veszedel- 
men kívül  lesz. 

A  gunyhó  rezzenthetetlen  volt-  Ott  állott  ez, 
a  hol  a  völgy  legszűkebb  volt.  Egy  pagodafa  alatt 
volt  építve,  melynek  fiútörzsökeiből  a  gunyhónak 
négy  szöglete  állott.  E  fának  ágai  és  levelei  oly 
sűrűek  voltak,  hogy  csak  egy  csöpp  eső  nem  hat- 
hatott át  rajtok.  Azonkívül  a  gunyhónak  oldalai 
bambusznáddal  voltak  beszőve,  teteje  pedig  indiai 
fügefalevéllel  befödve.  Jóllehet  a  szélvész  a  menny- 
dörgéssel eg)ütt  még  nagyon  háborgott,  a  lámpás 
mégis  a  gunyhóban    minden    lebegés    nélkül   égett. 

A  gróf  nem  győzött  az  öregnek  nyugodalmán  e 
rettenetes  mennydörgésnél  álmélkodni.  Csendesebb 
volt  ő  még  gunyhójánál  is.  Azalatt  az  öreg  ember 
egy  cseréphűtőben,  mely  Indiában  garpulettának 
neveztetik,  két  edényt  hozott,  melyek  kókuszdióból 
voltak  készítve  s  melyeknek  egyikében  pálmavíz,  a 
másikában  pedig  kókusztej  volt.  Kérte  a  grófot, 
hogy  italait  ne  vesse  meg;  a  gróf  pedig  jobb 
kedvű  volt  asztalánál,  mintsem  ha  pompás  vendég- 
ségnél ült  volna. 

Mondd  meg  nekem  öreg,  monda  a  gróf  moso- 
lyogva, minekutána  a  Páriának  homlokát  megcsó- 
kolta volna,  mondd  meg  nekem,  mikép  lehetsz  te 
ennél  a  rettenetes  égi  háborúnál  oly  nyugodt  el- 
mével. Csak  egy  fa  föd  be  tégedet  ágaival ;  a  fák 
pedig  a  mennykövet  magukhoz  vonják. 

Pagódafába  a  menykő  még  soha  sem  ütött,  fe- 
leié az  öreg.  E  fák  alatt  az  ember  nincs  veszede- 
lemben. 

A  gróf  megvizsgálván  a  fát,  hihető,  úgymond 
lassúbb  szózattal,  mintha  csak  magával  szólott  volna, 
hihető,   mivel  gyantássága  fogyatkozó. 

Ezt  én  nem  értem,  monda  az  öreg.  Hitvesem 
azt  mondja,  hogy  Bráma,  az  indiánusoknak  Istene, 
mikor  e  földön    járt,  a  mennydörgés    elől  egyszer 


pagódafa  alá  vonódott.  Én  pedig  azt  tartom,  hogy 
az  Isten  a  pagódafáknak  azért  adott  oly  sűrű  és 
leveles  ágakat,  hogy  az  emberek  ebben  a  tarto- 
mányban, hol  a  rettenetes  mennydörgések  oly  ször- 
nyen uralkodnak,  az  égi  háborúk  elől  alájok  vo- 
nódhassanak és  hogy  erre  való  nézve  nem  engedi 
meg,  hogy  azokat  a  mennykő  megüthesse. 

Tégedet  tehát  az  Istenben  való  bizodalom  tesz 
nyugodt  sz ívűnek  ? 

Az  Istenben  való  bizodalom  és  jó  lelkiismere- 
tem. 

Mond  meg  nekem,  édes  jó  apám !  melyik  indiai 
felekezethez  tartozol  te?  Hol  van  a  Páriáknak  a 
temploma  ? 

Mndenütt,  feleié  az  öreg.  A  mi  templomunk 
az  egész  természet.  Mikor  a  napot  völgyemre  tá- 
madni látom,  térgyrc  esek  és  a  napnak  alkotóját 
mély  alázatossággal  imádom;  utolsó  sugarának  alko- 
nyodásánál  pedig  mennyei  jótevőmet  áldom.  A  sze- 
rencsétlentől soha  sem  tagadom  meg  segedelme- 
met. Feleségemet  és  leányomat  oly  boldogoknak 
teszem,  a  minőknek  tehetem.  Még  ebemet  sem 
hagyom  el  szükségében.  így  éldegélvén  napról- 
napra, életemnek  végén  úgy  várom  halálomat,  mint 
esténkint  az  álmot. 

A  gróf  érzékeny  és  tisztelettel  teljes  tekintettel 
vizsgálta  az  öreget.  Majd  azután  felkelt,  s  a  guny- 
hóban  vagy  kétszer  fel  s  alá  sétált.  Ki  volt  a  te 
oktatód  ?  kérdezé  egyszerre  hirtelen. 

A  természet,  feleié  az  öreg. 

A  grófnak  azonnal  eszébe  tűnt  ama  szent  mon- 
dás: hogy  az  egek  az  Isten  dicsőségét  értelmesen 
beszélik,  remek  munkáit  nyilván  hirdetik.  De  ki- 
csoda tanított  tégedet  arra,  úgymond  tovább,  hogy 
a  természetnek  szavát  megértsed  ? 

Szerencsétlenségem,  boldogtalan  sorsom,  feleié 
az  öreg.  A  Páriáknak  utálatos  és  megvetett  nemé- 

bői  saármazván,  Indiánus  nem  lehettem.  Kénytelen 
voltam  tehát,  ember  maradni.  A  társaság,  mely  az 
indiai  népekből  áll,  számkivetett.  Mit  tehettem 
tehát  egyebet,  hanem  hogy  a  természethez  folya- 
modtam ? 

Áldott  jó  öregem !  felkiáltott  a  gróf  érzékeny 
szózattal.  Mondd  meg  nekem  kérlek,  micsoda  köny- 
veket olvastál ? 

A  teremtőnek  ama  nyílt  könyvét,  a  természetet, 
melynek  betűit  minden  ember  ismeri.  Más  köny- 
veket nem  olvashattam ;  mert  én  sem  írni  nem  tu- 
dok, sem  olvasni. 

óh  kedves  Atyám !  monda  a  gróf.  Látom  én, 
hogy  itt  a  természetnek  és  az  erkölcsnek  lakó- 
helyébe jutottam.  Ha  valahol,  itt  valóban  az  igaz- 
ságot legkönnyebb  feltalálni  ! 

En  legalább  tiszta  és  egyenes  szívvel  kerestem, 
monda  az  öreg,  mellére  bocsátván  kezét. 

S  feltaláltad-e?  kérdezé  a  gróf.  Nincs  e  vilá- 
gon, nem  mondom,  két  nemzet,  vagy  két  familia, 
hanem  csak  két  ember  is,  a  ki  egy  dologról  egé- 
szen egyformán  gondolkozna.  Érzékenységeink  el- 
csábítanak bennünket ;  eszünket  pedig  az  érzé- 
kenységek vezérlik.  Mikép  keressem  tehát  az  igaz- 
ságot ? 

Azt  tartom  én,  hogy  azt  egyenes  és  tiszta  szív- 
vel kell  keresni,  monda  az  öreg.  Az  érzékenysé- 
gek megcsalhatnak  bennünket,  valamint  az  ész  is; 
de  az  egyenes  és  jámbor  szív  csalárd  nem  lehet, 
és  így  minket  el   nem  csábíthat. 

A  gróf  egybe  kulcsolván  kezeit:  Igaz!  úgymond. 
Az  emberek  mind  egyformán  éreznek,  a  mellett, 
hogy  kiki  közülök,  a  mint  különös  haszna  kívánja, 
külön-különféleképen  okoskodik.  Az  egyenes  tiszta 
és  jámbor  szív  soha  sem  mondja,  hogy  valamit  így 
ért,  a  mit  máskép  ért,  vagy  hogy  azt  hiszi,  a  mit 
nem  hisz,  sőt   nem    is  hihet.  A  jámbor  szív  képes 

egyedül  arra,  hogy  az  igazságot  illendőképen  ke- 
resse és  voltaképen  feltalálja. 

Az  igazság,  monda  az  öreg,  hasonló  az  égnek 
harmatjához.  Ha  azt  akarjuk,  hogy  tisztán  marad- 
jon, tiszta  edénybe  kell   azt  felfognunk. 

Nekem  egyenes,  jámbor  és  tiszta  szívem  van, 
monda  a  gróf ;  de  mivel  az  igazságot  emberektől 
kell  tanulnom,  mikép  esmérhetem  én  ki  e  sok  mes- 
ter közül  azokat,  a  kiknek  hasonló  szíveik  vannak? 
Az  embereket  nem  vakítják-e  el  többnyire  külön- 
féle előítéleteik?  nem  vesztegetik-e  meg  haszon- 
kereső vágyakodásaik  ?  Én  a  földnek  nagy  részét 
megjártam,  de  az  embereknek  vélekedései  között 
nagyobb  különbséget  leltem,  mint  még  nyelveik 
között  is.  Mirevaló  tehát  nekem  e  két  színű  és 
csalárd  nemzetségnél  jó  szívem  ?  Azt  te  nekem  már 
megmondottad,  ^mikép  kerested  az  igazságot ;  mondd 
meg  most  azt  is,  hol  találtad  azt  fel  ? 

Saját  szívemben  és  a  természetben :  az  embe- 
reknél ritkán.  A  természetnek  nyelve  változhatat- 
lan; az  embereké  pedig  vagy  több  értelmű  vagy 
érthetetlen. 

A  természetben  ?  monda  a  gróf.  Hisz  ebben  az 
állatok  egymással  szüntelen  harczolnak.  A  termé- 
szet tele  van  öldökléssel,  háborúsággal,  viszályko- 
dással.  Még  az  elementumok  is  szüntelen  küzköd- 
nek  egymás  közt.  Ezeknek  példáját  kövesse  tehát 
az  ember? 

Nemi  nem!  monda  az  öreg  undorodással.  Kér- 
dezd meg  szívedet  és  ha  jámbor,  tiszta  és  egye- 
nes, azt  fogja  neked  mondani  :  hogy  te  másoknak 
azt  cselekedd,  a  mit  tőllök  magad  kívánsz  és  hogy 
azt  rajtok  el  ne  kövesd,  a  mit  te  tőlük  nem  örö- 
mest szenvedsz.  Szívünk  tanít  minket  kötelessége- 
inkre, a  természet  pedig  nekünk  az  Istent  olyan- 
nak mutatja,  a  minőnek  gyengeségünk  ismerheti  és 
sorsunk  kivánhatja,  hatalmasnak,  jónak  és  bölcsnek. 


a35 

Imádom  én  őtet,  szeretem  és  már  könyörgésem- 
mel  kérlelem,  már  meg  háladásimmal  tisztelem,  a 
nélkül,  hogy  azt  nyomozzam,  mikép  lehet  ő  az,  a 
minek  a  természet  lenni  kiáltja. 

A  gróf  könyökére  támasztván  fejét  és  szemei- 
ből a  könnyek  kigördülvén,  az  igazságot  tehát,  úgy- 
mond, nem  csak  egyenes  és  tiszta  szívvel,  hanem 
benne  is  kell  keresni.  De  mi  vezérelheti,  mi  bir- 
hatja  még  a  jó  szívű  embert  is  arra,  hogy  ezen 
igazságokat  saját  szívében  és  a  természetben  ke- 
resse? 

A  szerencsétlenség,  a  viszontagságok,  feleié  az 
öreg. 

Ezek  az  embert  lenyomják,  elméjét  meghomá- 
lyosítják, szívét  lealázzák. 

Csak  egy  bizonyos  pontig,  monda  az  öreg;  de 
azután,  ha  egyszer  a  szerencsétlenség  felette  na- 
gyon megsúlyosodik,  az  ember  összeragadja  min- 
den erejét,  az  elmehomálynak  köteleit  lerázza  ma- 
gáról, s  a  hol  eddig  sötétséget  és  tévelygést 
tapasztalt,  ott  egyszerre  világosságot  és  igazsá- 
got lát. 

Egész  nemzeteknél  ez  talán  megtörténhet,  monda 
a  gróf,  homlokára  szögezvén  ujját;  de  magányos 
embereken  nem  hiszem. 

Én  magányos  ember  vagyok,  monda  az  öreg  és 
én  így  találtam  fel   nyugtomat. 

De  te  talán  ebben  ritka  jelenés  is  vagy?  Hány 
Páriát  találni,  a  ki  úgy  gondolkodjon,  mint  te? 
És  hány  ezer  indiánus  van,  a  kiket  a  szerencsét- 
lenség arra  nem  bir,  hogy  sziveiket  meghallgassák. 
Amaz  igazságokat  pedig  és  kötelességeket,  melyek- 
kel tégedet  szíved  és  szerencsétlen  sorsod  meg- 
ismerkedtetett,  minden  embernek  kellene  tudni. 

Az  öreg  Pária  vállat  vonva  elhallgatott. 

A  gróf  e  különös  öreg  embert  sokáig  vizsgál- 
ván, végre    lesütötte    szemeit,  s  az  isteni  kinyilat- 

koztatásnak  szükségéről,  mely  az  embereket  köte- 
lességeikkel megismertesse,  mély  gondolatokba 
merült. 

Ezekből  végtére  felserkenvén,  hallod-e  öreg  1 
úgymond ;  a  mely  igazságokat  te  a  természetnek 
és  a  szerencsétlenségnek  iskolájában  tanultál,  azokra 
van  építve  az  én  keresztény  hitem  is,  melyet  édes 
atyámtól  tanultam.  Az  embernek  fő  kötelessége 
minálunk  is,  hogy  másoknak  azt  megtegye,  a  mit 
tőlük  kivan  és  hogy  azzal  őket  meg  ne  bántsa,  a 
mit  tőlük  nem  örömest  szenved. 

Tinálatok  tehát  mind  jámborok  az  emberek  ?  kér- 
dezé  az  öreg. 

Azok  volnának,  ha  a  keresztény  hitnek  törvé- 
nyeit megtartanák. 

Egyik  szó  a  másikat  adván,  elbeszélte  az  öreg- 
nek rövideden  a  gróf  a  religiónak  történeteit.  Le- 
rajzolta neki  az  emberi  nemzetnek  gyermekkorát 
a  világ  teremtésétől  fogva  Mózesig,  ki  előtt  az 
emberek  az  Jstent  a  természeti  religiónak  törvé- 
nyei szerint  szolgálták.  Leírta  azután  az  ó  testa- 
mentomnak  szolgákhoz  illő  törvényeit ;  végtére 
pedig  Krisztusnak  új  testamentomát,  melyben  a  fiúi 
szeretetnek  törvénye  alatt  az  Isten,  mint  köz  atya 
tiszteltetik. 

Az  öreg  ember  csupa  fül  volt,  s  minekutána 
egy  néhány  _kérdér,eire  a  gróf  szelid  és  elégítő  fe- 
leleteket adott  volna,  kikérte  magának,  hogy  eze- 
ket  neki  más  nap  még  egyszer  elbeszélje. 

Szívesen,  feleié  a  gróf.  De  mondd  el  nekem,  édes 
apám !  te  is  a  te  életedet ;  mert  neked  felette  sze- 
rencsétlennek kellett  lenned. 

Elmondom  holnap  ;  mert  ma  már  késő  volna  bele 
kezdeni.  Az  éjfél  közelget.  A  nyugodalomra  szük- 
ségünk van  mind  a  kettőnknek. 

Ezzel  ágyat  vetett  a  grófnak  pálmalevclckből  és 
jó  illatú   füvekből,  kezet    fogott  vele,  s  nyugodal- 

mas  éjszakát  kívánván,  ben\ent  egy  bambusnád  aj- 
tón a  hátulsó  kunyhóba. 

A  gróf  lefeküdt.  Álomképnek  látszott  neki,  a 
mi  vele  történt.  Az  öreghez  mély  tiszteletet  ér- 
zett magában.  A  kunyhót  az  Istenség  templomá- 
nak nézte,  s  a  legderültebb  gondolatok  között  nyu- 
godt elmével  édesen  elaludt. 


XXVIU. 

Az    indíai-vOlgynck  gazdija   elbeszéli    ílctét. 

Más  nap  korán  reggel  felébredt  a  gróf  a  ma- 
daraknak csevegésére,  nxelyeknek  fészkei  a  kunyhó 
felett  és  körülötte  függtek.  Felugorván  ágyából, 
hallgatódzott  a  szomszéd  kunyhónak  ajtajánál ;  de 
csendes  volt  még  nem  csak  ebben,  hanem  körülötte 
is  minden.  Azt  gondolván,  hogy  az  öreg  még  leg- 
jobb álmában  van,  kilappangott  a  kunyhóból  a 
szabad  ég  alá.  Itt  egy  darabig  az  öregre  várako- 
zott ;  de  mivel  ez  meg  nem  jelent,  meg  akarta 
kerülni  a  kunyhót,  s  egy  áthathatatlan  eleven  sö- 
vényre akadt.  Ennek  ágait  szétvonván,  belátott  egy 
kellemetes  kertbe,  hol  mindenféle  gyümölcsfák  és 
vetemények  részint  virágoztak,  részint  már  értek. 
Tovább  ment  a  sövény  mellett  és  ágai  között  a 
kertbe  egynehányszor  betekintett.  Bő  áldást  látott 
benne  mindenütt,  melyei  az  ég  az  öregnek  mun- 
káját szembetünőképen  megjutalmazta. 

Most  egy  szózatot  hallott.  Hamar  széthajtotta  a 
gályákat,  s  a  kertben  tíz  lépésnyire  a  sövénytől 
egy  leányzót  látott,  ki  a  kosárkába,  mely  karján 
függött,  narancsot  szedett.  Orczáját  nem  láthatta, 
mert  háttal  állott  hozzá  ;  de  termete  karcsú,  sugár 
és  nemes  volt.  Testéhez  fehér  patyolat  ruháját, 
mely  csípői  körül  tele  volt  ránazokkal,  világoskék 
övecske  szorította.  Most  már  a  fának  túlsó  részére 
ment  narancsot    szedni,  s    a  grófnak  szemébe  egy 


E^  leányzót  látott,  ki  narancsot  szedett. 


Verseghy  :  A  természetes  ember. 

gyönyörű  orcza  tűnt,  tele  mennyei  kegyességgel, 
tele  bájoló  ártatlansággal.  Kosárkája  megtelvén,  egy 
bokorhoz  ment  igen  lassú,  csendes  és  gondos  lé- 
pésekkel s  virágot  szedett.  Egy  madárka  a  bokor- 
ból kirepült.  A  leány  egyet  vissza  lépvén,  s  a  ma- 
dárka után  nézvén :  Csak  felvertelek  mégis,  sze- 
gény kis  anya !  úgymond.  Lám !  három  egész  nap 
éltem  virág  nélkül,  mivel  te  a  tojáson  ültél.  Jöjj 
vissza  szegény  állatocska !  A  jövevény  elégedjen 
meg  másféle  virágokkal.  0  teneked  nyughatatlan- 
ságot ne  okozzon.  Eltávozván  a  bokortól,  kegyc- 
sen mosolygott,  mikor  látta,  hogy  a  madárka  fész- 
kébe ismét  becsúszott. 

A  grófnak  érzeményeit  megírni  lehetetlen.  A  le- 
ánynak szava  tiszta  és  szelid  volt,  mint  egy  távol 
zengő  sípnak  a  hangja.  Mikor  ez  magát  a  kertben 
a  pamutfák  megé  vette,  a  gróf  is  visszatért  a 
kunyhóba.  Ennek  ajtajában  lelvén  az  öreget,  ki 
már  reá  várakozott  volt,  megcsókolta  derült  hom- 
lokát, s  beszédbe  ereszkedett  vele,  melyet  azonnal 
familiájára  fordított.  Megfogván  a  grófnak  kezét  az 
öreg,  elvezette  a  hátulsó  kunyhón  keresztül  a 
kertbe.  Két  sor  pálmafa  között  egy  illatozó  ga- 
lyasba  jutottak,  hol  az  öregnek  felesége  és  leánya 
együtt  ülvén,  patyolatot  szőttek.  Felkeltek  mind  a 
ketten,  a  mint  a  grófot  jönni  látták,  s  egynehány 
lépésnyire  elejébe  mentek. 

Ez  a  feleségem  !  monda  az  öreg,  kezénél  fogva 
oda  vezetvén  a  grófhoz  az  asszonyt.  Ez  pedig  a 
leányod?  kérdezé  a  gróf.  A  leány  elpirulván,  le- 
sütötte, s  ismét  azonnal  felemelvén,  a  grófra  ve- 
tette egy  szempillantásig  szemeit.  Nahida  leányom, 
monda  az  öreg  mosolyogya,  s  kezével  a  leánynak 
szép  homlokához  ért. 

A  gróf  nem  győzte  a  szép  Nahidát  nézni.  Szép 
Nahida!  én  tégedet  már  ismerlek,  monda  a  gróf 
szelid  szózattal  és  érzékeny  bizodalommal. 

Engemet  ?  kérdezé  a  leány  mosolyogva. 

Egy  mugribokornál  állottál  és  egy  madárkát 
fészkétől  cl  nem  akartál  űzni  ;  inkább  engemet 
hagytál   mugrivirág  nélkül. 

Ha  ezért  reám  nem  neheztelsz,  én  neked  szedek 
még  ma  mugrivirágot.  Édes  atyámnak  van  még  egy 
mugribokra,  de  csak  egy !  monda  Nahida  szeliden 
s  fejével   a  grófra  kellemetesen  hunyorítván. 

A  gróf  erre  megfogta  kezét  és  melléhez  szorí- 
totta, szívragadó  kéjjel  nézvén  szeme  közé.  Nahida 
is  megnyomta  viszontag  kezét  és  elpirult. 

Szerencsés  férj !  boldog  atya  I  monda  a  gróf,  a 
Páriának  karjai  közé  omolván.  Mondd  meg  nekem, 
mikép  jutottál  te  ily  boldogsághoz?  Most,  drága 
öregem  !  most  beszéld  el   nekem  életedet. 

Leültek  a  galyasban  mind  a  négyen.  Az  asszony 
szőtt.  Nahida  a  grófnak  egy  kosárka  narancsot 
hozott,  kikereste  közülök  a  legszebbeket,  s  oda 
nyújtotta  neki  mosolygó  tekintettel.  Magam  szed- 
tem, monda  a  grófnak,  ki  a  narancsokat  néma,  de 
érzékeny  köszönettel  vévén,  jó  ízűen  megette. 

Erre  a  Pária  elkezdette  életét  bcszélleni.  Az 
asszony  azonban  a  szövőszékre  támasztotta  karját. 
Nahida  a  galyasnak  nyílásába  ült  a  grófnak  átelle- 
nében, s  pamutból  övet  kötött,  de  a  munka  közt 
fel-fel  vetette  szemét,  s  már  atyjának  beszédjére 
figyelmezvén,  ölébe  bocsátotta  le  munkáját,  már 
meg  elővévén  a  kötést,  erről    a    grófra    salygatott. 

En  a  Páriáknak  neméből  születtem,  elkezdette 
az  öreg,  mely  Indiában  a  legalább  va'ó  nem,  s 
mely  minden  embertől  utáltatik. 

Utáltatik?  kérdezé  a  gróf  és  mi  okra  nézve? 

A  Braminusok  azt  mondják,  hogy  ők  a  Bráma 
Istennek  fejéből,  a  Páriák  pedig  lábaiból  származ- 
tak, és  hogy  a  mint  Bráma  e  földön  egyszer  egy 
hosszas  utazása  után  elfáradván,  egy  Páriától  ele- 
delt kért,  ez  őtet  emberhússal  kínálta  meg.  Bráma 

e  miatt  a  Páriáknak  nemét  megátkozta,  kiknek 
azóta  a  városokhoz  még  csak  közelíteniök  sem  sza- 
bad. Akármelyik  Náirnak  szabad  bennünket  meg- 
ölni, ha  hozzá  úgy  közelítünk,  hogy  őket  lélekze- 
tünk  elérhesse 

óh  vélekedések,  monda  erre  a  gróf  hevesen, 
mily  boldogtalanokká  teszitek  tik  az  embereket ! 
De  mikép  is  vehetik  a  Braminusok  egész  Indiát 
arra,  hogy  e  mesét  higyje? 

Az  oktatás  által,  melylyel  az  embereknek  szívét 
gyermekkoraikban  elfoglalják,  s  az  ilyen  állítások- 
nak mindennapi  emlegetése  által.  Az  emberek  ha- 
sonlók a  szajkókhoz.  A  mit  sokszor  hallanak,  azt 
végre  csak  elhiszik. 

Hát  te  mikép  tudtál  e  közönséges  megvetésnek 
bilincseiből  kimenekedni,  melyekkel  tégedet  a  Bra- 
minusok még  születésedkor  lelánczoltak?  mert  — 
ezt  mondván,  felkelt  —  mert  az  embert  rettene- 
tesebb balság  az  egész  természetben  nem  érheti, 
mint  sem  ha  úgy  lealáztatik,  hogy  önnön  magát 
utálni  kényteleníttessen. 

Jól  mondod  I  folytatá  beszédjét  az  öreg.  Én 
magam  magamat  a  természet  szemetjének  néztem. 
A  többi  polgári  rendeknek  hozzám  való  gyűlölsé- 
get igazságosnak  tartván,  elhitettem  magammal, 
hogy  Bráma  haragjának  súlya  fejemen  fekszik.  Sze- 
meimet fel  nem  mertem  az  égre  emelni,  mivel 
erre  magamat  méltatlannak  véltem.  Így  éltem  én 
tizennyolcz  esztendeig  a  halálnak  állhatatos  vesze- 
delmében, mivel  életemet  akármelyik  Náir  szaba- 
don elvehette.  Táplálékomnak  szűke  azután  arra 
birt,  hogy  magamat  egy  puszta  vidékbe  vonjam. 
Itt  egy  elhagyott  omlékony  kunyhóban  lakván,  a 
gyümölcsből  éltem,  mellyel  a  fák  kedveskedni  szok- 
tak. A  kunyhó  mellett  riskásának  való  kertecske 
volt,  melyben  a  haszontalan  gyomok  és  kórok  el- 
hatalmasodtak.   Összeszedvén    egy    néhány    marok 

Verseghy  :   A  természetet  ember.  i6 

riskásamagot,  felástam  a  kertnek  egyik  szögletét 
és  bele  vetettem.  Unalomból  történt  ez  inkább, 
mint  sem  eltökélt  szándékból ;  mert  én  Bráma  ha- 
ragjával terhelt  embernek  tartván  magamat,  nem 
remélhettem,  hogy  a  tőlem  elvetett  riskásamag  ki- 
zsenghessen.  Azonban  kizsengett  mégis,  felnőtt, 
kivirágzott  és  bő  gyümölcsöt  hozott. 

Lehetséges-e?  mondám,  mikor  riskásámmal  leg- 
először álmélkodva  jól  laktam,  lehetséges-e,  hogy 
engemet  Bráma  szeressen  ?  Azon  naptól  fogva 
fákat  ültettem,  riskása  ágyamra  vizet  vezettem,  kerti 
vcteményeket  plántáltam,  s  kertemben  a  gyümölcs 
oly  szépen  megérett,  mint  akármelyik  Braminusé- 
ban.  Ez  bennem  a  legelső  kételkedést  szülte  ama 
mondának  igazságáról,  mely  a  Páriáknak  nemét  oly 
utálatosnak  tette.  Ha  Bráma  engemet  gyűlölne, 
lehetetlen  volna,  hogy  éljek.  A  nap,  a  helyett, 
hogy  engemet  melegít,  sugarával  megölne.  Szint- 
úgy látok,  hallok,  ízlelek  és  érzek,  mint  a  Brami- 
nusok.  A  nap,  a  hold,  a  csillagok  nekem  szintúgy 
világosítanak,  mint  nekik.  A  természet  hozzám  nem 
mostohább,  mint  hozzájok.  És  Bráma  engemet 
gyűlöljön? 

Bráma  énvelem  jót  tesz,  mondám  önnön  magam- 
nak fenszóval,  az  ég  felé  terjesztvén  ki  kezeimet ; 
azon  leszek  tehát,  hogy  szeretetét,  ha  mindjárt 
gyűlölne  is,  megérdemeljem.  Az  ő  példája  szerint 
jót  akarok  azokkal  tenni,  kiket  gyűlölnöm  kellene. 

Most  már  kunyhómban  nem  volt  nyugtom.  Ama 
gondolat,  hogy  Bráma  szeretetét  jóságos  cseleke- 
detek által  megérdemeljem,  éjjel-nappal  ösztönö- 
zött. Kunyhómat  elhagyván,  hová  menjek?  kérde- 
zem magamtól.  Az  emberek  közé,  kik  halálos  el- 
lenségeid? Áh  I  ha  ők  ellenségeim,  én  legalább 
önnön  magamnak  hű  barátja  leszek.  E  végső  tö- 
kélléssel  elmentem  az  erdőkbe,  a  folyóvizeknek 
partjaira  és  gyümölcsből  éltem.  De  kevés  idő  múlva 

azt  tapasztaltam,  hogy  a  természet  a  magányos 
ember  számára  igen  keveset,  a  társaságban  élők- 
nek számára  pedig  felette  sokat  tesz  és  hogy  lé- 
temet azoknak  létéhez  kapcsolta,  kik  engemet  szám- 
kivetettek. A  természet  pedig  önnön  magával,  így 
okoskodtam  magamban,  ily  szembetünőképen  nem 
ellenkezhet. 

Mikép  jöttél  te  e  gondolatra  ? 

Sokszor  még  csak  ennivaló  gyökerekre  sem 
akadtam.  Csak  bajjal  tudtam  a  vad  állatoknak  gyil- 
kos incselkedéseit  elkerülni.  Ebből  azt  következ- 
tettem, hogy  csak  a  társaságos  élet  adhat  nekünk 
elegendő  táplálékot,  csak  a  társaságos  élet  óvhat 
meg  minket  a  ragadó  állatoknak  dühösségétől,  csak 
a  társaságos  élet  elégítheti  meg  mindennemű  szük- 
ségünket. E  gondolattal  tartományról  tartományra 
tébolyogtam,  csak  abból  élvén,  a  mit  a  természet- 
nek nagy  tárházában  leltem,  e  mellett  pedig  a 
földbe,  valamerre  mentem,  mindenütt  hasznos  pa- 
lántamagokat vetvén  és  a  faluknak  riskása  földjei  bői 
az  állatokat  kikergetvén.  Ezek  voltak  ama  kis  jó- 
ságos cselekedetek,  melyekkel  ellenségeimnek  szol- 
gálhattam és  már  ezek  is,  bármily  csekélyek  vol- 
tak, azt  okozták  bennem,  hogy  nem  éreztem  ma- 
gamat oly  nyomorultnak,  mint  azelőtt. 

Az  éhségtől  kényszeríttetvén,  bekullogtam  egyszer 
egy  hajlékba,  hol  egy  ifjú  Náir  lakott.  Nem  szó- 
val, nehogy  talán  lélekzetem  elérje,  hanem  csak 
arczvonásokkal  és  karjaimnak  mozgatásával  kértem 
tőle  egy  kevés  gyümölcsöt:  ő  pedig  hajító  nyilat 
lökött  reám  és  megsebesített.  Kiragadván  testem- 
ből bosszankodással  a  nyilat,  a  szomszéd  ligetbe 
osontam,  hol  ezen  embertelen  szív  ellen  felette 
dühös  haragra  gerjedtem.  Három  nap  gyakoroltam 
magamat  a  nyílvetésben  a  végből,  hogy  e  kegyetlen 
Náirt  meglessem  s  mihelyt  magát  találom,  ugyanazon 
nyíllal  megöljem,  melylyel    engemet  megsebesített. 

A  lesben  feküdtem  már  hajlékától  nem  messze 
egy  bokor  mögött,  kezemben  tartván  az  ölni  kész 
nyilat.  Egy  hat  esztendős  gyermek,  a  Náirnak  fia, 
a  ház  előtt  játszclogálván,  ama  bokor  felé  futott, 
mely  mögött  feküdtem.  Egyszerre  kiszökik  oldal- 
ról egy  másik  bokor  mögül  egy  tigris  és  egye- 
nesen a  gyermeknek  szalad.  Hallottam  én  ellensé- 
gemnek, a  Náirnak  kiáltását,  hallottam  a  gyermek 
anyjának  hathatós  sírását  s  kiugorván  lesemből, 
átütöttem  nyilammal  a  tigrisnek  oldalát,  szinte 
mikor  a  gyermekhez  ért.  A  tigris  elesett,  a  gyer- 
mek haza  szaladt,  én  pedig  a  nyilat  kirántván  a 
tigris  beléből,  ismét  visszasiettem  a  bokor  mögé, 
hogy  onnan  a  Náirt  meglessem-  De  ezen  szem- 
pillantástól fogva  nem  érzettem  már  hozzá  gyűlöl- 
séget. M.ég  segíthettem  volna  is  rajta  Ínségében. 
Mélyebben  bemenvén  a  ligetbe,  érzeményimnek 
ezen  változása  iránt  mély    gondolatokba  merültem. 

A  jótétemény  kedvesnek  teszi  előttünk  azt,  a 
1  ivei  jót  cselekszünk.  A  gyermekhez,  kit  a  halál- 
tól megmentettem,  oly  nagy  hajlandóságot  érzet- 
tem magamban,  hogy  még  atyját  is  szeretni  kez- 
dettem. El  nem  hagyhattam  e  vidéket,  a  nélkül, 
hogy  a  gyermeket  még  egyszer  meg  ne  lássam. 
Magát  találván,  megcsókoltam  s  az  erdőbe  tűntem 
azzal  a  belső  meggyőződéssel,  hogy  én  az  Isten- 
ség gyűlölésének  tárgya  nem  lehetek. 

]gy  jutottam  én  gondolatról  gondolatra,  így  emel- 
kedtem fel  az  egyik  igazságról  a  másikhoz.  A  Brami- 
nusok  állítása  előttem  naponkint  kétségesebb,  na- 
ponkint kétségesebb,  naponkint  bizonytalanabb  s 
végtére  puszta  mese  lett,  melyet  ők  csak  a  végből 
hirdetnek,  hogy  általa  nemeknek  isteni  származását 
megmutatván,  maguknak  egész  Indiában  tiszteletet 
és  legfőbb  tekintetet  szerezzenek. 

Lassankint  egészen  megjött  belső  nyugodalmam 
s  már    el    is    tökéltem    volt    magamban,  hogy  régi 

kunyhómat  ismét  felkeresem,  melyben  élni  és  halni 
kívántam.  Csak  egy  dolog  volt  még  szívemen. 
Várost  még  sohasem  láttam.  Minekelőtte  tehát 
magányosságomba  vonódtam  volna,  föltettem  ma- 
gamban, hogy  valamelyikbe  beosontok.  Már  messzi- 
ről álmélkodásra  ragadtak  engemet  sánczai,  bástyái, 
magas  házai  és  pompás  tornyai.  Bámulva  néztem 
a  sok  ezer  embert,  kik  a  városba  be,  vagy  a  vá- 
rosból kitódultak  és  a  tevéknek  különféle  nyájait, 
melyek  ide  Indiának  minden  kincseit  összehurczol- 
ták.  Vizsgaságomnak  ellent  nem  állhattam.  Itt, 
mondám  magamban,  itt  az  emberek  ezrcnkint  szö- 
vetkeztek össze,  hogy  egymást  boldogítsák  és  hogy 
egymásnak  örömeket  tegyenek.  A  város,  lehetetlen, 
hogy  a  boldogító  gyönyörűségeknek  honja  ne  legyen. 

Delhi  városa  volt,  mely  előttem  feküdt  s  melybe 
este  beorozkodtam.  Egynéhány  utczán  átlappang- 
ván, a  nagyoknak  palotáin  és  a  sok  boltokból  álló 
pompás  piaczokon  nem  győztem  elegendőképen 
álmélkodni.  Elmentem  azután  a  városnak  ama  vidé- 
kébe, hol  az  Omrák,  az  indiai  nagy  Mógolnak 
udvarnokjái  laknak  s  mely  a  Gemma  vize  mellett 
palotákkal  és  gyönyörű  kertekkel  tele  van.  Muzsi- 
kát hallván,  bementem  egy  kertbe  s  álmélkodással 
néztem  a  Bajadár  nevű  asszonyoknak  tánczát.  Sir- 
tam  búbánatomban,  hogy  én  az  ilyen  örömökben 
nem  részesülhetek. 

Az  Ómra  egy  puha  szófán  feküdt  és  szolgáitól 
körülvéve  a  tánczosnéki.ak  mesterséges  mozgásai- 
ban gyönyörködött.  Irigylettem  neki  kellemetes 
örömeit.  Egyszerre  katonák  rohantak  a  kertbe. 
A  muzsika  elnémult,  a  tánczosnék  remegő  galam- 
bok gyanánt  szétszaladtak,  az  Ómra  clhalaványo- 
dott  s  a  katonák  vezére  fejét  kívánta.  Az  Ómra 
fegyvert  rántott,  de  saját  emberei  voltak  az  elsők, 
kik  rá  rohanván,  lefcgyverkeztctték.  Fél  fertály  óra 
múlva  a  küldött  katonáknak    kezében  láttam  már  a 

fejét,  kik  után  búcsúztam  a  nagy  Mógolnak  palo- 
tájába. A  katonák  még  más  öt  Omrának  a  fejét  is 
vitték,  kik,  a  mint  beszédjükből  megértettem,  fölötte 
gazdagok  voltak.  A  Mógol  palotájából  engemet 
azonban  kikergettek,  a  nélkül,  hogy  abban  valamit 
láthattam  volna.  Elmentem  tehát  új  utcaákba,  hol 
a  paloták  előtt  sok  koldust  találtam,  kiket  a  szere- 
cseny  szolgák  foganat  nélkül  űztek,  kergettek,  míg 
ellenük  botokat  nem  emeltek,  vagy  fegyvert  nem 
vontak. 

Egy  nagy  és  erős  épületben  lánczokat  hallottam 
csörgeni.  Benézvén  a  vasrostélyos  ablakon,  egy 
egész  sereg  szerencsétlent  láttam  a  lámpásnak  ha- 
lavány  világossága  mellett  bilincsekben  sínleni.  Ki 
sírt,  ki  sóhajtozott,  ki  meg  átkozódott,  úgy  hogy 
halálos  veríték  ütött  ki  homlokomon. 

Éjfél  után  tolvajokra  akadtam,  kik  épen  egy 
házba  törtek.  Hallottam  lakosainak  panaszkiáltá- 
sait, hallottam  egy  haldoklónak  végső  hörgéseit. 
A  strázsa  oda  sietett.  A  tolvajok  erősen  védelmez- 
ték magukat.  Mind  a  két  részről  elestek  egynéhá- 
nyan. Szaladtam  én  a  város  kapujához,  amint  sza- 
ladhattam, hogy  a  pompának  és  a  nyomorúságnak 
c  veszedelmes  hónából  kimenekedhessek. 

A  gróf  e  rajzolásokra  egynéhányszor  megborza- 
dott. Minálunk,  monda  végre,  csak  nem  látni 
mégis  a  városokban  ily  iszonyú  rendetlenségeket. 
Nyomorúság  bennök  elég  van  ugyan ;  a  rossz 
emberek  is  sokszor  nagyon  megkárosítják  lakosai- 
kat ;  de  egyébiránt  nagy  Mógol  helyett  kegyes 
atyák  uralkodván  rajtunk,  a  méltatlan  haláltól,  a 
jószágoknak  elragadásától  s  akármely  egyéb  erő- 
szaktól sem  nagyjainknak,  sem  közembereinknek 
nincs  mit  félniök.  Elbeszélte  azután  röviden  az 
európai  városoknak  rendtartásait  és  jussait,  azokkal 
a  rendetlenségekkel  együtt,  melyek  mindeddig  or- 
voslást kívánnak. 

Ar    előbbcninek    folytatása. 

A  grófnak  rövid  értekezése  után  imígy  folytatta 
beszédjét  az  öreg  Pária.  Kijutván  e  veszedelmes 
helyből,  térdre  estem  s  könnyező  szemmel  ily  szókra 
fakadtam:  Köszönöm  neked,  óh  Bráma!  hogy  en- 
gemet oly  nyomorúsággal  méltóztattál  megösmer- 
kedtetni,  mely  az  enyimnél  sokkal  nagyobb.  Meg- 
tanultam én  ebből,  békeségesebb  tűréssel  viselni 
boldogtalan  sorsomat,  mint  eddig  viseltem.  A  Páriák 
valóban  nem  oly  boldogtalanok,  mint  e  gazdag 
városnak  lakosai.  Én  az  Istennek,  Pária  létemre, 
úgy  szolgálhatok,  amint  lelkiismeretem  legjobbnak 
találja  és  ha  önnön  magamnak  barátja  vagyok, 
senkitől  sincsen  mit  tartanom. 

Egy  darabig  még  a  város  vidékében  maradtam. 
Legalább  éjszakánkint  boldog  voltam  és  csak  ez 
s  amaz  ételekből  éltem,  melyeket  a  gyermekek 
vagy  a  szülők  boldogult  rokonaiknak  sírhalmaira 
tenni  szoktak.  A  sírok  közt  lakván,  megtanultam, 
kevésre  becsülni  a  földet,  szeretni  az  embert. 
Legalább  éjszakárikint  boldog  voltam  és  csak  ez 
is  már  felette  sok  volt. 

De  végre  csak  érzettem  mégis  és  fájdalmasan 
érzettem,  hogy  magam  vagyok.  A  Páriák  között 
kerestem  tehát  magamnak  jó  barátot,  kivel  Ínsé- 
gemet örömeimmel  együtt  felosszam.  A  balgatag 
vélekedések    oktalan    állatokká    tették    őket ;    elég 

szerencsétlenek  pedig  nem  voltak  még  arra,  hogy 
belólük  emberek  válhassanak. 

Azonban  találtam  mégis  nemsokára  egy  érzé- 
keny, háládatos,  hű  és  tántoríthatatlan  jó  barátot, 
nem  az  emberek  között,  hanem  az  oktalan  állatok 
között.  Ezen  ebecskét  értem.  Ezt  mondván,  ölébe 
vette  kutyáját  és  megczjrógatta.  Az  asszony  és  a 
leány  is  magukhoz  hittak  és  megsimogatták,  mintha 
e  kegyességgel  hálálni  akarták  volna  urához  való 
hűségét.  Kicsinyke  volt,  mikor  az  úton  találtam, 
monda  tovább  az  öreg ;  s  mivel  urát  elvesztette, 
az  éhség  már  majd  agyon  kínozta  volt.  Fölnevel- 
tem és  ő  engemet  ezért  szeretett  és  tőlem  többé 
el  nem  vált. 

Nagy  nyereség  volt  nekem,  eleven  valót  találni, 
mely  szeretett;  de  szívem  vele  meg  nem  eléged- 
hetett, mivel  emberi  társaság  után  sóhajtozott. 
A  kegyes  Istenség  többet  adott,  mintsem  remény- 
leni mertem  ;  egy  jó  feleséget. 

Itt  az  asszony  fölkelt,  oda  ment  férjéhez,  meg- 
nyomta kezét  és  rámosolygott. 

Szavait  folytatván  az  öreg,  egy  éjszaka,  úgy- 
mond, ismét  a  Bráminusoknak  temetőjében  voltam. 
Egy  sóhajtást  hallván,  körültekintettem  magamat 
s  a  holdvilágnál  egy  ifjú  Braminát  láttam  láng- 
szinű  fátyollal  félig  betakarva.  Tekintetére  ily  asz- 
szonyságnak,  ki  halálos  ellenségeimnek  neméből 
való  volt,  két  lépésnyire  szöktem  vissza  ijedtem- 
ben. Ételeket  rakott  ő  édes  anyjának  sírjára,  ki 
magát  egynéhány  nap  előtt  meghalt  férjével  eleve- 
nen elégettette.  Leborult  azután  zokogva  a  sírra 
s  könnyhullajtásival  megáztatta  és  karjaival  meg- 
ölelte a  földet,  mely  édes  anyjának  hamvait  befödte. 

Borzadásom  elenyészett,  mihelyt  sírni  hallottam. 
Boldogtalanabb  volt  ő  nálamnál.  Én  legalább  nyu- 
godalomban élek  síromnak  szélén,  mondám  magam- 
ban, de  te  I  —  Sorsa  jutott  eszembe,  ha  talán  férj- 

nél  volna  és  férje  meghalna.  Ah !  én  csak  akkor  ha- 
lok meg,  mondám  ismét  magamban,  mikor  saját 
órám  elérkezik;  de  tégedet,  ha  tulajdon  halálod 
a  sírba  nem  dönt  is,  férjednek  halála  fog  ifjú 
létedre  a  lángok  közé  lökni.  E  gondolatra  könyö- 
rületességből  sírni,  zokogni  kezdtem.  Rám  vetvén 
szemeit  s  Páriát  látván  bennem,  elfordult  s  a  fá- 
tyollal egészen  betakarván  magát,  elment. 

Más  éjszakára  ismét  oda  mentem.  Ó  is  elérke- 
zett és  édes  anyjának  sírjára  még  több  eledelt 
rakott,  azt  gondolván,  hogy  azokra  szükségem  lesz. 
Mivel  pedig  a  Braminusok  amaz  eledeleket,  me- 
lyekkel rokonaiknak  sírjait  megrakják,  méreggel 
szokták  vegyíteni,  hogy  azoktúl  a  Páriákat  elijesz- 
szék ;  6  csupán  csak  különféle  gyümölcsöt  hozott, 
melyeket  méreggel  megrontani  nem  lehet ;  érté- 
semre akarván  ez  által  adni,  hogy  azokat  nekem 
szánta. 

Hozzám  való  könyörületességc  nagyon  megille- 
tett. Ez  volt  az  első  emberi  szív,  melynek  hozzám 
való  hajlandóságát  láttam.  A  gyümölcs  mellett 
térdre  estem  s  megáztattam  azokat  könnyhullajtá- 
simmal.  Háladatosságomat  akarván  viszontag  mu- 
tatni, oly  virágokat  szedtem,  melyek  minálunk  hálá- 
datos szívet  jelentenek  s  a  gyümölcsre  tettem,  a 
nélkül,  hogy  ezt  megillettem  volna. 

A  következendő  éjszaka  szívragadó  örömmel  és 
reszketve  láttam,  hogy  háladatosságomat  meg  nem 
vetette.  A  virágok  még  frissek  voltak,  mivel  vízzel 
meghintette ;  a  sírtól  pedig  távolabb  egy  új  kosár 
gyümölcs  állott.  A  háladatosság  felbátorított.  Szó- 
lani vele  nem  mertem,  nehogy  megbántsam.  Hogy 
tehát  szivemnek  érzeményeit  mégis  tudtára  adjam, 
oly  virágokat  szedtem,  melyek  minálunk  mély  tisz- 
teletet jelentenek  s  a  kosárba  tettem. 

A  virágok  másnap  reggel  frissek  voltak,  mert 
vízzel    meghintette.    Szinte    tántorogtam    örömöm- 

ben,  hogy  tiszteletemet  kedvesen  fogadta  s  meré- 
szebb lettem.  Reszkető  kézzel  tettem  a  követ- 
kezendő éjszaka  a  kosárba  Mugri  virágot,  a  szere- 
lemnek jelét,  ama  virágokhoz,  melyek  tiszteletet 
jelentenek.  Áttekertem  pedig  fekete  virágokkal, 
értésére  akarván  adni,  hogy  hozzá  való  szerelmem 
szerencsétlen.  A  hajnalnak  első  sugarával  oda  sza- 
ladtam a  sírhoz.  Szivem  képtelenül  dobogott,  ke- 
zeim reszkettek.  A  Mugri  virág  elhervadt,  mert 
vízzel  meg  nem  hintette.  A  többiek  frissek  voltak. 
Hangos  kiáltással  borultam  a  sírra  és  szívemet  a 
búbánat  egészen  elfogta. 

Az  alkonyodó  nappal  reménységem  nevekedni 
kezdett.  Fekete  kelyhű  és  lángszinű  tulipánt  tet- 
tem a  gyümölcsre,  mint  jelenségét  ama  lángnak, 
mely  szívemet  emésztette.  Majd  azután  magamat 
a  sírhalmok  mögé  vontam.  A  Bramina  elérkezvén, 
körülnézte  magát.  A  tulipánt  sokáig  vizsgálván, 
nagyot  fohászkodott.  A  többi  virágokat  vízzel  meg- 
hintette, de  a  tulipánt  nem ;  jóllehet  azt  még  az 
öntözés  alatt  is  sokáig  nézegette.  Egyszer  még 
vissza  is  tért,  hogy  a  tulipánt  megöntözze  ;  de  út- 
jában megállván,  az  égre  vetette  szemeit,  nagyot 
fohászkodott  és  kezét  szívérc  tévén,  elment. 

Szebb  gyümölcsöt  nem  hozhatott  volna,  mintsem 
nekem  azon  éjszaka  hozott,  de  ah!  a  fájdalommal 
és  reménységgel  oly  tele  volt  szívem,  hogy  aján- 
dékát meg  sem  kóstolhattam.  A  reménység  ben- 
nem este  felé  ismét  elhatalmasodott.  A  gyümölcsre 
tövises  rózsát  tettem,  mely  reménységemet  kínom- 
mal együtt  jelentse.  Ah  1  mely  nagy  volt  másnap 
keserűségem,  mikor  elhervadott  rózsámat  a  sírtól 
távolabb  a  földön  találtam.  Kevés  híja  volt,  hogy 
eszemet  a  fájdalom  meg  nem  zavarta.  Eltökéltem 
tehát  magamban,  hogy  megszólítom. 

Az  éjszakával  ő  is  elérkezett.  A  sírhalom  mögül 
kiosontván,    letérdepeltem    előtte.     Nyelvemen    el- 

haltak  az  igék.  Reszkedtem,  zokogtam  s  a  nélkül, 
hogy  egy  szót  ejtettem  volna,  ismét  rózsát  aján- 
lottam neki. 

Ó  el  akart  menni  ;  én  pedig  előtte  a  porba  bo- 
rulván, átfogtam  lábait.  Körülnézvén  magát,  azután 
pedig  reám  tekintvén,  nagyot  fohászkodott  s  vég- 
tére így  szólott  hozzám :  Szerencsétlen !  te  nekem 
szerelemről  szólasz,  én  pedig  nemsokára  megszű- 
nők lenni ! 

Erre  én  az  égre  emelvén  karjaimat.  Megszűnsz 
lenni?  mondám,  tele  rémüléssel;  te,  életemnek  egy 
istápja !  te  szűnsz  meg  lenni  ? 

Férjem  meghalálozott,  monda  a  Bramina.  Gyer- 
mekkoromban adtak  neki  szülőim  feleségül.  A  mely 
farakás  az  ő  holttestét  megemészti,  az  engemet 
is  hamuvá  teend.  Isten  hozzád!  Eredj  és  felejts 
el  I  Harmadnap  múlva  sírj  itt,  ha  hozzám  jó  vagy, 
hamvaimon. 

Nyelvem  még  sem  lévén  képes  szólani,  átfog- 
tam térdeit  és  könnyeimmel  megáztattam.  Végre 
imigy  szólítottam  meg:  Boldogtalan  Bramina!  te 
halni  akarsz?  És  kicsoda  kényszerít  tégedet  erre 
szépségednek  virágjában?  A  te  nemed?  óh!  szag- 
gasd el  ama  köteleket,  melyek  tégedet  hozzá  és 
irtóztató  törvényéhez  lecsatolnak.  Ezt  te  megtehe- 
ted. Légy  feleségem !  Semmim  sincs,  a  mivel  meg- 
kínálhatnálak, szívemet  kivévén,  mely  tégedet  soha 
cl  nem  felejt. 

Rám  függesztvén  egy  darabig  szemeit,  melyek 
illetődéssel  tele  voltak,  ah  !  a  halált  én  elkerüljem, 
úgymond,  hogy  gyalázatba  essek?  Ha  szeretsz, 
hagyj  engem  inkább  meghalni. 

Hogy  gyalázatba  ess?  Szép  Bramina  1  nem  azért 
akarlak  én  tégedet  keserűségedtől  megmenteni, 
hogy  az  enyémmel  megterheljelek.  Ha  te  a  gyalá- 
zattól  félsz,  siess  velem  a  legmélyebb  erdőbe,  hol 
magunkat    könnyen    elrejthetjük.    Az    emberekben 

egek  bennünket  el  nem  hagynak.  Siess,  kérlek  és 
ne  kétkedj.  A  szerelem,  az  éj,  sót  még  szeren- 
csétlenséged és  ártatlanságod  is,  mind  részeden 
állanak,  menekedésedre  e  jó  alkalmatossággal  szem- 
látomást kedvezvén.  Ne  mulassz,  szerencsétlen  öz- 
vegy I  Férjednek  holtteste  várakozik  már  reád  és 
a  farakás  készen  áll,  mely  férjeddel  együtt  föl- 
emésszen. 

Nagyot  fohászkodván,  érzékeny  tekintetet  vetett 
édes  anyjának  sírjára,  azután  pedig  szemeit  az  égre 
emelte.  Én  térden  állva  a  rózsát  még  akkor  is 
elejébe  tartottam.  Rám  nézvén,  jobbját  jobb  ke- 
zembe bocsátotta,  baljával  pedig  a  rózsát  tőlem 
elvette.  Felszökvén  térdeimről,  szívragadó  öröm- 
mel karjai  közé  rohantam.  Megfogván  azután  ke- 
zét, elsiettem  vele.  Fátyolát  a  Ganges  vizébe 
vetettem,  azt  akarván  ez  által  rokonaival  elhitetni, 
hogy  a  vízbe  ugrott.  Éjszakánkint  a  víz  mellett 
mentünk,  nappal  pedig  a  bambusznád  között  tar- 
tózkodtunk. 

E  vidékbe  értünk  végtére,  melyet  a  hadakozás 
megnéptclenített.  Behatoltunk  e  völgybe,  melyet  a 
szomszédságnak  előbbeni  lakosai  egy  rossz  lélek 
hajlékának  tartottak.  Itt  építettem  magamnak  c 
kunyhót,  itt  neveltem  magamnak  e  kertet.  Hitvese- 
met úgy  tiszteltem,  mint  a  napot,  úgy  szerettem, 
mint  a  holdat,  ö  nekem  mindenem  volt,  én  neki 
mindene  voltam.  Az  emberek  számkivetettek  ben- 
nünket társaságokból,  de  mink  magunknak  elegen- 
dők voltunk,  ó  engemet  szeretett,  mert  a  haláltól 
megmentettem.  Én  őtet  szerettem,  mert  engemet 
megboldogított  és  még  most  is  boldogít. 

Itt  az  öreg  felkelvén,  megölelte  hitvesét,  kinek 
szemei  örömkönnyekbe  borultak. 

Azután  anya  lett,  így  folytatá  beszédjét  az  öreg. 
Nahida  leányomat  szülvén,  boldogságunkat  nagyon 

megöregbítette.  Azóta  semmi  híjával  sem  vagyunk. 
Világunk  és  a  mi  több,  édes  és    ártatlan    örömök- 
kel teljes  világunk  e  völgy.  Itt  valóban  semmi  híjá- 
val sem  vagyunk.  Van  mindenünk,  a  mit  kívánunk. 
Nahida    ezt    hallván,    mélyen    fohászkodott    s    a 
grófra  tekintvén,  elpirult.  Az  öreg  ölében    tartván 
hitvesét,    bizonyossá    tette  a    felől,  hogy    szerelme 
és  barátsága  által  kimondhatatlanul  boldog.  Azután 
a  grófhoz  fordulván:  Te,  úgymond,  jó  ifjúi  csodál- 
kozni látszol    azon,  hogy    magamat  boldognak  tar- 
tom. De  hidd  el,  hogy  valóban  boldog  is  vagyok ; 
boldogabb,    mint    Indiának    akármelyik    lakosa,  ün 
itt  magányosan    élek,  a    nélkül,  hogy    engemet  va- 
laki  ismerjen.  Valamennyi  Indiánusok  között  nekem 
egyedül   szabcd  az,  hogy    egyenes  szivű,  könyörü- 
letes,   igazságszerető,     istenfélő    és    vendégszerető 
legyek.    Alacsonyságom  által    elkerülöm  nemcsak  a 
sorsnak  csapásait,  hanem  még  az  emberi  vélekedé- 
seknek üldözéseit  is.  Mi  hijával  vagyunk?  Én  hit- 
vesemet szeretem.    Nahida   itt  ismét  nagyot  sóhaj- 
tott. Gyermekem    van,  ki  engemet   anyjával  együtt 
szeret.  Még  a  madarak  is  szeretnek,  melyek  ágai- 
mon laknak,  mivel    őket    legkisebbel    sem  bántom. 
A  gróf  megölelte  néma  tisztelettel  az  öreg  em- 
bert. Soha  embzrt    érzékenyebb    szívvel   még  nem 
ölelt.  Melle    nagyon    tele  volt  illetődéssel.  Kiment 
a  galyasból    s    gondolatokba    merülvén,  a  narancs- 
fák alatt  fel  s  alá  sétált.  A  madarak  százféle  gyö- 
nyörű dalszózattal    fogadták    ezen    új  vendéget  az 
ártatlanságnak    honában.    A    gróf   eleinte    szomorú 
volt,  de  szomorúsága    kevés   szempillantások  múlva 
tiszta  örömre  derült.    Leült    egy  hantpadra  s  fejét 
könyökére  támasztván,  örömkönnyek    görgöttek    ki 
érzékeny  szemeiből. 


XXX. 

A    természetes    szer<Um. 

A  mint  a  gróf  ezen  ülésen  ama  galyas  felé  for- 
dította történetből  szemeit,  melyben  Nahidát  hagyta, 
maga  mellett  látta  ezen  ártatlan  leányt  állani  és 
mosolyogni,  óh  I  ne  sírj,  szép  ifjúi  monda  Nahida 
édes  és  bizodalmas  szózattal,  mely  a  gróf  szívébe 
mélyen  behatott ;  ne  sírj,  kérlek  1  Oly  vidám  va- 
gyok én,  mióta  te  itt  vagy,  hogy  ki  nem  mond- 
hatom: mert  én  azóta,  hogy  nálunk  mulatsz,  semmi 
hijával  sem  vagyok.  Fátyolának  szélét  kezébe  vévén 
a  gróf,  megtörlötte  vele  szemeit.  Nahida  melléje 
ülvén  és  szeme  közé  mosolyogván:  Nézd,  úgymond, 
kezével  a  környékre  mutatván,  mily  szép  itt  körü- 
löttünk minden  1  Légy  jó  kedvű,  mert  én  tégedet 
szeretlek. 

Te  engemet  szeretsz  ?  jó  Nahida !  kérdezé  a 
gróf,  kezei  közé  vévén  és  megnyomván  kezét. 
A  te  kedvedért  nem  szomorkodok  többé, 

Jösz-e  velem,  monda  Nahida,  a  mugribokorhoz  ? 
Én  neked  mugrit  ígértem. 

Kezet  fogván,  elsétáltak  a  fáknak  illatozó  virági 
és  a  madaraknak  kellemetes  daliái  között  a  mugri- 
bokorhoz. Nahidának  szeme  a  grófnak  szemén 
függött. 

A  kert  szép,  de  kicsiny,  édes  Nahidám  I  monda 
a  gróf.  Ha  én  az  atyádnak  volnék,  az  egész  völ- 
gyet kertnek  csinálnám. 


Maga  melleit  lálla  ezen  drfatlan  leányt  állani. 

Verseghy  :  A  természetes  ember. 

Kicsiny?  kérdezé  Nahida,  áttekintvén  az  egész 
kertet.  Hisz  a  sétálásra  nekünk  elég  helyünk  van, 
s  azonkívül  nézd !  mennyi  gyümölcsfák  és  virágok 
elférnek  benne !  Mirevaló  volna  nekünk  a  nagyobb 
kert  ?  A  kolibri  madárkának  elég  egy  falevél.  Erre 
rak  fészket,  ezen  költi  ki  tojásait. 

Óh !  te  kevéssel  megelégedő  lélek  I  Te  tehát 
semmit  sem  kívánsz  ? 

Mit  kívánjak?  feleié  Nahida,  lesütvén,  s  azonnal 
ismét  felemelvén,  s  pirulva  a  grófra  vetvén  szemeit. 

Hallott  6  már  édes  atyjától  valamit  a  keresztény 
hitről,  melyet  ennek  a  gróf  még  az  első  éjszaka 
rövideden  lerajzolt.  Erről  tehát  a  grófnak  külön- 
féle kérdéseket  tett,  kinek  feleletei  nem  csak  mu- 
lattatták, hanem  meg  is  illették. 

Az  ebédnek  ideje  elérkezvén,  Nahida  fügefa- 
leveleket terített  egy  galyasban  a  gyepre.  Itt  ettek 
mind  a  négyen.  Bizodalom  és  belső  nyugodalom 
ragyogott  ki  szemeikből.  Nahida  a  legszebb  gyü- 
mölcsöt rakta  a  gróf  elejébe.  Édes  anyjától  tanulta 
ő  ezt,  ki  férjének  a  legjobb  gyümölcsöt  szokta 
volt  minden  ebédnél  kiválasztani.  Míg  az  öreg  be- 
szélgetett, addig  Nahida  a  grófnak  hajával  vagy 
ruhájával  játszdogált  s  a  beszédnek  közepén  egy- 
szerre megszólítván  a  grófot :  Mi  neked,  úgymond 
a  neved? 

Laczi,  feleié  a  gróf. 

Laczi  ?  monda  mosolyogva  a  leány.  Óh  Laczi  I 
maradj  te,  kérlek  nálunk  ! 

A  gróf  rá  mosolyogván,  alig  tudta  az  öreg  be- 
szédjének fonalát  megtalálni. 

Ebéd  után  nem  győzött  a  gróf  már  Nahidának, 
már  az  öregnek,  már  meg  az  asszonynak  kérdéseire 
felelni,  kik  az  európai  tartományokról  é$  szoká- 
sokról különféleképen  tudakozódtak. 

Vannak-e  Európában  is  Páriák  ?  kérdezé  egy- 
szerre az  asszony. 

Nincsenek,  Isten  kegyelniéből,  feleié  a  gróf. 
A  polgári  rendek  ugyan  minálunk  is  különfélék, 
mert  ezt  az  embernek  társaságos  életében  maga  a 
természet  szükségesnek  tette;  de  mindenikének  kö- 
zülök van  saját  becse,  saját  érdeme. 

A  természet  tette  volna  azokat  szükségeseknek? 
kérdezé  a  Pária. 

Minden  bizonynyal,  monda  a  gróf.  A  természet 
teszi  az  emberi  nemzetet  képesnek  ama  különféle 
tökéletességekre,  m3lyekhez  a  világ  kezdetétől  fogva 
lassankint  feljutott.  Ezeket  pedig  meg  nem  lehetne 
eszközölni,  ha  valamennyi  emberek  mind  csak  egy- 
féle igyekezetekben  foglalatoskodnának.  Némelyek- 
nek tehát  észszel  és  okossággal  kell  a  társaságot 
kormányozni,  némelyeknek  fegyveres  kézzel  oltal- 
mazni, némelyeknek  oktatás  által  a  jó  erkölcsökre 
vezérleni,  némelyeknek  táplálni,  némelyeknek  pedig 
mesterséges  műdarabokkal  gyönyörködtetni,  vagy 
szükségeit  enyhíteni. 

Ezt  helyesen  mondod,  feleié  neki  az  öreg. 
A  méheknek  társaságos  szövetkezésében  is  észre- 
vettem én  azt,  hogy  a  természet  különféle  méh- 
nemekre  osztotta  fel  az  egész  társaságnak  külön- 
féle munkáit.  Némelyek  csak  nemzenek,  némelyek 
pedig  mézet  gyűjtenek. 

Olyformán  van  a  dolog  a  hernyóknak  nemében 
is,  melyekből   a  lepkék  támadnak. 

Ily  beszélgetések  között  hamarább  beesteledett, 
mintsem  reméllették.  Nahida  a  grófnak  oldalától 
cl  nem  szakadhatott.  Elfelejtette  ő  virágjait  meg- 
öntözni, madárfészkeit  meglátogatni,  az  öreg  ma- 
daraknak a  szokott  eledelt  kihinteni.  Ma  Nahida 
csak  a  grófnak  élt. 

Éjszakára  Nahida  neki  puha  ágyat  készített  és 
virágokkal  meghintette.  Tízszer  is  adtak  egymás- 
nak kezet,  minekelőtte  elválhattak.  Ezen  éjszaka 
volt  az  első,  melyet  Nahida  egész  életében  nyűg- 

hatatlanul  töltött.  Sóhajtásait  hallván  az  atyja,  mi 
bajod  ?  úgymond,  Nahida  I  —  Laczitól  nem  álha- 
tók, feleié  a  leány,  s  megfordulván,  ismét  a  szép 
jövevényről  kezdett  álmodozni. 

Más  nap  korán  reggel  vitt  már  neki  egy  kosár 
virágot  és  gyümölcsöt.  A  gróf  még  aludt.  Nahida 
virággal  csendesen  meghintette,  azután  térdeire 
bocsátkozván,  arczvonásait  mind  átvizsgálta. 

A  gróf  felébredvén,  az  én  szép  Nahidám  !  úgy- 
mond. Nahida  megmaradt  térdein  az  ágy  mellett 
és  mosolygott.  Te  oly  édesen  aludtál,  Laczi !  úgy- 
mond ;  de  én  nem  alhattam.  Képedet  láttam  szün- 
telen előttem  lebegni.  Az  éjnek  árnyékában,  s  a 
felkelő  napnak  sugarában,  mely  a  sűrű  leveleken 
keresztül  ágyamhoz  osont,  mind  csak  a  te  ké- 
pedet láttam.  Én  semmit  sem  aludtam. 

A  gróf  felkelvén  megölelte  és  kezét  megcsókolta. 
Nahidának  szemei  könnybe  borultak.  Szép  Nahida  ! 
te  sírsz  ?  kérdezé  a  gróf. 

Nem  tudom,  feleié  Nahida,  mit  tartsak  e  sírás- 
ról ?  Könnyeim  nem  fájdalmasak.  A  mellett,  hogy 
sírok,  szívemet  az  öröm  bájolja.  Laczim!  édes  jó 
Laczim !  monda  azután,  melléhez  szorítván  a  grófot. 
Azon  szempillantásban  belépett  hozzájuk  az  öreg 
Pária.  Te  már  itt  vagy?  Nahida! 

Már  hajnaltól  fogva,  feleié  a  leány.  Csak  imént 
ébredt  fel.  Virágokkal  hintettem  meg,  mikor  még 
aludt. 

Engem  pedig  ma  elfelejtettél,  úgy-e? 
Nem  felejtettelek.  A  te  ágyadat  is  meg  akartam 
hinteni  ;  de  mivel  Laczi  oly  édesen  aludt,  elkés- 
tem. Míg  édes  atyjával  így  beszélt,  a  grófnak  ke- 
zét szüntelen  melléhez  szorítgatta,  és  szemeit  róla 
el  nem  fordította. 

Kimentek  azután  mindnyájan  a  kertbe,  hol  egy 
asztalt  az  asszony  gyümölcscsel  már  előre  meg- 
rakott. Az  asszony  gyümölcsöt  nyújtott  a  grófnak ; 

Veneghy  :  A  természetes   ember.  i   y 

de  6  abból  evett,  melyet  neki  Nahida  adott.  Na- 
hida  örömében  ugrált  és  tapsolt,  szüntelen  azt 
hajtván  :  Anyám  I  az  enyémből  eszik.  Nézdsze  I  az 
enyémből  eszik. 

S  hát  talán  megharagudnál,  kérdezé  az  anyja, 
ha  az  enyémből  enne  ? 

Nem    haragudnék,  édes    anyám !  feleié    Nahida, 

egyszerre  elkomorodván  ;  hanem emlékezel-e 

még  róla,  hogy  én  az  atyámnak  sokszor  gyümöl- 
csöt hoztam  ;  szedtél  neki  te  is ;  ő  pedig  a  tiéd- 
ből  evett,  mert  tégedet  jobban  szeretett.  Laczi  tehát 
az  enyémből   eszik. 

A  grófnak  szíve  örömében  szinte  lebegett,  mikor 
az  ártatlanságnak  és  a  természetes  szívnek  ezen 
együgyű  nyelvét  hallotta. 

A  reggeli  étel  után  elment  a  gróf  a  kertből, 
hogy  a  kunyhó  előtt  fekvő  szép  völgyet  megte- 
kintse. Nahidái  arra  kérte,  hogy  a  kertben  marad- 
jon. Elkísértette  mégis  egész  a  kunyhónak  ajta- 
jáig, s  komor  szemmel  nézett  utána,  mikor  a  fá5| 
közé  eltűnt. 

A  gróf  egy  fának  árnyékában  leült,  és  Nahidá- 
ról  gondolkodott.  A  galyak  közt  még  innen  is 
látta  fehér  köntösét  átragyogni  ;  a  mi  őt  bizo- 
nyossá tette  a  felől,  hogy  még  most  is  ott  áll,  a 
hol  hagyta  és  hogy  visszaérkezésére  várakozik. 
A  gróf  felette  nagy  szívességet  érzett  magában 
ezen  ártatlan  emberekhez,  és  nem  örömest  gondol- 
kodott amaz  óráról,  melyben  őket  elhagyni  kény- 
telen lészen.  Nahida  sorsán  kiváltkép  sajnálkodott. 
óh  mily  iszonyú  dolog,  monda  magában,  a  sze- 
rencsétlen szerelemnek  kesergései  között  a  magá- 
nyosságban elsínleni  I  Ez  pedig  az  ő  sorsa  I  Nagy 
vonzást  érzett  ő  magában  e  leányhoz :  de  egyszer- 
smind azt  is  érzette,  hogy  szíve  tele  van  még 
Manazinak  képével  és  kellemetességével.  Ha  Na- 
hidának    ártatlanságát    és    szépségét    meggondolta. 

azt  kívánta,  hogy  bár  csak  vele  hamarább  meg- 
ismerkedett volna,  mint  Manczival.  Azután  nyug- 
hatatlanító  álmodozásokba  merült.  Már  el  akarta 
hagyni  Nahidát,  a  nélkül,  hogy  tőle  búcsút  vegyen, 
már  meg  arra  hajlott,  hogy  ezen  ártatlan  szépség- 
nél  maradjon.  Végtére   maga  sem  tudta,  mit  akar? 

A  völgyet  akarta  volt  megnézni ;  de  most  már 
elfelejtkezett  róla  s  egy  órányi  elmefuttatás  után 
a  kunyhóba  visszatért.  A  mint  a  fák  közül  kiérke- 
zett, Nahida  el  nem  tűrhette  tovább,  hanem  ele- 
jébe szaladt,  megölelte  és  hosszas  elmaradását  ér- 
zékeny szemrehányással  fedte.  Leült  azután  vele 
a  kunyhó  előtt  a  gyepre,  rá  függesztette  tekinte- 
tét, a  nélkül  hogy  csak  egy  szót  is  ejtett  volna,  s 
már  kezét  nyomta  meg,  már  szeme  közé  mosoly- 
gott, már  meg  szívére  tette  kezét  és  dobogásában 
gyönyörködött.  A  gróf  megcsókolván  végtére  ke- 
zét, belső  nyughatatlansággal  vizsgálta  e  kelleme- 
tes leánykát,  kinek  szemeiből  mennyei  kegyességet 
és  érzékeny  szerelmet  látott  tündökleni.  Elmene- 
teléről ma  még  nem  gondolkodhatott.  Felkelvén  a 
gyepről,  Nahida !  úgymond  szelíd  komorsággal, 
menjünk  az  atyádhoz ! 

Nahida  felkelvén  és  magát  körültekintvén,  mely 
kellemetes  itt,  úgymond,  a  környék.  Halk  szózat- 
tal mondotta  ő  ezt,  mintha  érzékenységeit,  melyek 
szívét  e  helyen  elfogták,  még  csak  saját  szavának 
hangjával  sem  akarta  volna  háborgatni.  A  gróffal 
azután  a  kertbe  ment. 

Nahida  1  a  palántákat  kellene  megöntöznöd, 
monda  neki  az  atyja.  Nahida  szomorúan  a  grófra 
tekintett  Segítselek-e?  Nahida!  kérdezé  a  gróf. 
Nahida  minden  egyéb  felelet  helyett  a  nyakába 
borúit  és  könnyezett.  Elmentek  együtt  a  pslántak- 
hoz.  Nahida  az  árnyékban  ülést  csinálván  a  gróf- 
nak, ide  ülj,  úgymond,  drá):;a  Laczim !  Most  már 
a  palántákat  örömest    öntözöm.  Oda  vezetvén    az- 

után  a  grófot  az  Üléshez,  áh  I  úgymond,  ha  csak 
látlak  is,  már  is  könnyebb  a  szívem.  A  gróf  segí- 
teni akart  neki.  Azt  nem  engedhetem  meg,  monda 
Nahida,  mert  elfáradnál.  A  gróf  ellenben  ajánlá- 
sától el  nem  állott.  Együtt  hordottak  tehát  vizet  a 
forrásból,  mely  a  kertnek  végén  egy  kősziklából 
csurgott.  Nahida  neki  a  kisebb  edényt  adta  és 
nagyon  örült,  hogy  ezt  a  gróf  észre  nem  vette. 
Utjokban  kezet  adtak  egymásnak.  Nahida  sokszor 
letette  az  edényt  a  földre,  s  a  gróf  mellére  ho- 
morítván fejét,  óh  Laczim  I  monda  érzékenyen !  óh 
édes  Laczim  I 

A  nap  ismét  elrepült.  Mosolyogva  nézte  Nahida 
a  napot,  mikor  a  narancsfák  mögé  el  alkonyodott. 
Mily  gyorsan  fut  ma  a  nap,  atyám !  úgymond. 
Nézdsze !  már  amott  van. 

Nekem  is  oly  gyorsan  futott  valaha,  monda  mo- 
solyogva az  öreg,  az  első  esztendőkben  e  völgy- 
nek kellemetességei  között. 

A  gróf  lesütvén  szemeit,  homlokára  szögezte  ke- 
zét, mely  alól  Nahidára  lopva  tekintgetett,  ki  a 
napot  nézvén,  fejét  rázogatta.  Szegény  leányka  I 
monda  magában.  El  kell  nekem,  látom,  innen  siet- 
nem, minekelőtte  szép  szívéből  a  nyugodalom  el 
nem  enyészik.  Atyám !  monda  este  az  öregnek, 
merre  kell  nekem  innen  menni,  hogy  a  víz  partjá- 
hoz jussak? 

Nahida  e  szóra  sebesen  hozzájuk  fordult.  Hát 
csak  el  akarsz  már  bennünket  hagyni?  jó  ifjú! 
monda  az  öreg.  Nahida  elkiáltván  magát,  a  gróf- 
nak karjai  közé  omlott.  Kérlek  Laczi  1  az  Istenre 
kérlek,  ne  menj  még  el !  Földi  Istenség  gyanánt 
foglak  szeretni.  Maradj  nálunk !  Én  neked  szövök, 
palántákat  ültetek,  mindent  a  világon  örömest  meg- 
teszek, csak  maradj   nálunk  I 

A  gróf  lesütötte  szemeit,  nem  tudván,  mire  tökélje 
el  magát?  Nahidának  kezét  nem  merte  megszorítani. 

Az  öreg  erre  a  grófnak  egyik  karját  megfog- 
ván, melléhez  szorította,  a  másikat  az  asszony 
emelte  fel  ajakihoz,  Nahida  pedig  oly  tekintettel 
állott  előtte,  melyből  a  legérzékenyebb  keserűség 
és  kérlelés  szólott.  Maradj  nálunk!  monda  az 
öreg.  Tedd  még  legalább  egynehány  napig  bol- 
doggá házamat,  mely  tégedet  kimondhatatlanul  sze- 
ret. Gyarapítsd  csak  ezzel  is  örömünket,  melynek 
virágzása  oly  annyira  tőled  függ. 

Nahidánaic  arczain  sűrűen  folytak  le  a  könnyek. 
Zokogva  közelítvén  a  grófhoz,  s  mellére  bocsát- 
ván fejét,  Laozim!  édes  Laczim!  monda  keseregve, 
ne  hagyj  el  bennünket!  Ha  te  elmégy,  én  minden 
bizonnyal   meghalok. 

Itt  maradok  még  egynehány  napig,  monda  a 
gróf  mély  illetődéssel.  Nahida  e  szóra  megölelte, 
melléhez  szorította,  s  az  örömtől  magán  kívül  el- 
ragadtatván, a  grófnak  karjai  között  elcsüggedt, 
óh  édes  Laczim !  monda  csendes  szózattal,  maradj 
nálunk  !  Életemet  adom  érted,  csak  maradj  nálunk. 
Mindent  elkövetek,  hogy  megboldogítsalak.  Az  ár- 
nyékba fektetlek,  s  míg  ott  nyugszol,  hűs  levegőt 
legyezek  reád.  Saját  munkámon  kívül  még  a  tiédet 
is  mind  elvégzem.  Óh  édes  Lacziml  maradj  nálunk. 

A  gróf  megigérte,  hogy  még  egy  ideig  nálok 
marad;  mire  mind  a  hárman  versengve  mutatták 
neki  mindennemű  móddal  háladatosságukat  és  szív- 
ragadó örömüket.  Semmi  azonban  a  grófot  úgy 
meg  nem  illette,  mint  ama  mód,  melylyel  örömét 
Nahida  mutatta.  Felugorván  üléséről,  elment  a 
nyílt  helyre,  mely  a  kert  közepén  volt,  s  a  porba 
borült.  A  gróf  őt  beszélni  és  zokogni  hallotta. 
Mit  csinál  amott  Nahida  ?  kérdezé  a  gróf  az  öreg- 
től. Imádkozik,  feleié  az  öreg,  felvetvén  nagy  ille- 
tődéssel nedves  szemeit  az  égre.  Nahida  vissza- 
térvén, a  grófnak  kezét  megcsókolta.  Nahida  imád- 
kozott ?  kérdezé    tőle    az  anyja.  Megköszöntem  a 

jó  Istennek,  feleié  Nahida  siránkozva,  hogy  Laczi 
nálunk  marad  ;  mert  ha  ő  elmegy,  nekem  meg  kell 
halnom. 

És  te  jó  szívű  ifjú  !  monda  a  grófnak  az  asszony, 
képes  volnál-c  arra,  hogy  e  szegény  leányt  meg- 
öljed? 

A  gróf  megölelte  Nahidát  és  szívéhez  szorította. 
Erre  én  képes  nem  vagyok,  úgymond.  Nahida !  te 
az  én  húgom  vagy ;  én  pedig,  öregek  I  a  ti  fiatok 
vagyok. 

Nahida  ezt  hallván,  nagy  örömre  fakadt  és  sírva 
szökdösvén  egyiktől  a  másikhoz,  Laczi  nekem  bá- 
tyám, monda,  én  pedig  húga  vagyok  í 

Ismeretlen  indulatok  lobbantak  fel  a  grófnak 
mellében,  a  legderültebb  öröm  és  a  kéjjel  teljes 
megelégedés  össze  olvadván  a  fájdalmas  nyugha- 
tatlansággal. Nagyot  sóhajtván,  mi  lesz  ebből  ? 
úgymond  magában,  s  minekutána  még  egyszer  só- 
hajtott volna,  Nahidának  szökdöséseirc  elmosolyo- 
dott. 

Korábban  akarván  a  gróf  lefeküdni,  panaszkodott, 
hogy  nagyon  elfáradt.  Nahida  bevezette  a  kuny- 
hóba s  megvetvén  az  ágyát.  De  csak  nem  vagy, 
úgymond,  mégis  mindennap  ily  fáradt  ?  Nézz  csak 
engem,  mily  friss  vagyok !  Mintha  most  keltem 
volna  fel  az  ágyból.  Egész  éjszaka  melletted  ülhet- 
nék és  szemeim,  tudom,  egész  reggelig  nyitva  ma- 
radnának, csak  tégedet  láthassanak.  Majd  ha  más- 
szor oly  nagyon  meg  nem  fáradsz,  mint  ma,  akkor 
az  öregek  menjenek  bár  feküdni,  ha  tetszik ;  mi 
a  galyasban  együtt  maradunk.  Ah  édes  Laczim ! 
mikor  te  karjaim  között  vagy,  akkor  nekem  oly 
könnyű  a  szívem,  hogy  ki  nem  mondhatom.  Mel- 
lem ugyan  olyankor  nagyon  szoros,  úgy  hogy  só- 
hajtoznom kell  és  mégis  vidám  vagyok  mellette. 
Sírnom  kell,  mintha  valamim  fájna  és  mégis  azt 
érzem  magamban,  hogy  ily  boldog  még  soha  sem 

voltam.  De  te  elfáradtál,  édes  Laczim?  Aludj  éde- 
sen !  Jó  éjszakát! 

A  gróf  még  karjánál  fogva  tartván,  érzékeny 
lélek!  úgymond.  Maradj  még,  ha  kedved  tartja. 

Nálad  maradjak?  kérdezé  Nahida  örvendezve, 
óh !  szívesen  itt  maradok.  Karomon  aludj  el,  m'g 
másik  kezemmel  reád  hűs  levegőt  legyezek,  óh 
Laczi !  ha  te  engrm  elhagynál !  De  te  ezt  nem 
cselekszed.  Te  itt  maradsz  nálunk,  vagy  ha  elmégy, 
elviszed  magaddal   Nahidát  is. 

És  te  eljönnél  velem?  kérdezé  eleven  figyelem- 
mel a  gróf. 

Valahová  neked  tetszik,  feleié  Nahida.  Ah !  de 
ha  téged  valahol  az  úton  a  tigris  szétszaggatna  I 
Ezt  mondván,  megborzadott,  s  a  grófot  magához 
szorította,  mintha  ölébe  akarta  volna  a  tigris  elől 
rejteni  Akkor  azután  a  tigris  a  szegény  Nahidát 
is  elszaggatná.  Óh !  maradj  te  inkább  nálunk,  édss 
Laciim!  A  mi  kunyhónkhoz  és  a  mi  kertünkbe  a 
tigrisek  nem  hathatnak. 

A  gróf  nagyot  sóhajtván,  megigérte,  hogy  cl 
nem  hagyja;  azután  pedig  megölelvén:  Most  már, 
úgymond,  édes  Nahidám  I  eredj  feküdni.  Én  álmos 
vagyok.  Holnap  korán  felkeljünk,  és  e  dologról 
bővebben  szóljunk. 

Óh!  ne  űzz  el  magadtól,  édes  LaczimI  monda 
Nahida  esedezve.  De  hiszen  ma  elfáradtál  ;  én  te- 
hát elmegyek,  hogy  kialhasd  magadat.  De  Nahidát 
el  nem  hagyod,  úgy-c  ?  Jó  éjszakát!  HolnajJ  korán 
felkeljünk.  Nemde?  Fe  1  keltsél ek-e?  Jó  éjszakát! 

Az  ajtóban  még  egyszer  megállott  és  a  grófnak 
erőszakot  kellett  magán  tenni,  hogy  vissza  ne  híja. 
Végre  eltűnt  s  a  kertbe  ment,  hol  még  egy  dara- 
big sírt  és  álmodozott.  Visszatérvén,  a  grófnak  aj- 
taján hallgatódzott  és  sóhajtozni  hallván,  vele  együtt 
sóhajtozott,  de  háborgatni    mégis  nem    merészelte. 


XXXI. 

A    természetes    szerelemnek    firOmci 

Más  nap  reggel,  a  napnak  első  sugarával  a  gróf- 
nál termett  Nahida.  Fel  akarta  költeni,  a  mint 
megígérte;  de  a  gróf  szintén  oly  keveset  aludt,  mint 
Nahida.  Abban  forrott  az  ő  esze  egész  éjszaka, 
mikép  egyesíthetné  össze  boldogságát  Nahidáéval, 
a  nélkül  hogy  ennek  szülőit,  vagy  az  öreg  grófot 
megszomorítsa.  Hogy  Nahida  vele  Európába  el- 
költözik és  hozzá  való  szeretetből  meg  is  keresz- 
telkedik, arról  legkisebbet  sem  kételkedett.  Az 
öreg  Pária  mindenkor  nagy  örömet  mutatott,  mikor 
neki  az  európai  törvényeket  és  szokásokat  a  ke- 
resztény religiónak  szelid  rendtartásával  együtt  le- 
rajzolta, de  kiváltkép  mikor  a  felől  bizonyossá  tette, 
hogy  Európában  Páriák  nincsenek.  Az  asszony  a 
nélkül  is  állhatatos  veszedelemben  volt  a  Brami- 
nusoknak  üldözései  miatt.  A  grófnak  tehát  könnyű 
volt  még  az  öregektől  is  azt  reményleni,  hogy  Na- 
hida kedvéért  Indiát  elhagyják. 

Azonban  ha  ezt  végbe  nem  vihetne,  feltette  ma- 
gában, hogy  Russel  által  édes  atyjának  hírt  adat, 
kitől  még  azt  is  merte  reményleni,  hogy  Európá- 
ban mindenét  eladván,  fiának  indiai  völgyébe  köl- 
tözik. 

Képzelése  e  plánumokat  nem  csak  könnyűeknek 
rajzolta,  hanem  még  fel  is  ékesítette.  Esze  pedig 
végképen  szívének  azt  mondotta,  hogy  azon  esetre. 


ha  a  Pária  gyönyörű  völgyéből  ki  nem  akarna 
mozdulni,  megvárhatja  legalább  ennek  elalvását, 
azután  pedig  Nahidával  és  ennek  anyjával  együtt 
haza  költözhet. 

Ily  gondolatokkal  mulattata  ő  magát  még  akkor 
is,  mikor  Nahida  reggel  hozzá  érkezett.  Te  vagy  ? 
Nahida !  monda  mosolyogva,  és  ágyából  vidám  or- 
czával  felugrott.  Elmentek  együtt  a  kertbe,  hol  a 
gróf  azon  szempillantásban  elkezdett  szándékának 
végrehajtásán  munkálkodni,  a  nélkül  hogy  azt  Na- 
hidával nyilván  közölte  volna.  Nahida  a  grófnak 
oldalától  el  nem  válhatott.  Együtt  dolgoztak  a 
kertben,  együtt  ettek,  egy  pohárból  ittak.  Nahidá- 
nak  kellemetes  képe  naponkint  mélyebben  és  mé- 
lyebben beférkezett  a  grófnak  szívébe,  kinek  vi- 
lága ez  által  naponkint  szűkebb  lett.  Nahida  volt 
az  egyetlen  egy  tárgy,  mely  őt  illett  ,  s  mely 
szivét  megelégítette. 

Nem  szólott  már  ő  az  elmenetelről,  hanem  vala- 
hányszor Nahidával  az  öregeknek  társaságában  le- 
hetett, mindannyiszor  a  beszédet  Európára  fordí- 
totta. Nahida  volt  az  első,  a  ki  Európának  religióját 
és  szokásait  megtanulta,  megszerette  és  dicsőitette. 
Hallod-e  ?  Laczi  I  monda  egyszer  víg  arozczal  szülői 
előtt,  messze  van-e  ide  Európa  ? 

Nagyon  messze,  feleié  a  gróf,  az  öregre  te- 
kintvén. 

De  hogyha  te  onnan  ide  jöhettél,  mink  is  csak 
elmehetnénk  talán  innen  oda,  úgy-e?  kérdezé 
tovább  Nahida. 

Minden  bizonynyal,  monda  a  gróf. 

Nahida  édes  atyjára  vetvén  szemeit,  szinte  kérni 
akarta,  hogy  vele  és  Laczival  Európába  költözzék  ; 
de  komorságát  látván,  elhallgatott  és  szemeit  le- 
sütötte. 

Nahida  I  monda  erre  édes  atyja,  a  szülők  sok- 
kal többet  képesek  tenni  gyermekeiknek  kedvéért. 


i66 


mint  a  gyermekek  az  övékért.  Ha  itt  egészen  bol- 
dog nem  lehetsz,  én  az  én  boldogságomnak  egyik 
részét  a  tiédnek  könnyen  feláldozom. 

Nahida  édes  atyját  megölelte  s  arczát  könnyei- 
vel megáztatván,  kezét  mély  érzékenységgel  meg- 
csókolta. 

A  gróf  a  beszédet  más  tárgyakra  fordította,  ne- 
hogy a  dolgot  megerőltesse.  De  más  alkalmatos- 
sággal rajzolásait  megint  megújította,  melyeknek 
foganatja  az  volt,  hogy  reménységei  plánumának 
szerencsés  végrehajtása  iránt  naponkint  növekedtek. 

Így  múlt  cl  egynéhány  hét,  melyeknek  végével 
egy  reggel  felébredvén,  saját  ruhái  helyett  egy 
indiai  köntöst  talált  ágya  mellett  fehér  patyolat- 
ból, egy  kék  övvel.  Ebbe  tehát  felöltözködött. 
Régtől  fogva  látta  ő  Nahidát  e  köntösön  titkos 
örömmel  munkálkodni.  Óh  Nahida  1  monda  magá- 
ban, tehát  csak  egészen  a  tiéd  legyek  én  ?  s  körül 
tekintvén  magát,  maga  magának  megtetszett. 

Elment  a  kertbe.  Örömkiáltásokkal  szökdösött 
elébe  Nahida.  LaczimI  óh  gyönyörű  Laazim  !  Az 
öreg  megölelte,  az  asszony  mosolygott,  Nahida 
pedig  nyakába  kapaszkodott.  Érzékenyebb  és  vidá- 
mabb mindeddig  Nahida  nem  volt;  érzékenyebb 
és  csendesebb  mindeddig  a  gróf  sem  volt.  Most 
már  egészen  a  tiétek  vagyok,  monda  végtére, 
megölelvén  az  öreget ;  de  engedjétek  meg,  hogy 
én  is  kérjek  viszont  valamit  titőletek.  Én  az  első 
lépést  megtettem.  E  ruházat  által  hasonló  lettem 
hozzátok.  Engedjétek  meg,  hogy  Nahida  is  hoz- 
zám egy  lépéssel  közelebb  jöjjön.  Holnap  elveze- 
tem a  szomszéd  faluba,  hol  az  angoloknak  egy 
lelki  pásztora  lakik  és  megkereszteltetem. 

Óh  engedjétek  meg,  édes  szülőim  !  monda  Nahida. 
Hadd  legyen  neki  is  énbennem  olyan  öröme,  mint 
nekem  ma  ő  benrse  van. 

Az  öregek  legkisebbet  sem  ellenkeztek.  Az  volt 

egyetlen  egy  gondjuk,  hogy,  mivel  maguk  a  Brá- 
minusoknak  és  a  Náiroknak  incselkedései  miatt 
gyermekeiket  a  faluba  el  nem  kisérhetik,  ezeket 
az  úton  valami  szerencsétlenség  ne  érje. 

Még  ezen  ellenvetésre  a  gróf  azt  felelte,  hogy 
ő  az  angoloktól  Nahidát,  Nahida  pedig  őt  az 
indiánusoknak  bosszúságaitól  megóvja,  Nahida  addig 
rajta  a  hosszú  köntöst  ránczba  szedte  és  az  övet 
szebben  megkötötte.  A  grófot  Nahida  e  köntös- 
ben sokkal  szebbnek  tartotta,  mint  európai  öltö- 
zetében. 

Majdnem  az  egész  napot  azzal  töltötték  ők, 
hogy  Nahida  keresztel kedéséről  tudakozódtak ;  a 
gróf  pedig  kérdéseikre  megfelelvén,  Nahidát  azokra 
oktatta  egyszersmind,  a  miket  annak,  a  ki  keresz- 
tény akar  lenni,  tudnia  kell.  Az  este  már  az  eget 
elhomályosította,  a  csillagok  ragyogtak,  az  öregek 
a  hűsből  bevonultak  a  kunyhóba,  a  gróf  pedig  és 
Nahida  a  gallyasban  maradtak  s  egymásra  egy 
darabig  némán  néztek.  Menjünk  aludni  mink  is, 
monda  végtére  Nahida;  menjünk!  monda  a  gróf 
is;  s  a  gallyasból  mégsem  indultak  ki.  Jöjj  már 
egyszer  Lac^i  !  jöjj  Nahida !  mondák  egymásnak 
ismét  és  útnak  eredtek,  de  a  szomszéd  galyak  alatt 
ismét  megállottak.  Végtére  csak  elértek  mégis  a 
kunyhóhoz. 

Nahidának  az  ajtaja  amarra  nyílt,  a  grófé  pedig 
erre.  Nahida  már  megnyitotta  volt  az  ajtót.  Jó  éj- 
szakát Laczi !  Jó  éjszakát  Nahida  1  Nahida!  mondd 
meg  nekem,  szeretsz-e  te  engemet  igazán?  Job- 
ban, mint  önnönmagamat,  monda  Nahida. 

Oh  lányka!  ha  ez  igaz  volnál  Istenem!  ha  ez 
igaz  volna! 

Szinte  azon  szempillantásban  csúszott  be  Nahida 
az  ajtón,  mikor  a  gróf  ezen  igéket  ejtette.  Ha  ez 
igaz  volna?  monda  magában  Nahida;  és  ezt  ő  oly 
különös  szózattal  ejtette,  mintha  sírt  volna.  E  gon- 

dolatba  merülvén,  az  övet  magáról  leoldotta,  óh 
Laczi !  így  folytatá  magában  az  elmélkedést,  mily 
kimondhatatlanul  szeretlek  én  tégedet!  Istenem! 
te  tudod,  mily  igaz  e  mondásom !  0  pedig  sóhajtva, 
sőt  még  sírva  is,  épen  mikor  ide  beosontam,  azt 
mondotta:  Istenem!  ha  ez  igaz  volna!  Mi  dolog 
lehet  ez  ?  Micsoda  oka  lehet  annak,  hogy  ő  az  én 
szerelmemről  kételkedik  ? 

Ily  gondolatok  közt  elejtvén  kezéből  az  övet,  a 
kunyhóból  kiment  s  a  grófnak  ajtajához  lappan- 
gott. Oh  Nahida  I  monda  ez  épen  akkor  fennszó- 
val, mily  kimondhatatlanul  szeretlek  én  tégedet! 
Ha  te  engemet  úgy  szeretnél,  mily  véghetetlenül 
boldogok  lehetnénk! 

Nahida  ezt  hallván,  megnyitotta  az  ajtót  s  be- 
ment a  grófhoz.  Laczi !  úgymond,  a  mindenható 
Isten  látja  lelkemet,  hogy  jobban  szeretlek,  mint 
önnönmagamat.  Rajtad  áll,  hogy  véghetetlenül 
boldogok  legyünk.  A  gróf  fölkelvén  s  érzékenyen 
megölelvén:  Azok  leszünk,  édes  Nahidám!  Itt  a 
kezem !  azok  leszünk.  Most  ment,  aludj  békével. 
Holnap  boldogok  leszünk. 

Másnap  levezette  őket  az  öreg  Pária  feleséges- 
től a  víz  partjáig.  A  folyó  mellett  menjetek  fel- 
felé, úgymond  ;  a  falu  a  víz  partján  fekszik.  Este 
felé  itt  várlak  meg  benneteket. 

A  gróf  elvitte  magával  mind  írásait,  mind  pén- 
zeit, mind  fegyvereit.  A  lelkipásztor  őket  kimond- 
hatatlan örömmel  fogadta,  a  mi  Nahidába  új  életet 
öntött.  A  keresztség  után  azt  kívánta  a  gróf,  hogy 
adja  őt  össze  Nahidával,  kit  hitvesének  válasz- 
tott. Megcselekedte  a  prédikátor  ezt  is  és  az  új 
párt  megvendégelte. 

Az  úton,  amint  az  öregekhez  visszasiettek,  meg- 
fogván Nahidának  kezét  a  gróf,  boldogok  va- 
gyunk-e már?  édes  hitvesem!  boldogok  vagyunk-e? 
szép  Nahidám  I 

Oh  Laczil  tégedet  az  én  őrző  angyalom  kül- 
dött hozzám,  monda  Nahida.  Én  tehát  a  te  hit- 
vesed vagyok  ?  Oh  !  nevezz  engemet  még  egyszer 
annak:  Én  a  te  hitvesed?  Az  vagyok-e  igazán? 

A  gróf  egy  forró  csókkal  tette  őt  erről  bizo- 
nyossá. 

És  te  már  mindig  az  én  férjem  leszel  ? 

Az  leszek  örökké,  édes  ártatlan  NahidámI 

Sohasem  hagysz  el  töbhé  ? 

Csak  a  halál  választhat  cl  bennünket. 

Ily  beszélgetések  között  elértek  szerencsésen 
ama  bokroshoz,  melyben  reájuk  az  öregek  kimond- 
hatatlan nyughatatlansággal  várakoztak.  Megölel- 
vén egymást,  besiettek  a  völgybe  és  innen  a  kertbe, 
mintha  nem  akarták  volna,  hogy  örömüket  ama  tár- 
gyak lássák,  melyek  boldog  kunyhójokhoz  nem 
tartoztak.  A  kertbe  érkezvén,  Nahida  oly  felséges 
tekintettel,  mint  egy  királyné  s  örömkönnyekbe 
borult  szemmel,  mint  egy  földi  Istenség,  meg- 
szorította édes  atyjának  kezét  és  ajkára  egy  tüzes 
csókot  tűzött,  azután  pedig  édes  anyjának  nya- 
kába borult.  Nahidának  öröme  oly  nagy  volt,  hogy 
alig  szólhatott.  Az  öregeknek  kérdéseire,  melyek 
csak  a  keresztelkedést  illették,  mivel  az  összeadás- 
ról semmit  sem  tudtak,  csak  röviden  tudott  felelni, 
a  bővebb  magyar  ázásokat  Laozijára  bízván. 

Amint  a  nap  lealkonyodott,  hozzá  osonván  a 
gróf:  Nahida I  úgymond,  neki  súgva,  te  nekem 
hitvesem  vagy.  Hozd  el  az  ágyadat  az  enyém 
mellé.  Nahida  elpirult  és  szemeit  szemérmesen  le- 
sütvén, megszorította  a  grófnak  kezét. 

Édes  atyám  I  monda  azután  a  gróf  az  öreg 
Páriának,  én  szivemnek  indulatját  követvén,  Nahi- 
dát  feleségemnek  választottam. 

Feleségednek?  kérdezé  az  öreg  mosolyogva. 
E  nemesszívűsegcdért  áldjon  meg  tégedet  vele 
együtt  az  Isten !    Ezt  mondván,  a  grófnak  homlo- 


kát  kezével  megillette.  Az  6  kegyelme  által  legye- 
tek oly  boldogok,   mint    feUségemmzl    én  vagyok! 

Az  öreg  ember  oda  kiáltván  feleségét,  tudtára 
adta,  hogy  Nahida  a  gróffal  házas  szövetségre  lé- 
pett. Megölelték  egymást  rendre  s  az  öröm  kö- 
zönséges és  magyarázhatatlan  lett.  Az  Isten  áldjon 
meg  Nahida!  Laczinak  hitvese!  férjeddel  együtt! 
monda  az  anyja. 

Erre  mindnyájan  összesegítvén,  Nahida  ágyát 
átvitték  a  gróféhoz  nagy  örömmel  ;  és  ebből  állott 
egyedül   az  egész  nászpompa. 

Kicsoda  rajzolhatná  le  méltóképen  e  két  pár 
embernek  boldogságát?  kicsoda  ama  gyorsaságot, 
melylyel  egész  hónapok  elfolytak  ?  Nahida  kedves 
férjének  lábaihoz  ülvén  a  gyöpre,  nem  győzte 
csókolni  kezeit,  vizsgálni  arczvonásait.  Azt  gon- 
dolta reggelenkint,  hogy  szerelme  nagyobbra  többé 
nem  növekedhet  és  a  bizodalmas  társalkodásban 
még's  naponkint  új  okokat  talált  a  forróbb  szere- 
lemre. A  gróf  elfelejtette  Manczit  férjével  együtt, 
elfelejtette  Veronkát  és  csak  édes  atyja  jutott 
olyankor  eszébe,  mikor  az  öreg  Páriát  Nahidára 
függesztett  tekintettel  érzékenyen  mosolyogni  látta. 
Oh  édes  atyám !  monda  magában,  ha  tudnád,  mily 
boldog  a  te  fiad,  a  te  örömed  is  ily  érzékeny 
volna. 

Így  múlt  el  egynéhány  hónap.  Egy  reggel  Na- 
hida az  anyjával  sokáig  beszélgetett.  A  gróf  azon- 
ban az  öreggel  egy  gallyasban  ült.  Egyszerre  meg- 
látván Nahidát,  örömkiáltások  között  feléjek  szaladni, 
felugrott  és  elejébe  sietett.  Karjai  közé  omolván 
Nahida:  Oh  édesLaczimI  úgymond,  mily  boldogok 
vagyunk !  Kevés  idő  múlva  anya  leszek.  A  gróf 
érzékenyebben  és  erősebben  szorította  magához, 
mint  egyébkor. 

Az  örömök  és  az  édes  reménységek  naponkint 
növekedvén,  felderítették    jelenvaló    boldogságukat, 

megújították  múlt  szerencséjüket  s  új  kéjeket  ké- 
szítettek számukra  a  jövendőségben.  A  képzelet 
előre  megkóstoltatván  velük  az  atyai  és  anyai  örö- 
möket, napjaik  még  egyszer  oly  édesek  voltak, 
még  egyszer  oly  gyorsan  folytak,  mint  ezelőtt. 
Ölében  tartván  Nahidát  a  gróf,  édesen  mosolygott 
reá.  Mosolygással  felelt  neki  Nahida  és  szemeik 
örömkönnyekbe  borultak.  A  gróf,  mikor  magát  Nahi- 
dátój  súgó  szózattal  atyának  nevezni  hallotta,  majd- 
nem megőrült  örömében.  Nahidának  lábaihoz  bo- 
rulván, átfogta  térdeit  és  csüggedő  tekintettel  né- 
zett szeme  közé,  alig  várván  a  napot,  mely  atyává 
tegye. 

E  nap  is  végtére  szerencsésen  elérkezett.  Nahi- 
dának mellén  egy  gyönyörű  fiú  függött.  A  gróf 
szinte  tántorgott  örömében.  Fia  miatt  majd  elfelej- 
tette Nahidát,  Nahida  penig  őt,  azalatt  hogy  c 
gyermek  erősebb  és  kellemesebb  kötelékkel  kap- 
csolta össze  szíveiket.  A  gróf  elment  a  szomszéd 
faluba  és  a  lelkipásztort,  ki  szíves  barátja  lett,  a 
völgybe  vezette.  Nahida  azt  kívánta,  hogy  a  gyer- 
mek a  keresztségben  Laczinak  neveztessék. 

Oh  édes  atyám  I  oh  Manczi !  monda  már  most 
többször  magában  a  gróf,  ha  ti  tudnátok,  mily 
boldog  vagyok  I 

A  víres  harcz. 

Egy  reggel  Nahida  és  a  gróf  egy  gallyasban 
mulattak.  A  gyermek  előttük  ült  és  virágokkal  ját- 
szott. A  szülők,  kik  egymást  kezüknél  fogva  tar- 
tották, szinte  előre  hajlottak  volt  a  gyermekhez, 
hogy  a  virágot,  melyet  elejtett,  kezébe  visszaail- 
ják ;  a  mint  az  öreg  Páriát  felkiáltani  hallották. 
Kiáltása  ijedést,  veszedelmet,  rémülést  hirdetett. 
Nahida  felugorván,  ölébe  vette  a  gyermeket ;  a 
gróf  pedig  kirohant  a  kertből  a  kunyhóba. 

Itt  ő  az  öreg  Páriát  egynéhány  angol  katona  kö- 
zött találta,  kik  épen  azon  voltak,  hogy  kezeit 
hátra  kötözzék.  Az  asszony  a  földön  ájulásbau 
feküdt  A  mint  a  gróf  a  kunyhóba  belépett,  két 
katonától  azonnal  megragadtatott.  Valld  meg, 
monda  neki  az  egyik,  eg>'ébként  a  halált  el 
nem  kerülöd,  valld  meg,  hol  vannvk  a  Marátok, 
a  kik  tőlünk  ide  szöktek? 

Két  más  angol  katona  elsietett  a  gróf  mellett 
a  kertbe,  melyből  az  elrémült  Nahidát  gyermeké- 
vel együtt  a  kunyhóba  vezették. 

Tik  itt  Marátokot  kerestek?  kérdezé  a  gróf 
angol  nyelven.  És  tik  kik  vagytok? 

Beszédjének  hangjából  európai  embernek  ismer- 
vén a  grófot,  az  öreg  Páriának  kezeit  azonnal  fel- 
oldották. Nahida  a  grófnak  karjai  közé  omlott 
gyermekével  együtt. 

Az  angolok  azután  a  gróffal  beszédbe  eredtek. 
Egy  esztendeje  n\ár  elmuit  volt,  hogy  Indiában  a 
hadakozás  dühösködött.  Ily  sokáig  oltalmazta  meg 
szent  hajlékát  az  ártatlanság  és  a  szerelem  a  hada- 
kozásnak még  csak  hírétől  is.  Az  angolok  Hider 
Aliival  harczoltak.  Egy  osztály  angol  katonaság  a 
völgy  mellé  telepedett  és  azon  éjszaka  az  elfogott 
Alarátok  a  táborból  elszöktek.  Az  angolok  eze- 
ket keresvén,  a  völgyhöz  jutottak  és  ebbe  egész  a 
kunyhóig  behatoltak. 

A  gróf  bizonyosakká  tette  őket  a  felől,  hogy  ő 
e  völgyben,  legalább  a  kunyhónak  és  a  kertnek 
környékében,  senkit  sem  látott.  Ó  maga  elvezette 
őket  a  völgynek  minden  zugaiba,  hol  még  csak 
embernyomokat  sem  leltek.  Visszatérvén  a  kuny- 
hóba, rakva  találták  abban  az  asztalt  különféle 
g}'ümölcscsel,  melyekkel  őket  az  asszonyok  és  az 
öreg  Pária  megkínálták.  Míg  a  katonák  szomju- 
ságukat  enyhítették,  a  hadi  tiszt  a  gróftól  tuda- 
kozta, ki  légyen?  és  micsoda  eset  vetette  légyen 
őt  ide  e  völgybe?  A  gróf  megnevezvén  magát, 
elbeszélte  neki  röviden  ama  rettenetes  szélvészt, 
mely  őt  e  völgybe  űzte,  valamint  Nahidához  való 
szerelmét  is  következéseivel  együtt. 

A  tiszt  rá  akarta  beszélni  a  grófot,  hogy  e  völ- 
gyet hagyja  el.  Mikép  élhet  itt  gróf  uram,  úgy- 
mond, jövedelem  nélkül,  tisztelet  nélkül  s  az  élet- 
nek örömei  nélkül? 

A  gróf  megfogván  Nahidának  kezét,  ki  gyerme- 
két épen  szoptatta,  nézze  meg  hadnagy  uram, 
úgymond,  e  kellemetes  menyecskét.  Ez  nekem 
gazdagságom,  becsületem,  dicsőségem,  örömem  és 
mindenem ! 

A  tiszt  legalább  arra  akarta  birni  a  grófot, 
hogy  Indiában  valamelyik  angol  városba  költöz- 
zék ;  de  igyekezete  mind  haszontalan  volt.  El- 
vezette a  gróf  a  tisztet    a    kertbe  s  azt    mondotta 

YerMghy  :  A   természetes   ember.  1 8 

neki :  Tud-e  az  úr  széles  c  világon  ennél  a  völgy- 
nél kellemetesebbet,  árnyékosabbat,  hűsebbet?  Itt 
nekem  mindenem  van,  a  mi  az  embernek  szüksé- 
ges arra,  hogy  boldog  lehessen.  A  király  ha- 
szontalanul kínálna  meg  engemet  e  völgydrt  trónu- 
sával 1 

A  tiszt  megölelvén  a  grófot,  teljes  boldogságot 
kívánt  neki  és  katonáival  együtt  elhagyta  a  völ- 
gyet, melyben  a  kevéssel  megelégedő  ártatlanságot 
oly  boldognak  lelte. 

Helyreállott  volt  már  a  völgynek  lakosainál  a 
nyugodalom,  éledezett  az  öröm  s  épen  egy  pa- 
gódafa  alatt  ebédeltek,  a  mint  a  kertben  ismét 
angolokat  láttak.  A  gróf  felugorván,  elejükbe  ment. 
Lacízi  1  kiáltá  messziről  az  egyik ;  Russel !  monda 
viszont  örvendetes  szózattal  a  gróf  s  egymásnak 
ölébe  rohantak. 

Russel  volt  a  vezére  a  feljebb  említett  hadi 
osztálynak,  mely  ide  a  végből  küldetett,  hogy  az 
angol  seregnek  a  óisszavonulást  megkönnyebbítse, 
mely  az  előre  nyomuló  indiai  seregnek  ellent  nem 
állhatott.  Sírtak  örömükben  mind  a  ketten. 

Az  angol  tiszt  hírt  adván  az  óbesternek  ama 
haszontalan  nyomozásról,  melylyel  a  Marátokat 
keresték,  elbeszélte  neki  a  völgyben  történt  kis 
esetet  is. 

Mi  a  neve  ennek  a  különös  ifjú  embernek? 
kérdezé  Russel. 

Kaczaj  falvi  grófnak  nevezte  magát,  feleié  a 
hadnagy. 

Russel   azonnal  lóra  ült  és  a  grófhoz  sietett. 

Russel  elejébe  vezette  azután  a  gróf  Nahidát 
fiával  együtt.  Az  óbester  Laczi  hitvesét  megölel- 
vén, örömkönnyekre  fakadt.  Oh  édes  Laozim  1  monda 
azután,  mily  buzgón  köszöni  szívem  a  felséges 
Istennek,  hogy  megboldogított.  De  itt,  kedves  ba- 
rátom!    nem    hagyhatlak.    Jöjj    velem  I    Hadd  lássa 

meg  Manczink  az  ő  kedves  bátyját,  kit  holtnak 
sirat!  Hadd  lássa  Nahidát  és  gyönyörű  fiadat! 

Ezen  ajánlás  a  grófnak  na^  tusakodást  okozott; 
de  végre  csak  azt  felelte  Russelnek  mégis,  hogy 
ő  e  völgyet  még  most  el  nem  hagyja. 

Erre  őt  Russel  félrevonván  :  Hallod-e,  drága 
Laczim  !  Hider  a  győzedelmeskedő  indiai  seregek- 
kel előrenyomul.  Valahová  lép,  mindenütt  vérrel, 
kegyetlenséggel  és  zabolátlansággal  jegyzi  meg  a 
nyomait.  Seregei  szintolyanok,  mint  maga.  Eg}'e- 
nesen  e  völgynek  jön.  A  hegyek  és  a  folyóvíz, 
mely  innen  nem  messze  van,  arra  birják  majd  őtet, 
hogy  itt  megállapodjék.  Az  angoloknak  generálisa 
e  környéken  akarja  megvárni,  hogy  vele  meg- 
ütközzék. Az  indiai  vad  katonák  kikutatják  majd 
e  gyönyörű  völgyet,  hitvesedet  megmocskolják, 
fiadat  megölik  és  tégedet  az  európai  népekhez 
való  gyűlölségből  agyonkínoznak.  A  mindenható 
Isten  a  bizonyságom,  hogy  nyugodalmad,  boldog- 
ságod, életed,  mindened  oda  van,  ha  még  egy 
órát  mulasztasz.  Én  még  csak  óraperczeket  sem 
veszthetek.  Ezt  mondván,  zsebórájára  tekintett. 

A  gróf  szinte  megmeredt,  a  nélkül,  hogy  képes 
lett  volna  magát  eltökélni. 

Russel  a  gróf  előtt  térdre  esvén,  az  Istenre 
kérlek,  ügymond,  fogadd  szavamat.  Tedd  meg, 
a  mit  javaslok,  nem  az  én  kedvemért,  nem  Manczi 
kedvéért,  hanem  azon  ártatlanoknak  kedvéért,  kik 
rokonaid  lettek. 

Azon  szempillantásban  hírt  hozott  Russelnek  egy 
tiszt,  hogy  Hider  seregei  érkeznek.  A  porát  már, 
úgymond,  e  dühös  hadnak  látjuk. 

A  gróf  ezekről  az  öreg  Páriát  tudósítván,  köny- 
nycn  arra  bírta,  hogy  a  völgyet  elhagyja. 

Az  öreg  ember  imádkozott  még,  mikor  a  gróf 
már  indulván,  megintette,  hogy  siessen.  Az  asz- 
szony    elrémült     férjének     agg    nyakán    csüggvén, 

reszketett,  nem  annyira  az  ellenségről  irtózván, 
mint  a  braminusoktól.  Nahida  a  grófnak  kezét 
megfogván:  Veled  megyek,  úgymond,  a  hová  neked 
tetszik.  A  gróf  a  gyermeket  ölébe  vévén,  előre 
ment.  Az  öreg  Pária  a  grófnak  karjába  fogódz- 
kodván, mellette  ballagott.  Utánuk  az  öreg  asszony 
ment.  Hátul  pedig  Russel  Nahidát  vezette.  Így 
hagyták  el  ama  völgyet,  hol  a  boldogságnak,  a 
szerelemnek  és  az  ártatlanságnak  ölében  oly  gyö- 
nyörű napokat  töltöttek. 

A  gróf  egynéhányszor  visszatekintett  kies  para- 
dicsomára. Az  öreg  Páriának  szemein  nagy  könnyek 
függtek.  Kiterjesztvén  még  egyszer  a  völgy  felé 
karjait,  megölelte  utána  ballagó  feleségét.  Légy 
nyugodt  elmével,  úgymond  a  sírdogáló  asszony- 
nak. A  nagy  Bráma  mindenütt  van  és  minket, 
akárhová  menjünk,  boldogokká  tehet.  Hisz  ártat- 
lanságunkat nem  hagyjuk  ott  a  völgyben.  Ez  szí- 
vcinkben van.  Az  ártatlanság  pedig  nem  jár  bol- 
dogság nélkül. 

Alig  menekedtek  fel  a  hegyre,  azonnal  meglát- 
ták a  túlsó  hegyeken  kutatni  Hider  katonáit,  kik 
a  fő  seregnek  útját  és  ennek  mellékeit  előre  ki- 
vizsgálták. Térdre  esvén  a  völgynek  lakosai,  hálát 
adtak  röviden  az  Istennek,  hogy  őket  a  haláltól 
megmentette.  Az  angol  táborba  érkezvén,  paran- 
csot adott  azonnal  Russel,  hogy  az  ott  fekvő  osz- 
tály magát  visszavonja. 

Nahida  nem  győzte  vizsgálni  az  ezernyi  ezer  új 
tárgyakat,  melyek  körülötte  voltak.  Egyik  kérdése 
a  másikat  érte,  melyekre  a  gróf  mosolyogva  meg- 
felelt. A  hadi  tisztek  egymás  után  siettek  a  gróf- 
nak tiszteletérc,  nem  annyira,  hogy  e  különös  ifjú 
embert,  mintsem  hogy  szép  feleségét  lássák.  Nahida 
megnézte  őket  rendre  és  nyájasan  beszélgetett 
velük.  Kiki  irigyelte  a  grófnak  e  gyönyörű  me- 
nyecskét,   kinek    némelyek    még    hízelkedéseket    is 

mondottak.  Nahida  elmosolyodván,  kegyesen  és 
bizalmasan  felelt  szép  mondásaikra,  egyszersmind 
pedig  tüzes  szemeivel  a  grófot  kereste  fel  közöttük. 

A  hadi  sereg  a  folyóvíznek  partja  felé  vonódott. 
Az  első  szekerekkel  tehát,  melyek  ezen  osztálytól 
a  fővárosba  küldettek,  a  gróf  és  a  szerencsés 
völgynek  többi  lakosai  Madrászba  költöztek,  hol 
reájuk  új  örömek  várakoztak.  Manczi  meghallván 
a  grófnak  ajakából  saját  nevét,  karjai  közé  omlott. 
A  gróf  után  Nihida  belépvén  a  szobába  és  gyer- 
mekét ölében  tartván,  megállott  és  mosolygott, 
mikor  férjét  Manczinak  karjai  között  és  ajakin 
csüggni  látta. 

Manozi  megsejtvén  Nahidát,  kicsoda  ez?  kér- 
dczé  a  gróftól. 

Az  én  Nahidám,  az  én  hitvesem,  feleié  a  gróf 
szép  ölében  pedig  a  fiam. 

Manczi  egy  szempillantásig  Nahidát  áttekintvén, 
nyughatatlan  szívvel  oda  közelített  hozzá  s  kezet 
nyújtván  neki,  megcsókolta.  Azután  pedig  a  gróf- 
nak fiát  karjai  közé  vévén,  könnyhullajtásival  és  tüzes 
csókjaival  elborította  Úgy  látszott,  mintha  ezen 
gyermeknek  vissza  akarta  volna  adni  mindamaz  ér- 
zékeny ápolásokat,  melyekkel  az  ő  fiát  a  gróf 
fogadta  volt,  mikor  Európából  érkezett. 

Kicsoda  e  leányzó,  kérdezé  már  most  Nahida  a 
gróftól,  a  ki   az  én  fiamat  oly  nagyon  szereti  ? 

Manczi !  úgymond  a  gróf. 

Manczi  ?  kérdezé  még  egyszer  hangosabb  szó- 
val Nahida.  Ezzel  Manczihoz  sietett,  átölelte 
és  csókjaival  majd  elfojtotta.  Óh  édes  Manczim, 
monda  azután,  óh  te  Laczimnak  első  szeretője ! 
Mikép  kívántalak  én  tégedet  látni,  hogy  szeretete- 
det megnyerhessem !  Ók  az  én  egész  szívem,  az 
én  egész  lelkem  a  tiéd,   édes  Manczim  1 

Manczi  nagy  szemeket  vetett  Nahidára,  melyek 
könnyekkel    azonnal    megteltek.  Nahidának    vállára 

ság !  úgymond ;  minek  neked  az  én  szeretetem  ? 
E  nélkül  is  oly  boldog  vagy  te,  hogy  boldogabb  nem 
lehetsz.  De  mégis,  légy  öcsém,  jó  Nahida!  légy 
bátyám,  édes  Laozim ! 

A  könnyek  és  ápolások  megkönnyebbítették  vég- 
tér^,  e  három  szerencsés  személynek  szivét. 

A  gróf  Manczinál  vett  szállást.  Nahidát  Manczi 
naponkint  méltóbbnak  lelte  mind  barátságára,  mind 
szeretetére.  Mancízinak  kis  leánykája  Nahida  fiával 
egyidős  volt.  Leülvén  ezen  anyák  s  eg)'mással  be- 
szélgetvén, Manczi  a  kis  Lac^ir  vette  ölébe,  Nahida 
pedig  Manczi  leánykáját.  A  gróf  szinte  sírt  és 
szökdösött  örömében,  mikor  látta,  hogy  az  egyik 
anya  a  másiknak  gyermekét  szoptatja.  Alegölelte 
mind  a  kettőt.  Sokszor  még  azt  sem  tudta,  kit 
szeret  jobban,  Nahidát-e  vagy  Manczit?  Manczi 
leánykáját-e,  vagy  saját  gyermekét?  Lehetséges 
volt-e,  monda  egynéhányszor  az  öreg  Páriának, 
hogy  boldogságom  meggyarapodjon?  és  mégis, 
ime!  mily  kimondhatatlanul   megöregbedett ! 

Az  öreg  Pária  ezekre  komoran  mosolygott. 
Russel  kertjében  választott  ő  magának  feleségével 
lakást  egy  pagodafa  alatt.  Itt  ő  úgy  élt,  mint 
valaha  völgyében.  De  homlokáról  a  derült  vidám- 
ság elenyészett.  Feleségét  tudniillik  büszke  nemé- 
nek üldözésétől  féltette  és  nem  ok  nélkül ;  mert 
Manczinak  egész  tekintete  megkívántatott  arra, 
hogy  e  szegény  Páriát  és  kivált  feleségét  a  Brami- 
nusoknak  bosszúkereső  incselkedéseitől  és  erősza- 
kos fortélykodásaitól   megoltalmazhassa. 

Nahidának  szeretete  tartóztatta  őket  vissza  egye- 
dül, hogy  maguknak  az  emberségesebb  tigrisek 
között  új  pusztaságot  ne  keressenek.  E  kedves 
leányuk  és  unokájuk  volt  csak  képes  a  kedvetlen- 
ségnek fellegeit  homlokaikról  olykor  eloszlatni  és 
keblükben  a  búbánatot  elfojtani. 

Végtére  Russel  is  megérkezett.  Veszedelmes 
sebe,  melyet  az  ütközetben  kapott,  alkalmatlanná 
teite  őtet  a  további  szolgálatra.  Vele  az  új  örö- 
mek érkeztek  a  házhoz.  A  gróf  el  nem  nézhetvén 
többé  Nahida  szülőinek  rettegését,  eltökélte  magá- 
ban, hogy  Európába  visszatér.  Russel  pedig  meg- 
emlékezvén amaz  Ígéretről,  melyet  Manczinak  meg 
házassága  előtt  tett,  hogy  mihelyt  a  hadi  szolgá- 
latot elhagyja,  Manczi  jószágában  letelepedik  és 
az  ő  kedvéért  mint  magyar  hal  meg ;  kezet  adott 
a  grófnak  és  megfogadta  neki,  hogy  vele  Magyar- 
országba, Kaczajfalva  mellékére  költözik.  Az  öreg 
Páriának  nagy  volt  az  öröme,  mikor  ezeket  meg- 
hallotta, részint  kedves  felesége  miatt,  részint  mivel 
a  grófnak  rajzolásából  a  kaczajfalvi  völgyet  már 
régen  ismerte  és  szerette.  Az  első  hajóra  felültek 
és  Angliába  szerencsésen  elérkeztek. 

A    közönséges    SrOm. 

Minekutána  Russei  minden  jószágát  eladta  volna 
Angliában,  ismét  hajóra  ült  uti  társaival  együtt  és 
Francziaországba  átszállott.  Itt  két  kocsit  szerez- 
vén, először  Bécsbe,  innen  pedig  Kaczajfalvára 
postán  szerencsésen  elérkeztek.  Az  öreg  gróf 
Kaczajfalvit  a  faluban  nem  talállak.  Hitvesének 
halála  után  az  öreg  Istókkal  ismét  a  völgybe  köl- 
tözött, hol  kedves  fiának,  kit  holtnak  gondolt, 
korán  történt  halálát  siratta. 

A  kocsikat  a  kaczajfalvi  jobbágyok  körülvették 
és  hangos  örömkiáltások  között  az  öreg  grófhoz 
a  völgybe  vezették.  Nahida  szinte  olvadozott  örö- 
mében, mikor  a  jobbágyoknak  vidámságát  látta. 
Öreg  szülői  örömkönnyekben  úsztak.  Már  messzi- 
ről meghallotta  az  öreg  gróf  a  sokféle  szavak- 
nak vegyült  zúgását,  melyek  neki  a  völgyhöz  köze- 
líteni látszottak.  Eredj  Istók!  úgymond,  nézd  meg, 
micsoda  kiáltások  ezek  ? 

Az  öreg  Istók  kinyitván  az  ajtót,  Laczinak  kar- 
jai közé  omlott.  Gróf  Lászlói  Gróf  László!  kiáltá 
Istók  kétszer  teli  torokkal.  Az  öreg  gróf  e  nevet 
hallván  és  a  jobbágyoknak  örömkiáltásait  megért- 
vén, felugrott  a  székről,  de  szivét  elfogván  hirte- 
len az  öröm,  a  székre  ismét  visszadőJt.  Reszketett 
még,  anélkül,  hogy  tudta  volna,  mi  történik  körü- 
lötte? mikor  már  lábainál  feküdt  kedves  fia  és 
zokogva   kiáltotta    fel    hozzá :    atyám !  édes  atyám  I 


Már  lábainál  feküdi  kedves  fia. 

Az  öreg  gróf  fiára  függesztvén  szemeit,  nyakába 
borult.  Nem  szólhatott.  Csak  forró  könnyek  görgöt- 
tck  le  tiszteletre  méltó  arczain,  melyekről  amazokat 
érzékeny  szívű  fia  Iccsókolta.  Szent  csendesség  tá- 
madt körülöttük.  A  jobbágyok  levett  kalappal  úgy 
állottak,  mintha  előttük  oltár  lett  volna.  Russcl 
Manczi  vállára  tette  kezét.  Nahida  zokogott  és 
ölében  fekvő  fiát  csókolgatta.  Az  öreg  Pária  meg- 
fogván feleségének  kezét,  nagy  illetődéssel  az  égre 
tekintett. 

Végtére  az  öreg  grófnak  ama  győzedelmeskedő 
szava:  Az  én  fiam!  az  én  Laczim!  ac  sendességen 
áttörvén,  örömsírásra  fakadtak  mindnyájan,  kik  kö- 
rülötte állottak. 

Csak  akkor  vévén  észre  Russeléket  az  öreg  gróf, 
az  én  Manczim!  úgymond  és  Russel  úr!  Óh  Iste- 
nemi mily  boldog  leszek  én  még  halálom  előtti 

És  az  én  hitvesem  fiammal  együtt,  monda  az 
ifjú  gróf  hangos  szóval. 

A  te  hitvesed  ?  a  te  fiad  ?  Az  öreg  gróf  Nahi- 
dára  függesztett  eszeméit,  ki  előtte  térdre  esvén, 
alig  hallható  szavakkal  monda :  Laczinak  hitvese. 
Az  öreg  gróf  megölelvén:  Fiamnak  drága  hitvesei 
úgymond.  Azután  szeme  közé  nézvén  és  orczáját 
gyorsan  átvizsgálván,  homlokára  tűzött  egy  csókot, 
anélkül,  hogy  valamit  szólott  volna.  Ehelyett  sze- 
meit az  égre  emelte. 

Nahida  a  neve!  monda  az  ifjú  gróf. 

Nahida?  kérdezé  az  atya,  nagyot  sóhajtván.  ÓhI 
engedjétek  meg,  hogy  egy  keveset  magamhoz  jö- 
hessek. Örömem  oly  nagy,  oly  sokféle,  hogy  meg- 
ölhetne. Csak  egy  szempillantásig  megnyugodván, 
kedves  Nahidám!  úgymond,  édes  leányom!  Isten 
hozott !  Ezzel  fiának  karjára  borulván,  óh !  édes 
fiam,  úgymond,  mennyi  örömet  hozol  te  nekem 
egyszerre  1  Fiad  is  van,  mondád  ? 

Az  ifjú  gróf  elvette  a  kis    Laczit  Nahida  öléből 


a82 


s  atyjának  adta.  Az  öreg  gróf  felemelvén.  Sok 
egyszerre,  én  Istenemi  úgymond,  sok  egyszerre. 
Visszaadta  azután  a  gyermeket  s  megsejtvén  az 
öreg  Páriát  feleségestől,  hát  ezek,  fiam!  kicsodák? 
úgymond. 

Nahidámnak  szülői !  Isten  hozott  benneteket, 
úgymond  az  öreg  gróf,  kezet  nyújtván  nekik.  Lc- 
bocsátotta  azután  bágyadt  tagjait  egy  karszékbe  s 
a  jelenvalókat  egymás  után  mind  átvizsgálta. 

Lassan-lassan  visszatérvén  ereje  és  belső  nyugo- 
dalma, örömét  végtére  szabad  szárnyára  eresztette. 
Nahidát  melléhez  szorítván,  a  gyermekkel,  kit 
amattól  elvett,  tánczolni  kezdett.  Azután  ennek 
arczát  megnézvén,  majd  Nahidának,  majd  Laczinak 
arcza  vonásait  összehasonlította.  Egészen  elfelej- 
tette ő  e  foglalatosságnál,  hogy  Nahidán,  Lcczin 
és  unokáján  kívül  még  más  emberek  is  jelen  vannak. 

De  Laczira  még  egy  nagy  öröm  várakozott.  Nagy 
kiáltással  tört  be  a  völgyön  keresztül  Veronka.  Hol 
van?  úgymond  reszketve;  mondjátok  meg,  kérlek, 
hol  van?  Csak  félig  volt  felöltözve.  Épen  öltöz- 
ködött, mikor  meghallotta,  hogy  Laczi  elérkezett. 
Közel  lakván  Kaczajfalvához,  ő  volt  egyedül,  a  ki 
az  öreg  grófnál  a  völgyben  egész  napokat  töltött, 
ő  egyedül,  a  ki  szomorú  szivét  vigasztalni  tudta. 
Hallván,  hogy  Laczi  megjött,  félbeszakította  öltöz- 
ködését s  a  nélkül,  hogy  otthon  valamit  szólott 
volna,  elrepült  Kaczajfalvára  és  innen  a  völgybe. 
Lélekszakadva,  repülő  hajjal  és  reszketve  rohanván 
be,  csak  azt  mondhatta  még:  Laczi  I  s  az  ifjú  gróf- 
nak karjai  között  elájult. 

Még  Veronka  magához  sem  tért  volt  egészen, 
elérkezett  a  szomszéd  helységből  Potrohosi  is  és 
Manczinak  karjai  közé  rohant.  Megölelte  azután 
Russelt  és  az  ifjú  grófot  is.  Nahidát  látván,  neki 
esett  és  megcsókolta.  Nahida,  úgymond,  te  az  én 
leányom  vagy.  Manczi    meg  nem  haragszik,  ha  az 

övéből  egy  részecskét  neked  adok.  Osztályos  test- 
vér légy  Manczival.  Meg  nem  halhatnék  jóízűen, 
ha  az  én  édes  Laczimnak  boldogságát  legalább 
valami  kevéssel   meg  nem  gyarapítanám. 

Az  este  elérkezett  és  senki  sem  tudta,  hová 
enyészett  légyen  a  nap  ?  Későn  ültek  le  az  asztal- 
hoz. Az  öreg  gróf  Nahida  és  Laczi  közé  ült,  ölébe 
pedig  unokáját  vette.   Örömében  alig  evett  valamit. 

Egynéhány  nap  múlva  a  szükséges  rendelések 
megtétettek.  Nahidának  szülői  a  völgyben  válasz- 
tottak maguknak  lakást,  melyet  az  öreg  gróf,  a 
mennyire  lehetett,  hasonlónak  tétetett  az  indiai 
völgyhöz.  A  jövevény  öreg  pár  megmenekedvén  a 
Braminusok  üldözésétől,  szinte  ifjadni  látszott. 

Az  öreg  gróf  fiával,  menyével  és  unokájával 
Kaczajfalván  lakott,  Manczi  és  Russel  Potrohosi- 
nál,  Veronka  pedig,  kivel  Manczi  egészen  kibé- 
kült, a  szomszéd  helységben. 

Jóllehet  e  három  felekezet  külön  élt,  ritkán  múlt 
el  mégis  oly  nap,  hogy  össze  ne  jött  volna.  A  gyüle- 
kezetnek helye  a  völgy  volt.  Az  öreg  Pária  gyer- 
mekeinek és  unokáinak  ölelései  között  hazájának 
szelidebb  egét,  pagodafáit  és  különféle  kellemetes 
gyümölcseit  elfelejtette.  Az  öreg  gióf  boldog  volt 
kedves  fiában,  kinek  kimondhatatlan  boldogságát 
látta.  Nahidát  eleinte  a  Magyar  Dámák  ártatlan- 
sága miatt  csúfolták,  de  azután  boldogságát  irigy- 
1  ették.  A  jobbágyok  e  jótevő  asszonyi  lelket  áldot- 
ták, szerették,  majdnem  imádásig  tisztelték.  Manczi 
és  Veronka  sokszor  megvallottak  egymásnak,  hogy 
Laczjban  és  Nahidában  oly  házaspárt  látnak, 
melynek  mása  e  földön  nincsen.  A  kölcsönös 
szeretet,  az  együgyű  erkölcsök,  a  kegyesség  és 
önnön  maguknak  természetes  kelletése  voltak  a 
tulajdonságok,  melyekkel  magát  e  pár  a  többiek- 
től megkülönböztette.  Valljuk  meg,  édes  Veron- 
kám!  monda  Manczi,  megölelvén  Szádnokinét,  vall- 

juk    meg,    hogy    mink    ily    férjre    érdemesek    nem 
voltunk. 

Az  ifjú  gróf,  e  szerető  és  szeretett  férj,  e  sze- 
rencsés atya,  e  jó  fiú,  az  öreg  Páriának  karjai 
közé  omolván  sokszor :  Megtaláltuk  mink,  monda, 
édes  Apám !  az  igazságot  és  ezzel  együtt  a  bol- 
dogságot. Mind  a  kettő  oly  szívben  mulat,  mely 
embertársát  szeretni  tudja. 

E  három  famíliának  gyermekei  úgy  neveltettek, 
mint  akármily  egyéb  jámbor  szülőknek  magzatjai, 
a  jó  embereknek  jámbor  példái  szerint ;  és  ha 
némelykor  Manczi  azt  kívánta  Laczitól,  hogy  gyer- 
mekeit úgy  nevelje,  mint  őtct  az  öreg  gróf  ne- 
velte, Laczi  azt  felelte  neki  mosolyogva :  neveljük 
őket  jó  erkölcsű  magyaroknak,  nehogy  a  szere- 
lemnek esztendeiben  kénytelenek  legyenek  fér- 
jekért és  feleségekért  Indiába  menni,  hol.  Isten 
tudja!  van-e  még  több  Nahida,  vagy  sem? 

A  völgyben  ők  lassankint  kicsiny  és  pompátlan, 
de  tiszta  és  szép  lakásokat  építettek.  Itt  sokszor 
együtt  egész  hónapokat  töltöttek  és  ha  valamely 
idegen  őket  a  szives  bizodalomban  élni,  együgyű 
és  természetes  öltözetben  járni,  a  munkát  a  játék- 
kal és  egyéb  mulatságokkal  felváltani ;  ha  gyerme- 
keiket, a  nélkül,  hogy  az  öregektől  tartottak  volna, 
együtt  játszani  és  szülőikhez  mégis  tisztelettel  vi- 
seltetni, egyszersmind  pedig  valamint  a  szépség- 
ben, úgy  az  ártatlanságban  is  naponkint  maga- 
sabbra emelkedni  látta  volna,  meg  kellett  volna 
vallania,  hogy  a  régi  poétáknak  arany  kora  nem 
álom,  nem  mese.  A  völgynek  ajtaján  ezen  igék 
olvastattak : 

A  termés.ze\nek,  a  szercfetnek 
és  a  boldogságnak  lakóhelye ! 

